
L. S.
Materiam morum, de qua Prima Secundae tractavit in
communi, complet Secunda Secundae in speciali; potis­
simum quidem secundum ea quae in prosecutione beatitudinis attinent universaliter ad omnes homines, inde
secundum ea quae respiciunt quosdam dumtaxat pro
ipsorum statu vel officio.
Tractationem illam copiosam distribuit D. Thomas,
non (ut fecerunt plurimi) ad praecepta Decalogi, sed ad
notissimas septem virtutes, idque propter rationes vali­
das quas longe et late exposui in periodico Angelicum,
vol. 20, anno 1943, pp. 265-299.
In virtutibus eminent profecto theologicae, quae non
modo sunt infusae divinitus et una propterea revelatio­
ne notae, sed habent insuper Deum obiectum proprium;
his igitur datur locus princeps.
Qui inter ipsas esset signandus caritati, perfectionis
si teneremus ordinem. At praevaluit ordo generationis
firmatus ab Apostolo (I Cor., 13, 13).
Trinum ergo tractatum volumen hoc complectitur:
de fide, de spe, et de caritate. Sectatus Aquinatis vesti­
gia, agam de peccato blasphemiae, quod plures relegant
ad peccata contra religionem, atque de bello internationali vel civili, saepe commisso dissertatiorii de iustitia.
Romae, in festo S. Pii V, die 5 maii 1960.
Auctor

DE FIDE

I.

ACTUS FIDEI INTERNUS
Doctrina.

Actus internus fidei audit mentis assensum—seu 1
adhaesionem firmam—veritati revelatae divinitus ob
unam revelantis Dei autoritatem. Sed, prout obiectum
voluntatis est bonum, in quod atamen nisi propositum
non fertur voluntas, sic obiectum fidei—verum—oportet
intellectui proponatur qui assensum praebeat. Proposi­
tio igitur et obiectum concurrunt ad actum credendi:
obiectum, ut quod creditur; propositio autem veluti con­
dicio sine qua non creditur obiectum.
Porro qui non habemus revelationem immediatam
credimus revelata divinitus sed proposita nobis per alios
homines; talis est enim ordo Providentiae ut Deus nem­
pe pertingat ad media per suprema, ad infima per
media.
Sed hic homo, minister propositionis credendorum,
necesse est constituatur infallibilis, infallibilis nempe in
cognoscendo—ne fallatur iudicans revelatum quod Deus
non revelavit—et infallibilis in dicendo—ne fallat dans
uti revelatum quod novit Deum non revelasse; alias ete­
nim fides nostra non esset categorica—credo Deum esse

trinum in personis—, sed hypothetica—credo Deum esse
trinum, id si Deus umquam revelavit.
Haec infallibilitas quoad propositionem credendorum
data est Ecclesiae. Nos ergo credimus quae Deus revevit (obiectum formale quod et materiale), quia Deus re­
velavit (motivum seu obiectum formale quo) et quia
Ecclesia proposuit (condicio sine qua non). Quapropter
D. Thomas: «Formale obiectum fidei (nostrae) est veritas
prima secundum quod manifestatur in Scripturis sacris
et doctrina Ecclesiae» 1 ; et quidem «in Scripturis secun­
dum doctrinam Ecclesiae intellectis sane» 2.
2

Quia «sine fide impossibile est placere Deo: credere
enim oportet accedentem ad Deum» (Hebr. 11, 6), actus
internus fidei est omnibus adultis necessarius necessita­
te medii, et quidem ex intrinseca rei natura, ut tendant
nempe in Deum auctorem gratiae et gloriae. Igitur, quantumcumque involuntarie omissus, saluti aeternae officit.
Est insuper adultis necessarius necessitate praecepti'
per se quidem, seu vi praecepti fidei—cuius igitur
omissio pecatum est, quamvis alterius virtutis nullum
praeceptum urgeat—: a) cum fidei dogma sufficienter
proponitur, seu de eius revelatione satis constat; b) post
amissionem fidei per infidelitatis grave peccatum;
c) saepius in vita (Den. 1166 s, 1215), de frequentia quan­
tumvis necessaria opiniones auctorum variae—nam alii
actum fidei urgere dicunt singulis hebdomadis, alii sin­
gulis mensibus, alii singulis annis aut ter quaterve in
anno—; d) in casu tentationis contra fidem, fidei actu
vincendae; e) quoties instat praeceptum de emittenda
fidei professione (29); et /) pro nonnullis—quorum ratio
non videtur sufficiens—in mortis articulo.
per accidens, seu vi praeceptorum aliarum virtutum
* S. Thomas, Summa Thcol., II-II, 5. 3.
« Id., 1. c., 2m.

—quorum transgressio igitur peccatum est conira has
virtutes, non tamen contra fidem—, quoties vel illa prae­
cepta impleri vel tentationes contrariae superari nequeant
nisi elicito fidei actu.
A
Casus primus.

Ne dicamus salutem impossibilem tot illis adultis 3
quot per saecula, puta prae Americae inventione, nul­
lum Ecclesiae missionarium seu praedicatorem audie­
runt—dixit enim Apostolus (Rom. 10, 14): «Quomodo
credent ei quem non audierunt? Quomodo autem au­
dient sine praedicante?»—, censet Pontianus saluti sa­
tis fieri fide late dicta. Deus etenim, hic asserit, sicut
loquitur nobis in Scripturis, ita quoque in creatis Qui
ergo Deum attingit ex testimonio creaturarum, innititur
pariter testimonio Dei. Quin propterea, subiungit Pon­
tianus, ad salutem aeternam pronuntietur actus natu­
ralis idoneus; verum assensus quem Deo per creaturas
se revelanti tribuitur elicitur sub influxu gratiae et
ideo fit actus supernaturalis.
Quid de hac sententia Pontiani?
Solutio

Fides late dicta nullatenus sufficit ad salutem. Fides 4
etenim salutaris uno innititur Dei revelantis testimo­
nio; et ideo excludit evidentiam intrinsecam, motivum
dumtaxat extrinsecum agnoscens; porro cognitio Dei ex
creaturis est cognitio scientifica. pariens intrinsecam,
quantumvis mediatam, evidentiam: quapropter assen­
sus scitis necessarius est, creditis autem liber.
Sed et fides quae fingitur inniti locutione Dei per
creaturas non nisi methaphorice innititur divino testi3

monio: effectus etenim ut effectus signat equidem ma­
terialiter potentiam sive virtutem causae—qui deambu­
lat est capax deambulandi—; non est tamen formaliter
signum mentis causantis—non deambulamus, uti plu­
rimum, ad ostendendam nostram potentiam deambu­
landi—; igitur neque proprie ibi habemus locutionem.
De cetero revelatio divina, qua fides nititur necessaria
ad salutem, mansit, etiam post mundi creationem, actio
Dei liberrima.
Ideo Innocentius XI hanc damnavit propositionem:
«Fides late dicta ex testimonio creaturarum similive motivo ad iustificationem sufficit» ( Denz. 1173). Et Vati­
cana synodus definivit: «Si quis dixerit, fidem divinam
a naturali de Deo et rebus moralibus scientia non dis­
tingui, ac propterea ad fidem divinam non requiri ut
revelata veritas propter auctoritatem Dei revelantis
credatur: A. S.» (Denz. 1811).
Neque sufficit influxus gratiae ut actus ex sese na­
turalis reddatur supernaturalis: actus etenim specif ica­
tur ab obiecto; quapropter cum obiectum fidei late dic­
tae sit naturale prorsus, naturalis omnino manet quantumcumque sub gratiae influxu praedicetur elicitus. Ca­
ret igitur virtute iustificandi quam Apostolus (Rom. 3,
28; 5, 1), Patres atque Concilia actui fidei divinae adiudicant.
5

Nec tamen cogimur illos omnes adultos, quorum sa­
lutem vult expedire Pontianus. fide caruisse quam nos
exigimus. Omnes enim populi, de quibus hucusque ethnologia, religionem positivam coluerunt, cuius videlicet
exordium a divina quadam revelatione petitur. Haec
certo revelatio primordialis fuit sensim sine sensu, tem­
porum decursu, valde in illis populis corrupta; substitit
tamen nucleus integer seu medula sana, fundamentalis
duplex veritas de exsistentia et providentia Dei (cf. 13).

Utrumque credere illi populi valuerunt quoniam divini­
tus revelatum patribus
Porro cum hi patres, quibus revelatio divina facta fuit
—agatur de primo homine, de patriarchis, de prophe­
tis—, fuerint ministri infallibiles propositionis—sicut
modo est Ecclesia—, nihil deerat illorum populorum
adultis, quotquot acceperant educationem religiosam de
necessariis ad credendum—prout crediderunt ludaei in
lege veteri et crediderunt atque credunt ludaei oui sunt
in bona fide post Christi adventum—: habebant etenim
et obiectum credendum propter auctoritatem Dei reve­
lantis, et obiecti propositionem consentaneam.
Difficultas coangustaretur ad puerum aliquem enu- 6
tritum in silvis vel inter animalia qui ad rationis usum
pertingeret absque ulla instructione religiosa. De quo
tamen puero D. Thomas: «Ad divinam providentiam
pertinet ut cuilibet provideat de necessariis ad salutem,
dummodo ex parte eius non impediatur. Si enim aliquis
taliter nutritus ductum naturalis rationis sequeretur in
appetitu boni et fuga mali, certissime est tenendum quod
ei Deus, vel per internam inspirationem revelaret ea
quae sunt ad credendum necessaria, vel aliquem fidei
praedicatorem ad eum dirigeret, sicut misit Petrum ad
Cornelium 1
2.
Alii casus.

C. II.—Silvius, confessarius, non solet interrogare 7
paenitentes num actus fidei elicuerint cum urgebat prae­
ceptum.
Sol.—Non est ideo carpendus confessarius; omnium
1 Operan, Le problème du salut des infidèles, Essai théolcglqiie
p. 113 ss.. ed. 1934.
2 S. Thomas. 14 de verit., 11 1m.

etenim ore sufficit actus fidei exercitus seu qui sinceram
protestationem importet fidei, uti genuflexio ante Ta­
bernaculum—non enim genu flecteret qui non crede­
ret—, recitatio orationis dominicae—quae fidem expri­
mit de exsistentia et providentia Dei. Ideo Prtimmer:
«Fideles (Christiane viventes abunde satisfaciunt huic
praecepto per diversa exercitia religionis quae solent
perficere»
8

C. III.—Dionysius confitetur se contra praecepta fi­
dei peccasse quod non elicuit fidei actum, v. gr., de Deo
peccatorum vindice, quando tentabatur ad ebrietatem.
Sol.—Si hanc tentationem poterat absque fidei actu
superare, non tenebatur Dionysius noster ad eliciendum
actum fidei. Verum in hypothesi quoque alia, peccatum,
si tentation! induisit, fuit dumtaxat contra sobrieta­
tem (I, 211).

9

C. IV.—lustinus, parochus, se confessario accusat quod
fidei professionem in susceptione beneficii emisit at ex­
terius tantummodo, sine assensu videlicet interno iis
quae labiis promebat.
Sol.—Quoties Ecclesia exigit fidei professionem, haec
certo certius sincere est emittenda seu cum interno as­
sensu; non enim hic agitur actus mere internus, cum in­
ternus consensus tribuat orali prolationi quod haec sit
professio seu sincera manifestatio propriae fidei potius
quam lectio materialis seu enarratio eorum quae catho­
lica credit Ecclesia. Obiective igitur loquendo, lustini
agendi modus non vacat a peccato, quod ideo submitten­
dum est clavibus. Subiective atamen potuit lustinus ex­
cusari, si putabat et actus mere internos exsulare a po­
testate Ecclesiae et internum in casu assensum coniungi accidentaliter cum professione externa (I, 326 s.).
> Prümmer, Th. Mor., I, 502, ed. 1931.

C. V.—Hippolytus contendit fas esse catholico, si eius 10
mentem serium dubium de fidei veritatibus subeat, ip­
sum studiose perspicere et interdum fidei assensum sus­
pendere.
Sol.—Catholicus potest quidem uti dubio ficticio in
examine motivorum credibilitatis atque obiectionum
contra fidem; praevie autem cum noverit motiva esse
sufficientia et obiectiones dumtaxat apparentes, animo
paratus sit ne recedat a fide ob examinis infelicem exi­
tum. Ita cum theologus quaerit, v. gr. utrum sit ponere
plures personas in divinis, non suspendit assensum fi
dei, sed fidei venatur intellectum; hunc licet non obti­
neat, obiectionibus quamvis solutionem non inveniat,
fides omnino est salva scienti revelata mysteria captum
humanum superare atque, si quid repugnet divinae ve­
ritati, hoc proculdubio erroneum \
♦

C. VI.—Methodius, cum amicis loquens, omnem de- 11
negat fidem sive revelationibus S Birgittae sive appari­
tionibus B. Virginis ad Lourdes. Quo audito nonnulli
scandalizati sunt et Methodium increparunt uti haere­
ticum (48).
Sol.—Quoniam in neutro casu adest infallibilis pro­
positio Ecclesiae, nec illae revelationes nec hae appari­
tiones sunt nobis fidei divinae obiectum. Ibi S Birgitta
potuit falli, saltem quoad interpretationem revelatorum
atque expressionem seu manifestitonem revelationis. Hic
autem Ecclesia apparitiones B. Virginis proponit uti
historice comprobatas, humana fide dignas. Auditores
igitur iure scandalizati sunt ob Methodii imprudentiam:
iniuria tamen ipsum increparunt quasi haereticum
» «Omnia mihi licent, sed non omnia expediunt. Omnia mihi licent,
sed non omnia aedificant» (I Cor., 10. 23). Cum autem obiectiones sae­
pius prae solutionibus infirmorum animum concutiant, pluribus pericu­
losum ipsum ficticium dubium. Sed scientibus assensus suspensionem
illicitam liquet dubitationem realem vetitam.

c. VII.—Ingressus paroecialem ecclesiam Julianus
ideo a genu flectendo abstinet pertinaciter quod non
credit in Tabernaculo asservari sacratissimum Corpus
Christi. Hinc plures e fidelibus Julianum apud parochum
de haeresi (48) denuntiant.
Sol.—Si Julianus ita se gerit quod non credit sub
speciebus panis rite consecrati adesse Corpus Christi,
tunc quidem denegat fidei dogma et iure denuntiatur de
haeresi. Si tamen eius agendi ratio exinde provenit quod,
dubitans, v. gr., de probitate parochi, putat parochum
missam celebrare absque intentione consecrandi, tunc
peccabit forsan ob indicium temerarium de parocho, sed
non peccat contra fidem, quippe quae non docet hanc
determinatam hostiam esse valide consecratam.

Π.

FIDES EXPLICITA

Doctrina.

13

Fides explicita dicit mentis assensum veritati divi­
nitus revelatae apprehensae secundum proprios termi­
nos; et opponitur fidei implicitae quae assensum men­
tis nominat veritati revelatae divinitus prout conten­
tae in revelata quadam universaliori veritate secundum
proprios terminos apprehensa. Sic qui credit explicite
Christum esse perfectum hominem, credit implicite
Christum habere voluntatem humanum.
Et necessitate quidem medii adulto est necessarium
(ex intrinseca rei natura) credere explicite Deum esse
atque remuneratorem esse; alias foret illi impossibilis
necessarius motus in Deum, gloriae atque gratiae auc­
torem (2). Ideo Innocentius XI hanc damnavit propo­
sitionem: «Nonnisi fides unius Dei necessaria videtur

necessitate medii, non autem explicita Remuneratoris»
(Denz. 1172).

Disputatur inter theologos num, post Evangelium 14
promulgatum, sit quoque, necessitate medii, adulto ne­
cessaria (ex positiva Dei ordinatione) fides explicita In­
carnationis et Trinitatis. Id asserunt plures e Thomistis, quorum sententia, etsi probabilitatis terminos non
exsuperet, in sacramentorum administratione est uni­
versaliter a cunctis adhibenda, utpote tutior. Hinc in
propositionibus damnatis ab ipsomet Innocentio XI
haec numeratur: «Non est illicitum in sacramentis con­
ferendis sequi opinionem probabilem de valore sacra­
menti, relicta tutiore...» (Denz. 1151). Quapropter Congr.
S. Officii, ad quaestionem: «Utrum, antequam adulto
conferatur baptisma, minister ei teneatur explicare om­
nia fidei nostrae mysteria, praesertim si est moribundus,
quia hoc perturbaret mentem illius. An non sufficeret,
si moribundus promitteret fore, ut, ubi e morbo con­
valesceret, instruendum se curet, ut in praxim redigat,
quod ei praecptum fuerit», respondit (25 ian. 1703): «Non
sufficere promissionem, sed missionarium teneri adulto,
etiam moribundo, qui incapax omnino non sit, explicare
mysteria fidei, quae sunt necessaria necessitate medii,
ut sunt praecipue mysteria Trinitatis et Incarnationis»
(Denz. 1349a). Ad quaestionem pariter: «An possit bap­
tizari adultus rudis et stupidus, ut contigit in barbaro,
si ei detur sola Dei cognitio et aliquorum eius atributorum, praesertim iustitiae remunerativae et vindicativae...,
quamvis non credat explicite in lesum Christum», re­
posuit (10 mail 1703): «Missionarium non posse bapti­
zare non credentem explicite in Dominum lesum Chris­
tum, sed teneri illum instruere de omnibus iis, quae
sunt necessaria necessitate medii iuxta captum bapti-

zandi» lure igitur Marc: «Peccat confessarius, absol­
vendo (extra casum necessitatis) eum qui ignorat prae­
dicta mysteria, cum sacramentum periculo nullitatis
exponat» 2.

Necessitate vero praecepti tenentur: a) omnes qui­
dem fideles explicite credere praecipuos fidei Christianae
articulos, eos saltem, quoad substantiam, qui in symbo­
lo ponuntur; ideo peccant sub gravi si recte respondere
nesciant de his articulis3; et peccant venialiter, iuxta
plures, qui (rudes maxime) memoriter non retinent ver­
ba symboli, b) maiores fidelium—quorum officium est fi­
dei veritates alios docere et eos qui contradicunt ar1 Dcnz. 1349b.—Hinc ad quaesitum : «Utrum missionarius conferre
posit baptismum in articulo mortis mahumedano adulto, qui. in suis
erroribus supponitur in bona fide:
1. Si habeat adhuc plenam advertentiam, tantum illum adhortando
ad dolorem et ad confidentiam, minime loquendo de nostris mysteriis,
ex timore, ut ipsis non crediturus sit.
2 Quamcumque habeat advertentiam, nihil ei dicendo, cum ex una
parte supponitur illi non deesse contritionem, ex alia vero prudens non
esse loqui cum eo de nostris mysteriis.
3. Si iam advertentiam amiserit, nihil prorsus ei dicendo».
Idem S. Officium respondit (30 mart. 1898) :
«Ad 1 et 2: Negative, i. e. non licere huiusmodi mahumedanis... sive
absolute sive condicionate administrare baptismum; et dentur decreta
S. Officii ad episc. Quebecensem sub die 25 lan. et 10 Maii 1703 (quae
dedimus in textu). Ad 3 : De mahumedanis moribundis et sensibus iam
destitutis respondendum ut in deer. S. Officii 18 sept. 1850 ad episc.
Perthensem; idest: Si antea dederint signa velle baptizari, vel in prae­
senti statu aut nutu aut alio modo eandem dispositionem ostenderint,
baptizari posse sub condicione, quatenus tamen missionarius cunctis
rerum adiunctis inspectis, ita prudenter iudicaverit» (Denz. 1966a).
* Marc, Inst. Mor., I, 427, ed. 1927.
3 Noldin, Th. Mor., II, 12. ed. 1932.—«Quae tamen minoris momenti
m symbolo continentur, tantum obligatoria sunt sub levi, uti virginitas
perpetua B. Μ. V.; circumstantiae temporis: sub Pontio Pilato, tertia
die, Christi sepultura et descensus ad inferos, et sessio ad dexteram
Patris; Judicium dc vivis et mortuis; communio sanctorum, etc.» (Merkeibach, Th. Mor., I, 709. ed. 3).

guere—tenentur ad pleniorem fidei notitiam seu ad fi­
dem magis explicitam l.
Casus primus.

Postquam in annua confessione peccata declaraverat, 1θ
Sebaldus a confessario interrogatus de Incarnationis et
Trinitatis notitia, «haec omnia, inquit, bene noveram
quando parvulus primam recepi Communionem; at pos­
tea eorum penitus oblitus sum». Rogatus iterum num in
praecedentibus confessionibus umquam fuerit examina­
tus de Christiana doctrina, «semel tantum resoondit,
cum matrimonium nempe contraxi; quin tunc (adiunxit) temporis parochus meam obiurgaverit ignorantiam».
Quapropter confessarius: «Venias ad me intra hebdo­
madam; instruam te de necessario credendis et domi­
nica proxima, ad confessionale redeuntem et peccata
modo confessa iterum declarantem, te absolvam perli­
benter».
1 Testis veteris disciplinae, D. Thomas paucis est ut plurimum, con­
tentus. Ab obicctionem namque : Laid requirunt legem de ore sacerdo­
tis, ergo hic debet habere scientiam totius S. Scripturae, respond t:
«Sacerdos habet duos actus; unum principalem supra corpus Christi
verum ; et alterum secundarium supra corpus Christi mysticum. Secun­
dus autem dependet a primo, sed non convertitur. Et ideo aliqui ad
sacerdotium promoventur quibus committitur primus actus tantum :
sicut religiosi quibus cura animarum non committitur. Et a talium ore
lex non requiritur, sed solum quod sacramenta conficiant. Et ideo tali­
bus sufficit si tantum de scientia habeant quod ea quae ad sacramen­
tum perficiendum spectant, rite servare possint. Alii autem promo­
ventur ad alium actum, qui est supra corpus Christi mysticum; et a
talium ore populus legem requirit. Unde scientia legis in eis debet esse;
non quidem ut sciant omnes dificiles quaestiones legis, quia in his debet
ad superiores recursus haberi ; sed ut sciant ea quae populus debet cre­
dere et observare de lege. Sed ad superiores sacerdotes, scilicet episcop0s,
pertinet ut etiam ea quae difficultatem in lege facere possunt, sciant:
et tanto magis, quanto in maiori gradu collocantur» (.Summa Thcol.,
Suppi. 36, 2, Im).

Quaeritur:
1. Num quae Sebaldo imposuit confessarius recte
imposuerit.
2. An debuisset ulterius ei imponere praeteritarum
confessionum iterationem.
Solutio

il

Ad Im.—Quoad catecheticam quidem instructionem
absolutioni praemitendam, affirmative: absolvens enim
ignorantem duplex illud mysterium exponeret sacra­
mentum nullitati; neque enim agebatur casus eousque
urgens in quo nixus principio «Sacramenta sunt propter
homines» posset ignarum Sebaldum sub condicione ab­
solvere. Sed nec taliter urgebat absolutio (prout constat
ex consensu paenitentis et ex praesumpta confessarii
prudentia) ut illa indispensabilis instructio esset ipso
confessionis tempore tradenda Protracta tamen infra
hebdomadam haec instructio ultra duplex illud myste­
rium porrigenda est, ad ea videlicet quae paenitens
oportet credat modo explicito etiam necessitate prae­
cepti: occasionem expedit non dimittere.
1 «Si vero (confessarius) timeat ne non redeat, vel ne cum eadem
ignorantia iterum accedat, ut saepius coniicere fas est, eum instruere et
ad absolutionem disponere debet. Tunc autem non erit necesse ut pae­
nitens memoriter omnia credenda sciat, sed satis est ut illa sciat quoad
substantiam. Proponat igitur illi confessarius praecipuos fidei articulos,
et de singulis cum eo actum fidei eliciat, et postea eum adhortetur ut
deinceps eadem melius addiscere velit, et tandem ei absolutionem im­
pertiat» (Ferreres, Casus Conse., I, 186, ed. 1920).—«Talem autem doc­
trinam confessarius patiens et prudens paenitenti ingerere poterit, illi
proponendo praecipuos fidei articulos, ita ut ad singulos actum fidei
exerceat, v. gr„ sequenti modo: Credis quod Deus sit unus in essentia
et trinus in personis, etc., sicut Ecclesia credit?... Credis Filium De’
pro nobis fuisse incarnatum, passum, mortuum, et esse Redemptorem
nostrum?... Credis in genere quidquid credit Sancta Romana Ecclesia?»
(Id., ib., Π. 662).

*

Quod attinet ad peccata modo confessa iterum de- 18
claranda, confessarius videtur modum excessisse. Nam
si proxima die dominica ipse recordabitur, saltem in
confuso, peccatorum modo auditorum, paenitens satis
faceret si diceret «Accuso iterum peccata in confessione
praecedenti declarata» (adiciens tantum culpas graves
post ipsam commissas aut in ipsa oblitas). Quod si confessarius non meminerit, post hebdomadam, neque in
confuso, status paenitentis, tunc, ad plurium placitum,
accusatio generalis sufficeret ut licite absolvat recorda­
tus paenitentiae forsan impositae vel quam paratus erat
imponere; immo ut valide (iuxta omnes) quin et licite
(iuxta plures) dummodo confessarius recordetur se sta­
tuisse absolutionem dare—uti in praesenti casu, in quo
perlibenter absolutionem se daturum dicit.

Ad Ilm.—Distinguamus oportet inter confessiones an- 19
teriores et posteriores nuptiis.
Anteriores quidem non sunt de necessitate repeten­
dae. Licet enim parochus respuere a matrimonio ne­
queat eos quos detegit ignorantes vel primorum doctri­
nae Christianae elementorum 1 si instructionem renuant;
attamen improbabile omnino est si Sebaldum tunc tem­
poris detegerit taliter ignarum, eius non obiurgaverit
parochus ignorantiam.
Quod ad confessiones posteriores secernamus, clari­
tatis gratia, quas Sebaldus fecit ante et post oblivionem
illorum mysteriorum: non etenim credendum est fun­
damentalia ista mysteria statim post matrimonii cele1 Ad dubium: «Si sponsa vel sponsus inveniantur ignari doctrinae
Christianae, eritne locus eos respuendi a matrimonio, vel differendi ma­
trimonium usque ad instructionem». Pont. Commisio respondit : «Parochu:· servet praescriptum can. 1020, ? 2 ; ct dum ca peragit quae Codex
peragenda praescribit, sponsos ignorantes sedulo edoceat prima saltem
doctrinae Christianae elementa ; quodsi renuant, non est locus eos res­
puendi a matrimonio ad normam canonis 1066» (AAS, 10 [1918], p. 345)

brationem excidisse a memoria. Dum notitiam mysterio­
rum retinuit, confessiones validae exstiterunt, ex hoc
capite; nec propterea sunt iterandae.
20
Quid vero de confessionibus subsequentibus? luxta
probabilistas, ipsarum iteratio debet quidem suaderi, im­
poni tamen nequit: nam, cum sententia negans neces­
sitatem fidei explicitae illorum mysteriorum maneat extrinsece solide probabilis, confessiones huiusmodi certo
invalidae nequaquam fuerunt. luxta ceteros autem, re­
petendae sunt: urget enim atque possidet lex seu obli­
gatio confessionis, validae profecto, cui per confessionem
probabiliter tantum validae Sebaldus non satis fecit.
At difficultas in casu practica: Quot e confessionibus
matrimonio posterioribus erunt, in hac sententia altera,
repetendae? Si confessarius posset attingere, ex Sebaldi
narratione, longam vitae periodum in qua paenitens
sacro, sermonibus atque religioni valedixit—puta quia
immigravit in regionem longinquam ibique prorsus in­
curiosus religionis per annos mansit—, facilis ipsi deter­
minatio anni ex quo Sebaldi confessiones manent dubie
validae; has ideo imponat omnes iterandas, quippe quas
(moraliter) certo constat fuisse probabiliter nullas. Si
tamen periodus illa numquam exstitit—quia Sebaldus
quotannis paschale praeceptum adimplevit permanens
in patria—, omni cum careat regula confessiones dubie
validas definiendi, confessarius abstineat a confessionum
praeteritarum, imponenda repetitione: non enim certo
(moraliter) sibi constat quaenam ex illis validae et
quaenam fuerint probabiliter nullae.
Alii casus.

21

C. II.—Potestne baptizari vel absolvi adultus qui igno­
rat, etiam invincibiliter, exsistentiam Dei finis supernaturalis et remuneratoris?

Sol.—Negative. Nam «cum ille qui ignorat exsisten­
tiam Dei finis supernaturalis et remuneratoris sit in­
capax iustificationis et certo indispositus, numquam
ipsi possunt dari sacramenta etiam Baptismi vel Paenitentiae. Imo confessiones peractae cum ignorantia
etiam invincibili harum veritatum sunt nullae (defectu
contritionis) ac proinde repentendae» *.

C. III.—Hermippus, parochus, petit a theologo quid 22
sibi sit agendum in vero casu necessitatis cum adultis
qui mysteria Incarnationis et Trinitatis penitus igno­
rant?
Sol.—«I71 casu vero necessitatis, dato quod impos­
sibile omnino sit eum instruere, satis est ad Baptismum
(adulto) conferendum, ut aliquo modo ostendat se iis­
dem (mysteriis) assentire, serioque promittat se Chri­
stianae religionis mandata servaturum (can. 752 § 2);
absolvi etiam potest sub condicione si tu es capax: cum
enim Sacramenta sint propter homines, licet uti opi­
nione tantum probabili quoad valorem sacramentorum,
ubi agatur de moribundi aeterna salute; quamvis, si
moribundus postea convaluerit, instruendus sit de his
mysteriis et iterum absolvendus; baptismus autem, etiam
in hoc casu, iterari non debet, quia baptismus, ex solo
defectu fidei in subiecto, certo validus est, licet sine ef­
fectu quoad collationem gratiae» 2.
1 Merkelbach, 1. c. n. 708. Animadverterat autem (n. 707) : «non
sufficere cognitionem Dei ut finis ct remuneratoris naturalis: licet
enim non requiratur ut distincte et formaliter cognoscamus tamquam
supernaturalem finem aut remunerationem, tamen debemus credere remunerationem quae de facio est supernaturalis». Et adiunxerat : «prac­
tice in hoc non esse difficultatem: quicumque fide propter auctorita­
tem Dei revelantis credit Deum esse ct remunerari, eo ipso credit Deum
se supematurali modo revelantem, i. e. nobiscum communicantem ultra
exigentias naturae, et credit Deum remuneraturum rcinuneratione quam
oua revelatione promisit».
* Fanfani, Th. Mor., II, 12.

23

C. IV.—Rei, uti putat, novitate Hermippus commove­
tur: Ad quid, inquit, apponere condicionem illam «si es
capax», cum Innocentius XI damnaverit (Denz. 1214)
hanc propositionem: «Absolutionis capax est homo, quamtumvis laboret ignorantia mysteriorum fidei, et etiam si
per neglegentiam, etiam culpabilem, nesciat mysterium
SS. Trinitatis et Incarnationis D. N. lesu Christi»?
Sol.—Respondent Salmanticenses: «Per hanc proposi­
tionem non damnatur sententia, licet nobis contraria,
quae docet fidem explicitam Trinitatis et Incarnationis
esse tantum necessariam necessitate praecepti ad salu ­
tem... Et ratio est: qui ad verificandam prohibitionem
dictae propositionis sat est quod cognitio et scientia my­
steriorum Trinitatis et Incarnationis sint praeceptae
praecepto vel divino vel ecclesiastico...; nam hoc ipso
quod aliquis illorum ignorantia vincibili laboret, indi­
spositus accedit et ita est omnino absolutionis incapax»

24

C. V.—Gerontio parocho quandoque accedunt pueri
confirmandi vel paenitentes absolvendi qui mysteria SS.
Trinitatis et Incarnationis ignorare videntur. Etenim
interrogati quae persona SS. Trinitatis facta sit homo,
respondent Pater. Hos rudes utrumque mysterium edoce­
re conatus est Gerontius. sed cum advertat eos, ubi ad
confitendum redeunt, puta post annum, aeque crassa
ignorantia infici, dubitat num debeat eos singulis vicibus
interrogare et edocere antequam eos absolvat.
Sol.—Gerontius tenetur omnes qui sacramenta susce­
pturi sunt et mysteria illa ignorari videntur, breviter
edocere. Neque animum despondeat quia rudes brevi do­
ctrinam acceptam oblivioni tradunt: brevissima enim
instructio quae ad haec mysteria proponenda sufficit,
multos fructus feret, si eo saltem momento quo sacra­
mentum suscipiunt, fidem habeant qua gratiam conse» Salmanticenses Mor., tr. 21, cap. 2, n. 20.

quantur. Insuper caveat Gerontius ne facilius existimet
haec mysteria prorsus ignorari ab omnibus qui fidei suae
rationem reddere nequeunt ob loquendi imperitiam vel
animum perturbatum. Sic Genicot \

C. VI.—Sed quid, subdit Gerontius, si paenitens co- 25
gnoscat quidem veritates explicite credendas de neces­
sitate medii, ignoret autem ea quae sunt explicite cre­
dendae de necessitate praecepti?
Sol.—«Confessarius eum absolvere non debet nisi serio
ac sincere promittat quantocius se ea addicturum; aliter
remittendus tamquam indispositus, utpote nolens, neque
in praeparatione animi, praeceptum adimplere in re
gravi» Ita Fanfani*
2.

III.

FIDEI CONFESSIO SEU EXTERNUS ACTUS

Doctrina.

Quoad actum exteriorem habet fides duplex praece- 26
ptum: aliud, negativum, externam fidei negationem ve­
tans ; aliud, affirmativum, iubens fidei externam confes­
sionem seu professionem.
Praeceptum illud negativum obligat semper ac pro
semper: nam, ubi signum respondeat menti, locus erit
infidelitati (43 ss.); ubi vero menti non respondeat,
aderit medacium idque iniuriosum Deo nec infrequenter proximo perniciosum. Quapropter Dominus: «Qui ne­
gaverit me coram hominibus, negabo et ego eum coram
Patre meo» (Mt. 10, 33).
Numquam igitur, nec ad mortem quidem vitandam.
* Genicot, Casus Cons., 30, ed. 1928.
2 Fanfani, 1. c.

licet fidem negare sive verbis—negando se Christianum,
catholicum, etc., asserendo se iudaeum, protestanticum,
etc.—, sive factis—v. gr. immolando idolis, accipiendo
circumcisionem quatenus ritum religiosum., sumendo
cenam calvinisticam.
Nullo ergo tempore fas erit signis uti vel vestibus quae
unice vel primario—ex natura rei. institutione humana
et adiunctis—sunt protestativa falsae religionis. Nefas
pariter testimonium emere unde appareat falsam quem
profiteri religionem.
27

Nec licet, consequenter, falsam religionem vel fidem
simulare. Hinc S. Congr. de Prop. Fide, ad quaesitum:
«Utrum, attenta istius gentis (Sinensis) fragilitate, tole­
rari possit pro nunc, quod tales Gubernatores Christiani
deferant quandam Crucem, quam occulte inter altaris
idoli flores, vel in manibus propriis reponant, et facere
(intentione non ad idolum sed ad Crucem directa), om­
nes illas genuflexiones, reverentias et adorationes ante
altare illud, exterius tantum et ficte; omnem cultum
interius et in corde ad Crucem dirigendo? Quia si huius­
modi Gubernatores cogantur ad hoc non faciendum,
prius apostatabunt a fide, quam relinquant officium regi­
minis», respondit (12 sept. 1645): «Nullatenus licere
Christianis huiusmodi actus publicos cultus aut reveren­
tiae tribuere idolo praetextu vel intentione Crucis, quam
vel manu gestant vel in altare inter flores abscon­
dunt»'. Quam quidem responsionem confirmavit2 Be­
nedictus XIV, Constitutione «Ex quo singulari» (5 iul.
1742), cuius valorem non modo disciplinarem esse, verum
et doctrinalem declaravit S. Congr. S. Officii, die 5
aug. 1891 a.
1 Collectanea S. C. de Propaganda Fide, n. 114, ed. 1907.
» Ibid., n. 339.
J BüCceroni. Enchir. Mor., n. 356, p. 39, ed. 1905.

Quin propterea sit perpetuo damnanda verae fidei 28
dissimulatio vel occultatio: nam ubi praeceptum fidem
exterius profitendae, de quo statim, non urgeat, et inter­
cedat proportionata causa, licitum erit fidem, quem ad
modum et alias veritates, signis ambiguis tegere.
Potiori ergo ratione fas erit fugere persecutorem fi­
dei: qui enim persecutorem fugit, fidem potius confitetur
quam neget—paratus enim fidem abnegare non fugeret.

Praeceptum affirmativum fidei exterius profitendi, 29
urget iure divino et ecclesiastico.
lure quidem divino «quando per omissionem huius
confessionis subtraheretur honor debitus Deo, vel etiam
utilitas proximis impendenda; puta si alquis interrogatus
de fide taceret, et ex hoc crederetur vel quod non ha­
beret fidem vel quod fides non esset vera, vel alii per
eius taciturnitatem averterentur a fide» ’. Propterea in
Codice I. C. : «Fideles Christi fidem aperte profiteri te­
nentur quoties eorum silentium, tergiversatio aut ratio
agendi secumferrent implicitam fidei negationem, con­
temptum religionis, iniuriam Dei vel scandalum proxi­
mi» (can. 1325 § 1). Porro silentium aequipollet negatio­
ni fidei si, ubi plures de fide interrogantur et alter pro
te respondet te non esse catholicum, ipse taces; pariter,
si ipse taces dum in colloquio quispiam te exhibet ad­
versarium fidei, nisi modus te habendi aliam causam
silendi manifestet2. Adest religionis contemptus ubi quis
die vetito carnes ederet quas alter edendas offert in re­
ligionis odium—nisi praemittat ille et protestionem sui
obsequii erga Ecclesiam et excusationem quam necessi1 S. Thomas, Summa Theol., Π-Π, 3. 2.
3 Interdum inconstantia atque erubescentia acquipollent, moraliter,
fidei negationi. Sed «manifestare meram formidinem non est per se
grave, contra atque indicium dare negationis vel inconstantiae» (Vermeersch, Th. Mot., Π, 20, ed. 1928).
4

tas secum fert ab abstinentiae lege—. Taciturnitas et
tergiversatio dicunt iniuriam Deo dum quis a publica
auctoritate1 de fide quaeritur; damnata fuit etenim
propositio: «Si a potestate publica quis interrogetur, fi­
dem ingenuo confiteri ut Deo et fidei gloriosum consulo:
tacere ut peccaminosum per se non damno» (Denz. 1168);
at si civilis lex quaestiones huiusmodi vetuerit, interro­
gatus potest ob interrogantis incompetentiam, declinare
responsum. Scandalum, demum, proximi ibi profecto
adest ubi, pastoribus fugientibus, latitantibus vel silen­
tibus, committereur fidelis populus periculo aposta­
siae 2.
30
lure ecclesiastico professio fidei urget non modo bap­
tizandos, sed et revertentes ab haeres! vel apostasia
<can. 2314 § 2) immo et fideles quibuscum loquitur
can. 1406. Praescriptum abiurationis Modernismi manet
pro tempore in suo vigore, iuxta responsum S. Officii3.
Casus primus.

31

Marcus sacerdos, cum forte in quodam hominum coe­
tu versaretur audiretque ex illis quendam liberioris lin­
guae inferorum poenas negare, siluit ac recessit; tum
quia diffidebat se posse allatis argumentationibus vim
levare earumque falsitatem clare aperire, tum quia puta1 «Idem dicendum, si quis in odium fidei etiam a privata persona
interrogatur, in iis saltem adiunctis in quibus silentium negationi fidei
aequivaleret» (Tanquehey, Th. Mor., II. 650. ed. 1931).
J Quidam petunt fidei confessionem aliquoties in vita ob nostram
incorporationem ad Ecclesiam, societatem visibilem. Et quidem Tanquerey (1. c.) loquitur de praecepto divino: Noldin vero (Th. Mor., II.
17, ed. 1932) de praecepto ecclesiastico. Omnes tamen concordant ilii
praecepto satis fieri per observationem aliorum praeceptorum quae ex­
ternam fidei professionem continet, v. gr„ per auditionem sacri, per sa­
cramentorum susceptionem, etc.
« AAS. 10 (1918), p. 136.

bat se recedendo impiam temeritatem improbasse atque
exprobasse.
Alia vice adfuit duobus atheis, qui coram Christianis
de Dei negatione diffuse praedicabant. Quid ille? Eorum
caecitatem publice, omnibus audientibus, miseratus, illi­
co discessit.
Quaeritur: Num Marcus recte se gesserit?
Solutio

Liquet Marci silentium et rationem agendi non ae- 32
quipollere in casu nostro negationi fidei: habentur po­
tius ab omnibus adstantibus pro signo molestiae et dis­
plicentiae et ideo pro fidei confessione: discessit enim at­
que publice misertus est atheismi praeconum caecitatem
quod cum garrulis illis minime consentiebat. Nec adfuit
religionis contemptus, quoniam Marcus non provocaba­
tur contra fidem vel Ecclesiae praeceptum.
Quaestio igitur: num Marci silentium et ratio agendi
secumferrent iniuriam Dei vel scandalum proximi.
Quoad primam partem Noldin: «Si te praesente doc­
trina fidei vel ecclesiae irrisioni vel blasphemiis expona­
tur, non solum fidem profiteri, sed eam, si te ad id suf­
ficientem iudicas, etiam defendere teneris..., nisi prae­
videas conatus tuos nihil profuturos» *; et Merkelbach:
«Ille qui audit fidem impugnari debet contradicere si
potest vel impugnantibus imponere silentium, vel profi­
teri fidem, si haec indicantur utilia et profutura» 2.
Quoad partem alteram D. Thomas: «In casu neces- 33
sitatis, ubi fides periclitatur, quilibet tenetur fidem suam
aliis propalare, vel ad instructionem aliorum fidelium
1 Noldin, 1. c., n. 16.
1 Merkelbach, Th. Mor., I, 713, ed. 3.

sive confirmationem, vel ad reprimendum infidelium in­
sultationem» ‘. In modernis Tanquerey: «Ex caritate te­
nemur impedire, inquantum fieri potest, ne proximus
magnum spirituale damnum incurrat; necessaria est
igitur professio fidei quoties, ex eius omissione, aliquis
a fide avertitur aut retardatur, vel aliquo magno spiri­
tuali commodo privatur, dummodo aliter bono proximi
provideri nequeat, v. gr., si ex tali omissione neo-conversi
aut debiles in fide scandalizarentur» 2.
Patet autem officium huiuscemodi, quod est omnium
fidelium3, ministros sacros prae ceteris urgere, ipsi li­
cet curam animarum nullam habeant: nam potiorem
adepti sunt culturam theologicam et maiori prorsus auc­
toritate gaudent; unde et possunt magis prodesse. Qua­
propter Noldin: «Qui alios contra fidem loquentes vel
catholicam religionem irridentes atque calumniantes au­
dit, per se contradicere eosque monere tenetur, ne eis
consentire videatur; si tamen aut peiores calumnias aut
sibi gravia incommoda timet, tacendo non peccat. Sacer­
dos autem in tali casu, praesertim inter catholicos, vix
unquam tacere poterit: nam eius taciturnitas scandalum
1 S. Thomas, 1. c., 2m.
2 Tanquerey, 1. c.
» «Depuis que la société a cessé, du moins pratiquement, d’être offi­
ciellement chrétienne, et en vertu des faux principes qui la régisent
aujourd’hui, la licence de parler ou d’écrire contre les choses de la foi
ne connaît plus des bornes. On peut dire que la foi des faibles est dans
un continuel danger et que l’honneur de Dieu dans la vérité de ses
affirmations est sans cesse outra8é dans les conversations dans les
discours, dans les publications de toute sorte qui son jetées à profusion
ù peu près partout. C’est donc aujourd’hui, pour tout vrai fidèle, un
nevoir sacré, qu’il peut avoir à remplir à tout instant, de venger les
droits de la vérité divine et de protéger la foi des autres. Il demeure
entendu qu’il devra le faire avec prudence et selon ses moyens; mais
l’obligation existe rigoureuse, qui peut avoir à être remplie un peu
partout et presque pour tous» (Pegues, Comm. fr. ïitt. de la Somme
Thcol., t. X, P- 113).

FIDEI CONFESSIO SEU EXTERNUS ACTUS

23

esset et erroris confirmatio; insuper facilius admonitio­
nis fructus sperari potest» l.
Inde consequitur Marcum sacerdotem fortasse recte 34
egisse dum e coetu tacitus discessit in quo quis liberioris
linguae inferorum poenas negabat: non enim satis no­
vimus rerum adiuncta, num ageretur nempe coetus fi­
delium aut infidelium potius. Quapropter difficile est
scitu num Marcus ex fidei defensione poterat sperare
utilitatem aliquam vel fructum. Sed ponamus adstantes
infideles; in quo casu, cum quae proferre valeat Marcus
argumenta non sint—ob defectum sive dexteritatis sive
scientiae—satis valida quae inanes esse probent obiectiones a garrulo praecone allatas contra fidei dogma, illa
proferens confirmabit adstantes in errore. Ponamus,
contra, plures ex adstantibus fideles, quorum fides peri­
clitaretur circa dogma ab oratore temere reiectum; tunc
quidem, quantumvis diffideret se posse allatis argumen­
tationibus vim levare earumque inanitatem clare osten­
dere, potuit Marcus et debuit id saltem proclamare, in­
ferni poenarum exsistentiam, nullis etiam suffultam ra­
tionis argumentis, esse tamen firmiter et constanter te­
nendam propter auctoritatem Dei revelantis—qui nec
potest fallere neque falli—, fideique meritum non in evi­
dentia collocatum sed in obscuritate vel mysterio Deni­
que si fidelium adstantium nullum erat periculum ti­
mendum, recte putavit Marcus se recedendo impiam te­
meritatem satis improbasse atque exprobasse.
Verum quando discessit dum athei diffuse praedica- 35
bant de Dei negatione coram Christianis, ut hi videlicet
a fide averterentur, Marcus aegre liberatur ab omni cul­
pa: nisi auditores enim sint multum in fide roborati, vel
putent sacerdotem propterea publice fuisse misertum
1 Noldin, 1. c., n. 20.

praedicatorum caecitatem quod ipse multo potiore his
eruditione pollet, quos propterea despicit, eius agendi
ratio non vitat Christianis auditoribus periculum; potuit
ac debuit praedicationi illi vim levare eiusque falsitatem
aperire, cum exsistentia Dei tot ac tam apertis argu­
mentis constet ut Cone. Vaticanum definiverit eam na­
turali rationis lumine certo cognosci posse (Denz. 1806),
«adeoque demonstrari etiam», iuxta iusiurandum antimodernisticum (Denz. 2145).
Alii casus.

36

C. II.—In suo diverticulo ad litus maris Richardus,
quamvis catholicus, quascumque sacras imagines amo­
vendas curavit, cum hoc necessarium putet ne acatholici clientes repellantur. Estne carpendus?
Sol.—Caupo non tenetur habere imagines sacras in
diversorio; potest igitur iam habitas removere, non qui­
dem ex contemptu, sed ne acatholici clientes repellantur.
Sed nec tenetur fidem suam catholicam ad omnes omnibusque signis profiteri; dum igitur ob imaginum re­
motionem non habeatur a ceteris uti apostata non pro­
hibetur ex hoc capite id agere quod egit. Excessit tamen
modum, quascumque sacras amovens imagines: plures
sunt etenim, arte mira confectae, fidelibus et infidelibus
gratissimae. His quinimmo servatis si nonnulli acatholicorum repelluntur, plures e catholicis saltem invi­
tantur.
37

C. III.—Faustinus saepe transit per loca haeretico­
rum. Peccatne contra fidem dum in hospitio publico car­
nes vetitas edit ne catholicus agnoscatur?
Sol.—Negative, si hoc faciat ex metu gravis mali et
sine scandalo in fide, «cum usus carnium», prout habet

Busembaum citatus a S. Alphonso ’, «non sit institutus
ad professionem religionis, et catholici etiam, mali et
gulosi, id faciant». Affirmative vero, si provocetur ad
carnes edendas in contemptum Ecclesiae nec ulla man­
ducandi carnes necessitate compellatur — necessitate
namque compulsus, protestari debet se manducare car­
nes, non in contemptum Ecclesiae sed ob necessitatem,
V. gr., quia nihil aliud manducandum habet.

C. IV.—Fervente persecutione religiosa, nonnulli ex 38
optimis catholicis, sub comminatione carceris et mortis,
fuerunt a communism! fautoribus adducti non modo ut
ecclesias funditus everterent sed ut statuas insuper Sanc­
torum de altaribus deponerent, mutilarent, combure­
rent. His in angustiis licebatne catholicis illis haec pe­
ragere?
Sol—Ad quaestionem huiusmodi Rodrigo: «Si impro­
ba communistarum manus exigat a civibus morte com­
minata, v. c. templorum, imaginum, rerum sacrarum
aversionem, non sufficit quidem pro absoluta illiceitate
cooperationis requisitae ut homines nefarii istis exigen­
tiis intendant religionis ruinam et vilipendium, sed re­
quiritur ut cooperatio aut ipsa in se sit inhonorativa, ut
si exigatur turpis foedatio aut contumeliosa sive mutiiatio sive similis tractatio, v. c. explodendo in imagines
quasi in personas, etc.; —aut cooperatio exigatur vel
aestimetur tamquam formalis participatio in contemptu
rerum sacrarum, sic ostendendo religioni nullum esse
habendum honorem et aestimationem, vel etiam tam­
quam medium quo impii homines turpius sacra violent,
quod accidit si talia imponantur quaesite personis reli­
giosis et piis uti talibus, —aut etiam, his seclusis, ut
cooperatio, licet in se mere materialis, tale commune
I S. Alphonsus, Th. Mor.. Π, 15, ed. Gaudé.

scandalum generet quo Christiana fides aut religio gra­
viter deiciatur in adhaesione et aestimatione penes fi­
deles aut etiam infideles: idque praesumitur normaliter
eventurum, praesertim in locis missionum et maxime
dum a missionariis ipsis illa cooperatio praestatur ad
tyranni exigentiam» \

39

C. V.—Laurus, missionarius qui totis viribus incumbit
paganis et haereticis ad Ecclesiae sinum adducendis,
postulat a theologo quid ibi sit agendum ubi haereti­
cus vel paganus, volens fidem catholicam amplecti, im­
pediatur a publica fidei professione, ob magna inde se­
cutura temporalia incommoda.
Sol.—«Aliquis haereticus aut paganus, qui vult ve­
ram fidem amplecti, sed hoc publice praestare non valet
sine magnis incommodis temporaneis, potest clam coram
duobus testibus discretis in gremium Ecclesiae recipi. At
vero post conversionem, licet sit dispensatus a praecep­
tis positivis divinis et ecclesiasticis quae sine gravi in­
commodo impleri nequeunt, tamen non potest amplius
perficere actus qui sunt professio haereseos aut paganis­
mi, ut e. gr. recipere coenam protestanticam, matrimo­
nium contrahere coram ministro acatholico. munus mi­
nistri acatholici exercere, signa deferre idololatriam sig­
nificantia, etc. Posset tamen alia peragere quae non
sunt directa professio fidei heterodoxae, ut e. gr. visita­
re templa haereticorum, assistere funeri non catholico,
immo una alterave vice assistere sermoni acatholico,
dummodo tamen desit periculum perversionis aut scan­
dali». Ita Priimmer 2.
1 Rodrigo, De legibus, n. 434. ed. 1944.
« Prümmer, Th. Mar., I. 507. ed. 1931.—«Diu tamen occultatio (fidei)
illicita est, tum quia urget obligatio profitendi fidem, tum quia in praxi
fieri nequit, quin mox adiuncta occurrant., in quibus conversus fidem
negare et sectam exterius profiteri debeat. Ideo statutum est (S. C. de

C. VI.—Lucidius, qui altioribus disciplinis studet, cum 40
in eo est ut pericula subeat, confessarium interrogat an
sibi liceat, si de his quaestio ponitur in examine, doc­
trinas professoris proponere, quamvis noverit has con­
trarias dogmatibus Ecclesiae. Nam, etsi vellet erroribus
obsistere, scientiam nihilominus magistri veretur eiusque indignationem timet, nec valet insuper condiscipu­
lorum irrisum continere.
Sol.—Quaestio est: num Lucidio dissimulare vel
occultare suam fidem liceat, simpliciter in examinibus
referendo et'exponendo quid magister docuit, quin pro­
prium manifestet assensum aut dissensum. Et si qui­
dem magister in examinibus ipsum provocet deridens
catholicam doctrinam, tunc eius silentium vel tersiversatio habebitur facile pro erubescentia de fide catho­
lica. Si vero interrogetur num ipsemet admittat illas
doctrinas, posset omni prorsus iure respondere hanc
interrogationem exulare ab examinis ambitu. Si talia,
denique, non occurunt, poterit referre illas doctrinas ut
in schola traditas, nisi malit responsionem exordiri his
vel similibus verbis: iuxta biologos modernos... Quoad
irrisiones condiscipulorum, confessarius animum accen­
dat Lucidii nostri, ut hic glorietur de catholica fide et
talem se exhibeat verbo et opere: sic enim paulatim et
sensim sine sensu illorum aestimationem sibi acqui­
ret. Ita casum absolvit Damen *
1

—

C. VII.—Potestne a simulatae infidelitatis nota excu- 4!
sari subdola agendi ratio illorum qui, dum diebus solprop. lide, 28 maii 1635) non posse admitti ad baptismum mahumedanum, qui propter vitae periculum vult Christianus occultus esse et
manere, sed illum debere se transferre ad loca, ubi possit publice Chris­
tianam religionem profiteri» (Noldxn, 1. c., n. 17).
1 Damen, De fidei professione, in Bolletino dei Clero Romano, febr
1941.

28

DE FIDE

lemnioribus Missae sacrificio intersunt, adstantium ex
curiositate turearum praesentiam formidantes, numquam omnino caput aperiunt, nec signant se crucis sig­
no abstinentque a ceteris catholicae religionis actibus,
qui ab aliis qui Christiano censentur nomine, palam so­
lent exerceri?
Sol.—Negative; prout enim dicitur in decreto S. C.
de Prop. Fide (19 febr. 1774) «ita agentes id obtinent, ut
mahumeticae superstitionis sectatores reputentur» \

42

C. VIII.—Conradus, catholicus ditissimus, valet mag­
na pecunia oblata obtinere ab officialibus Gubernii Eccle­
siae infensissimi ne de ipsius fide inquisitio fiat. Licetne
ei tali medio uti ad occultandam fidem?
Sol.—Affirmative sic enim agens vexationem redimit
iniustam. Ideo Busenbaum, citatus a S. Alphonso 1
2: «Re­
dimere pecunia, ne de tua fide fiat inquisitio, licitum
est; et saepe magna virtus discretionis est vitam ad Dei
gloriam servare, ac fidem tegere modis licitis».

IV.

INFIDELITAS
Doctrina.

13

Infidelitas opponitur fidei quatenus haec nominat
actum credendi seu internum revelatis assensum, et im­
portat defectum fidei in sublecto capaci.
Hic autem defectus potest contingere dupliciter, per
modum scilicet negationis et per modum contrarii. In­
fidelitas negativa seu materialis innuit fidei defectum
penes illum qui, vel ex neglegentia, nihil de fide audivit,
1 Collectanea, n. 501.
’ S. Alphonsus, 1. c., n. 14.

A*

sufficienter saltem. Infidelitas contraria, sive positiva,
sive formalis, dicit defectum fidei in eo cui sufficienter
fides fuit proposita.

Infidelitas negativa non est peccatum: nam et Chris- 44
tus asserit: «Si non venissem, et locutus fuissem eis.
peccatum non haberent» (loa. 15, 22) et Ecclesia hanc
damnavit propositionem; «Infidelitas pure negativa in
his, quibus Christus non est praedicatus, peccatum est»
(Denz. 1068). De cetero huiusmodi infidelitas non im­
portat contemptum divinae auctoritatis seu renisum di­
vino testimonio, cum procedat ex insufficientia motivorum; prout non contemnit imperatoris iussum qui iussum
contemneret proconsulis cuius ignorat legationem. Ne­
mo, denique, peccat non faciens quod est sibi impossibi­
le; at verbo Apostoli «quomodo credent ei quem non
audierunt?» (Rom. 10, 14).
Infidelitas contraria, seu positiva seu formalis, pec- 45
catum est. Primo quidem, quoniam Dominus dixit: «Qui
non crediderit, condemnabitur» (Mc. 16, 16). Insuper,
quod importat contemptum divinae auctoritatis seu re­
nisum divino testimonio; prout etenim «si aliquis cre­
deret quod praeceptum proconsulis esset praeceptum im­
peratoris, contemnendo praeceptum proconsulis, con­
temneret praeceptum imperatoris» \ ita qui habens suf­
ficientia motiva de Ecclesiae quoad revelatorum propo­
sitionem magisterio, contemnens Ecclesiam proponentem,
ipsum contemneret Deum revelatorem. Contemnit au­
tem tum qui veritatem revelatam negat, tum qui de ve­
ritate revelata dubitat.
Ob contemptum Dei revelatoris, infidelitas positiva
importat, equidem directe, aversionem ab ipso Deo et
propterea venit peccatum grave atque gravius peccatis
S. Thomas, Sumina Theol., I-II, 19, 5, 2m.

quae contra virtutes morales committuntur, quibus pec­
cans detestatur directe ac principaliter res Dei—prae­
cepta vel effectus—, Deum vero non nisi secundario et
consequenter—qua latorem praeceptorum aut rerum
causam.
46

Porro habitum fidei non quolibet amitti peccato gra­
vi constat ex definitione Tridenti (Denz. 838); eum ta­
men amiti peccato infidelitatis, ipsa Tridentina synodus
docuit pertransennam (Denz. 808). Amittitur autem pec­
cato infidelitatis licet unico, nam vel unico dogmate ne­
gato aut in dubium revocato aufertur aut obiectum for­
male fidei aut condicio necessaria huius obiecti—qui
enim e divinitus revelatis et ab Ecclesia definitis quae­
dam credit atque quaedam non credit, illa non amplius
credit ob Dei revelationem et Ecclesiae propositionem—.
porro sublato obiecto formali alicuius habitus aut su­
blata condicione sine qua illud obiectum non subsis­
tit, habitus, qui specificatur ab obiecto, totus corrum­
pitur.

47

Quin propterea omnis actio hominis infidelis dicenda
sit peccaminosa. Inter dona siquidem naturalia quae non
aufert peccatum, sive originale sive personale, ipsum
bene agere computatur; quapropter duplex haec fuit
damnata propositio: «Omnia opera infidelium sunt pec­
cata» et «Necesse est infidelem :n omni opere peccare»
(Denz. 1025, 1298). Valet igitur infidelis, agens ut homo,
facere quaedam opera naturaliter bona, licet non supernaturaliter meritoria. Quod si infidelis agat, non formaliter ut homo—cui naturalia manent—, verum ut infidelis
—ex errore nempe suae infidelitatis—, tunc circumstan­
tia pravae intentionis efficiet mala vel ipsa quoque ope­
ra quae bona aut indifferentia dicuntur ex obiecto. Quo
quidem sensu intellegi possunt verba Apostoli: «Omne

quod non est ex fide, peccatum est» (Rom. 14, 23); nisi
quis praeferat hunc alium: Omnis qui non est sub fide;
sub peccato est—sub peccato nempe infidelitatis aut sub
alio, originali saltem, peccato—; aut illum magis litte­
ralem inagisque obvium: Omne quod est contra cons­
cientiam, peccatum est.

I
I

Renisus fidei, quem infidelitas positiva nominat (45),
interdum est fidei nullatenus susceptae—infidelitas pa­
ganorum sive gentilium—, interdum est fidei susceptae
quidem sed in figura—infidelitas iudaeorum—, et inter­
dum est fidei susceptae in veritate—infidelitas haereti­
corum et apostatarum—. Coram Ecclesia fides suscipitur
in veritate per baptismum. Ideo in Codice I. C.: «Post
receptum, baptismum si quis, nomen retinens Christia­
num, pertinaciter aliquam ex veritatibus fide divina et
catholica credendis denegat aut de ea dubitat, haereti­
cus; si a fide Christiana totaliter recedit, apostata: si
denique subesse renuit Summo Pontifici aut cum mem­
bris ei sublectis communicare recusat, schismaticus est»
(can. 1325, § 2).
Porro, quantumcumque schismaticus non sit, per se
loquendo, haereticus, nam schisma opponitur caritati
potius quam fidei \ atamen «fere semper schismatici
sunt quoque haeretici, cum non solum oboedientiam
Ecclesiae capiti detrectent, sed etiam unum alterumve
articulum fidei negent (praesertim primatum Summi
Pontificis)» 2. Eos propterea inter haereticos ideoque in­
ter infideles numerabimus; nam infidelitatem sumimus
generice, aliud nisi ex contextu vel stylo 3 apareat.
1 S. Thomas, 1. c., H-II, 39, 1, 3m.
3 Prümmer, Th. Mor., I, 509, ed. 1931.
' «Acatholici, secundum terminologiam in Codice receptam, vocan­
tur omnes qui Ecclesiae auctoritatem non agnoscunt: infideles, ii tan­
tum qui baptismum non receperunt» (Chelodi, Ius dc personis, n. 37,
ed. 1942).

48

lure canonico: apostatae a fide, haeretici et schis­
matici sunt irregulares ex delicto (can. 985, n. 1); in­
currunt etiam excommunicationem latae sententiae
(can. 2314, § 1, n. 1), eamque speciali modo Sedi Apostolicae reservatam (ib., § 2).
Casus primus.

50

Florentinus, sacerdos, valde propterea angitur quod
audierit nonnullos viros, tam rudes quam eruditos, a
fide defecisse aut ex improviso aut pedetentim, licet
rectam gererent conscientiam; immo quod novit aliquem
qui in Seminario secum studiis incubuit theologicis qui­
que post annos a susceptis Ordinibus discessit ab Eccle­
sia, ratus prorsus sincere se ad id fuisse compulsum sti­
mulis conscientiae. Timet igitur Florentinus noster ne
ipse, sine peccato, a fide umquam deficiat atque extra
gremium Ecclesiae Catholicae decedat.
Quaeritur: An possit quis a fide sine peccato deficere.
Solutio

51

Quaestio in casu, facietenus simplex, triplici aequipollet: An qui, callens motivis sufficientibus, fidem am­
plexus est propositam Ecclesiae magisterio seu praesti­
tit assensum veritatibus ab Ecclesia propositis tamquam
divinitus revelatis et credendis, valeat decursu tempo­
ris illum assensum retractare scu a fide deficere non
peccans cum assensum retractat seu a fide deficit—ins­
tar infidelis materialis seu negativi—; et quatenus
affirmative: An saltem peccavit necessario priusquam
deficeret—ita ut defectio consequens habenda sit poena
peccati praecedentis—; et quatenus affirmative: Cuius­

nam speciei dicemus hoc peccatum—contra virtutem fi­
dei aut contra quamlibet aliam virtutem? x.

Plurium si stamus testimonio qui a fide defecerunt, 52
admitamus oportet defectionem exstitisse inculpabilem
in se1
2. De cetero, cur non valet is qui fidem amplexus
est, conscius motivorum credibilitatis, horum motivorum
oblivisci, eaque si relative tantum sufficientia fuere,
postmodum infirma, quinimmo et falsa iudicare? Non
ergo peccat cum a fide deficit \
Peccavitne pridem? De illo Vaticana synodus expres­
se: «Benignissimus Dominus... eos, quos de tenebris
transtulit in admirabile nomen suum, in hoc eodem lu1 «Omnis catholicus, qui sincera mente et animo suae Ecclesiae et
matri adhaeret, quam semel Christi veram Ecclesiam, firmissimum cre­
dibilitatis motivum atque authenticam veritatis revelatae magistram
cognovit, hoc imprimis scire desiderat: num ex revelatione omnino cer­
tus esse possit, se a Deo in fide catholica et in communione interna
et externa Ecclesiae catholicae conservatum iri, dummodo omnes graves
Del offensas evitaverit et sincere fecerit quod in se est. Et quod ipsum
maxime inquietare et gravissima tristitia afficere valet, non est quaestio
de qualitate et specifica malitia gravis peccati, sive in actu defectionis
sive in eius causa commissi, propter quod Deus specialem suam et in
certis circumstantiis omnino necessariam providentiam denegat vel re­
trahit; sed est doctrina et assertio qua edocetur: ex revelatione non
constare de tali providentia divina, ideoque non omnino posse excludi
timorem, ne Deus, etsi homo fecerit quod potuit, tamen sinat eum ca­
tholicam fidem bona fide reicere, a communione externa Ecclesiae ca­
tholicae recedere, ad sectam heterodoxam transire et denique haereti­
cum materialem extra communionem externam Ecclesiae mori» (Hürth,
De inculpabili defectione a fide, in Greyorlanum, Ί [1926], p. 14 s.).
- «I lapsi invece—quindi coloro che più di ogni altro poasono dare
Ln giudizio della loro vita spirituale—spesso protestano la loro innocenza, dicono di csscre stati costretti a questo passo dalla loro coscienzn, dl aver fatto quello che qualsiasi altro avvrebbe fatto nelle loro
condizioni» (Guzzetti, La perdita della /ede nei cattolicl, Jenegono,
1940, p. 1 s.).
« «N’ayant plus la crédibilité qui réponde à son état d’esprit actuel,
il ne peut réellement pas faire l’acte de foi, et il ueut facilement se
persuader que, la foi lui étant impossible, il doit y renoncer» (Harent,
art. Fol, in Diet, de Théol. Cath., VI, 314).

mine ut perseverent, gratia sua confirmat, non deserens,
nisi deseratur» (Denz. 1794). Huic ergo fideli Ecclesia
sollemniter promittit, quandiu ille prior Deum non de­
serat, desertum non iri a Deo, at potius confirmatum in
fide quam suscepit l. Divina quam Ecclesia promittit
assistentia pervaditne omnes casus aut excludit e contra
extraordinaria adiuncta? Plures theologorum regulam
universalem volunt, quae careat exceptione 1
2. Quaprop­
ter qui a Deo deseritur et desertus deficit a fide, is, etsi,
non peccet forsitan dum deficit, iam peccavit prius; in­
fidelitas consequens est poena huius peccati, ideoque
posset lato sensu vel improprie dici culpabilis in
causa3.
53
Quod si stricte loquendo Deus posset fidelem hunc
deserere ut in infidelitatem cadat ob peccata, praecipue
habitualia, contra virtutem quamlibet, deserere, v. gr.,
1 Merito animadvertit Harent (1. c., coi. 310) non constare specia­
lem Dei protectionem ad veritates quidem revelatas sed nondum dog­
matice definitas extendi; posset enim contingere ut fidelis qui hucus­
que et recte putavit hunc esse sensum alicuius propositionis Scripturae,
de hoc sensu postea dubitet, ipsum immo reiciat absque culpa, audiens
a catholico exegeta sensum propositionis alium, licet erroneum; potuit
etiam contingere prae definitione Conceptionis Immaculatae ut fidelis
qui hanc veritatem existimabat revelatam, eam verteret in dubium le­
gens illos theologos qui speciali huic privilegio fuerunt adversi. In his
casibus veritates, quantumvis revelatae, non fuerunt fideli traditae sub
infallibili Ecclesiae magisterio.
3 Eis proculdubi favet non modo occasio sed et textus doctrinae tra­
ditae: occasio, quia illi quorum placita damnat synodus numquam di­
xerunt inculpabilem defectionem ordinariam sive communem <cf. Guz­
zetti. 1. c., p. 209); textus insuper, cum emphatice Concilium dixerit:
ollli enim, qui fidem sub Ecclesiae magisterio susceperunt, nullam un­
quam habere possunt lustam causam mutandi aut in dubium fidem
eandem revocandi» (Denz. 1794).
3 Proprie culpabilis in causa esset defectio quam agens vel omit­
tens. etsi ut finem vel medium eam non appetat, praevidet tamen se­
cuturam ex actu aut omissione voluntaria et culpabili. Defectio non
praevisa, consequens attamen actum vel omissionem voluntariam atque
culpabilem, dicitur culpabilis in causa sensu lato et improprio
(Cf. Hürth, L c., p. 11).

luxuriis deditum \ probabilius et communius ponitur,
non ob peccata quaelibet hisce nostris diebus desertio­
nem illam permittere, sed ob peccata quae indirecte seu
reductive ipsi fidei virtuti sunt opposita. Ergo catholicus
ille qui fidem deserit est reus peccati contra fidem, non
quod fidem abneget, sed quod in fide tutanda neglegens,
aut in periculis fidei temerarius, aut in pristinis motivis
aspernendis praeceps exstiterit; haec neglegentia in
complenda catholica instructione, haec temeritas qua
omnia indistincte legit, omnibus promiscue commisce­
tur, omnia soius perpendit, ac si ratio personalis suffi­
ceret, haec praecipitatio qua fundamenta removens pe­
riculo committit superpositum saludis aedificium; huiusmodi peccata, quibus Deum in negotio fidei prior dese­
ruit, habent Dei desertionem et consequentem infideli­
tatem poenam idoneam.
Quid ergo de rudium atque eruditorum virorum immo 54
1 «No es mucho permitir Dios que se pierda la fe, si no usamos de
ella para lo que nos fue dada, que es para régir y ordenar nuestra vida..
Y no falta aqui también la razôn, a lo menos en algunos hombres, que
hay tan inclinados a vicios y deleites sensuales, y tan habituados a ellos
que les parece cosa imposible vivir sin ellos, porque la perversidad de
sus malas inclinaciones, confirmada con la antigua costumbre de pecar,
les hace creer esta mentira y los tiene tan aherrojados y presos en
estes vicios, que no hallan camino de salir de ellos. Pues estos taies
estân muy aparejados para peider la fe. Porque como ella les echa
acibar en estos sus deleites con el temor de la cuenta y dei juicio divi­
no y de las penas del infierno, si viniere algun hereje que negare la
inmortalidad del ânima, o la Providenda divina, estân en peligro de
abrazar esta falscdad, por quitar aquella espina de su corazôn y dormir
mâs a su placer en sus vicios... La razôn desto es la grande fuerza
que tiene la aficiôn para cegar la razôn, por la grande amistad que hay
entre la voluntad y el entend Lmi en to. Por donde cuando la voluntad esta
grandemente aflcionada a una cosa, de la cual le séria muy penoso
carecer, luego el cntendimiento, por librar a su hermana de aquella
pena, halla razones para aprobar y justificar lo que ella desca, aunque sea
contrario a la fe, como lo muestran los ejemplos de esta miserable
edad» (Luis de Granada, Introducciôn al simbolo de la fe, p. IV, dial. Il;
Obras, t. Vin, pp. 363 s., ed. Cuervo).
5

et sacerdotis iactis exemplis? Sed eruditi, a fortiori sacer­
dos, qui semel pervenerunt ad conclusionem aliquam per
medium absolute certum non debuerunt difficultatibus
post succumbere cum non recordantur demonstrationis
medii. Ceteri qui fidem attigerunt per medium relative
tantum sufficiens, hi debuerunt progressu annorum pro­
gredi in cognitione religiosa, atque in conspectu difficul­
tatum quae fidei concutiunt aedificium—quo corruente
habitatores facile opprimentur—satagere firmioris sus­
tentaculi; accensentes ergo, immo, ubi casus sit, substi­
tuentes nova motiva pristinis; et pertingerent sub divi­
no auxilio ad magnum illud atque perpetuum motivum
credibilitatis et divinae legationis testimonium irrefra­
gabile quod Ecclesia per se ipsa obtinet ob suam admi­
rabilem propagationem, eximiam sanctitatem et inex­
haustam in omnibus bonis fecunditatem, ob catholicam
unitatem invictamque stabilitatem; et Ecclesia eis appa­
ruisset veluti signum levatum in nationes, ad se invi­
tans eos qui nondum crediderunt et filios suos certiores
reddens firmissimo niti fundamento fidem quam profi­
tentur l. Si ex his vel illis aliqui, qui fidem sub Ecclesiae
magisterio susceperunt, in apostasiam aut haeresim labuntur, hi omnes a Deo sunt derelicti quod ipsi directe
aut indirecte contra fidem peccando dereliquerunt Deum.

1 Denz. 1794.—«Non vogliano dire con questo che il cattolico non
avrà ditίicoltà. Siamo ben Iungi da una simile affermazione. Anche il
catolico potrà conoscere l'inquietudine che nasce dall’oscurità l’angoscia che scaturisce dalla tentazione, la tempesta che deriva dal cozzar
disordinato delle opinioni. Ma l’inquietudine non è il dubbio, fangoscia
ron è la disperazione, la tempesta non è il^naufragio. Anch’egli potrà
essere messo con le spalle al muro da dialettici esperti, da logici alie­
nati. Talvolta dovrà ammctere di non saper dare una rlsposta Ma, fin
quando si manterrà in grazia, tutte queste dotte difficoltà non potranno mai strappargll la certezza che una risposta c’è» (Guzzetti,
l. c., p. 214).

Alii casus.

C. II.—Evergistus contendit parem esse condicionem 55
haeretici qui, veritatis lumine motus, convertatur atque
catholici qui, erroris fallaciis illectus, a vera fide de­
ficiat.
Sol.—lam Vaticana synodus definivit: «Si quis dixe­
rit, parem esse condicionem fidelium atque eorum qui
ad fidem unice veram nondum pervenerunt, ita ut ca­
tholici iustam causam habere possint fidem, quam sub
Ecclesiae magisterio iam susceperunt, assensu suspenso
in dubium vocandi, donec demonstrationem scientificam
credibilitatis et veritatis fidei suae absolvant: A. S.»
(Denz. 1815). Non ergo catholici atque haeretici par con­
dicio. Catholico adest Ecclesia manifestis notis instructa
ut tamquam custos et magistra verbi revelati queat ag­
nosci ab omnibus (Denz. 1793); ad quam unam pertinent
omnia quae ad evidentem fidei Christianae credibilitatem tam multa et tam mira divinitus sunt disposita.
Haeretici, ex adverso, «ducti opinionibus humanis fal­
sam religionem sectantur». Nec par est quoad catholicos
et haereticos divinae gratiae influxus: nam haereticos
excitat et adiuvat ut ad agnitionem veritatis venire pos­
sint; catholicos autem ut in fide perseverent con­
firmat
C. III.—Philippus, confessarius, nescit quomodo se 56
i Denz. 1794.—Hic recursus ad gratiam satis aperit iustam causam
quam catholici habere nequeunt deficiendi a fide, non obiectivam modo,
at subiectivam quoque dicendam. Perspicuum etenin iura quaelibet veri­
tati, falsitatt nulla ; nec aliquis infitiatus erat evidens huiusmodi prin­
cipium. Si ergo Ecclesia duxit opportunum loqui de iusta causa quae
desit catholicis in relinquenda fide et gratiam ulterius invocavit qua
qui semel crediderunt firmentur in fide et perseverent, iustam causam
dumtaxat obiectivam non intellexit.

38

DE FIDE

gerat erga paenitentes qui se accusant de dubiis in fide
et praecipue de difficultate deponendi talia dubia.
Sol.—Caute cum huiuscemodi paenitentibus proce­
dendum est. Interrogandi sunt imprimis de quanam re
dubitaverint—nam saepe putant ad fidem pertinere
quae sunt fidei extranea—. Si revera agitur de veritate
fidei, dispiciat confessarius an taliter dubitantes inve­
niantur in bona aut mala fide—quoad peccatum haeresis formalis—; si haeresim formalem conmmiserunt, in­
digni sunt absolutione donec dubiis depositis fidem ple­
ne amplectantur; si haeresim, e contra, materialem—ita
quod se fideles catholicos nihilominus esse putent, qui­
nimmo sibi persuasum habeant se habere lustam causam
recedendi a tali vel tali veritate fidei, praecipue circa
quasdam veritates captu difficiliores pro simplicibus—,
videat confessarius quid ad salutem paenitentis magis
conferat, hunc an sine absolutione dimittere donec, de­
positis dubiis, fidei complete adhaereat, aut absolvere
potius si ex denegatione absolutionis maius detrimen­
tum spirituale timendum sit—addita certo generali mo­
nitione credendi omnia quae Deus revelavit et Ecclesia
proponit. Sic Fanfani1.
57

c. IV.—Secundus propositionem quandam prorsus
reicit quam, cum noverit propugnatam a theologo magni
nominis, putat attamen falso, ab Ecclesia propositam
tamquam divinitus revelatam. Estne haereticus?
Sol.—Affirmative, nam condicionem aufert necessa­
riam ut formale subsistat fidei obiectum: illud enim reiciens quod putat ab Ecclesia infallibiliter propositum
non credit Ecclesiae proponenti, nec ideo credit cetera
quoniam ab Ecclesia definita. At non incurrit poenas la* Fanfani, Th. Mor., H, 28.

tas in haereticos, cum id quod reicit non sit reapse fide
divina atque catholica credendum (cf. 48).

C.V.—Perlectis quorundam philosophorum libris, Pri- 58
mianus defecit totaliter a vera fide, quin propterea fal­
sam aliquam profiteretur religionem. Quod cum nuntia­
ret eius hucusque parocho et parochi vicario, lis inter
hos est orta num nempe ad crimen apostasiae requira­
tur falsae alicuius religionis professio.
Sol—Negative. «Quare, nomine apostatarum veniunt
etiam massones (saltem plerique), nihilistae. anarchistae, probabilius socialistae proprie dicti, liberi cogitatores, rationalistae, deistae, pantheistae, et generatim illi
omnes qui post susceptum baptismum a Christiana fide
penitus recesserunt, quamvis ad iudaismum, vel ad aliam
infidelitatem, non transierint». Ita Mare \

C. VI.—Polycarpus, diaconus Ordinis Praedicatorum, 59
hanc apud Vincentium eiusdem Ordinis confessarium,
confessionem instituit: «Hodie, post longam fontium
consultationem, haec apud memetipsum aperta verba
protuli: Romani Pontificis infallibilitas, etsi a Pio IX
proclamata, manet incerta. Noveram quidem tum excom­
municationem tum irregularitatem dubio esse adnexas.
Sed modo, de prolata haeresi vere paenitens et ne co­
gar eucharistica refectione carere meque prodere abs­
tinens a diaconii munere, peto a te absolutionem a pec­
cato et ab excommunicatione una simul ac dispensatio­
nem ab irregularitate».
Sol.—Agitur, imprimis, de haeresi, cum Polycarpus 60
deliberate assensum deneget dogmati quod novit defini­
tum, aestimans definitionem Ecclesiae motivum insuf­
ficiens ad credendum; et agitur de haeresi prolata ex­
terius, quantumvis sine teste—publica per se, etsi occul1 Marc., Inst. Mor., I, 437, ed. 1927.

ta per accidens—; adest propterea delictum externum,
grave, consummatum, cum contumacia coniunctum,
quod censura plectitur (can. 2242, § 1). Polycarpus ergo
incidit in excommunicationem speciali modo reservatam
Sedi Apostolicae (49). Verum agitur quoque casus urgentior (can. 2254, § 1), cum sermo sit de religioso cui du­
rum est abstinere a sacra communione. Vincentius ergo
valide atque licite absolutionem dabit Polycarpo. Iniuncto tamen onere recurrendi, sub poena reicidentiae, intra
mensem, saltem per epistolam et per confessarium. reticito nomine, ad S. Paenitentiariam l, vel ad Episcopum
aliumve Superiorem praeditum facultate et standi eius
mandatis (can. cit.).
61
Sed agitur quoque irregularitas ex delicto (49) occulto
proveniens, irregularitas insuper a qua, vi can. 990, § 2,
dispensare potest quilibet confessarius in casibus urgentioribus in quibus Ordinarius adiri nequeat et pericu­
lum immineat gravis damni vel infamiae—casus nos­
ter, abs dubio—. Quilibet ergo confessarius poterat ab
hac irregularitate dispensare Polycarpum, «sed ad hoc
dumtaxat ut paenitens ordines iam susceptos exercere
licite valeat» (can. cit.). In casu tamen nostro confes­
sarius est regularis, qui, ex privilegio, dispensare potest
paenitentem super irregularitatibus a quibus episcopi ex
iure communi (can. 990, § 1) dispensare subditos pos­
1 Litterae ad S. Paenitentiariam:
Eminentissime ac Reverendissime Domine:
Titius (non Frater Polycarpus..., Ο. P.). diaconus, contraxit excom­
municationem speciali modo reservatam S. Sedi, propter peccatum occul­
tum haereseos. Cum absolutio differri non potuisset, quia durum erat
Titio in statu peccati mortals permanere, et aliunde eum rite dispo­
situm indicarem, absolutionem recepit. Nunc se sistit ad oboediendum
Ecclesiae mandatis. Rescriptum velit Emira. Vestra mittere ad infrascriptum confessarium.
(Nomen et cognomen confessarii)
(via, numerus; civitas, natio)

sunt1; quapropter eius dispensandi facultas non coarctatur ad casum urgentiorem, et dispensatione ab ipso
concessa12 Polycarpus licite poterit non modo ordines
receptos exercere sed ad presbyteratum quoque progredi.

C. VII.—Hippolytus non credit etiam post definitio- 62
nem Pii XII, B. Mariam V. assumptam fuisse corporali­
ter in caelum. Confessarius autem cui rem totam pandit
dubitat utrum inciderit in excommunicationem latam in
haereticos.
Sol.—Si suum internum dissensum manifestavit Hip polytus externe, affirmative; alias, negative Unde in
Bulla dogmatica Pii IX, de Conceptione Immaculata:
«Si qui secus ac a Nobis definitum est, quod Deus aver­
tat, praesumpserint corde sentire, ii noverint ac porro
sciant se proprio iudicio condemnatos, naufragium cir­
ca fidem passos esse, ac propterea facto ipso suo semet
poenis a iure statutis subicere, si quod corde sentiunt,
verbo aut scripto aut alio quovis externo modo signifi­
care ausi fuerint» (Denz. 1641). Quae quidem postrema
clausula non fuit apposita Bullae dogmaticae Pii XII3,
quod satis pateat in Codice luris Canonici (60).
Huc e volumine superiore Casus accedant: Qui in
parochum iratus negavit fidem publice, an censuram in1 «Confessarii regulares dispensare possunt omnes saeculares sive
clericos sive laicos ab omnibus irregularitatibus ex delicto occulto pro­
venientibus (excepto homicidio voluntario) a quibus Episcopi suos sub­
ditos dispensare possunt. Constat ex privilegio Fratribus Minoribus con­
cessum a Sixto IV (Constit. Sedes Apostolica, d. d. 29 maii 1474) et ab
Iulio II confirmatum (Const. Dum ad sacram., d. d. 28 iulii 1506) atque
per communicationem privilegiorum ad alios etiam confessarios regu­
lares extensum» (Fanfani, 1. c., IV, 500).
1 «Nulla dispensationis formula specialis requiritur, ita ut clara vo­
luntatis manifestatio sufficiat» (Vermeersch, Th. Mor., Ill, 721, ed. 1927).
Confessarius Igitur potest, post absolutionem a peccatis, his verbis
uti: Dispenso tecum ab irregularitate quam incurristi propter haeresim.
2 AAS, 42 [1950], p. 770.

currerit (I, 89-91); Communista spargens inter catholicos
atheismum (I, 185s).

V.

DISPUTATIO CUM INFIDELIBUS
Doctrina.

63

Disputare est argumentis experiri propositionem ali­
quam, dum unus rationes profert in favorem unius sen­
tentiae atque conatur solvere quae ipsi opponuntur pro
contraria. Disputare igitur cum infidelibus (48). ideoque
de fide, est argumentis experiri dogmatis catholici veri­
tatem, afferendo rationes quae ipsi favent et solvendo
quae afferuntur ei adversas.
Disputatio de fide est formalis dum quis ex disputan­
tibus propositionem fidei contrariam putat certam vel
non certo erroneam; est vero materialis dum quam pro­
fert contrariam fidei disputans dumtaxat simulat, exer­
citii causa, se veram aestimare.
Porro de materialis disputationis liceitate quaestio
nulla: ipsa etenim, praeterquam disputantes exercet in
arte syllogistica, eos pariter ac audientes roborat seu
firmat ne recedant a fidei veritate melius ac plenius
cognita.
G4

Quod ad formalem disputationem attinet satis pers­
picuum duco eum quidem peccare qui disputans inten­
dit experiri num sint vera quae hucusque tenuit fide et
eum, contra, esse laude dignum qui disputat ut expe­
riantur alii firmitatem illorum quae ipse tenet firmiter
et inanitatem obiectionum quae opponuntur fidei. Ve­
rum vitiatur actus, de se quamvis optimus, ex periculo
quod incurrunt fideles, immo et vera fides: periclitatur

siquidem fides, apud ipsos quoque infideles, dum qui
eius suscepit patrocinium non est doctrina competens
arteque dicendi; periclitatur et fidelis populus, ubi vi­
deat erroris triumphum. Longa namque experientia tes­
te disputationes huius generis infelicem exitum habue­
runt, «quia plerumque ob loquacitatem vel audaciam aut
circumstantis populi acclamationes, veritas falsitate
praevalente opprimitur» x.
Quapropter Tanquerey: «Condiciones communiter re­
quisitae hae sunt: (a) defensor veritatis catholicae ita
firmus sit in fide ut nullum periculum incurrat in haeresim labendi; (b) idoneus sit ad veritatem exponendam
et propugnandam, ita ut fides audientium non labefac­
tetur; (c) spes sit fundata quod exinde magna utilitas
orietur pro fidelibus aut adversariis» 1
2.
Quae quidem condiciones cum raro impleantur, sic 65
in lure Canonico: «Caveant catholici ne disputationes
vel collationes, publicas praesertim, cum acatholicis ha­
beant, sine venia Sanctae Sedis aut, si casus urgeat,
loci Ordinarii» (can. 1325, § 3).
Hoc canone vetantur disputationes de argumento re­
ligioso, circa quod catholici atque acatholici. uti tales,
discordant; vetantur hae disputationes si ex professo
vel condicto ineuntur; et vetantur disputationes prae­
sertim publicae, «aditu ad audiendum universis paten­
te» 3, licet vetitum ad privatas quoque porrigatur Pro1 S. Congr. de Prop. Fide, 8 mart. 1625; Collectanea eiusdem, n. 11.
ed. 1907.
2 Tanquerey, Th. Mor., Il, 681, ed. 1931.
3 Wernz-Vidal, Ius canonicum, IV, ii, 619, ed. 1935.
‘ «Prohibitio non restringitur ad publicas disputationes, quia etiam
in privatis dari potest periculum perversionis partis catholicae» (WernzVidal, 1. c.).—«Verbum praesertim admonet expresse alias quoque pri­
vatas lure canonico vetari, quamvis non his sed publicis aptari debeat
plene hoc praescriptum» (Blat, Comm. textus I. C., ad c. 1325).—«Prl-

44

DE FIDE

hibitio cessat, si obtenta fuerit licentia S. Sedis 1 aut,
in casu urgenti, loci Ordinarii; insuper cum aliud exigit
necessitas vel, uti videtur, magna fidei utilitas, nec Or­
dinarius adiri potest2.
Sed non attinguntur Codicis vetito «collationes pri­
vatae quae non ad vincendam personam sed ad eam
convertendam diriguntur; nec conferentiae apologeticae, etsi permittatur (quod caute faciendum est) ut pro­
ponantur difficultates seu obiectiones» 3.
Casus primus.

66

Marcellinus, qui vacavit iunior studiis ecclesiasticis,
etsi postea clericali statui valedixerit, audacter fidem
contra acatholicos opifices sibi socios non modo passim
in diversoriis publicis defendit, verum quandoque ipsos
ad disputationes etiam provocat quae sodalibus seu ami­
cis pateant et in quibus lex sit ut contendentes id verum
agnoscant quod designati iudices, ad allegata et probata,
verum dicant.
Quaeritur:
1. Utrum Marcellinus carpendus sit.
vatas collationes non absolute Codex prohibet, vel, si dicatur eas pro­
hibere, admitendum erit ex ipsa Codicis dictione istas facilius et ex
leviori causa quam publicas certo permitti et licentiam Ordinarii loci
facile pro istis praesumi posse» (Coronata, Inst. I. C., II, 912, ed. 193D.
1 «Ut puto, S. Congr. Concilii pro clericis et laicis, S. Congr. de
religiosis pro iis, S. Congr. de Prop. Fide pro omnibus quoad regiones
eidem sublectas, et S. Congr. pro Ecclesia Orientali, si quandoque apud
orientales expediant, sed proprius S. Congr. S. Offlc.i pro eius compe­
tentia quoad omnes» (Blat, 1. c.).
I
1 Vermeersch-Creüsen, Epitome I. C., II. 661, ed. 1930.
1 Vermeersch-Creusen, 1. c.—Cautelae ideo sunt plures adhibendae
quo auditores simpliciores sunt, qui facile dubitare incipiunt de eo quod
putabant inconcussum et audiunt controversum atque obiectionum ple­
nius quam solutionum vim assequuntur.
;

2. Quid si compertum habeat se supra ceteros pol­
lere scientia et eloquentia?
Solutio
Ad Ium.—Responsio, absque dubio, negativa quantum 67
ad fidei defensionem passim susceptam in diversoriis
publicis: nam passim idem sonat ac obiter, ex tempore,
data occasione.
Responsio, contra, affirmativa quantum ad disputa­
tiones in contradictorio, ut aiunt, excitatas. Non quod
sint publicae cum sodalibus dumtaxat pateant seu ami­
cis, sed quod verae disputationes sint, licet privatae,
quas igitur can. 1325, § 3 vetat, nisi aut licentiam obti­
nuerit a S. Sede vel in casu urgenti ab Ordinario loci,
aut instet necessitas vel magna utilitas, ob quam licen­
tia praesumi possit quae peti nequeat. Immo quod dis­
putationes has condicione prorsus iniqua Marcellinus
ineat: lege enim posita et a contendentibus acceptata,
non modo periclitatur fides apud audientes, si ob lo­
quacitatem vel scientiam impugnatoris, ob imperitiam
vel infacundiam propriam, ob iudicum vel partialitatem
vel inscitiam, veritas opprimitur falsitati, at Marcellinus
insuper periculo fidem, saltem exterius, abnegandae,
postquam nempe promisit id verum agnoscere quod ve­
rum a iudicibus pronuntietur.
Condicionem dixi prorsus iniquam nam. praeter­
quam est obiective scandalosa—quasi fidei assensus
praestitus niteretur rationibus adducendis, quarum for­
tunam ideo subsequatur—, aut fit a Marcellino animo
sincero ipsam implendi, in hypothesi, quamvis improba­
bili, possibili tamen sententiae sibi adversae—. et tunc
circa rem illicitam versatur, aut fit ab illo cum intentio­
ne non servandi promissum, et tunc dolose ageret.

Ad Hum.—Huiusmodi circumstantia non excusat a
lege canonica, de qua ad Ium.; immo licentia sive S Se­
dis sive Ordinarii loci nec datur nec praesumitur ubi de
oratoris praestantia moraliter non constet.
Est attamen circumstantia attenuans: periculum
enim minuitur, quoniam erroris triumphus improbabilis.
Quin propterea periculum avertatur penitus, cum et
Marcellinus possit decipi, suam extollens peritiam simul
atque imperitiam contendentis, et iudices, ob ignoran­
tiam vel passionem, etc., valeant contra allegata atque
probata sententiam ferre.
Condicio igitur esset in omni casu reformanda, sic
videlicet ut Marcellinus victus, non fidei falsitatem. sed
propiam tantum agnoscat insufficientiam vel igno­
rantiam.
Alii casus.

69

C. II.—Ad Ecclesiam catholicam conversus et Facul­
tati theologicae cooptatus, Simplicianus perculsus fuit
pervolvens Universitatis calendarium et inveniens praestabilitos ibi nonnullos dies pro defendenda et impug­
nanda veritate dogmatice iamiam definita. Stupet ete­
nim quod ex una parte iure canonico prohibeantur dispu­
tationes de re fidei, ex alia vero tam facilis concedatur
venia de dogmatibus fidei disputandi.
Sol.—Immerito Simplicianus rei novitate commove­
tur; nam, etsi agatur disputatio ex condicto, fortasse et
publica, non agitur disputatio cum acatholicis, id est for­
malis disputatio, cum nec ipse obiciens revocet in du­
bium fidei dogmata quae impugnare videtur Illa dis­
putatio est materialis seu scholastica «ad iuvenum inge­
nia exercenda pro veritatibus dilucidandis, ut postea va­
leant captiosas hominum, verorum nempe adversario­
rum, argumentationes agnoscere, ac detegere ubi veritas.

ubi error consistat... Etenim vexatio, quae tum defen­
dentem tum arguentem exagitat, mentem attentam red­
dit, ingenium acuit, promptius reddit, et veritas ipsa
veluti cribrata atque exuta omnibus difficultatibus,
magis magisque elucet» l.

C. III.—Eugenius, Actioni Catholicae etsi adscriptus, 70
disputationem publicam acceptavit sibi ab acatholico
propositam in qua de nonnullis quaestionibus inter ho­
diernos physicae cultores disputatis sententiam suam ex­
ponat atque obiectoribus satis faciat. Sed inde anxietas
animi, quod id fecerit hierarchia inconsulta ipse qui pro­
fitetur se hierarchiae administrum.
Sol.—Deponat Eugenius anxietatem, nam etsi agatur
disputatio publica cum acatholico, non tamen qua tali,
sed quatenus cultore scientiae physicae, quapropter
de argumento scientifico, nullatenus de argumento reli­
gioso; controversiam igitur acceptare potuit hierarchia
inconsulta. Nec obstat devota illa submissio quam spe­
cialiter promisit dum Actioni Catholicae nomen dedit,
nam ministerium huius sodalibus impositum terminos
apostolatus hierarchic! non exsuperat, qui ad quaestio­
nes mere physicas non extenditur.
C. IV.—Theodorus, catholicus atque parti monarch!- 71
cae plene deditus, ad publicam disputationem circa regi­
minis civilis formam optimam provocatur ab Aemiliano,
calvinista et factionis republicanae sectatore. Cum no­
verit ecclesiasticos Doctores magni nominis in caelum
extulisse monarchiam, cumque cogitaverit Christum Do­
minum unam forman monarchical!! dedisse Ecclesiae,
putavit ille quaestionem agitari dogmati valde proxi­
mam. Preces propterea misit ad Ordinarium loci, hunci
i Zigliara, Summa Philosophica, Logica, 46: cd. 1926, pp. 188 s.

rogans ut licentiam vel concederet ipse vel a Sede Apostolica impetraret. Sed episcopus neque preces transmisit
Romam neque responsum oratori dedit. Hic igitur a confessario petit num, absque obtenta venia, disputationem
acceptare possit.
Sol.—Affirmative, quoniam venia prorsus innecessaria. Cum enim agitur de regimine civilis societatis iam
dixit Leo XIII: «Nihil est cur non Ecclesiae probetur aut
unius aut plurium principatus, si modo iustus sit et in
communem utilitatem intentus» (Denz. 1855). Hinc pru­
dens agendi ratio Ordinarii loci.
72

c. V.—Valerius, catholicus, acceptavit, non exquisita
episcopi sententia, invitationem factam a sociaiista ut
publicam inirent ambo disputationem de dogmatibus so­
cialism!. Num recte se gessit Valerius?
Sol.—Negative; declaravit enim S. Congr. negotiis
extraordinariis proposita (27 ian. 1902) disputationes
cum socialistis iisdem regulis subiacere ac disputationes
cum acathoiicis (ASS, 34 [1901-2], p. 407).

73

C. VI.—Christophorus, sacerdos, vellet in ephemeride
omnium pervulgatissima respondere obiectionibus quas
ibidem rabbinus Samuel contra Christianam religionem
protulit. Dubitat tamen num id sibi liceat absque prae­
via licentia S. Sedis vel Ordinarii loci, de qua canon
1325, § 3.
Sol.—Affirmative, nam can. 1325. § 3 vetat dumta­
xat disputationes orales; igitur «de controversiis scrip­
tis solae regulae de censura librorum et scriptorum ob­
servandae sunt» ‘. Sufficit ergo si Christophorus servet
praescripta canonis 1385.
i Vekmeersch-Creusen, 1. c. ; item Fanfani, Th. Mor., II. 44

VI. COMMUNICATIO INFIDELIUM IN SACRIS FIDELIUM

Doctrina.

Communicatio fidelium cum infidelibus (48) duplex 14
distinguitur: religiosa, seu in sacris, et civilis, seu in
profanis. Communicatio religosa est aut infidelium in
sacris fidelium, aut infidelium in sacris infidelium.
Utraque, bifaria: passiva, dum quis sacris materialiter
adest; et activa, dum quis sacris formaliter participat,
instar colentis nempe, agens aut recipiens 1
Porro communicatio infidelium passiva in sacris nos­
tris est, ut plurimum, licita: mera siquidem illorum
assistentia ritibus nostris non importat de se—quem in­
terdum ex circumstantiis innuit—favorem ipsis praesti­
tum vel unitatem ad illos religiosam, nec secum fert
continuo—quod ex personarum condicione quandoque
involvit—irridendae vel contemnendae fidei nostrae pe­
riculum.
Ideo in Codice I. C.: «Excommunicatus quilibet caret
iure assistendi divinis officiis, non tamen praedicationi
verbi Dei. Si passive assistat toleratus, non est necesse
ut expellatur; si vitandus, expellendus est, aut, si expelli
nequeat, ab officio cessandum, dummodo id fieri possit
sine gravi incommodo» (can. 2259).
Verum activa infidelium communicatio in sacris nos- 75
tris exstat saepius prohibita: innuit enim frequenter fa1 Optimo sane consilio silentium tenuit Codex I. C. de aliis distinctionibus et subdistinctionibus familiaribus pluribus auctorum, Non
enim agitur de cooperatione, remota aut proxima, ad ritum sed de
communicatione scilicet in ritu, quem una cum acatholicis catholici
haberent simul. Nec agitur de communicatione in fide, sed in uno signo
dumtaxat.

■ ■

vorem ipsis praestitum, vel unitatem religiosam cum
ipsis; fert insuper secum irridendae vel contemnendae
fidei nostrae periculum; demum, ex lege divina aut
ecclesiastica infideles plerumque veniunt huiusce parti­
cipationis incapaces, saltem indigni.
Hinc Codicis generale praescriptum: «Ab assistentia
vero activa, quae aliquam secumferat participationem
in celebrandis divinis officiis, repellatur non solum vi­
tandus, sed etiam quilibet post sententiam declaratoriam vel condemnatoriam aut alioquin notorie excommunicatus» (can. 2259, § 2).
76

In specie autem, ecclesiastica lex statuit:
«Acatholici... (in pias fidelium associationes) valide
recipi nequeunt» (can. 693, § 1).
«Ut quis sit patrinus (in bautismo) oportet: l.° sit
baptizatus... 2.° ad nullam pertineat haereticam aut
schismaticam sectam, nec sententia condemnatoria vel
declaratoria sit excommunicatus» (can. 765).—«Ut quis
sit (in confirmatione) patrinus oportet: l.° sit ipse
quoque confirmatus... 2." nulli haereticae aut schismaticae sectae adscriptus» (can. 795).
Quoad sacramenta: «Vetitum est Sacramenta Ec­
clesiae ministrare haereticis aut schismaticis, etiam bona
fide errantibus eaque petentibus, nisi prius, erroribus
relectis. Ecclesiae reconciliati fuerint» (can. 731, § 2).
«Suspensionem a divinis, Sedi Apostolicae reservatam,
ipso facto contrahunt, qui recipere ordines praesumunt ab
excomunicato vel suspenso vel interdicto post sententiam
declaratoriam vel condemnatoriam, aut a notorio apo­
stata, haeretico, schismatico» (can. 2372).
Quoad sacramentalia, denique: «Benedictiones, im­
primis impertiendae catholicis, dari quoque possunt
catechumenis, imo, nisi obstet Ecclesiae prohibitio, etiam
acatholicis ad obtinendum fidei lumen vel, una cum illo,

corporis sanitatem» (can. 1149).—«Exorcismi a legitimis
ministris fieri possunt non solum in fideles et catechu­
menos, sed etiam in acathoiicos vel excomunicatos»
(can. 1152).
Casus prii 1« us.

Cum frequentius recurrant casus, in quibus non uniti 77
orthodoxi Christiani petant, quando orthodoxus mini­
ster adiri non possit, auxilium catholici sacerdotis, prae­
sertim in morbo gravi, licetne orthodoxum hominem
aegrotum precibus, provocando ad actum contritionis,
adiuvare et, si explicite postulaverit, ei sacramenta con­
ferre?
Adversatur sensui catholici sacerdotis orthodoxum
fratrem in Christo sine ullo ecclesiastico funere relin
quere. Sed committere defunctum orthodoxum ministro
protestantico ut funus ecclesiasticum perficiat catholico
sensui adversatur. Quomodo tunc procedendum?
Orthodoxi parentes filios suos baptizandos offerunt.
Sacerdos orthodoxus attingi nequit. Licetne puerum
(non in ecclesia) in sacristia baptizare et eius nomen in
registre non in serie ordinaria nominum, sed seiunctim,
inscribere?
Solutio
Huic triplici quaesito exstat recens (15 nov. 1941) S. *8
Officii responsum l:
«Sacerdos catholicus effusa caritate illos schismati­
cos ad Ecclesiam reducere conetur quos commendatos
sibi in Dno ordinarii et parochi habere iubentur. Infir* Textum dubiorum atque solutionum desumpsi ab II Monitore Eccle­
siastico, 1942, pp, 114 s.
A

mos paterne viset et praesertim si in periculo mortis
fuerint, eos ad orationem, ad contritionem de peccatis
et ad submissionem voluntati divinae excitet» (can.
1350, § 1).
Schismaticis autem, etiam bona fide errantibus eaque
petentibus, vetitum est sacramenta Ecclesiae ministrare
nisi prius, erroribus relectis, Ecclesiae reconciliati fuerint
(can. 731, § 2) Etiam cum in periculo mortis constituun­
tur, requiritur ut meliori quo fieri potest modo (pro
rerum et personarum adiunctis) saltem implicite errores
reiciant et Fidei professionem faciant.
Iis autem qui bona fide errant et iam sunt sensibus
destituti, ea sacramenta conferri poterunt sub condi­
cione. praesertim si conicere liceat eos implicite saltem
suos errores reiecisse.
Semper autem curandum est ut scandalum et vel
suspicio interconfessionalismi evitentur. Quo minus est
periculum in mora, eo magis explicita retractatio erro­
rum et Fidei catholicae professio exigi debent1
79
Quod ad sepulturam standum est Rituali Romano,
Tit. VI, c. 2, de iis quibus neganda est sepultura (Cod. i.
c., can. 1240). Sacerdos tamen sine veste sacra ullove
ritu sacro coram cadavere domi exposito preces privatim
fundere, officii civilis causa funus sequi et in coemeterio
1 Eadem Suprema Congregatio pridem (17 mali 1916) ad quaestio­
nem duplicem ; «1. An schismaticis materialibus in mortis articulo cons­
titutis. bona fide sive absolutionem sive Extremam Unctionem petenti­
bus. ea Sacramenta conferri possint sine abiuratione errorum. 2. An
schismaticis in mortis articulo sensibus destitutis absolutio et Extrema
Unctio conferri possint», rescripsit: «Ad Ium. Negative, sed requiri ut.
meliori quo fieri possit modo, errores reiciant et professionem fidei
faciant—Ad num. Sub condicione affirmative, praesertim si ex adiunc­
tis conicere liceat eos implicite saltem errores suos reicere, remoto ta­
men scandalo, manifestando scilicet adstantibus Ecclesiam supponere
cos m ultimo momento ad unitatem rediisse» (Cappello, De sacramen­
tis, I. n. 73, cd. 1928).
1

item privatim preces apud tumulum fundere poterit,
remoto, si periculum adsit, scandalo.
Pueri autem a parentibus schismaticis oblati ut ba­
ptizentur, extra mortis periculum a sacerdote catholico
generatim baptizandi non sunt, nisi probabilis spes efful­
geat catholicae educationis (can. 751)». De quo tamen
infra (129).
Alii casus.

C. II.—Herenia, quod debeat virum sequi ad populos 80
acatholicos destinatum oratorem patrii gubernii, dubium
proponit confessario, an videlicet in extrema necessitate
spirituali liceat petere sive ab infideli Baptismum, sive
a ministro apostata vel haeretico Extremam Unctionem
et Eucharistiam?
Sol.—Affirmative, dummodo secundum ritum catholi­
cum, aut saltem valide, haec sacramenta administrentui.

C. III.—At licetne pariter, Herenia inquit, absolutio­ 81
nem petere a schismatico sacerdote si in periculo mortis
catholicus sacerdos nullus adsit?
Sol.—«Licere, dummodo tamen et aliis fidelibus non
praebeatur scandalum, nec sit alius sacerdos catholicus,
nec sit periculum ut fidelis ab haeretico pervertatur,
et tandem probabiliter sacerdotem haereticum admi­
nistraturum hoc sacramentum secundum ritus Eccle­
siae». Ita S. Officium, 30 iunii et 7 iulii 1864 1
C. IV.—Herenia instat: Id ipsum nonne licet extra 82
mortis periculum?
Sol.—Negative, ex responso S. Congr. de Prop. Fide
(17 febr. 1761): «Nullo casu, neque necessitatis licere
> Collectanea S. C. de Prop. Fide, n. 1257. ed. 1007.

catholico confiteri peccata sua et absolutionem obtinere
a sacerdote schismatico» *.
83

C. V.—An sit licitum haereticis permittere ut missae
inserviant; an saltem schismaticorum parvulis?
Sol.—Responsum negativum fuit datum ab eodem S.
Officio, diebus 30 iun. et 7 iul. 1864, pro prima parte,
et die 20 nov. 1850 pro altera 2.

84

C. VI.—Vicarius Ap. Sophiae et Philippopolis in Bul­
garia hoc dubium S. Sedi exposuit: «Sophiae Sorores
quaedam religiosae Institutum puellarum (Pensionat)
dirigunt, in quo cum catholicis etiam schismaticae ad­
mittuntur. Mos invaluit ut in functionibus ecclesiasticis
ac praesertim in expositione ac benedictione cum Sanctisssimo, uti etiam ante et post illam, puellae schisma­
ticae una cum catholicis in ecclesia parochial! canant.
Unde petit orator an hic usus tolerari possit, habitis sub
oculis sequentibus animadversionibus: 1. Agitur de loco
in quo numerus catholicorum, relate ad schismaticos est
valde exiguus. 2. Nullum adest periculum scandali, nam­
que idem usus servatur in fere omnibus Orientis regioni­
bus. 3. Adest contra spes conversionis acatholicorum.
4 Durum esset Sororibus, quae Institutum dirigunt, puel­
lis schismaticis sponte ac lubenter in ecclesia cum ca­
tholicis cantantibus silentium imponere. 5. Denique
eaedem puellae schismaticae, utpote bona fide in schis­
mate viventes, non videntur uti excomunicatae esse ha­
bendae».
Sol.—S. Officium respondit (24 ian. 1906): «Attentis
peculiaribus circumstantiis in casu concurrentibus... to­
lerari posse» *.
i Collectanea, n. 439. ed. 1907.
i Ibidem, nn. 1257 et 1053.
• Ibidem, n. 2227.

COMMUNICATIO FIDELIUM IN SACRIS INFIDELIUM

55

C. VII.—Epipodius, parochus, recens orbatus est mi­
nistro qui organum in sacris functionibus pulsabat:
successorem equidem quaerit; quandiu tamen invepiat
scire vellet num possit ad pulsandum organum admit­
tere temporarie musicum acatholicum.
Sol.—«Remoto scandalo, vel scandali periculo affir­
mative». Sic eadem Suprema Congregatio, 23 febr. 1820

C. VIII.—Philoterus, sacrista, vellet porrigere acatho­ 86
licis faces vel lumina ad functiones nostras liturgicas
deferenda; ideo sciscitatur a parocho num id sibi liceat.
Sol.—Negative, ex responso eiusdem S. Officii, 20
nov. 1850 2.
C. IX.—Zephyrinus, praeses cuiusdam e Societatibus 87
S Vincentii de Paul, cogitat de acatholicis admittendis
ut Sociis honorariis. Quid dicendum?
Sol.—Respondit S. Congr. de Prop. Fide (19 sept.
1867): «Nihil quidem obstare quominus etiam ab acatho­
licis spontaneae elemosynae recipiantur; verum ut iidem
recenseantur inter socios honorarios, omnino non expe­
dire»

VII. COMMUNICATIO FIDELIUM IN SACRIS INFIDELIUM

Doctrina.

Haec communicatio potest duplex intellegi: passiva, 88
dum fidelis mere materialiter adest sacris infidelium; et
activa, dum his fidelis formaliter participat, instar co­
lentis nempe, agens aut recipiens.
1 Collectanea, n. 739.
• Ibidem, n. 1053.
’ Ibidem, n. 1319.

Fidelium communicatio activa in sacris infidelium (48)
est perpetuo illicita: innuit enim infidelitatis profes­
sionem vel simulationem, et ideo approbationem falsae
fidei, aut favorem saltem indifferentismo religioso prae­
stitum.
Ideo in Codice I. C.: «Haud licitum est fidelibus
quovis modo active assistere seu partem habere in sacris
acatholicorum» (can. 1258, §1).—«Etsi ab Ecclesia obten­
ta sit dispensatio super impedimentum mixtae religionis,
coniuges nequeunt, vel ante vel post matrimonium coram
Ecclesia initum, adire quoque, sive per se sive per pro­
curatorem, ministrum acatholicum uti sacris addictum,
ad matrimonialem consensum praestandum vel reno­
vandum» (can. 1063, § 1).—Habet etiam can. 2319: «§ 1.
Subsunt excommunicationi latae sententiae Ordinario
reservatae catholici: l.° Qui matrimonium ineunt co­
ram ministro acatholico1; 2.° Qui matrimonio uniuntur
cum pacto explicito vel implicito ut omnis vel aliqua
proles educetur extra catholicam Ecclesiam; 3.° Qui
scienter liberos suos acatholicis ministris baptizandos
offerre praesumunt; 4.° Parentes vel parentum locum
tenentes qui liberos in religione acatholica educandos
vel instituendos scienter tradunt.—§ 2. Ii de quibus in
§ 1, nn. 2-4, sunt praeterea suspecti de haeresi».

89

At communicationem fidelium passivam in sacris in­
fidelium causa proportionata reddit licitam.. Mera si­
quidem praesentia corporalis ritibus infidelium, nisi in
odium verae religionis vel patrocinium infidelitatis po­
stulata, amittere valet ex adiunctis nedum perversionis
propriae periculum, verum et illam ritus approbationis
vel indifferentismi patrocinii speciem, quam, non ac­
cedente proportionata causa, iure dixeris et catholicaei
i Cf. AAS. 46 [1954], p. 88.

religioni damnosam et proximis, catholicis et acatholicis,
scandalosam.
Hinc in ipso Codice: «Tolerari potest (fidelium)
praesentia passiva seu mere materialis, civilis officii vel
honoris causa, ob gravem rationem ab Episcopo in casu
dubii probandam, in acatholicorum funeribus, nuptiis
similibusque sollemniis, dummodo perversionis et scan­
dali periculum absit» (can. 1258. § 2).
Casus primus.

In regionem schismaticorum adductus ubi sacerdos 90
catholicus nullus est nec speratur fore, Simplicius, in
religione catholica enutritus eique cordetenus adhaerens,
tum pro missa dominicali audienda tum pro Paschatis
adimplendo praecepto, schismaticorum ecclesiam adit,
immo volens inire matrimonium cum puella pariter ca­
tholica, ad schismaticum parochum recurrit.
Quaeritur:
1) Num, his in angustiis, recte Simplicius egerit? et
quatenus negative,
2) Qui illi esset agendum.

Solutio
Ad Ium.—Quoad auditionem missae, responsio nega- 91
tiva. Adest etenim declaratio explicita S. Officii (5 dec.
1668): «Episcopus Tribuniensis mandet catholicis sibi
sublectis ne accedant ad Missas et alia officia divina in
ecclesiis schismaticorum, eosdemque moneat in casu carentiae Misae catholicorum non teneri praecepto Mis­
sam audiendi» l.
* Collectanea S. C. de Prop. Fide, n. 171, cd. 1907

Negativa quoque responsio quoad paschalis praecepti
adimpletionem. Non enim versabatur in extrema neces­
sitate spirituali (ut supponimus), quo quidem in casu
licitum foret Eucharistiam petere a schismatico (80).
Responsum negativum, a fortiori, quoad celebratio­
nem matrimonii, cum nulla sit necessitas, ut dicemus,
recurrendi ad schismaticum parochum uti talem. Ideo
ad quaesitum: «An licitum sit catholico petere vel acci­
pere benedictionem nuptialem a ministro acatholico, li­
cet pars acatholica illud exigat», S. Congr. S. Officii res­
pondit (29 ian. 1817): «Negative» *. Potiori ergo ratione,
ubi ambo nupturientes sint catholici, sicut in casu nos­
tro. Conferantur canones 1063, § 1, et 2319, §1, n. 1, su­
pra citati (88).
Ί2

Ad Ilum.—Abstinere debuit, imprimis a missae audi­
tione, ad quam nullo adstringebatur, ut diximus, prae­
cepto. Abstinere quoque a communione tempore Paschatis. ad hanc itidem cum nulla tunc urgeret obligatio.
Matrimonium, denique, contrahere debuit ad normam
Codicis.
Legimus enim in can. 1098: «Si haberi vel adiri ne­
queat sine gravi incommodo parochus vel Ordinarius vel
sacerdos delegatus qui matrimonio assistant ad normam
canonum 1095, 1096: l.° In mortis periculo validum et
licitum est matrimonium contractum coram solis testi­
bus; et etiam extra mortis periculum, dummodo pru­
denter praevideatur eam rerum condicionem esse per
mensem duraturam. 2? In utroque casu, si praesto sit
alius sacerdos qui adesse possit, vocari et, una cum tes­
tibus, matrimonio assistere debet salva coniugil validi­
tate coram solis testibus».
In casu igitur, cum in regione nullus esset catholii Collectanea, n. 716.

eus sacerdos nec prudenter praevideretur futurus intra
mensem, Simplicius debuit matrimonium inire coram
solis testibus l, duobus nempe (can. 1094). Duo isti testes
debent esse catholici1
2, gravis nisi excuset causa simul
atque scandalum vitetur 3; at validitati matrimonii non
officit quatenus, etiam extra necessitatem, acatholici aut
infideles adhibeantur testes
Quo quidem ex capite vel ipse parochus schismaticus,
in necessitatis casu, posset ut testis advocari; non ta­
men uti sacris addictus neque indutus sacris
Post initum hoc modo matrimonium «non improba­
tur quod, lege civili iubente, coniuges se sistant etiam
coram ministro acatholico, officialis civilis tantum mu­
nere fungente, idque ad actum civilem dumtaxat ex­
plendum, effectuum civilium gratia» (can. 1063, § 3).

1 Ut consulatur dignitati et venerationi sacramenti, Congr. de prop,
fide modum hunc Sinensibus proposuit (23 iun. 1830): «Parentes duos
testes eligant qui una cum sponso et sponsa eorumque propinquis ad
ecclesiam se conferentes, flexis genibus, consuetos fidei, spei caritatis
et contritionis actus in communi recitent, sicque sponsus et sponsa ad
contrahendum recte se disponant. Post hacc surgentes sponsi coram prae­
dictis testibus per verba de praesenti mutuum exprimant consensum,
et post gratias Deo actas domum revertantur. Si autem ad ecclesiam
ire nequeant, in privatis domibus praedicta observentur ; postea vero,
data opportunitate, et novi coniuges et testes missionarium adeant, ut
ipsi de matrimonio rite inito legitime constet, et ab eodem benedictionem
accipiant» (Collectanea, n. 816).—Quoad huiusmodi tamen notificationem
sic in novo Codice statuitur: «Quoties matrimonium ad normam
can. 1098 contrahitur, sacerdos, si eidem adstiterit, tecus testes tenen­
tur in solidum cum contrahentibus curare ut initum coniugium in praes­
criptis libris (paroeclahbus) quamprimum adnotetur» (can. 1103, 5 3).
3 Vermeersch-Creusen, Epitome I. C., II, 577, ed. 1934 ; VVernzVidal, Ius Canonicum, V, 540, ed. 1928.
3 «Se sia lecito assumere gli eterodossi a testimonii nel matrimonio
dei cattolici.—R. Non esse adhibendos; posse tamen ab Ordinario tole­
rari ex gravi causa, dummodo non adsit scandalum» (S. Officium, 19
aug. 1891 : Collectanea, n. 1765).
♦ Vermeersch-Creusen, 1. c., n. 397: Wernz-Vddal, 1. c.

Alii casus.

93

C. II.—In regione degens schismaticorum, Lazarus
petit a confessario num debat adorare Eucharistiae sa­
cramentum delatum ad infirmum a praesbytero graeco.
Sol.—Meminerit confessarius responsi S. Officii (30
iun.-7 iul. 1864): «Scribatur quod occasione qua non pos­
sit evitare delationem Sacramenti, illud adoret, sed non
prosequatur deferentem, nec ingrediatur ecclesiam grae ·
eorum» *.

94

C. III.—Philemon interrogat theologum utrum liceat
assistere sacris haereticorum vel infidelium si assisten­
tia praecipiatur a publica auctoritate.
Sol.—Fanfani respondet: «a) si praecipiatur in odium
fidei vel in favorem falsae sectae, omnino illicita est,
etsi fuerit mere passiva: tunc enim urget obligatio professandi, etiam exterius, propriam fidem (S. Off.. 13
ian. 1818); b) si praecipiatur solum ordinis domestici
causa, minime vero in favorem falsae sectae—ut accide­
re potest pro militibus, pro nautis in publicis navibus,
pro captivis in carceribus, qui omnes iubentur, ratione
ordinis domestici, functionibus sacris assistere quae ibi
habentur—, assistentia licita videtur, dummodo mate­
rialiter et passive tantum catholici assistant» 2.

95

C. IV.—An decretum quo prohibetur catholicis schis­
maticorum Missis et eorum orationibus interesse, intel­
legatur etiam pro locis in quibus non reperiuntur sacer» Collectanea, n. 1258—«Si quis, ob gravem rationem, asistat func­
tioni culus Missa pars sit, reverentiam Christo debitam in consecra­
tione et post consecrationem omittere non poterit, cavendo ut. quoad
cetera, a ministro se satis separet» (Vermeersch-Creusen, 1. c., n. 577).
i Fanfani, Th. Mor., II. 3b.

dotes catholici, et de orationibus in quibus nihil contra
fidem et ritum catholicum habetur?
Sol.—S. Officium respondit (7 aug. 1704): «SSmus.
censuit: Affirmative» l.

C. 7.—Post maritimam peregrinationem redux in pa- 96
triam, Herenia narrat parocho se fuisse valde conturba­
tam cum videret plures e catholicis ad conciones con­
fluere quas habebat in navi minister protestanticus. Sed
cum parochus non commoveatur, prout expectabat ipsa,
rei novitate, numquid, inquit, licitum est catholicis con­
ciones audire haereticorum?
Sol.—Ex mera curiositate, negative; sed ideo pecca­
tum non facile excedit veniale, speciales nisi concurrant
circumstantiae (v. gr., scandalum pro aliis vel periculum
perversionis pro auditoribus) aut particularis exstet pro­
hibitio. Affirmative, contra, si (seclusa speciali prohibi­
tione. periculo et scandalo) id faciant viri docti ad doc­
trinam praedicatoris confutandam.
1 Collectanea, n. 267.—In Instructione S. Officii (20 dec. 2949) pe,
uittitur fidelibus ut cum ceteris recitent Orationem dominicam aliamve
ab Ecc'esia probatam initio atque fine conventuum Motionis Oecumenicae (AAS, 42 [19501, p. 146).—Vermeersch (Th. Mor., II, 147, ed. 1928)
scribit: «In ipso templo haeretico, te Deum cantare simul cum acatholicis in signum laetitiae communis potius quam ad sacram functionem
peragendam, id non videtur licere nisi ad scandalum vitandum: ne ca­
tholici affectu patrio destituti videantur». Congr. de Prop. Fide, occasione
tunc proximae coronationis anglorum regis Eduardi VII, decrevit (25
apr. 1902) : «omnes ac singulos Indiarum Episcopos monendos esse, ne
chistifidelibus sibi subiectis ullimode ingredi permittant acatholicorum
eccesias, dum in iisdem occasione suprsdictae coronationis anglorum
Regis sacrae habebuntur coeremoniac. E contra exhortentur praelaudati Episcopi, ut in propriis cathedralibus, et in qualibet alia eorum arbi­
trio pro diversis locorum circumstantiis designanda ecclesia, aliqua s^cra
coeremonia celebretur, cum cantu hymni Te Deum, Missa tamen solemni omnino excepta... Neque ipsi (fideles) mirari forte debebunt, si per­
mitti videant catholicis in civitate Londinensi, ob finem, de quo heic
est sermo, templum haereticum adire; nam personalis Regis praesentia
aufert ibi ab hoc civilis honoris actu quamvis communicationis in divi­
nis ideam» (Collectanea, n. 2136).

97

C. VI.—Invitatus ab acatholico ut patrinus sit puero
baptizando, luvenalis petit a sacerdote num catholicis
liceat, per se vel per alios, fungi patrini munere in bap­
tismis qui haereticorum vel schismaticorum filiis ab
haereticis vel schismaticis ministrantur.
Sol.—Negative. Ita S. Officium, 10 mali 1770 1 et 30
iun. et 7 iul. 1864 »

98

C. VII.—Secundulus plures habet amicos acatholicos
de matrimonio cogitantes; hinc dubium proponit confessario: Possuntne catholici interesse quovis modo
nuptiis haereticorum, schismaticorum, et infidelium;
vel etiam iis nuptiis quae illicite contrahuntur, valide
aut invalide, ab uno ex istis cum parte acatholica9
Sol—Huic quaesito idem S. Officium respondit (14
ian. 1874): «De regula, Negative: Tolerari tamen posse ut
catholici huiusmodi nuptiis civilis officii causa tantum
adsint, semoto scandalo, et quovis perversionis periculo,
et ecclesiasticae autoritatis contemptu» 3.

99

C. VIII.—Zoilus quaerit a parocho: Licetne catholi­
cis comitari funera haereticorum vel schismaticorum?
Sol.—Adest responsum eiusdem S. Officii (30 iun.-7
iul. 1864): «Dummodo catholici comitantes funera hae­
reticorum aut schismaticorum usque ad ianuam coeme­
terii, meram praesentiam materialem exhibeant, civi­
lis honoris causa erga defunctos, nec se immisceant ri­
tibus haereticorum, nec luminaria deferant, nec pro de­
functi anima suffragia persolvant, tolerari posse» 4.

100

C. IX.—Legens huiusmodi responsum, parocho du»
J
»
*

4

Collectanea, n. 478.
Ibidem, n 1257.
Ibidem, n. 1410.
Ibidem, n. 1257

bium incidit: Num. vel parocho catholico adesse liceat
funeribus acatholicorum.
Sol.—Eadem Suprema S. Congregatio dubium solvit
(8 maii 1889): «Parochum, uti parochum, funeribus aca­
tholicorum adesse non posse; si vero tantum civiliter
assistat, absque vestibus sacris et absque ulla communi­
catione in ritu sacro cum haereticis, tolerari posse, dum­
modo notorie constet de vinculo cognationis sive amici­
tiae inter parochum et defunctum acatholicum» x.

Vili.

COMMUNICATIO FIDELIUM CUM INFIDELIBUS
IN PROFANIS

Doctrina.

lure canonico communicatio civilis fidelium cum in- 101
fidelibus prohibetur in poenam excommunicat! vitandi,
«nisi agatur de coniuge, parentibus, liberis, famulis, sub­
ditis, et generatim nisi rationabilis causa excuset» (ca­
non 2267). Prout Coronata animadvertit: «Communis
iam nunc doctrina admittit communionem cum vitando
in civilibus solummodo sub levi ab Ecclesia prohiberi et
quamlibet iustam, licet levem, causam a prohibitione
excusare. Verum notandum est eam semper communio­
nem cum vitando prohiberi quae dici solet communio in
crimine criminoso seu quae delicto excommunicat!
favet» 2.
Sed iure naturali et divino civilis communicatio fi- 102
delium cum infidelibus prohibetur ad cautelam fre­
quenter. Nam quilibet fidelis strictissimo praecepto adstringitur ne se exponat periculo amitendi fidem, «sine
i Collectanea, n. 1705.
« Coronata, Institutiones I. C., IV, 1761, ed. 1935.

qua impossibile est placere Deo et ad filiorum eius con­
sortium pervenire» (Denz. 801). Instat tamen periculum
huiusmodi, iis maxime qui in fide simplices vel infirmi
sunt, et praecipue quando ipsorum cum infidelibus com­
municatio ad familiaritatem usque pervenit. Hac de re
D. Thomas: «Si aliqui fuerint firmi in fide, ita quod ex
communione eorum cum infidelibus conversio infidelium
magis sperari possit quam fidelium a fide aversio, non
sunt prohibendi infidelibus communicare qui fidem non
susceperunt, scilicet paganis vel ludaeis, et maxime si
necessitas urgeat. Si tamen sint simplices et infirmi in
fide, de quorum subversione probabiliter timeri possit,
prohibendi sunt ab infidelium communione: et praeci­
pue ne magnam familiaritatem cum eis habeant, ve)
absque necessitate eis communicent» r.

Hoc profecto periculum adest primo in matrimoniis
mixtis. Propterea in Codice I. C.: «Severissime Ecclesia
ubique prohibet ne matrimonium ineatur inter duas per­
sonas baptizatas, quarum altera sit catholica, altera
vero sectae haereticae vel schismaticae adscripta; quod
si adsit perversionis periculum coniugis catholici et pro­
lis coniugium ipsa etiam lege divina vetatur» (canon
1060); et: «Ordinarii aliique animarum pastores: 1° fi­
deles a mixtis nuptiis, quantum possunt, absterreant»
(can. 1064).
104
Adest quoque in acatholicarum scholarum frequen­
tatione nec tantum parvulis, uti perspicue liquet, sed et
iuvenibus, cum «levitas ingenii atque instabilitas ado­
lescentium, errores, qui quasi cum aura in dictis Insti­
tutis hauriuntur absque antidoto solidioris doctrinae
maxima vis quam in iuvenes exercent humani respectus
ac sodalium irrisiones, tam praesens tamque proximum

103

i s. Thomas. Summa Theol. Π-Π, 10, 9.

in adolescentes inducunt labendi periculum, ut nulla generatini sufficiens ratio concipi queat, propter quam ado­
lescentes acatholicis Universitatibus committantur» '.
Ideo Codex: «Pueri catholici scholas acatholicas, neu­
tras. mixtas, quae nempe etiam actaholicis patent, ne
frequentent. Solius autem Ordinarii loci est decernere,
ad normam Instructionum Sedis Apostolicae. in quibus
rerum adiunctis et quibus adhibitis cautelis, ut pericu­
lum perversionis vitetur, tolerari possit ut eae scholae
celebrentur» (can. 1374).
Adest denique in commercio cum acatholicis. Prae 105
primis quidem in famulatu; valent enim, proportione
servata, de hodiernis famulis quae D. Thomas habet de
antiquis servis: «Magis est probabile quod servus, qui
regitur imperio domini, convertatur ad fidem domini fi­
delis, quam e converso» 2. Insuper, in locatione opera­
rum et operis, si operarii necesse habeant conversari
cum dominis vel sociis acatholiciss. Tandem in sublec­
tione principi acatholico *
1 et associationibus cum acatolicis; hinc Codicis verba: «Fideles laude digni sunt, si
sua dent nomina associationibus ab Ecclesia erectis vel
saltem commendatis; caveant autem ab associationibus
secretis, damnatis, seditiosis, suspectis aut quae studeant
1 3. Congr. de Prop. Fide, de universitatibus anglicanis Oxfordiense
ct Cantabrigense, ad episcopos Angliae, 6 aug. 1867 (Collectanea eiusdem,
n. 1312, ed. 1907).
1 S. Thomas, 1. c., ad 3m.
3 Id., ib., art. 10, ad 3m.
‘ Ad quaestionem: Utrum infide’es possint habere praelationem seu
dominium supra fideles, respondet D. Thomas (1. c., art. 10> : «Circa
hoc dupliciter loqui possumus. Uno modo de dominio vel praelatione
infidelium super fideles de novo instituendo. Et hoc nullo modo permitti
debet. Cedit enim hoc in scandalum et in periculum fidei : de facili enim
illi qui subiciuntur aliorum iurisdictioni immutari possunt ab eis quibus
subsunt ut sequantur eorum imperium, nisi Illi qui subsunt fuerint
maenae virtutis». Nostris hisce diebus, qui catholici ius habent ferendi
suffragium pro electione corporis leglslativi deberent illud de facili con­
siderare attente, quoniam non est expectandum ab acatholicis ut leges

sese a legitima Ecclesiae vigilantia subducere» (canon
684).

106

Hodie, pro dolor!, pauci fideles cogitant de periculo
cui commitunt fidem communicantes cum infidelibus
in profanis. At si rem presse consideramus, huic com­
municationi praecipue tribuenda serpens inter simplices
defectio: classis, ut aiunt, proletaria ideo ab Ecclesia
aberrat quod quaerens, pleno iure. ad meliorem condicio­
nem civicam adduci, nomen dedit associationibus com­
munistis, socialistis, etc., in quibus audiunt perplura
contra fidem, pro fide autem nec verbum.
Cautiones igitur adhibendae sunt omnibus qui mise­
rae huic necessitati subiacent, ut periculum de se pro­
ximum fiat ipsis, relative, remotum. Sic parentes qui
filios scholis neutris vel mixtis, ob causam sufficientem,
committunt, tenentur, per se ipsos aliosve competentes:
<a) Christianam instructionem et educationem extra
scholam rite ac diligenter tradere, praesertim de illis
veritatibus quae in scholis impugnari solent; b) invi­
gilare ne filii ex auditis lectionibus, ex pravis libris vel
ex consortio cum pravis sociis in fide aut moribus ali­
quod detrimentum patiantur; c) curare ut filii frequen­
tent Associationes catholicas» \ Sed et adulti qui socie­
tatem cum acatholicis vitare nequeunt, satagant opor­
tet frequentare tum catholicorum commercium, tum
praedicationem verbi Dei, tum libros et periodica ne
fides atque Christiana vivendi ratio naufragium faciant
tot verberatae fluctibus.

ferant conservationi fidei favorabiles sed timendum potius ne eorum
legislatio faveat saltem inditferentismo religioso; hinc publica licentia
agendi atque loquendi contra fidei dogmata et doctrinam Ecclesiae.
i Fanfani, Th. Mor., Ill, 261.

Casus primus.

Sodalitiis, vulgo «sindicati», instituendis laudabili 107
sane sedulitate sese devovit Aristonicus, syndicalista ca­
tholicus.
Quamvis sodalitia mere catholica efformare posset,
praefert suos adseclas mixtis vel neutris consociationi­
bus adscribere, ubi exciusi tantum maneant opifices
communistae.
Propria temporalia negotia ac iura efficaciter ac fir­
miter defendere, servare debitae iustitiae obsequium non­
numquam difficile invenit et sincere cum aliis societa­
tis classibus collaborare. Coram se atque cum amicis ita
se iustificat: —Si volumus opificum liberas associationes
efflorere et communistarum sodalitiis efficaciter obsta­
re, debemus transgredi nonnumquam limites iurium opi­
ficum iustae vindicationis.
Cum autem in luctam syndicalem nimis incumbant
nonnulli Aristonici asseclae, officia Christiana ipsa ne­
glegunt.
Quae omnia recogitans Aristonicus scrupulis cons­
cientiae premitur. Quapropter consilium expetit a pru­
denti confessario.
Solutio

Plura Aristonico nostro tribuuntur.
108
Primum quidem, quod se devovit sodalitiis, vulgo «sin­
dicati», instituendis. In hoc, certo certius, est laudandus.
Expresse Leo XIII: «Valde quidem laudandi complures
ex nostris, qui probe perspecto quid a se tempora pos­
tulent, experiuntur ac tentant qua ratione proletarios
ad meliora adducere honestis artibus possint» x.
* Leo ΧΙΠ, enc. Rerum Novarum; Acta, XI, p. 137, ed. 1892.
Ί

Secundum autem, quod quamvis sodalitia mere ca­
tholica efformare possit, praefert suos adseclas mixtis
(seu interconfessionalibus) vel neutris consociationibus
adscribere, ubi exclusi tantummodo maneant opifices
communistae. In hoc altero carpendus est. Quamvis
enim in casibus seu adiunctis extraordinariis non sit
illicitum catholicis nomen dare illis associationibus
—quae tamen iustitiam et aequitatem colant atque so­
ciis catholicis permittant libertatem sectandi conscien­
tiam et Ecclesiae normas—, attamen «quod ad societates
operariorum attinet, quamquam iis propositum est com­
moda huius vitae comparare sociis, tamen maxime pro­
bandae, aptissimaeque omnium ad veram solidamque so­
ciorum utilitatem illae sunt habendae, quae praecipue
religionis catholicae fundamento constitutae sunt et
Ecclesiam aperte sequuntur ducem» l. Ergo Aristonicus
male egit praeferens sodalitia interconfessionalia vel
neutra, dum plene catholica poterat efformare. Sed et
in adiunctis quoque extraordinariis, in quibus associa­
tiones interconfessionales vel neutrae forent practice
necessariae, male egisset quoque abstrahens ab appro­
batione episcoporum et a cautionibus requisitis. Pius
enim XI sic edixit: «Episcoporum sane est, ubi has con­
sociationes (neutras) ex rerum adiunctis necessarias ne­
que religioni periculosas noverint, approbare ut eis
adhaereant catholici opifices, habitis tamem prae oculis
principiis et cautionibus quas s m. Decessor noster
Pius X commendabat» 3.
» Pius X, 24 sept. 1912; AAS. 4 (1912), 659.
» Pius XI. tnc. Quadragesimo Anno, AAS. 23 (19311. p. 188.—In epis­
tola S. Congr. Concilii ad episcopum A. Llenart <5 iun. 1925) baec ha­
bentur: 1. Ecc’esla agnoscit ius. tum conductorum tum operariorum,
constituendi consociationes syndicales, sive separatas sive mixtas, in qui­
bus videt medium efficax quaestioni sociali solvendae. 2. Ecclesia in
praesenti condicione rerum, aestimat moraliter necessariam constitu­
tionem harum consociationum. 3. Ecclesia hortatur ut constituantur hae

Tertium est quod in propriis temporalibus iuribus ac 109
negotiis efficaciter et firmiter defendendis Aristonicus
media interdum adhibet iniusta neque sincere collaborat
cum aliis classibus societatis. In hoc etiam dignus est
reprehensione: nam tenetur collaborare, non luctare,
cum aliis societatis classibus et abstinere a mediis iniustis Cum autem suam agendi rationem commendat inde
quod, nisi interdum transgrediatur limites iurium opi­
ficum iustae vindicationis, nequeat prosperitas obtineri
associationum liberalium ac victoria super associationes
communistas. incidit in principium certo immorale, qua­
si finis nempe iustificaret media. Immo, cum eius sit
non dumtaxat vitare pugnam inter classes sed et for­
titer se opponere classium pugnae potius quam debella­
re communismum, huic evidenter favet \
Postremum denique: cum in luctam syndicalem ni­
mis incumbant, nonnulli adseclae Aristonici Christiana
officia neglegunt. Si Aristonicus ad hoc ipsos induxit,
verbo aut exemplo, tunc ipse est responsabilis de illorum
neglegentia atque tenetur eos inducere, ore aut opere,
ut haec officia impleant. Si, contra, ipsi neglexerunt illa
associationes. 4. Ecclesia vult ut stabiliantur et regantur secundum prin­
cipia iidei et moralis Christianae. 5. Ut sint instrumenta concordiae et
pacis; et ideo suggerit formationem Commissionum mixtarum, 6. Ecclesia vult associationes efformatas a catholicis pro catholicis constare
catholicis, quin dubitet interdum alium modum tenendum esse,
sia commendat unionem omnium catholicorum ad laborandum in communi sub vinculo caritatis Christianae (AAS. 21 [19291, pp. 494-50G).
1 «Sappiano mettere in guardia la ferma tutela dei loro interessi eco­
nomic! col plù stretto senso di giustizia e coi sincero proposito di col­
laborare con le altre classi della società al rinnovamento cristiano dl
tutta ’a vita sociale... Se respingessero lo stretto senso di giustizia e la
sincera volontà di collaborare con le altre classi sociali, falllrebbero
all'aspettazione e aile speranze, che ogni onesto e consciente lavoratore
ripone In loro» (Pius XII. allocutio diei 29 iun 1948; AAS, 40 [19481.
p. 336). «Voi dovete fare si che i principi crlstiani prevalgano definitivamentc nel Sindacato ; allora esso prospèrent a vantaggio dei lavoratorl
e dl tutto il popolo Italiano» (Id., ib.. p. 337).

motu proprio, Aristonicus non est responsabilis atque
sufficit ne ipsorum approbet zelum nimium.
Alii casus.

110

C. II.—Ad confessarium accedit Eduardus a quo ille
callide secretum duplex eripit: eum scilicet sine causa
iusta matrimonium mixtum meditari immo et dispen­
sationis extorsionem sub comminatione nubendi coram
civili iudice.
Sol.—Ex utroque capite graviter peccavit Eduardus;
ideo, ni resipiscat, per se est absolutione indignus. Ita
Merkelbach *.

111

C. III.—Lambertus, confessarius, absolutionem de­
negat eis parentibus qui, absque ratione sufficienti, fi­
lios mittunt ad scholas neutras.
Sol.—Si ageretur de peccato gravi, non tantum obiective, verum et subiective, bene quidem Lambertus. At
si in maxima fidelium regionis parte adhuc deside­
ratur perfecte catholica conscientia circa grave hoc of­
ficium, convenientius videtur confessarium benignitate
atque patientia parentes edocere quam severitate trac­
tare. Sic E. Garcia2.

112

C. IV.—Quaedam ex scholis neutris habent cappellanum catholicum; an propterea frequentari possunt?
Sol.—Non ideo quod habent cappellanum catholicum
scholae neutrae in catholicas convertuntur; quapropter
ob eam tantum rationem illarum frequentatio non fit
licita. Exsistentia capellae et capellani multum quidem
» Merkelbach, Th. Mor., Ill, 869. cd. 3.
i In Boletin Eclesldstico de FiUpinas, 31 (1957), p. 697.

iuvabit studentes catholicos ad supplendum defectum
capitalem eorum educationis; at non mutat speciem
illius scholae. Ita ipsemet auctor
C. V.—Emerentiana, puella catholica, familiam quae- 113
rit cui famuletur; invenit familiam acatholicam; ideo
petit a confessario an liceat famulatus apud acatholicos0
Sol.—«Si absit periculum perversionis tam in fide
quam in moribus, et famuli regulariter non impediantur
ab observatione praeceptorum Ecclesiae, non est illici­
tus. Hanc autem libertatem exercitii Religionis in limine
contractus stipulari debent. Si nihilominus eveniat eos
saepe a Religionis exercitio impediri, tenentur, cumprimum sine gravi damno possunt, famulatum relinque­
re». Ita Aertnys-Damen 2.
•»

C. VI.—Cum in civitatem recens fuerit inducta illa 114
associatio quae Rotary Club nomine insignitur quaestio
orta est inter laicos et inter sacerdotes num liceat ca­
tholicis, etiam sacerdotibus, nomen ipsi dare.
Sol.—Huic quaesito respondit S. Congr. S. Officii (20
dec. 1950): «Clericis non licere nomen dare Associationi
Rotary Club vel eiusdem coetibus interesse; laicos vero
hortandos esse ut servent praescriptum can. 684. C.
I. C.» 3.

1 In Boletin Eclesiâstico de Filipinas, 31 (1957), p. 767.
1 Aertnys-D’men, Th Mor., I, 328, ed. 1939.
» AAS. 43 (1951), p. 91.

IX. FIDELIUM ADSCRIPTIO COMMUNISMO

Doctrina.

115

Ad quaesita: 1. Utrum licitum sit partibus communistarum nomen dare vel eisdem favorem praestare.
2. Utrum licitum sit edere, propagare, vel legere libros,
periodica, diaria vel folia, quae doctrinae vel actioni
communistarum patrocinantur, vel in eis scribere.
3. Utrum christifideles, qui actus de quibus in nn. 1 et
2 scienter et libere posuerint, ad Sacramenta admitti
possint. 4. Utrum christifideles qui communistarum doc­
trinam materialisticam vel antichristianam profitentur,
et in primis qui eam defendunt vel propagant, ipso fac­
to, tamquam apostatae a fide catholica, incurrant in
excommunicationem speciali modo Sedi Apostolicae re­
servatam,
Suprema Congr. S. Officii, per Decretum diei 1 iulii
1949, respondit:
Ad 1. Negative: communismus enim est materialisticus et antichristianus; communistarum autem duces,
etsi verbis quandoque profiteantur se Religionem non
oppugnare, re tamen, sive doctrina sive actione, Deo veraeque Religioni et Ecclesiae Christi sese infensos esse
ostendunt; ad 2. Negative: prohibentur enim ipso iure
(cf. can. 1399 CIC); ad 3. Negative, secundum ordinaria
principia de Sacramentis denegandis iis qui non sunt
dispositi; ad 4. Affirmative» l.

116

In responsione ad lm. simplex dumtaxat factum
—quibusdam forsitan minus obvium—clare et authenI AA3, 41 (1949), p. 334.

tice recensetur. In ad 2m., ob can. 1399 et iuxta can. 1384
declarantur ipso facto vetiti libri qui conantur destrue­
re, quomodolibet, ipsa fundamenta religionis; sed doc­
trina materialistica communism! denegat fundamenta
ipsamet religionis—Dei personalis exsistentiam, animae
spiritualitatem, immaterialitatem, etc.— ; ergo qui scri­
bit in periodico communista, quantumvis non nisi cronicam teatralem, litterariam vel deportivam, is scribit
in praefato periodico, collaborat in eo, ponit ingenium
atque nomen ad factionis servitium. In ad 3m, ex prin­
cipiis communiter receptis infertur eum qui vult ma­
nere membrum alicuius organizationis communistae,
qui favet communismo, qui exponit periculo propriam
fidem, legens folia communistica vel his foliis suppedi­
tans auxilium, hunc non nisi iniuria petere quominus
sibi sacramenta ministrentur; saltem Ecclesiam, cui
officium est invigilandi super horum dignam receptio­
nem, teneri illamet denegare iis qui se praebent suscep­
tionis indignos. Optime tamen Ecclesia novit quosdam
esse fidelium qui, contra voluntatem, ob vim moralem
et interdum physicam, coguntur factioni communistae
inscribi; confessarius iudicare debet de circumstantiis
in quibus paenitens fuit coactus ad suscipiendam sche­
dam communism! quem detestat cordetenus. In respon­
sione, denique, ad 4m applicantur canones iam noti
(cf. 48 s.): Materialismus denegat exsistentiam Dei per­
sonalis, spiritualitatem animae, libertatem voluntatis,
praemium et poenam post hanc vitam; qui hanc doctri­
nam profitetur se separat, ipso facto, a communitate et
fide Christiana; est igitur apostata; incurrit ergo in ex­
communicationem latam in apostatas cum exterius pro­
dit suam apostasiam, prout is facit qui materialismum
profitetur et, a fortiori, qui ipsum propugnat atque pro­
pagat. At non pauci e catholicis favent communismo

sive suffragio in electionibus, sive pecunia pro foliis
communisticis, sive auxilio in controversiis socialibus et
politicis, quin propterea intendant doctrinae materialisticae et antichristianae communism! adhaerere: hi non
incurrunt in excommunicationem de qua supra *.
Casus primus.

Hieronymus per multos annos odio contra sacerdotes
exarsit; quod sane conceperat ex consortio cum commu­
nistis. quorum conventibus olim interesse consueverat.
Tandem ipsis adhaesit, quin tamen politicae comunisticae factioni nomen daret, syndicatui tantum eorundem
adscriptus, in quo munus directivum gerit. Quod non
causis politicis adductus, sed odio in similes associatio­
nes fecit quae a clero, ut ipse ait, reguntur, et simul ut
in sua condicione sociali permanere munusque lucrati­
vum in quadam administratione rei linteariae retineret,
ubi socii factionis communisticae per fas et nefas monooolium exercent.
Ad meliorem frugem reversus occasione missionum,
confessarium adit, cui confitetur se deprecare odium
quo irrationabiliter sacerdotes prosecutus fuit, et a
syndicatu recedere non posse quin a suo munere etiam
in administratione rei linteariae dimittatur gravi cum
propria iactura.
„
Quaeritur
1. An Hieronymus excommunicationem incurrerit.
2. Quae mandata a confessario sint Hieronymo im­
ponenda.

117

i Ex L’Osservatore Romano, 27 nil. 1949.

Solutio
Ad Ium.—Hieronymus graviter peccavit admittens 118
consortium communistarum: se enim exposuit periculo
exardescendi odio contra sacerdotes—uti experientia
comprobavit—, immo et periculo amittendi fidem. Gravi­
ter similiter deliquit scienter atque libere se adscribens
syndicatui a communistis dependenti, saltem quoniam
hoc fecit ex odio, non quidem in Ecclesiam vel in fidem,
sed in similes associationes quae a clero regebantur—li­
cet hoc ipsum peccatum minuatur propterea quod odium
non fuit sola causa adscriptionis. sed odium simul cum
voluntate permanendi in sua condicione sociali et reti­
nendi munus lucrativum in administratione rei lintea­
riae, etc. Forsan insuper et graviter peccavit communistica folia legens (441 s.) et communismo favens suffragio
vel pecunia vel auxilio in socialibus et politicis contro­
versiis. Excommunicationem attamen in communistas
latam evasit, non enim eorum doctrinam, materialisticam vel antichristianam, professus est, defendit, propa­
gavit, quantumvis ipsis praestiterit favorem; non est a
fide apostata.
Ad Ilum.—Confessarius debet imponere Hieronymo: 119
paenitentiam congruam, reparationem scandali, remotio­
nem periculi proprii—v. gr.. per lectionem foliorum ca­
tholicorum, per societatem bonorum fidelium etc.—, et
abdicationem cum administrationis rei linteariae tum
praecipue muneris directivi in syndicatu—illius namque
administrationis factio communista monopolium exer­
cet, et huiusmodi syndicatus est a communismo depen­
dens—; abdicationem tamen non immediatam, sed
quando haec erit moraliter possibilis: prout enim adscrlptio materialis communismo cohonestari potest si

alias cui deficerent necessaria vitae, ita ob parem ratio­
nem cohonestatur eiusdem adscriptionis asservatio l.
Alii casus.

120

121

C. II.—Utrum exclusio communistarum ab usu Sacra­
mentorum in Decreto S. Officii diei 1 iulii 1949 (115)
statuta, secum ferat etiam exclusionem a celebrando
matrimonio; et quatenus negative, an communistarum
matrimonia regantur praescriptis canonum 1060-1061?
Sol.—S. Congr. S. Officii respondit (11 aug 1949):
^Attenta speciali natura sacramenti matrimonii, cuius
ministri sunt ipsi contrahentes et in quo sacerdos fun­
gitur munere testis ex officio, sacerdos assistere potest
matrimoniis communistarum ad normam canonum 1065,
1066. In matrimoniis vero eorum de quibus agit n. 4
praefati Decreti, servanda erunt praescripta canonum
1061, 1102, 1109 § 3> 2.

C. III.—Photinus rationem non attingit cur matri­
monii sacramentum ab aliis hic Sacramentis secernatur.
Sol.—Matrimonium, praeterquam sacramentum, est
insuper contractus. Exclusio ergo in Decreto signata
quoad sacramenta valet quoad sacramenta cetera; ad
matrimonium vero quod attinet, applicetur oportet se­
cundum ipsi propria3.
' Ad rem Fanfani : «Absolvi etiam poterit (communiste), etsi non in
bona Ude, si in talibus adiunctis versetur, ut sine gravissimis damnis
suum nomen a communlsmo hic et nunc revocare nequeat ; dummodo
serio promittat sese abstinere a quacumque formali et libera cum com­
munlsmo cooperatione; interim curet ut citius quam sit possibile, ipsam
adscrlptioncm revocere valeat; dicitur enim in ipso decreto S. Ofticii
supra citato. Sacramenta deneganda esse iis tantum qui scienter et
libere communlsmo adhaerent» (Th. Mor., I, 382).
a AAS. 41 (1949). p. 428.
’ Ex L'Osservatore Romano, 16-17 aug. 1949.

C. IV.—Philetum parochum adit pars catholica vo- 122
lens nubere parti quae aperte profitetur, diffundit atque
propagat doctrinam materialisticam et antichristianam
communism!. Philetus vero rem duplici esse implicatam
difficultate reputat: Num ei liceat matrimonio assistere
et utrum nupturientes detineantur impedimento mixtae
religionis.
Sol.—Ad primum: episcopus potest permittere ut pa­
rochus matrimonio assistat, si graves causae urgeant; ne­
quit tamen permittere Missae celebrationem, consequen­
ter nec benedictionem nuptialem; tunc tantummodo
cum graviora mala prudenter timeantur, permittere va­
let ut matrimonium celebretur intra ecclesiam immo
cum aliqua ex consuetis caeremoniis ecclesiasticis, Missa
exclusa. Sic De Iorio
Ad secundum: si pars altera, baptizata (ut supponi­
tur), praeterquam communismum profitetur etc., est
insuper adscripta sectae atheisticae eorum qui dicuntur
sine Deo, affirmative2; alias, negative1, sed Ecclesia, ut
ostendat quantum abhorreat ab his nuptiis, cautiones
formales exigit baptismi et catholicae educationis prolis
atque vult sacerdotem consensum recipere extra eccle­
siam modo dicto.1
*3
1 Apud Palazzini de Iorio, Casus Conse., II, 363.
> Interrogata «an ad normam Codicis I. C., qui sectae atheisticae
adscript! sunt vel fuerunt, habendi sint quoad omnes turis effectus etiam
In ordine ad matrimonium, ad instar eorum qui sectae acatholicae ad­
haerent vel adhaeserunt», Commissio Codicis respondit (30 iulii 1934) ·.
Affirmstive <AAS, 26 [1934], p. 494).
3 «Neque ex eo quod S. Officium edixerit in matrimoniis eorum de
quibus agit η. IV praedicti Decreti, servanda esse praescripta canonis
1061, sequitur assertam fuisse exsistentiam impedimenti mixtae religionis
lusslt quidem S. Officium ut in matrimoniis communistarum servarentur
praescripta can. 1061, 1102. 1109, § 3, sed significanter omisit in respon­
sione, quamcumque can. 1060 mentionem, licet de eodem canone quaesi­
tum expresse fuerit» (Emus. Ottaviini, De communistarum matrimoniis.
in Apollinaris, 22 [1949], p. 103).

C. V.—Saturo occurrit pars catholica quae vult nube­
re parti dumtaxat adscriptae communismo. Quid in
casu?
Sol.—«Ordinarius potest prohibere quominus matri­
monium sollemniter celebretur atque vetare ipsam Missae
celebrationem si ex ipsorum agendi ratione ceteri fide­
les grave patiantur scandalum. Sed censemus Ordinario
fas non esse iubere ut eorum matrimonium extra eccle­
siam celebretur, atque prohibere omnes sacros ritus, ne
eadem sanctione plectantur qui profitentur doctrinam
materialisticam Communistarum et qui, tantum ob ra­
tiones politicas, eisdem favent» 1

123

124

C. VI.—Zenobium parochum duplex dubium exagitat:
Quid, nempe, si utraque pars antichristianam commu­
nism! doctrinam profiteatur, aut sit dumtaxat adscripta
communismo?
Sol.—«Prior casus nullam videtur practicam diffi­
cultatem secum ferre; nam duo coniuges communistae
re vera doctrinarii nullo pacto matrimonium in facie
Ecclesiae contrahere attemptabunt. Postremus difficile
admodum reddet Ordinario vel parocho morales certi­
tudinem sibi comparare de bona fide et veritate cautio­
num datarum aut recessus a quacumque cooperatione
In communism! favorem. Ordinario competet quod op­
portunum erit iudicare». Ita Fâbregas i2.

125

c. VII.—Cum nonnullas noverit constitutas esse asso­
ciationes, impulsu ac ductu partium communistarum, eo
spectantes ut pueros puellasque imbuant principiis et
Institutione quae materialisrmun sapiunt et mores
Christianos religionemque impetunt, Almachius, sacer­
i De Iorio, 1. c.
» Adnotationes in decretum 1 iulil 1949. in Periodica, 38 (1949), p 307

dos, petit a theologo: Quid de parentibus qui his asso­
ciationibus instituendos liberos tradiderint?
Sol—Ex Monito S. Officii (28 iul. 1950), «parentes vel
eorum locum tenentes qui, contra praescriptum can. 1372,
§ 2, CIC et memorati Decreti S. Officii (115), liberos prae­
dictis associationibus instituendos tradiderint, ad Sacra­
menta recipienda admitti nequeunt» \
C. VIII.—At possuntne, Almachius rogat iterum, ipsi 126
pueri aut puellae admitti ad Sacramenta?
Sol—Ex eodem Monito: «Pueri ac puellae, quandiu
huiusmodi associationum participes sunt, ad Sacramen­
ta admiti anequeunt» 12.
C. IX.—Quid demum, instat, de professoribus, magis- 127
tris, paedagogis harum associationum?
Sol.—Verbis eiusdem Moniti, «qui contra fidem vel
Christianos mores pueros ac puellas docuerint, incurrunt
in excommunicationem Apostolicae Sedi speciali modo
reservatam» 3
1 AAS, 42 (1950), p. 553. «Non tantum parentes vel eorum locum te­
nentes qui fundamentales materialism! dialectici doctrinas teneant vel
communisticis factionibus nomen dederit aut favorem praestaverint a
receptione Sacramentorum epellendi sunt—quod Decretum (115) claris­
sime significat—, sed etiam ii a Sacramentis prohibendi qui agentes
contra praescriptum can. 1362 quo gravissima obligatione tenentur Chris­
tianam liberorum educationem curandi, eos pessimis illis Associationibus
instituendos tradiderint» (Fâbregas, Adnotationes, in Periodica, 39
[1950], p. 311).
2 «Sacramenta pueris et puellis quae harum Associationum participes
fuerint deneganda sunt non quod ipsi sint puniendi ratione participa­
tionis ad quam a parentibus, vel eorum locum tenentibus, necessario
coguntur, sed quia Indecens indecorumque esset eos ad Sacramenta admit­
ti qui, etsi coacte, Associationibus spiritualis perversionis adsistunt» (Fabregas, 1. c., p. 313).
3 «Ita v. c. hac excommunicatione plectuntur qui in iis communis­
tarum Associationibus pueros calumnias contra Ecclesiam doceret, qui
eos in obscenitates induceret, qui eos corruptelarum vitiorumque oblec­
tamentis incitaret, qui ab eorum mentibus verae religionis notionis evel­
leret, qui eos ad blasphemias provocaret» (Fabregas, 1. c., p. 312).

X.

BAPTISMUS FILIORUM INFIDELIUM
Doctrina.

128

Perspicuum duco filios infidelium licite baptizari si,
annos discretionis adepti, petant ipsi baptismum, paren­
tibus sive consentientibus sive adversantibus (can. 745,
§ 2): non enim quoad huiusmodi sub parentum cura
amplius exsistunt. Constat pariter infantes infidelium
baptizari licite id si parentes petant vel tutores quorum
custodiae subsunt. In utroque attamen casu satis li­
quet consulendum esse religiosae educationi simul ac
libertati baptizati quoad religionis catholicae exerci­
tium.
Suppono infantes infidelium, quantumcumque pa­
rentes renuant vel tutores, valide tamen baptizari.
Quaestio inter theologos agitata ad baptismi, in casu,
liceitatem attinet.
Pro D. Thoma 1 infidelium parvuli non sunt, ut plu­
rimum, invitis parentibus seu tutoribus baptizandi, quo­
niam illos contra voluntatem horum baptizare non con­
suevit Ecclesia, cuius profecto consuetudo est semper
aemulanda. Ad hanc Ecclesiae praxim tutandam Doctor
Angelicus induxit duplex argumentum; primum quidem,
quod secundum ius naturale pueri sunt sub cura paren­
tum quandiu ipsi sibi providere nequeunt, igitur contra
iustitiam naturalem esset si tales pueri invitis parenti 1 S. Thomas, Summa Theol., II-II, 10. 12. Contra adversarios, haec
Vitoria: «Notandum est. quia omnes procedunt Ista via, non sat est
probare, ad hoc quod possimus baptizare filios infidelium, quod Deus
praecepit baptismum et quod merentur ipsi (parentes) perdere dominium
super pueros; sed opus est probare quod nos sumus exsecutores illius
lepis ; sicut Italus latro meretur crucem, sed non potest suspendi ab
hlspanls. sed a suo iudice» (tn II-II 10. 12. n. 14. ed. Beltrân de Heredia).

bus baptizarentur, sicut si aliquis habens usum rationis
baptizaretur invitus; alterum, quoniam esset periculo­
sum illos, in his adiunctis, baptizare ob periculum per­
versionis cum adoleverint x.
Dixi tamen ut plurimum, quoriam triplex exceptio in 129
Codice signatur: «Infans infidelium (cf. 48n). etiam in­
vitis parentibus, licite baptizatur, cum in eo versatur
vitae discrimine, ut prudenter praevideatur moriturus,
antequam usum rationis attingat Extra mortis pericu­
lum, dummodo catholicae eius educationi cautum sit,
licite baptizatur: l.° Si parentes vel tutores, aut saltem
unus eorum, consentiant. 2.° Si parentes, idest pater,
mater, avius, avia, vel tutores desint, aut ius in eum
amiserint, vel illud exercere nullo pacto queant» (ca­
non 750).—«Circa baptismum infantium duorum haere­
ticorum aut schismaticorum aut duorum catholicorum
qui in apostasiam vel haeresim vel schisma prolapsi sint,
generatim serventur normae in superiore canone cons­
titutae» (can. 751).
In mortis igitur periculo, infans infidelium licite, etsi
invitis parentibus baptizatur: versatur etenim in extre­
ma necessitate et ideo sub cuiusque providentia consti­
tuitur. Hinc Benedictus XIV, qui dixerat: «Praevaluit in
tribunalibus S. Thomae sententia... atque inter theolo­
gos canonumque peritos vulgatior est» (Denz. 1482). sub­
didit: «Cum id eveniat, ut ab aliquo Christiano Hebraeo­
rum puer morti proximus reperiatur, rem opinor lauda­
bilem Deoque gratam is certe efficiet, qui salutem puero
aqua lustrali praebeat immortalem» (Denz. 1484).
Extra mortis quoque periculum—dummodo tamen
catholicae educationi parvuli caveatur—, tum si unus
e parentibus vel tutoribus consentiat, quippe qui iure
1 S. Thomas, 1. c., et III, 68, 10.

utitur suo eoque recte, cui propterea deferendum est
tum si parentes vel tutores desint aut lus in puerum
amiserint sive exercere nequeant, quoniam his in adiunctis iterum parvulus committitur cuiusque providentiae.
Casus primus.

130

Georgius, calvinista, filium obtinuit quem vult in
propria eius secta baptizatum. Cum non adsit in civitate
minister huius sectae, puerum defert sacerdoti catholico,
atque distinguens, pro suo errore, inter Ecclesiam Chris­
ti et Ecclesiam catholicam, petit puerum baptizari non
ita ut fiat catholicus sed ita ut fiat Christianus. Sacerdos
induisit; quapropter baptismum administrans intendit,
facere non id quod facit Ecclesia catholica sed id quod
facit Ecclesia Christi.
Quaeritur: Num baptismus fuit valide collatus
*
et
quatenus affirmative, num etiam licite.

Solutio

131

Suppono nullam requiri intentionem penes parvulum
baptizandum—est enim incapax—; intentionem quoque
1 Ipse Benedictus XIV : «Si parentes desint, infantes vero alicuius
Hebraei tutelae commissi fuerint, eos sine tutoris assensu licite bapti­
zari nullo modo posse, cum omnis parentum potestas ad tutores perve­
nerit.. Si pater Christianae militiae nomen daret iuberetque infantem
filium baptizari; eum quidem vel matre Hebraea dissentiente baptizan­
dum esse, cum filius non sub matris, sed sub patris potestate sit haben­
dus. Quamvis mater filios sui iuris non habeat, tamen ad Christi fidem
si accedat et Infantem offerat baptizandum, tametsi pater Hebraeus
reclamet, eum nihilominus aqua baptismatis abluendum esse... Quoniam
sub appellatione parentum locum quoque habet paternus avus..., si avus
patemus catholicam fidem amplexus sit ac nepotem ferat ad sacri
lavscri fontem, quamvis mortuo iam patre mater Hebraea repugnet,
tamen infans sit absque dubio baptizandus» (Denz. 1486).

parentum non esse necessariam, quapropter horum rec­
tam aut pravam intentionem non efficere baptismum
validum aut invalidum. Tota igitur quaestio ad unam
intentionem ministri coarctatur.
De fide est requiri penes ministrum intentionem id
faciendi quod facit Ecclesia (Denz. 854). Non tamen re­
quiritur intentio id faciendi quod intendit Ecclesia fa­
cere: intentio enim versatur circa finem; etsi Ecclesia
igitur, ministrans sacrum ritum institutum a Christo,
intendat per baptismi lavacrum gratiam conferre, mi­
nister non necessario debet intendere collationem gra­
tiae. Neque ergo requiritur ministrum intendere bapti­
zandum recipere characterem, fieri filium Dei et caelo­
rum heredem. Immo nec est necesse quod minister inten­
dat parvulum catholicae Ecclesiae cooptare: de facto
qui baptizati fuerunt ab haereticis non rebaptizantur
cum ad Ecclesiam catholicam se transferunt, quamvis
haeretici baptizantes non modo non intenderint illos
Ecclesiae adscribere catholicae, sed et fortasse renuis­
sent eis baptismum conferre quos noverint vi baptismi
catholicae Ecclesiae subiciendos. Minister igitur qui, in­
tendens facere id quod facit Ecclesia Christi, utitur for­
ma debita dum abluit parvulum, validum baptismum ad­
ministrat. Baptismus ergo in casu nostro, validus.
An etiam licitus?
132
Abstractione facta a suspicione haereseos quam in­
currit sacerdos noster, baptizans parvulum ad mentem
offerentis, ita scilicet, quod is Christianus fiat, non ta­
men catholicus—nam sola Ecclesia catholica est vera
Christi Ecclesia—; praetermisso quoque gravi peccato
cuius, abs dubio, reus est qui cum sit minister Ecclesiae
catholicae vices gerit ministri calvinistici : hoc est prorsus
tenendum, baptismum de quo agitur—nisi parvulus ver8

saretur in eo vitae discrimine ut prudenter praevideatur
moriturus ante rationis usum—fuisse illicitum.
Primo, quod non aderat consensus parvulum deferen­
tis; hic enim volebat parvulum calvinistam, non catho­
licum. Possumusne loqui de alia voluntate praedominante? Affirmative, si qui puerum defert ad baptismum
mavult ipsum catholicum quam alienatum ab Ecclesia
Christiana; negative, contra, si mavult ipsum extra Eccle­
siam Christi potius quam intra Ecclesiam catholicam.
133

Insuper, quod, in meliori etiam hypothesi, praedominantis nempe voluntatis qua pater, puerum deferens,
mallet ipsum catholicum quam non-christianum, adhuc
deest condicio baptismi licitae collationi a Codice requi­
sita, «dummodo catholicae eius educationi cautum sit»;
haec etenim educatio non est moraliter certa, immo ne­
que moraliter probabilis; et ideo manet baptizato pe­
riculum perversionis cum adoleveritl.
Alii casus.

134

C. II.—«An, cum sacerdotes coguntur a Tureis, ut
baptizent eorum filios, non ut Christianos efficiant, sed
pro corporali salute, ut liberentur a foetore, comitiali
morbo, maleficiorum periculo et lupis, an in tali casu
possint saltem ficte eos baptizare, adhibita baptismi
materia sine debita forma?»
Sol.—S. Officium respondit (5 sept. 1625): «Negative,
1 «Se da due conlugl protestant!, per mancanza di un proprio minis­
tro, si présentasse ai parroco o altro sacerdote cattolico un loro bambino
da battezzare, dichiarando che non intendono punto con ciô di obb'igarsi
d. educarlo nella religione catolica. potrà il parroco battezzarlo per assicurare intanto alVinnocente bambino la etema salute, prescindendo
da quanto potrà avvenire in seguito, quando sla glunto all’età della
discrezlone? R. Negative, praeterquam in articulo mortis» (S. Officium,
26 aug. 1885 ; Collectanea S. C. de Prop. Fide, n. 1643, ed. 1907).

quia baptismus est ianua sacramentorum ac protestatio
fidei, nec ullo modo fingi potest» (Denz, 1489).
C. III.—Hermellus, missionarius, petit: Num bapti- 135
zandi sint indiscriminatim omnes pueri cum. saeviente
peste, de centum pueris, ut plerumque accidit, nonagin­
ta pereunt; aut cum populares morbi pessimae indolis
multo maximam partem absumunt puerorum, antequam
rationis usum attingant?
Sol.—Responsum dederat (17 apr. 1777) S. Congr. de
Prop. Fide: Negative; nam S. Sedis Constitutiones et
Decreta quae baptismo favent «loquuntur de isto prae­
senti periculo quod hominem baptizandum determinate
attingit..., non autem loquuntur de illo communi et va­
ganti periculo in quo nec vocabulum nec notio articuli
mortis ullo modo convenit. Deinde animadvertendum,
tametsi vi morbi plerique infantes absumantur, semper
tamen nonnullos superesse, vel quibus morbus parcit, vel
qui morbum vincunt. Isti porro, si omnes indiscrimina­
tim infantes baptizantur, consequens est ut sub cura in­
fidelium remaneant, pravis eorum superstitionibus im­
buendi» l.
C. IV.—Vitalis, catechista in regione quadam infide- 136
lium, omnes horum infantes quotquot reperit morti pro­
ximos, indiscriminatim baptizat et aperte; quamvis no­
verit hac agendi ratione odium in Christianam religio­
nem concitari saevitiamque in Christianos.
Sol—Vitalis est carpendus, nam S. Congr de Prop.
Fide iam admonuit (Instr, citata): «In ipso quoque mor­
tis articulo baptizandos quidem filios infantes infide­
lium, sic tamen ut scandalum vitetur, nec proinde maius
1 Collectanea, n. 522.

quoddam infidelium odium in Christianam religionem
atque in Christianos saevitia concitetur» l.
137

138

C. V.—Rutilus vult scire quo modo se gerat missionarius erga infidelium filios qui ea tantum edunt ra­
tionis indicia quae apparent in pueris quattuor vel quin­
que annorum?
Sol.—Ex eadem Instructione S. Congregationis: ex­
plorandum est an tali rationis usu polleant quo boni et
mali moralis discrimen agnoscant et sint capaces cul­
pae. Si prudenti iudicio existimantur capaces peccati,
more adultorum adducendi sunt ad baptismum. Si pru­
denti iudicio non censentur culpae capaces: a) aut exis­
timatur prudenter hanc rationis impotentiam fore per­
petuam, et sunt baptizandi; b) aut spes aliqua subest ut
deinceps evolvatur, et tunc distinguendum est: si versan­
tur in mortis periculo, baptizentur; alias expectetur
certius rationis indicium ut more adultorum baptizen­
tur. Si dubia tantum signa suppetunt, tunc si necessitas
non urgeat, expectetur commodior et maior cognitio;
si necessitas urgeat, baptizenturi2.
C. VI.—Rutilus instat: Ageretne licite missionarius
qui, post diligens examen, ambiguos illos amentes occul­
te baptizaret hac vel simili condicione: Si incapax es
auditus fidei, si irremediabilis ignorantiae tenebris es
involutus, si incapax es instructionis adultis necessariae
ante baptismi susceptionem..., ego te baptizo, etc.?
Sol —Eadem Instructione ipsamet S. Congregatio
statuit: «sacros ministros ab usurpanda proposita for­
mula omnino abstinere oportebit» 3.
i Collectanea, 1. c.
» Ibidem.
» Ibidem.

C. VII.—Rogat denique missionarius noster: Utrum 139
licite baptizari queant infidelium filii amentes a nati­
vitate, de quibus nulla spes est fore ut aliquo deinceps
rationis intervallo potiantur?
Sol.—Ex praedicto documento Congr. de Prop. Fide:
Affirmative, quia inter infantes computantur; dummo­
do «vere probabili ac prudenti iudicio perpetua censea­
tur illa rationis impotentia... Caute tamen ac pruden­
ter in illis, aut inquirendis aut baptizandis, gerere se sa­
cros ministros oportebit, ne in Christianam religionem
infidelium odium et saevitia in fideles concitetur» \

XI.

BLASPHEMIA
Doctrina

Î

Magister Sententiarum (t 1164) definivit blasphe- 140
miam «per quam de Deo falsa dicuntur»; Haymo (t 853)
vero scripserat: «Blasphemare est contumeliam vel con­
vicium aliquod inferre», in iniuriam nempe Creatoris,
prout veteres scholastici compleverunt. Utrobique habe­
mus locutionem; ibi, falsam de Deo; hic, contumeliosam
potius contra Deum. Exinde nonnulli theologorum blasphemiam accepere quasi uni oppositam religioni; alii, ut
potissimum confessioni fidei oppositam. Et hi rationa­
bilius, quoniam ex oblecto sive fine operis actus huma­
nus recipit suam primam bonitatem aut malitiam2.
Quapropter D. Thomas agit de blasphemia in tractatu
de fide, prout est nempe opposita fidei confessioni sive
externo actui
__
1 Collectanea, 1. c.
2 De hac quaestione fuse locutus sum in art. Proprius blasphemiae
locus, in Angelicum, 14 (1937), pp. 154-174.
’ S. Thomas, Summa Theol., II-II, q. 13.

Quamvis igitur omnis blasphemia sit haereticalis,
alia talis est in actu signato et alia in actu exercito. In
actu signato haereticalis est, et communiter haereticalis
seu enuntiativa nuncupatur, qua expresse aut asseritur
de Deo quod Deo non convenit, aut negatur de Deo quod
Deo convenit, aut creaturis attribuitur quod est pro­
prium Deo—vocando, v. gr., Deum iniustum; daemonem,
sanctum; amasiam, deam—. In actu exercito haereticales sunt blasphemiae, quae passim veniunt simplices,
tum dehonestativae seu probrosae, quibus quod secun­
dum veritatem de Deo affirmatur aut negatur, irrisorie
vel turpiter profertur—v. gr., Vah qui destruis templum
Dei! Vicisti, Galilaee!—, tum impraecativae, quibus ma­
lum optatur Deo—v. gr.. Pereat Deus! Maledictus sit
Deus!—; his etenim vel attribuitur Deo ut vituperabile
quod vituperabile in Eo non est, vel attribuitur Ipsi ma­
lum ut possibile quod impossibile prorsus Ei. Attamen
blasphemia haereticalis, quomodocumque sumpta, opor­
tet secernatur a blasphemia cum haeresi, nam contingit
plures fidem negare exterius quam interius retinent
Praeter hanc blasphemiae distinctionem ex parte
modi, aliae ratione termini, actus et intentionis recen­
sentur. Terminus namque sive obiectum dehonorationis,
Deus, etiam in sanctis atque operibus naturae excellen­
tioribus resplendet maxime; ideo alia est blasphemia
immediata in Deum, alia vero mediata, in Deum per
creaturas2. Actus etiam sive locutio secernit blasphe1 Sic et frequenter proximum vocamus stultum, ignorantem; pro
certo tamen habentes eum pollere ingenio pariter ac scientia.
: «Cum b’asphemantes non intendant generatim illas (creaturas)
afficere inluria ob propriam earum excellentiam, sed tantum mediate
prout ad Deum referuntur, non adest peccatum contra duliam, sed con­
tra solam religionem et fidem. Si autem sancti, non ut sancti spectaren­
tur. sed in se. formalitcr abstrahendo a relatione in Deum, inquantum
homines sunt, esset peccatum contra solam duliam sanctis debitam, leve

miam cordis seu internam, quae nunc non agitur, oris,
id est verbo aut scripto, quae sola nonnumquam reser­
vari aut poenis plecti canonicis praesumitur, et operis,
v. gr., conculcare hostiam consecratam, spuere in cae­
lum. Ex parte denique intentionis, blasphemia distin­
guitur directa seu diabolica, si profertur ad Deum inho­
norandum, et indirecta, si profertur quamvis dehonorans Deum
Licet omnes blasphemiae sint unius speciei2 illarum 143
quaedam malitiam important superadditam, puta infi­
delitatem—si blasphemia cum haeresi—, odium Dei—si
blasphemia diabolica—, sacrilegium—si blasphemans
opere hostiam consecratam conculcat.
Tametsi diversae gravitatis capax—sic gravior blas­
phemia immediata quam mediata, immediata autem ra­
tione divinitatis quam ratione humanitatis assumptae,
a fortiori ratione sacramenti—, blasphemia mortale
innuit peccatum ex toto genere: derogans enim bonitati
Dei, repugnat caritati, quam ideo expellit; porro vel mi­
nimum malum quod inesset Deo aut minimum bonum
quod abesset ab Eo totum destrueret Deum. Ob solam
si fiat ex ioco (v. g. S. Crispinum vilem sutorem vocando. S. Petrum
calvum, SS. Iohannem et Paulum eunuchos), grave si procederet ex ira,
Indignatione, contemptu vel odio contra eos» (Merkelbach, Th. Mor..
I. η. 784, ed. 3).
1 «Quandoque nocumentum quod provenit ex peccato, est praevisum
et Intentum : sicut cum aliquis aliquid operatur animo nocendi alteri,
ut homicida vel fur. Et tunc directe quantitas nocumenti adauget gtavitatem peccati : quia tunc nocumentum est per se obiectum peccati.
Quandoque autem nocumentum est praevisum, sed non intentum: sicut
cum aliquis transiens per agrum ut compendiosius vadat ad fornican­
dum, infert nocumentum his quae sunt seminata in agro, scienter, licet
non animo nocendi. Et sic etiam quantitas nocumenti aggravat peccatura,
sed Indirecte : inquantum scilicet ex voluntate multum inclinata ad pec­
candum, procedit quod aliquis non praetermittat facere damnum sibi
vel alii, quod simpliciter non vellet» (S. Thomas, l. c., I-TI. 73, 8).
» Cf. Caietanum, in 1I-II, q. 13, a. 1, n. 8; Merkelbach, l. c.

90

DE FIDE

igitur imperfectionem actus eam contingit intra limites
peccati venialis contineri.
Casus primus.

144

Aristarchus haec, inter alia, declarat confessario:
Non raro indignabundus haec similiave verba protuli:
«Per Deum», «Per Christum», etc., Socios etiam quos in
caupona ebrios deprehendo, eludere et pervellere soleo,
etsi praevideam ipsos in blasphemias haereticales atque
dehonestativas prorupturos.
Quaeritur:
1. Num prima illa verba sint blasphema?
2. An quae obiective blasphemiae sunt, sint tales pe­
nes ebrium? et quatenus affirmative,
3. Quomodo imputentur Aristarcho blasphemiae quas
praevidet secuturas?

Solutio
145

Ad Ium.—Verba illa «Per Deum», «Per Christum», se­
cundum se non sunt blasphema, at reliquiae potius quarundam iurisiurandi formularum. Ideo Mare: «Locu­
tiones iuratoriae (etsi vanae) generatim inter blasphe­
mias non recensentur: v. gr., per Deum, per Christum,
per Sanctos, per sacramenta, etc.» '. Verum blasphemiae
fierent si indignatio directa esset in Deum. Mentem ex­
ploret confessarius. Immo, etsi defuerit indignatio, vi­
deat num verba illa haberentur ab Aristarcho uti blas­
phema, quod de culpa subiectiva iudicet praeterita et de
errore moneat pro futuro 2.
1 MARC, Instit. Mor., I, 598, ed. 1927.
’ «Curet ne relinquantur in suo errore, qui versantur in stntu cons­
cientiae erroneae. Melius est permittere innumera peccata venialia nuam
unum mortale» <Id., ib., n. 599).
’

Ad Ilum.—Negant Salmanticenses, quoniam blasphe- 146
miae, dicunt penes ebrium sunt merus sonus, non aliter
ac si a pica prolata essent ‘. S. Alphonsus asserit, quia
haec verba in ore ebrii Deum inhonorant et adversantur
divinae bonitatis confessioni1
2. Vermeersch distinguit
inter blasphemias prolatas «quasi mechanice et sine ad­
vertentia ad significationem» et directas, ex ira. in
Deum; illas excusat a blasphemia, has de blasphemia
damnat3. Quam tamen distinctionem Ballerini-Palmieri
iam exploderant, nam quoad ea quae inadvertenter pro­
fert ebrius certe non differt a sui compote4. Sed in ipsos
Salmanticenses insurgunt quoque Ballerini-Palmieri:
«Hi nimirum supponunt, verbis ab ebrio prolatis non
respondere conceptum mentis. Quasi vero ebrius dum vi­
num petit, dum contradicentibus irascitur et iratus in­
sultat, maledicit, minatur, imprecatur, nullus mentis
conceptus responderet. Omittamus enimvero quaestio­
nem, an fieri aliquando possit, ut ebrii membra et in his
lingua mere mechanice moveatur. At absurdum est id
de praedictis casibus suspicari. Confundunt igitur Sal­
manticenses duo disparatissima, scii, ullum habere men­
tis conceptum et dominium habere suarum mentalium
facultatum». lure igitur concludunt: «Merito S. Alphon­
sus hisce doctrinis non adhaeret, nec nos possumus acce1 Salmanticenses Mor., tr. 25, c. 2, n. 30 ss.
3 S. Alphonsus, Th. Mor., lib. 5, de peccatis, n. 78, ed. Gaudé.
3 Vermeersch, Th. Mor., I, 500, ed. 1926; II, 260, ed. 1928.
< «Vasquez vero et Sayri ratio aequivoco laborat aut supponit falso
quaestionem esse de eo qui vel blasphemat, vel periurat, quia non
cognoscit verba a se prolata continere aut Dei contumeliam aut falsltatem. Non enim haec quaestio est, quae sane locum habebit etiam
in homine non ebrio, qui non intellegat sensum verborum aut veritatem
ignoret invincibiliter. At sermo est de ebrio, qui cognoscat se verba in
Deum aut Sanctos contumeliosa proferre, etc., excusetur tamen (quoad
praesentem actum) quia dominium suorum actuum non habet, non secus
ac videt se male agere dum in ira contundit pugnis, rumpit vasa, cultro
ferit, etc. Ergo haec omnia extra chorum dicuntur» (Ballerini-Palmieri, Opus Th. Mor., I, p. 599, ed. 1892).

dere illi, dum dicit se non audere Salmanticensium opi­
nionem dicere improbabilem»
147

Ad Illum.—Praemittamus verbum de provocatione
directa. De hac Vermeersch: «Nefas semper erit ebrios
ad blasphemias provocare. Si enim eos directe provoca­
veris, per eos sicut per instrumentum blasphemare vide­
ris; quod graviter culpandum est» 2. Hic autem non est
casus.
Aristarchi propterea culpabilitatem ad regulas vo­
luntarii indirecti mensuranda est. Porro imputabilitatem non effugiet nisi quos ipse ponit actus propria careant malitia et sit ipsi proportionata ratio socios elu­
dendi ac pervellendi, blasphemiis subsequentibus non
obstantibus.
Et si quidem facile putamus actus illos iocosos indif­
ferentes esse secundum se, nobis tamen proportionata
haec ratio prorsus occulta manet. Eam confessarius
scrutetur priusquam indicium ferat.
Alii casus.

148

C. II.—Fantinus, confessarius, nescit quandonam ha­
bendae sint uti blasphemae locutiones quibus paenitentes dicunt se indulxisse.
Sol.—Locutio est blasphema quando ex terminis—ad
propriam quidem significationem, vel ad communem ac­
ceptionem. vel ad mentem saltem loquentis—de Deo fal­
sum enuntiat vel indecorum Deo Inter has locutiones
numerantur: Deus est crudelis; Deus nullam gerit de
rebus humanis providentiam; Velit aut nolit Deus, hoc
agam vel agendum est; Perdat te sanguis Christi! Sunt
pariter blasphemiae tum iuramenta per falsos deos, tum
» Ballerni-Palmieri. 1. c.
« Vermeersch, l. c., I, 500.

maledictiones in res sacras, immo et in creaturas ut
creaturas Dei.
C. III.—Caecilius, parochus, petit a theologo quomodo 149
se gerat in dubio num aliqua locutio sit biasphematoria.
Sol.—«In dubio utrum aliqua locutio sit biasphema­
toria, non est per se ut talis habenda; sed attendendum
est ad proferentis conscientiam» *.
C. IV.—Florentius a confessario sciscitatur num sit 150
blasphemia proferre nomen Dei vel sacrorum in ira con­
tra irrationalia vel etiam homines.
Sol.—Negative, nisi indignatio sit directa in Deum.
C. 7.—Benvenutus interrogat sacerdotem num bla- 151
sphemet qui per vitam Dei vel Sanctorum lurat.
Sol.—Negative; nisi iuramento hic sensus tribuatur:
Amittat Deus vel Sancti vitam si res non est prout ipse
met testor.
C. VI.—Bernardinus se in confessione accusat de his 152
similibusque locutionibus: Renego Deum, te nisi percus­
sero; Hoc est ita verum sicut Deus.
Sol.—Istae locutiones non sunt blasphemae; eis enim
non nisi certitudo exaggeratur vel animi percutiendi vel
facti enarrati.

C. VII.—Ad Hyginum plures accedunt paenitentes qui 153
se accusant de blasphemiis in ira prolatis; se tamen ex­
cusant quod non adverterint ad falsum sive Deo con­
tumeliosum verborum sensum.
Sol.—Ad peccatum quidem blasphemiae requiritur
advertentia ad falsum vel contumeliosum sensum verbo1 Marc., I. c.

rum. Et interdum profecto sic ira praepeditur rationis
usus quod iratus non advertat verborum quibus utitur
contrarietatem ad fidem vel honorem Dei. Nihilominus
equi in ira et indignatione profert verba blasphema sive
ad demonstrandam iram, sive ad terrendos filios, sive ad
stimulandos equos, non quidem cum animo inhonorandi
Deum, sed tamen advertens ad irreverentiam quae illis
verbis continetur, peccatum blasphemiae committit»

154

155

C. VIII.— Nonnulli quoque paenitentes se apud Theodulum, confessarium, excusant quod dum pronuntiarunt
verba blasphema non habebant pravam intentionem in­
honorandi Deum.
Sol.—Excusatio prorsus inepta. Quoniam prava inten­
tio inhonorandi Deum est blasphemiae diabolicae pecu­
liaris (142); nec ideo necessaria ceteris blasphemiis. In­
directa sufficit atque implicita «quae iam adest in vo­
luntaria et assertiva (non narrativa) prolatione verbo­
rum quae sensum iniuriosum in Deum continent» 2.
C. IX.—Dubitat Sabinus, confessarius, num sint bla­
sphemiae rei qui advertenter quidem pronuntiant for­
mulas in se blasphemas, non tamen secundum blasphemam significationem, verum instar interlectionum nihil
determinate significantium.
Sol.—Eos nec de blasphemia materiali damnat Vermeersch3, quoniam sublata, inquit, significandi inten­
tione, verba sunt merus sonus. Damnant e contra et me1 Noldin, Th. Mor., II. 201, ed. 1932.
J Ter Haar, Casus consc. de praec. h. act. vitiis, etc., n. 91, ed. 1936.
Qui iure subdit: «Hoc probe advertant aliqui confessarii qui nimis fa­
cile blasphemes excusare nituntur. Utique qui ex proposito, diabolica
actus malitia, verba contumeliosa in Deum eructat gravius peccat; sed
hoc minime impedit, quominus et alii blasphemi communes gravissimae
culpae rei sint».
« Vermeersch, l. c., Π, 260.

ritG de blasphemia formali plures alii, ideo quod adver­
tenter proferens assertive blasphemam formulam is, sal­
tem indirecte, vult honoris Deo debiti laesionem. De re­
liquo, si formula est blasphema, non modo propter loquentis intentionem, verum etiam atque primario ob
significationem sibi propriam (142), quomodo formulam
in se blasphemam quis, significationis conscius, pronun­
tiaret instar interlectionis, nihil determinate signifi­
cantis?
Huc e volumine superiore Casus accedant: Blasphe­
mans ex habitu; Femina turbata ideis blasphemiae
(I, 109 s.).

XII.

BLASPHEMIA IN SPIRITUM SANCTUM
Doctrina,

z

Dixerat Dominus: «Arnen dico vobis, quoniam omnia 156
dimittentur filiis hominum peccata, et blasphemiae qui­
bus blasphemaverint. Qui autem blasphemaverit in Spi­
ritum sanctum, non habebit remissionem in aeternum,
sed reus erit aeterni delicti» (Mc. 3, 28 s.; cf. Mt. 12, 31 s.,
Lc. 12, 10). Ad haec Augustinus: «Dico Caritati vestrae:
forte in omnibus sanctis Scripturis nulla maior quaestio,
nulla difficilior invenitur» ».
Non est igitur mirum si blasphemiam in Spiritum
sanctum non uno prorsus sensu interpretati sint catho­
lici doctores. Alii siquidem, litterae evangelicae ad­
haerentes, veram blasphemiam intellexerunt, non prae­
cise in tertiam Personam SS. Trinitatis—nondum clare
revelatae his quibus Christus loquitur—, sed in Deum.
1 S. Augustinus, sermo 71 de verbis Domini; PL, 38-39, 449.

qui est certo spiritus et sanctus, prout illa miraculosa
opera quae luculenter operabatur Deus ad confirman­
dam praedicationem Christi et salvandas animas, haec
ipsamet pharisaei attribuebant pravo spiritui, sic im­
pugnantes lucem atque sterilizantes divinas has extraor­
dinarias gratias. Alii, commoti irremissione quam mina­
tur Dominus, peccatum acceperunt vel quod simpliciter
est irrimissibile—compulsi ideo ut blasphemiam in Spi­
ritum sanctum impaenitentiam finalem negativam di­
cerent—, vel quod natura sua excludit remissionem—du­
cti propterea ut peccatum in Spiritum sanctum pecca­
tum ex malitia verterent seu industria.
157

Dicitur peccatum ex malitia quod procedit, non ex
Ignorantia—seu defectu intellectus—aut ex passione—seu
defectu sensitivi appetitus—, sed ex una scilicet electione
—sive defectu voluntatis—. Peccans ex ignorantia nes­
cit se malum agere; peccans ex passione non advertit
hic et nunc malum quod agit; peccans vero ex malitia
scienter et volenter eligit hoc malum ne privetur exo­
ptato bono: amans etenim prae bono spirituali tempo­
rale commodum, scienter eligit privari illo potius quam
hoc careat l.
t
At peccare ex malitia dupliciter contingit: ex corru­
pta scilicet dispositione versa in habitum, et ex sola re­
motione prohibentis—quae non est habitus—. Ex cor­
rupta quidem dispositione versa in habitum: prout enim
disposito secundum passionem bonum apparet id quod
1 «Peccatorem (dividit Aristoteles) in ignorantem, incontinentem et
intemperatum. Inter quos hoc statuit discrimen. Quod Ignorans nescit
—culpabiliter scilicet—id quod agit esse malum. Incontinens vero scit
absolute esse malum, sed hic et nunc non advertit propter impetum
culpabilem passionis. Intemperatus autem nec Ignorat neque eius adver­
tentia turbatur a passione, sed peccat ex electione voluntatis, atque adeo
prosequitur voluptatem peccati, non quia vincitur, sed quia eligit» i Pe­
trus de Tapia, Catena Moralis, lib. 3. de vitiis et pecc., q. n, a. 3. n. 3).

passio suggerit, ita et habenti habitum id est diligibile
in quod inclinat habitus. Ex sola quoque remotione pro­
hibentis, quae non est habitus, nam «per spem revoca­
mur a malis et introducimur in bona prosequenda; et
ideo, sublata spe, irrefrenate homines labuntur in vitia,
et a bonis laboribus retrahuntur»

Peccatum autem ex certa malitia ob remotionem pra- 158
vam electionem impedientis venit quidem peccatum spe­
ciale. uti videbimus (159); et quamvis proprie non sit
blasphemia, cum non importet dehonorationem forma­
lem Dei (141). non attamen incongrue blasphemia in
Spiritum Sanctum praedicatur. Blasphemia quidem, nam
prout opus et vita virtuosa cedunt in laudem Dei. sic
opus atque vita vitiosa dicunt dehonorationem Dei virtualem seu interpretativam; unde Apostolus: «Nomen
Dei per vos blasphematur inter gentes» (Rom. 2, 24).
Biasphemia insuper in Spiritum Sanctum: prout attri­
buitur enim potentia Patri, et hinc peccatum ex infir­
mitate vel passione—quo abicitur effectus divinae po­
tentiae qua homo poterat ab infirmitate liberari—nomi­
natur peccatum in Patrem; et prout attribuitur sapien­
tia Filio, indeque peccatum ex ignorantia—quo remo­
vetur effectus divinae sapientiae qua homo poterat ab
ignorantia vindicari—appellatur peccatum in Filium; sic
et bonitas Spiritui Sancto attribuitur, ideoque peccatum
ex malitia—quo homo removet ea quibus a prava sua
electione poterat impediri—recte peccatum in Spiritum
Sanctum nuncupatur.
Removet autem homo ea quibus a prava sua electione 159
poterat impediri dum abicit, cum desperat aut praesu­
mit, spem aut timorem—quibus avertitur a peccato ex
i S. Thomas, Summa Theol., Π-Π, 20, 3.

consideratione divini indicii, conflati ex misericordia
et iustitia—, cum impugnat salutarem veritatem agni­
tam aut, fraternae invidus gratiae, veritatis salutaris
agnitionem et gratiae auxilium—quibus et exterius et
interius nos Deus a peccato retrahit—, cum proponit
denique non paenitere atque in malo obstinatur, opi­
nionem illam salutarem quam vi propriae sive inordina­
tionis et turpitudinis, sive parvitatis brevitatisque. ipsum
gignit peccatum. Ideo desperatio, praesumptio, impugna­
tio veritatis agnitae, invidia fraternae gratiae, impaenitentia positiva et obstinatio congrue species ponuntur
peccati quod dicitur ex malitia ob unam remotionem
prohibentis.
«Quodlibet istorum quae dicta sunt potest dupliciter
accidere. Uno modo ex hoc quod per se voluntas tendit
in unumquodque ipsorum, ut quia aliquis non vult ha­
bere spem de futuris praemiis, aut non vult veritati no­
tae assentiri, et sic de aliis; et hae tantummodo sunt
species peccati in Spiritum sanctum: quia sic. per se
loquendo, est desperatio vel praesumptio, et sic de aliis,
quando voluntas per se in actum desperationis labitur.
Secundo potest accidere ex exteriori aliquo, vel propter
defectum rationis regentis, vel propter aliquem impetum
alicuius impellentis, sicut quando per infirmitatem vel
Ignorantiam aguntur; et sic non sunt species peccati in
Spiritum sanctum: quia sic non est dicendus aliquis de­
speratus per se, sed per accidens» l.
Casus primus.

1G0

Quondam Isaacus peccavit ex malitia; paenituit qui­
dem postea et sollicitus est de observatione mandato­
rum Dei et Ecclesiae, bino tamen excepto, videlicet de
i S. Thomas, in 2 Sent., d. 43, a. 3. 7m.

confessione annua et de communione paschali Hanc
enim omittit quod conscientiam habet gravis peccati.
Illam vero quod audivit a theologo peccatum ex malitia
exsistere blasphemiam in Spiritum Sanctum et legerat
ipse in Evangelic hanc blasphemiam esse irremissibi­
lem, cuius igitur confessio inutilis.
Qui est Isaaco reponendum?

Solutio
Quod non sufficit legere Evangelium, at oportet illud 161
intellegere ad doctrinam Ecclesiae, quae una est revela­
tionis sensus interpres infallibilis (1). Porro iam dixerat
Gelasius papa: «Nullum est peccatum, pro quo aut non
oret Ecclesia remittendo aut quod, data sibi divinitus
potestate, desistentibus ab eodem non possit absolvere,
vel paenitentibus relaxare, cui dicitur: Quaecumque di­
miseritis super terram...’, quaecumque solveritis super
terram, erunt soluta et in caelo. Tn quibuscumque omnia
sunt, quantacunque sint et qualiacunque sint»
Blasphemia igitur in Spiritum Sanctum, sive pecca- 162
tum ex malitia, dicitur a Christo irremissibile, quia
quantum est de se remissionem excludit: ex se namque
excludit titulum ut remittatur umquam, Qui enim pec­
cat ex ignorantia vel ex passione meretur ut poena mi1 Denz. 167.—«Quod non possit per veram paenitentiam aliquod pec­
catum remitti, est etiam erroneum. Primo quidem quia repugnat divi­
nae misericordiae, de qua dicitur Joel., 2. quod benignus, et misericors
est, et patiens, et multae misericordiae, et praestabilis super malitia.
Vinceretur quodammodo enim Deus nb homine, si homo peccatum vellet
deleri, quod Deus delere non vellet. Secundo, quia hoc derogaret virtuti
passionis Christi, per quam paenltentla operatur, sicut et cetera sacra­
menta: cum scriptum sit I Ioan.. 11: Ipse est propitiatio pro peccatis
nostris, non solum nostris, sed etiam totius mundi» (S. Thomas, Summa
Theol., III, 86. 1).

nuatur peccato debita; qui autem ex malitia, omni pror­
sus excusatione caret. Unde ad quaestionem: Cur pec­
catum in Spiritum Sanctum numquam remittatur, Maldonatus respondet: «Non utique propterea quod remitti
non possit...; neque propterea quod numquam remitta­
tur, credibile enim est aliquos etiam ex illis, qui tunc
Christum dicebant in Beelzebub eicere daemonia, postea
resipuisse; sed propterea quod, qui in Spiritum Sanctum
peccant, nullam peccati excusationem habeant, ideoque
natura sua veniam non mereantur. In aliis enim plerisque peccatis aut ignorantia aut infirmitas, si non om­
nino, aliqua saltem ex parte culpam excusat. Misericor­
diam, inquit D. Paulus, consecutus sum, quia ignorans
feci; et ipse cognovit figmentum nostrum, recordatus
est quoniam pulvis sumus; spiritus vadens et non re­
diens. At in peccato in Spiritum Sanctum nihil eiusmodi, quod culpam elevare possit, reperitur. . Eodem fere
redit, quod Chrysostomus ait, ideo dici numquam remit­
ti, quia difficilius remittitur. Sed melius, ut diximus, alii,
quia natura sua, cum excusationem nullam habeat, re­
mitti non potest, sicut alio loco Christus dixit: impossi­
bile esse, ut dives in regnum caelorum intret, non quod
Deo, sed quod natura sua impossibile sit» x.
1 Maldonatus, in Mt., 12, 31 s. ; ed. Raich, 1874, t. I, pp. 254 s,—
«Une autre interprétation, qui entend moralement le non remittetur, a
été proposée par saint Cyrille d’Alexandrie... Le sentiment de saint Cy­
rille a été repris pas saint Thomas et formulé en termes d’une précision
bien supérieure... Tl semble que nulle autre formule ne rende d’aussi
près la pensée de nos textes. Concluons avec le P. Lagrange, Evangile
selon saint Matthieu, p. 345: ’Tel est le péché. Jésus a dit qu'il ne
serait pas remis. Il ne saurait être excusé par la faiblesse humaine ou
par ces circonstances qui sollicitent la miséricorde. Mais aucun auteur
chrétien, regardant du coté de Dieu, n’a osé limiter sa misericorde et.
quad on regarde l'homme qui demande le pardon, personne n’a le droit
de le refuser en alléguant l’Evangile. Le reste est le secret de Dieu’»
(Lemonnyer, art. Blasphème contre le Saint-Esprit, in Diet, de la Bi­
ble, supplément, t. I, col. 988 s.I.

Alii casus.

C. II.—Alpiniano, theologorum libros revolventi, per- 163
mirum fit quod odium Dei, peccatorum abs dubio ma­
ximum, non computetur inter peccata in Spiritum
Sanctum.
Sol.—Ideo non computatur in species peccati in Spiitum Sanctum quia inhaeret harum cuilibet: in sena­
rio siquidem illo numero habetur odio Deus largitor om­
nis bonorum generis a prava electione retrahentium.
Odium igitur Dei venit revera peccatum ex malitia et
peccatum in Spiritum Sanctum \
C. III.—Terentianus parochum interrogat cur theo- 164
logi finalem impaenitentiam negativam non agnoscant
peccatum in Spiritum Sanctum quod Christus pronun­
tiavit irremissibile.
Sol.—Quantumcumque finalis haec impaenitentia sit
simpliciter irremissibilis—nam peccatum sine paenitentia remitti nequit et paenitentiam excludit qui impaenitens decedit—, eam non putant theologi signatam ver­
bis Christi quod hic loquitur de speciali peccato—a ce­
teris. v. gr., a peccato in Filium hominis, distincto—, at
illa non est peccatum speciale: contingit enim quem
morte praeveniri deditum furto, rixis vel luxuriae—di­
versis scilicet peccatis—, et ideo est circumstantia pec­
cati cuiuscumque.
C. IV.—Cur tamen, ipse instat, impaenitentia posi- 165
tiva dicitur peccatum speciale?
Sol.—Quoniam impaenitentia positiva propositum im­
portat vel tunc non paenitendi cum instabit paeniten1 S. Thomas, l. c., Π-ΙΙ, 34, 2, Im.

tiae praeceptum—quod in articulo vel periculo mortis
proculdubio urget—; hoc autem propositum opponitur
speciali virtuti, paenitentiae nempe.
166

C. V —Eulogius postulat a theologo cur peccatum
illorum qui attribuebant diabolo opera Dei manifestissi­
ma dicatur peccatum speciale idque irremissibile.
Sol.—Agebatur peccatum speciale, impugnatio veri­
tatis agnitae (159), tantoque gravius quanto evidentius
apparebant divina opera quae diabolo tribuebantur. Di­
citur autem irremissibile, quia quantum est de se re­
missionem excludit: blasphemantes enim in Filium ho­
minis quodammodo excusabantur ob carnis infirmita­
tem quam aspiciebant, dum blasphemantes in ipsum
Deum, cuius opera nitebant meridiana luce, excusatio­
nem habebant prorsus nullam.

167

C. VI.—Anatolius peccavit ex habitu voluntarie con­
tracto et scienter non retractato; teneturne sponte in
confessione hoc dicere, se saltem accusare de peccato
in Spiritum Sanctum?
Sol.—Negative ad utrumque. Non enim agitur pec­
catum speciale, cum in omni peccatorum genere valeat
habitus generari ducens in actum similem; habitus igi­
tur est condicio et circumstantia aggravans cuiuslibet
peccati; non est propterea de necessitate declaran­
dus (i, 140), nisi confessario Interroganti ‘. Nec ideo agi­
tur peccatum in Spiritum Sanctum, quod ipsis verbis
Christi a ceteris secernitur (164).

168

C. VII.—Valde anxiatur Eulalia, sanctimonialis reli­
giosissima, quod, non obstante eius sollicitudine de vl1 Fuit damnata ab Innoc. XI propositio: «Non tenemur confessa­
rio Interroganti fateri peccati alicuius consuetudinem» (Denz. 1208)

tandis peccatis, possit in fine vitae hoc uno delinquere
peccato contra Spiritum Sanctum.
Sol.—Absolute quidem loquendo, est homini tanta
arbitrii libertas ut, praecipue sub tentatione valida, pos­
sit peccare per contemptum in Spiritum Sanctum, nul­
lis aliis peccatis praecedentibus. Attamen, quem ad mo­
dum in bonum, sic et in malum pedetentim atque gradatim homo communiter procedit: nemo fit etenim re­
pente summus. Ex peccatis ergo quae habent excusatio­
nem aliquam solet homo procedere ad peccata quae ex­
cusationem important nullam; et «ideo in viris perfectis
hoc vix vel numquam accidere potest quod statim a
principio peccent in Spiritum Sanctum» ’. Deponat igi­
tur sanctimonialis nostra illam suam anxietatem.

1 S. Thomas, l. c., 14, 4.

SPEI NECESSITAS

Doctrina.

Spes theologica, de qua sermo est virtus supernatu- 169
ralis—et ideo infusa—nos inclinans et erigens ad obti­
nendam auxilio Dei aeternam beatitudinem et media
conducentia. Eius igitur obiectum formale quo venit di­
vina omnipotentia, qua Deus scilicet potens est nobis
ferre adiutorium in quantacumque necessitate positis,
sed omnipotentia determinata per voluntatem ad adiu­
torium huiusmodi impendendum, seu praebens, aut
saltem offerens, ad victoriam difficultatum validum
subsidium; quapropter a Thomistis Omnipotentia auTilians nuncupatur *. Obiectum eius formale quod est
beatitudo aeterna: cum etenim ordo agentium respon­
deat ordini finium, ubi nitamur infinitae virtuti et bo
nitati Dei, id oportet imprimis speremus quod sit tanta
1 Hoc auxilium divinum non est idem putandum cum gratia aliis­
que adiutorils homini inhaerentibus, quibus hic ad aeternam beatitudi­
nem usoue perducitur: quoniam haec adiutorla iliaque gratia exsistunt
quid creatum, causa praeterea efficiens consecutionis, potius quam causa
formalis sperandi.

virtute et bonitate dignum, infinitum bonum, scilicet1.
Obiectum denique materiale spei sunt alia oona, spiri­
tualia et temporalia1
2, ad beatitudinem aeternam condu­
centia; quae, utpote media ad finem, sicut a fine mensu­
rantur, ex fine quoque dignificantur.
170
Spei igitur sublectum quo, proculdubio voluntas, cum
agatur de inclinatione et motu ad bonum suprasensibile.
Sublectum vero quod non est beatus—cui beatitude non
est amplius futura seu obtinenda—, neque damnatus
—cui beatitudo est, re atque aestimatione, impossibilis
obtentu—, sed viator3 qui ipsam semel acceptam, non
amisit peccato gravi positivae sive praesumptionis, sive
desperationis, sive infidelitatis (45 s, 213).

171

Spei virtus est cuilibet necessaria ad salutem neces­
sitate medii: nemo namoue salvatur nisi ornatus sane1 «Bonum quod proprie et principaliter a Deo sperare debemus est
bonum infinitum, quod proportionatur virtuti Dei adiuvantis; nam infi­
nitae virtutis est proprium ad infinitum bonum perducere. Hoc autem
bonum est vita aterna, quae in fruitione ipsius Dei consistit: non enim
minus aliquid ab eo sperandum est quam sit ipse, cum non sit minor
eius bonitas, per quam bona creaturae communicat, quam eius essentia.
Et ideo proprium et principale obiectum spei est beatitudo aeterna»
(S. Thomas, Summa Theol., II-II, 17, 2).
- «Ad bonam unius hominis vitam duo requiruntur. Unum princi­
pale, quod est operatio secundum virtutem (virtus enim est qua bene
vivitur); aliud vero secundarium et quasi instrumentale, scilicet corpo­
ralium bonorum sufficientia, quorum usus est necessarius ad actum
virtutis (S. Thomas, op. De regimine principum seu De regno, I, 16;
ed. Splazzi, n. 325).—«Moderatas divitias possidentes possunt agere quae
oportet; a qun impediuntur tam illi qui superabundant in divitiis prop­
ter nimiam sollicitudinem vel propter elationem ; quam etiam illi qui
in talibus deficiunt, quos oportet sollicitari circa victum quaerendum»
(Id. in 10 Ethic., lect. 13; ed. Plrotta, n. 2130).
3 Etiam animae purgatorii retinent spem, ipsis cum beatitudo aeter­
na maneat futura et ardua—gravissimis poenis attingenda—divinoque
auxilio possibilis; ideo inter viatores computantur. Habent autem, qua
nos, ut in pluribus, caremus, securitatem suae salutis: damnavit ete­
nim Leo X hanc Lutheri sententiam; «Animae in purgatorio non sunt
securae de earum salute, saltem omnes» (Denz. 178).

tificante gratia, gratia autem sanctificans habet co­
mites virtutes theologicas et morales infusas; hinc Tridentina synodus: «Fides, nisi ad eam spes accedat et
caritas, neque unit perfecte cum Christo, neque corpo­
ris eius vivum membrum efficit» (Denz. 800).
Spei actus est adultis necessarius necessitate medii
et praecepti. Medii quidem, quoniam eis tendendum est
in beatitudinem; indigent quoque spe sive iusti ut orent
pro habendo auxilio gratiae et obtinenda perseverantia,
sive peccatores ut ad iustificationem se disponant
(Denz. 798). Praecepti insuper, nam Alexander VTI hanc
damnavit propositionem: «Homo nullo umquam vitae
suae tempore tenetur elicere actum fidei, spei et cari­
tatis ex vi praeceptorum divinorum ad eas virtutes per­
tinentium» (Denz. 1101).
172
Praeceptum huiuscemodi urget:
Per se: a) initio usus rationis, seu cum prime beati­
tudo aeterna, sufficienter proposita, innotescit, quoniam
tunc debet homo hunc finem praestituere vitae suae:
t>) post amissionem habitus spei per positivam et gra­
vem infidelitatem, desperationem vel praesumptionem;
c) saepius in vita, de frequentia quantumvis necessaria
disputent Auctores, nam alii determinant semel in anno,
alii singulis mensibus vel etiam hebdomadibus; d) in
casu tentationis contra spem, actu spei vincendae; et
e) in mortis articulo, communius, ob graviores quae tentationes instant et terrorem imminentis iudicii;
per accidens: quoties praecepta aliarum virtutum
adimpleri aut tentationes his contrariae superari ne­
queunt absque actu spei—cuius propterea omissio est
peccatum dumtaxat unum cum peccato contra virtutes
illas (2).

Casus primus.
173

Silvester, neo-ccnfessarius, valde turbatus est audiens
nonnullos paenitentes se accusare, quasi de peccato
contra spem, de desiderio perennandi terrenam vitam.
Putabat etenim studium huiuscemodi illis peccatoribus
obduratis proprium qui finem ultimum sibi praefixerunt
vel voluptates vel divitias, valedicentes ideo sacramen­
tis et exercitiis religionis. At paenitentes, quorum accu­
satione commovetur, aeternam suam salutem non pror­
sus neglegunt, quidam immo inveniuntur pietati valde
dediti.
Solutio

174

Lehmkuhl opportune: «Illud desiderium, nisi homo
insanire velit, concipi potest tantummodo per modum
alicuius velleitatis; siquidem versatur circa rem, quae ab
omnibus sanae mentis hominibus concipitur ut impos­
sibilis. Quae velleitas potest: 1. manifestatio esse mag­
nae inclinationis naturalis erga bona huius mundi, ita
tamen, ut homo nihilominus ad futuram vitam adspiret
eamque voluntate vera praeferat' 2. potest, eadem futu­
rae vitae prosecutione manente, velleitas illa esse fuga
et timor incertitudinis, qualis vita in aeternum ducenda
sit, beata scilicet aut infelix, ita ut velleitas sit notius
non moriendi, quam periculum damnationis subeundi:
3. illa velleitas perpetuo hic vivendi potest consistere in
eo quod praefertur voluptas praesentis vitae bonis aeter­
nis atque possessioni Dei. Solus hic tertius modus ex se
peccatum mortale est, idque contra spem atque eam des­
truens» l.
9

9

1 Lehmkuhl, Th. Mor., I, 439, ed. 1910.

A

lure quidem huiusmodi peccatum Silvester adscribe- 175
bat luxuriae atque avaritiae plane deditis. De luxuriosis
D. Thomas: «Finis luxuriae est delectatio venereorum,
quae est maxima. Unde huiusmodi delectatio est maxi­
me appetibilis secundum appetitum sensitivum: tum
propter vehementiam delectationis; tum etiam propter
connaturalitatem huius concupiscentiae» 1 ; quoniam
autem voluptate non sperat perfrui in alia vita, et de­
tentus carnalibus delectationibus non curat de spiritua­
libus sed fastidit eas, luxuriosus habet affectum prae­
sentis saeculi et horrorem atque desperationem futu­
ri2. De avaris quoque: «Quanto aliquid magis participat
condiciones felicitatis, tanto magis est appetibile. Est
autem una de condicionibus felicitatis ut sit per se suf­
ficiens; alioquin non quietaret appetitum tamquam ul­
timus finis. Sed per se sufficientiam maxime repromit­
tunt divitiae, ut Boetius dicit, in III de Consol. Cuius
ratio est, quia, sicut Philosophus dicit, in V Ethic., de­
nario utimur quasi fideiussore ad omnia habenda: et
Eccle. X dicitur quod pecuniae oboediunt omnia»

At cum agitur de paenitentibus
non prorsus salutis 176
«
incuriosis, Silvester scrutetur num perpetuo vivendi
desiderium sit dumtaxat manifestatio magnae inclina­
tionis naturalis erga bona huius mundi, aut sit affectio
nimia ad haec bona terrena. Si primum, quoniam na­
turalis vertitur inclinatio, ipsam, quantumcumque peri­
culosam, peccaminosam ne pronuntiet. Si vero alterum,
nimiam hanc affectionem damnet equidem de peccato,
1 S. Thomas, l. c., 153. 4.
s Id., ib., art. 5.—D. Thomas citat (ad 2m) verbum Vegetii : «Mi­
nus mortem metuit qui minus deliciarum norit in vita».
1 Id., ib.. q. 118. a. 7.—«Omnia corporalia oboediunt pecuniae, quan­
tum ad multitudinem stultorum, qui sola corporalia bona cognoscunt,
quae pecunia acquiri possunt» (Id., ib., I-II, 2, 1, ad Im).

forsan et de mortali l, non tamen de peccato contra
spem, quandiu paenitens pergat ad vitam futuram adspirare eamque voluntate vera praeferre bonis praesen­
tis vitae.
Denique, cum desiderium hanc vitam perennandi
produnt paenitentes pietati valde dediti, praesumptio
stat pro timore finalis iudicii atque sententiae—compa­
rantes felicitatem praesentem eamque certam cum fu­
tura et incerta sorte, malunt non mori ne exponantur
damnationis periculo. Quo in casu confessarius. potius
quam affligere severitate has timoratas animas, ipsas
consoletur et instanter erigat ad fiduciam.
Alii casus.
177

C. II.—Cum interrogaret paenitentem an haberet
spem assequendi aeternam beatitudinem, hanc obti­
nuit Maternus responsionem: Certo certius, S. Anto­
nium enim Patavianum nactus sum patronum qui non
sinet devotos eius tradi inferni cruciatibus. Maternus
dubitat num liceat collocare in sanctis spem aeternae
beatitudinis.
Sol.—Quoniam haec beatitudo bonum exsistit supernaturale, nefas est aestimare creaturam, tametsi excel­
lentissimam. causam principalem inducentem; unde et
legimus: «Gratiam et gloriam dabit Dominus» (Ps. 83,
12) Placuit attamen Deo uti causis secundis interces­
sione puta sanctorum, in negotio salutis nostrae; qui1 «Si intantum amor divitiarum crescat quod praeferatur caritati,
ut scilicet propter amorem divitiarum aliquis non vereatur facere contra
amorem Dei et proximi, sic avaritia erit peccatum mortale. Si autem
inordinatio amoris infra hoc sistat, ut scilicet homo, quamvis superflue
divitias amet, non tamen praefert earum amorem amori divino, ut sci­
licet proot^r divitis s non velit aliquid facere contra Deum et proximum,
sic avaritia est peccatum veniale» (Id., ib., ΙΙ-Π, 118, 4).

bus propterea fas est inniti tamquam agentibus instrumentalibus subordinates principali agenti.
C. III.—Exquisitus a confessario quare speret sibi bea- 178
titudinem, sic fidenter Meletius: Quoniam, etsi hucus­
que nihil boni egi, intendo plura agere opera meritoria
Miratur confessarius de spe quae nititur propriis meri­
tis, iisque nondum habitis.
Sol.—Non est cur miretur confessarius si Meletius in­
nitatur meritis propiis; placuit etenim Deo consulere
dignitati causarum secundarum; hinc, prout possumus
sperare in patrocinio iustorum (177), possumus sperare
in nobis ipsis, iustis. Unde conc. Tridentinum definitivit:
«Si quis dixerit, iustos non debere pro bonis operibus,
quae in Deo fuerint facta, exspectare et sperare aeter­
nam retributionem a Deo...: A. S.» (Denz. 836; cf. ib..
809). Nec obest si Meletius, in casu, hucusque careat me­
ritis, nam dicit D. Thomas: «Merita non praecedunt ex
necessitate spem nec actu nec habitu; sed praecedunt
rem speratam, scilicet beatitudinem: unde potest esse
quod sperans non habeat merita nec actu nec habitu,
sed solum in proposito»

C. IV.—Inter sacerdotes colloquentes de spei obiecto 179
materiali nonnullam attulit commotionem obiectio a
Domitiano facta contra communem usum et doctrinam
pro bonis temporalibus Adduxit enim verbum D. Tho­
mae: «Homini qui anhelat ad aliquid magnum, parvum
videtur omne aliud quod est eo minus. Et ideo homini
speranti beatitudinem aeternam... nihil aliud est ar­
duum» 1
2. Porro, arguebat, spei obiectum necessario est
arduum; igitur temporalia bona, utpote parva, extra
spei obiectum vagantur.
1 S. Thomas, Q. D. de spe, a. 1, 3m.
2 S. Thomas, Summa Thcol., II-II, 17, 2, 3m.

Sol—Imprimis, id licet sperare a Deo pro quo licet
Deum orare; quapropter S. Augustinus: «Ea ad spem
pertinent, quae in oratione dominica continentur»1; at
in oratione dominica iubemur petere «panem nostrum
quotidianum»; ergo bona quoque temporalia ingrediun­
tur spei obiectum materiale. Difficultatem ex D. Thoma
iam ipse enucleaverat Angelicus: «Homini speranti
beatitudinem aeternam, habito respectu ad istam spem,
nihil aliud est arduum. Sed habito respectu ad faculta­
tem sperantis, possunt etiam quaedam alia ei esse ar­
dua. Et secundum hoc eorum potest esse spes in ordine
ad principale obiectum» 2.
180

c. V.—Nonnullos habet Cyrillus paenitentes qui se
saepius accusant de omisso actu spei. Ille dubitat num
omiserint actum praeceptum.
Sol —«Pro praxi nulla est difficultas, cum non ne­
cessario requiratur spes formalis sed sufficiat virtualis.
et quilibet Christianus religiose vivens et orans in qua­
libet pia oratione deprecatoria huic praecepto sufficien­
ter satisfaciat eliciendo actum spei virtualis»3. Non
enim peteret nisi speraret obtinere (7).

181

c. VI.—In quodam coetu sacerdotum, occasione ver­
bi Tridentini: «De perseverantiae munere., nemo sibi
certi aliquid absoluta certitudine polliceatur» (Denz. 806),
sermo incidit de magna, ut dicitur, promissione facta
S. Margaritae Mariae Alacoque * et vi cuius plures e
‘ S. Augustinus, Enchiridion, c. 114 ; PL., 40. 285.
1 S. Thomas, l. c.
’ Prümmmer, Th. Mor., I. 545. cd. 1931.
‘ «Un jour de vendredi, pendant la sainte communion, il dit ces
paroles à son indigne esclave, si elle ne se trompe: Je te promets, dans
l’excessive miséricorde de mon Coeur, que son amour tout-puissant accor­
dera à tous ceux qui communieront les neuf premiers vendredis du mois
tout de suite la grâce finale de la pénitence: ils ne mourront point en

fidelibus, post peractam communionem novendialem, se
certos profitentur de aeterna beatitudine consequenda.
Nonnulli quidem ex adstantibus negabant revelationis
authenticitatem; alii putabant aut nihil ibi a Domino
promitti sed solum indicari praxim esse perutilem ad
salutem, aut quod ibi promittitur non specialiter praxi
communionis novendialis adnecti sed generaliter praxi
recipiendi Eucharistiam, aut promissionem esse condicionatam vitae Christianae. Quid dicendum?
Sol.—De authenticitate revelationis non est propter 182
textum Tridentini dubitandum; neque de eius sensu,
satis obvio. At promissio non ita intellegenda est quasi
sufficeret novendialis illa communio quomodocumque
fiat, etiamsi sacrilege—ideoque ac si communionem re­
cipiens possit simul intendere post peractam praxim li­
berius concedere peccato—; debet propterea intellegi
dummodo fiat sincere et intentione recta. Quo certe in
casu, praxis ista non condicionatur vitae Christianae;
nihil etenim, saltem novi, foret promissionis obiectum
(cf. Mt. 19, 17). Datur ergo illam praxim colentibus quae­
dam neque spernenda assecuratio; sicut data fuit plu­
ribus religiosis si perseverent in Instituto, aut in habitu
vel scapulari deferendo. Attamen, prout societates assecurationis in humanis futuram alicuius sortem oecono­
micam non reddunt certam in quolibet eventu—nam si
quis ignem apponat ex industria, deficiat in morali com­
muni diligentia, etc., non amplius recipit domus assecuratae pretium—, ita nec illi qui peccarent malitia,
confisi promissione, abicere deberent de futura paenitentia formidinem et curam. Hinc nulla repugnantia
?nagnae promissionis atque verborum Tridentini· etiam
sa disgrâce ni sans recevoir leurs sacrements, mon divin Coeur se ren­
dant leur asile assuré en ce dernier moment» (Lettre à la M. de Saumafse, cit. a Baivel, art. Coeur Sacré de Jesus, Dévotion au, in Diet, de
Thcol. Cath., ΠΙ, c. 331).

qui peregerunt communionem illam novendialem recta
intentione aliisque condicionibus requisitis, non possunt
sibi de perseverantiae munere aliquid certi polliceri ab­
soluta et infallibili certitudine (Denz. 826).

Π.

SPEI HONESTAS
Doctrina.

183

Quamvis non sit (ut quidam voluerunt) idem cum
amore concupiscentiae, spes tamen importat concupis­
centiae amorem: spe namque disponimur ut exeamus
quidem extra nos—quippe qui non nisi in Deo et a Deo
possumus beatitudinem attingere—, ita tamen ut per
divinum auxilium Deo ditati revertamur postea ad nos
ipsos. Hinc quaestio de honestate, prout communiter di­
citur, spei est potius de honestate illius amoris concu­
piscentiae in Deum, seu amoris intéressât! qui spe ma­
xime proditur.
Hunc amorem concupiscentiae lansenistae assere­
bant inhonestum esse nec honestari posse nisi vertatur
caritate in amorem benevolentiae sive purum. Quietistae (Molinos) affirmabant hunc amorem interessatum
non quidem esse malum, sed esse cum amore caritatis
seu puro incompossibilem. Semiquietistae contendebant
dari quendam statum amoris puri in quo ille amor con­
cupiscentiae nullas obtinet partes. Amorem ergo concu­
piscentiae castae—prout communiter ipsum dicunt theo­
logi—lansenistae pronuntiarunt pravum omnibus; Quietistae, indignum perfectorum; Semiquietistae.. cuidam
perfectionis statui alienum prorsus.

184

Contra lansenistas stant imprimis textus S. Scriptu­
rae. De quibus Billot: «Ex parte Scripturae ratio dubi-

tandi non est. Nihil enim magis decretorium quam auc­
toritates quibus provocamur ad operandum intuitu re­
tributionis aeternae, ac per hoc, ad concupiscendum re­
tributionem illam quae est Deus ipse summum bonum
nostrum, beatitudo nostra, et merces nostra magna ni­
mis» l. Stat insuper definitio Tridentini: «Si quis dixe­
rit iustificatum peccare, dum intuitu aeternae mercedis
bene operatur: A. S.» (Denz. 841), et S. Officii condem­
natio lansenistarum propositionum (cf. Denz. 1297, 1300,
1303). Stat, denique, ratio multiplex. Si bonus et hones­
tus quidem est actus quo tendimus in obiectum bonum.
Deum scilicet, honestus atque bonus amor ille dicendus
est quo Deum amamus prout Ipse bonus et amabilis est;
est autem non solummodo bonus Sibi—amabilis in Se—,
verum et bonum nostrum—seu amabilis qua beatificans
nos—. Nec caritati sic ille amor concupiscentiae opponi­
tur ut excludat ipsam, nam cum Deus sit bonus in Se
atque bonus nobis, ob utramque hanc bonitatem amari
poterit, et ideo utroque amore; non enim negamus Ip­
sum esse amabilem in Se dum Ipsum amamus quatenus
bonum nostrum, sed ab illa consideratione pro tunc
abstrahimus—abstrahentium non est mendacium, prout
dicitur in Logica—. Immo, quoniam novimus beatitudinem esse adeptu impossibilem absque caritatis merito­
riis actibus, spes, nedum sit inimica caritatis, ad carita­
tem introducit; praeter quod concupiscentes nobis beatitudinem quam solus Deus largitur, usque ad Dei pro­
cedimus dilectionem.

Quietistis adversatur imprimis clarum Apostolorum 185
exemplum; hi etenim «qui primitias Spiritus acceperunt,
id est et tempore prius et ceteris abundantius» 2, ore
1 Billot, De virtut. infusis, th. 27, p. 335. ed. 1921.
« S. Thomas, Summa Theol., I-II, 106. 4.
10

S. Pauli proclamant: «Nos ipsi primitias spiritus ha­
bentes, et ipsi intra nos gemimus, adoptionem filiorum
Dei exspectantes, redemptionem corporis nostri
*
(Rom.
8. 23). Adversatur quoque censura quam Ecclesia tulit
contra errores Michaelis de Molinos (cf. Denz. 1227, 1232,
1251). Ratio accedit: amor enim concupiscentiae valet
duplex, in hac materia, intellegi: a) quo Deus ametur
propter nos, sic nempe ut nosipsos constituamus finem
Dei amati; et b) quo Deus ametur propter nos, ita vide­
licet ut nos simus non nisi subiectum cui amamus Deum.
Et primus quidem amor est omnino concupiscentiae pra­
vae, cum dicat inversionem valorum, subordinans. qua­
si formam materiae, perfectissimum imperfecto. Sed al­
ter amor—unus amor concupiscentiae castae—deordinationem importat nullam: naturaliter enim, sicut mate­
ria formam, quaelibet res suam perfectionem appetit,
et ideo licite potest homo, una simul cum caritate, ama­
re et concupiscere sibi Deum, quo dumtaxat satiari
potest.

186

Semiquietismus Fenelonii fuit etiam damnatus ab
Ecclesia (Denz. 1327 ss.). Nam status, proprie loquendo,
significat quandam positionis differentiam secundum
quam aliquis disponitur ad modum suae naturae cum
quadam immobilitate, id est non ex aliqua causa levi vel
facile mutabili sed ex aliquo permanente *. Porro, quam­
vis dilectio Dei purissima, formaliter et exclussive prop­
ter Se. actus sit omnium perfectissimus et possibilis per
modum actus, ex ipsamet nobis innata imperfectione
non valet esse permanens. Verbo Angelici: «Mens hu­
mana, propter infirmitatem naturae, diu in alto stare
non potest: pondere enim infirmitatis humanae depri1 3. Thomas, l. c., Π-ΙΙ, 183, 1.

SPEI HONESTAS

117

mitur anima ad inferiora»1; et universaliter: «Nulla
actio potest diu durare in sui summo» 2.
Casus primus.

luventius se in confessione solet accusare quod Deum 187
propter retributionem diligat. Confessarius quidem non
semel ei aperuit doctrinam Ecclesiae et theologorum de
intéressât! illius amoris honestate. At luventius, theo­
logicarum. rerum non ignarus, confessarii sententiae non
acquiescit, quoniam ordinare, dicit, summum bonum,
Deum, ad nos. minora bona, est evidenter quaedam inor­
dinatio. Affert quinimmo exemplum: Qui divitias sibi
concupiscit, has diligit appreciative minus se; ergo dum
amore concupiscentiae quis amat Deum, se prae Deo
appreciative diligit.
Quid dicendum?

Solutio

Distinguamus oportet inter ordinationem melioris ad 188
minus bonum uti ad subiectum seu finem cui et uti ad
finem cuius gratia. Prout enim D. Thomas loquitur:
«Aliquid potest esse propter aliud dupliciter. Aut quia
ordinatur ad ipsum sicut ad finem proprium et prin­
cipalem; et sic inconveniens est dicere quod aliquid sit
propter vilius se, ut iuna et stellae propter noctuas et
vespertiliones cum finis potior sit his quae sunt ad fi­
nem. Alio modo potest dici aliquid esse propter aliud,
cui ex ipso provenit aliqua utilitas; eo modo quo posset
rex dici propter rusticum, ex cuius regimine provenit ei
1 S. Thomas, l. c., q. 83, a. 13, 2m.
’ Id. I. c., q. 180, a. 8, 2m.

pax: et per hunc modum est intellegendum quod in
Littera dicitur (scilicet lunam et sidera ideo esse facta
ut lucerent propter talia animalia); omnes enim utili­
tates quae ex corporibus caelestibus proveniunt in infe­
rioribus, sunt a Deo provisae, qui corpora illa instituit>
Sic et Verbum propter nos homines et proter nostram
salutem descendit de caelis; sic et Christus sua merita
in nostrum emolumentum retulit; sic sacerdos missam
celebrat ad obtinendam aegroti sanitatem, et nosipsi,
dum creatum aliquod, naturale aut supernaturale, pe­
timus a Deo, potentiam Dei ordinamus ad aliquid infe­
rius. Verum hic finis cui non necessario opponitur fini
ultimo cuius gratia, cum de se sit in hunc postremum
finem referibilis atque formaliter referri caritate de­
beat a.
» S. Thomas, in 2 Sent., d. 15, q. 1, a. 1, 6m.
: «Eadem ratio est de dono seu dato alteri, et de concupito: actus
enim exterior signum et effectus est actus interioris; qued enim alteri
datur, illi proculdubio concupiscitur. Sed constat datum alteri, ut sic.
non ordinari in illum cui datum est ut finem. Ergo concupitum, ut sic,
non ordinatur ad eum cui concupiscitur ut finem. Manifestatur minor
ex auctoritate Scripturae tradentis quod Deus dedit Filium suum nobis,
ita quod in hoc commendatur caritatis divinae excellentia quod non so­
lum dedit nobis redemptionem, doctrinam et alios effectus quos Filius
Del fecit, sed dedit nobis ipsum Filium... Et fundatur hoc, quia quot
modis contingit aliquid esse bor.um alicuius amati, tot modis contingit
esse concupitum illi: alioquin non posset quis velle alicui omnia bona
sua. Sed contingit aliquid esse bonum alterius non solum propter ipsum,
sed e converso ut fin?m ipsius. Ergo contingit aliquid esse concupitum
alicui quod non ordinatur ad illud ut finem, sed e converso. Possum enim
concupiscere amico mihi, vel amico meo, finem ultimum, propter quem
sumus, absque derogatione finis illius: quae interveniret si ipse finis
ordinaretur in me vel amicum ut in finem. Aliud est ergo concupiscere
hoc mihi: et aliud concupiscere hoc propter me. Cum his tamen tene
quod omne concupitum secundum aliquid est propter eum cui concu­
piscitur: quia oportet salvare in omni concupito amorem amicitiae,
quo magis amatur is cui concupiscitur quam concupitum. Unde si con­
cupita res sit simpliciter ordinabilis in eum concupiscibiliter ut finem,
concupitum simpliciter habet rationem eius quod est esse propter ami­
cum. Si autem non sit simpliciter ordinabilis in eum ut finem, tum
concupitum secundum quid tantum, scilicet secundum aliquem effec-

Exemplum ideo quod luventius affert de amore divi- 189
tiarum non est ad propositum. Nam dum divitias nobis
concupiscimus, tota ratio cur amamus illas est quia sunt
bona nobis, sic videlicet quod omnis alia bonitatis ratio
excludatur. Dum autem concupiscimus nobis Deum,
abstrahimus quidem ab alia bonitate, hanc tamen non
excludimus; porro abstrahentes, comparationem cum
instituant nullam, nequeunt dici appretiare unum prae
altero.
Alii casus.

C. II.—Catharina, sanctimonialis et noviciarum ins- 190
tructioni praeposita, has omnes urget ut caveant a di­
ligendo Deo propter spem retributionis sibi in caelis pa­
ratae; alias, asserit, Deum amarent amore mercenario
et ideo amore caritati opposito.
Sol.—Amor Dei mercenarius, si proprie loquimur,
est ille quo quis servit Deo ob unam mercedem tempora­
lem, sive creatam; in casu autem appetitur merces ae­
terna. Catharina igitur loquitur de amore mercenario
sensu improprio, cuius ideo contrarietas ad caritatem
demonstranda esset. Hinc ad obiectionem: «loa. 10, mer­
cenarius vituperatur; sed mercenarius dicitur qui mer­
cedem quaerit», respondet D. Thomas: «Mercenarius ibi
dicitur qui opus spirituale propter mercedem tempora­
lem exercet» ‘. Et ad quaestionem; Num possint etiam
boni pastores quaerere mercedem. dixit: <Merces potest
accipi dupliciter: scilicet communiter et proprie Com­
tum eius, habet rationem eius quod est esse propter alterum, sed ama­
tum alteri; et consequenter non significans bonum propter alterum, sed
bonum alterius, cui scilicet concupiscitur, quod amicitia amatur: ad
utrumque. scilicet ordinabile simpliciter et non ordinabile simpliciter,
se extendit; et per consequens oportet ut abstrahat ab utroque» (Caietanus, in II-U, 17, 5, n. 6).
1 S. Thomas, in 3 Sent., d. 29, a. 4, Im.

muniter quidem, omne quod meritis redditur dicitur
merces: et quia vita aeterna quae est Deus... meritis
redditur, ideo ipsa vita aeterna merces dicitur. Et hanc
mercedem potest et debet quaerere quilibet bonus pas­
tor. Proprie autem dicitur merces aliquid segregatum ab
hereditate; et ad hanc non debet habere respectum ille
qui est verus filius, ad quem spectat hereditas; sed ad
eam respectum habent servi et mercenarii. Unde, cum
vita aeterna sit hereditas nostra, qui operatur habens
ad eam respectum, operatur ut filius» x.

191

C. III.—Grimoaldus, sacerdos, quantumvis corde
abhorreat lansenismum, nequit tamen omnem animi
abicere anxietatem; quoniam saltem, inquit, in hoc con­
cupiscentiae amore Dei homo non amat Deum plus quam
seipsum.
Sol.—Sublectum cui bonum volumus amatur bene­
volentiae amore, qui comparari nequit cum amore concu­
piscentiae quo amamus obiectum. sive bonum quod volu­
mus sublecto; porro nonnisi facta comparatione loqui
possumus de maiori et minori amore. Si autem Deus
concupitus comparetur ad cetera concupiscibilia, indu­
bium est Deum amore concupiscentiae amari prae his
quibuscumque omnibus: est enim summum bonum quod
appetimus.

192

C. IV.—Imbutus philosophia kantiana. Willibrordus,
licet non deneget honestatem amoris concupiscentiae in
Deum, contendit insistendum in amore benevolentiae
seu desinteressato; hinc clamitat: Etsi bonum sit age­
re propter praemium, foret attamen melius agere prop­
ter unum officium.
Sol.—lam Philosophus animadvertit2 quod, licet phi' S. Thomas, in Ίοα., 10, lect. 3.
» Aristoteles, Top., 3, 2, n. 21.

losophari melius sit quam ditari, indigenti melius est
ditari quam philosophari; aliis verbis, quaedam meiiora
sunt in se, quin ideo meliora sint quoad nos. Deus im­
possibilia non iubet; ut quae iubet possibilia fiant, mo­
rem gerit condicioni humanae. Est autem haec condi­
cio, teste experientia, ut ex amore nostri veluti per gra­
dus procedamus ad alios diligendos. Est pariter condi­
cio humana, iterum experientia teste, ut intuitu retri­
butionis acceptemus officium eique assidue vacemus;
ex hac autem assiduitate ipsi postmodum et propter se
adhaeremus. Propter officium operamur quidem cari­
tate, qua diligimus Deum prouti bonum in Se. Propter
officium pariter operamus opera ceterarum virtutum
cum, virtutem semel adepti, operamur prompte et de­
lectabiliter ob cuiusque virtutis bonum. Nonnisi spe
operamur mercedis intuitu; quae ideo, uti diximus (184),
introducit caritatem et manuducit ad vitam virtuosam.
Quae insuper illam et hanc tuetur, iis nempe in adiunctis in quibus homo non experitur harum omnium vir­
tutum ordinariam vim seu efficaciam l.

C. V.—Cyriacus. in lectione librorum asceticae quin 193
et mysticae assidus, fatetur se corde non conspicere cur
damnati fuerint Quietistae. Nam adveniente, inquit,
quod perfectum est, imperfectum necessario evacuatur;
1 Cum nubentes promittunt sibi mutuo vitam conjunctissimam et
amicissimam usque ad mortem, id est in abundantia et in angustiis, in
valetudine prospera et adversa, nemini adstantlum dubium est de cuius­
que sinceritate : dum amor mutuus fervet, haec omnia sunt dictu atque
opinatu levia. Sed adstantes norunt fervorem esse labilem. Praevident
domesticas dissonantias et dissensiones, altercationes et offensas; exter­
nas quoque et tentatlones et insidias. Quae cum eventu comprobantur
fidelitatem discrimini committunt. Et tunc quidem, si habentium ante
oculos compensationem temporalem vel mercedem aeternam tot coniuges ab invicem discedunt, quodnam coniugium perennabitur ubi spes
retributionis nulla effulgeat?

ergo cum amore perfecto caritatis non simul manet im­
perfectus amor concupiscentiae seu spei.
Sol.—Perfectio quidem adveniens tollit, manifesto,
imperfectionem sibi oppositam; sed imperfectio quae
est amori spei non opponitur perfectioni quae competit
amori caritati Iam D. Thomas monuit: «Nihil prohibet
simul aliquid cognoscere per diversa media, sicut simul
potest aliquid cognosci per medium probabile, et de­
monstrativum» l. Nihil ergo nos prohibet simul amare
Deum ex diverso motivo; ideoque quoniam bonus in Se
atque simul quoniam bonus nobis.
194

C. V.—Cyriacus instat: Perfecta caritas mittit foras
timorem (I loa., 4, 18); ergo excludit pariter mercedis
intuitum.
Sol.—Hanc quoque difficultatem D. Thomas solvit:
«Bonum de quo est spes, magis est consonum amori
quam malum de quo est timor. Et ideo quamvis perfecta
caritas foras mittat timorem poenae, non tamen opor­
tet quod foras mittat in tu’tum mercedis» 12. Hinc, dum ti­
mor servilis decrescit crescente caritate (199), spes, con­
tra, perficitur caritate perfecta 3.

1 S. Thomas, Summa Theol.. I, 62. 7, lm.
1 Id., in 3 Sent., d. 29. a. 4. 5m.
3 «Per hoc quod aliquis reputat per aliquem se posse consequi aliquou bonum, incipit amare ipsum : et ex hoc ipso quod ipsum amat, pos­
tea tortius de eo sperat» (Id.. Suinma Theol., I-II. 62, 4 3m). «Adve­
niente caritate, spes perfectior redditur; quia de amicis maxime spe­
ramus» (Id., ib., Π-Π. 17, 8).

TIMOR DEI
Doctrina.

Cum timor sit mali et Deus sit summum bonum, Deus 195
nequit timeri per se loquendo. Potest autem per acci­
dens, quoniam est bonum quod non compatitur secum
quaedam alia bona, permittere potest nos incidere in
culpam atque minatur poenam peccatoribus iustus
iudex.
Quoniam timor nos movet ad operandum ea per quae
refugimus malum quod timemus, contingit ex timore
quosdam a Deo recedere, timentes boni amissionem quo
privat Deus, amissionem utputa voluptatis luxuriae;
quosdam autem ad Deum accedere et inhaerere Ei ti­
mentes sive malum poenae quam Deus minatur sive
malum culpae quo privamur Deo Ibi habemus timorem
mundanum vel humanum, si temitur amissio tempora­
lium vel contemptus hominum; hic autem timorem vel
servilem, si timetur poena, vel filialern seu castum, si
timetur culpa x.
Timor mundanus vel humanus dicit peccatum grave. 196
Prohibetur enim in sacris Litteris, v. gr.: «Nolite timere
eos qui occidunt corpus» (Mt. 10. 28) et facit hominem a
Deo recedere ne amittat temporalia in quibus finem
collocat.
Timor filialis est manifesto bonus: timere namque
culpam seu Dei offensam pertinet vel ad donum Spiritus
Sancti vel ad caritatis saltem virtutem—eos enim quos
1 A timore filiali non differt quoad substantiam timor qui initialis
nuncupatur, utpote initium seu inchoatio casti seu filialis timoris: habet
enim ex caritate, tamquam ex radice, quod sit culpae ut mali princi­
palis; etsi caritate nondum perfecta poenam quoque respiciat obtec­
tum secundarium.

amamus refugimus amittere et offendere—. Manet
ergo cum caritate, et ita profecto ut crescente caritate
et ipse crescat: quando plus etenim quem diligimus,
tanto magis timemus ipsi iniuriam facere vel separari
ab eo l.

Quaestio igitur tota de moralitate timoris servilis, qui
movet nempe ad vitandam culpam ex horrore poenae
divinitus constitutae peccato.
Sed horror poenae huiusmodi valet ad culpam vi­
tandam dupliciter movere, instar occasionis et instar
causae.
Nulla profecto controversia de timoris servilis mo­
ralitate ubi timor poenae veniat tantum occasio: quo­
niam timere malum culpae quia malum culpae, occasio­
ne licet adiunctae poenae timeatur amplius2. nihil in­
decentiae nominat—sicut amare Deum quia bonus in
Se, occasione etsi beneficiorum quae dispensat nobis
magis ametur, nullatenus est dignum vituperio (184).
198
Disputatio tota ad timorem servilem coangustatur in
quo poena intercedit causa cur quis refugit culpam.
At horror seu odium poenae dici potest causa bifa­
ria, quoniam poena scilicet habetur ut malum principa­
le—ideo quod bonum quo ipsa privat amatur tamquam
finis—, et quoniam poena habetur uti malum aliquod
—propterea quod bonum quo ipsa privat amatur uti bo-

197

1 Timor initui s sic manet cum caritate ut perfecta caritate hic
evanescat, sicut adveniente virilitate non manet infantia.
1 («Advertendum tamen, ne quis confundat motivum paenitentiae
cum occasione qua ad paenitentiam excitatur: etenim multi, morbo,
aliove temporali malo vexati, perpetrata crimina mente revolvunt, et
Dei gratia auxiliante. illa ex motivo superno serio detestantur; sicut
accidit Ninivitis, qui timore mortis temporalis, ac subversionis urbis,
qufm lonas praenuntiabat commoti, per veram, sinceram, et supernaturalem contritionem ad Deum conversi sunt» (Benedictus XIV, De
synodo, lib. 7, c. 13. n. 3; Opera, XI, p. 22G. ed. 1844).

num—. Ille timor servilis vocatur serviliter servilis; hic,
servilis (simpliciter).
Porro timorem serviliter servilem esse graviter ma­
lum constat facile: habet enim deordinationem dupli­
cem, qua quis videlicet anteponit malum poenae malo
ipsi culpae—minus malum potiori—, et qua quis vel
tunc cum abstinet a culpa servat ad hanc affectum
—sicut latro furari vult etiam cum ob custodis advigilantiam abstinet a furto
Timor, e contra, simpliciter servilis est, secundum ΐθθ
suam substantiam, bonus moraliter. Praeter autoritatem
siquidem Scripturae: «Timete eum qui, postquam occi­
derit, habet potestatem mittere in gehennam Ita dico
vobis, hunc timete» (Lc. 12, 5), habemus definitionem
Tridentini: «Si quis dixerit, gehennae metum, per quem
ad misericordiam Dei de peccatis dolendo confugimus
vel a peccando abstinemus, peccatum esse aut pecca­
tores peiores facere: A. S.» (Denz. 318: cf. ib., 898, 915,
1411-1414). De reliquo iste timor servilis nihil dicit
praeter timorem poenae ut alicuius mali; porro timere
poenam seu refugere verum malum liquido bonum est,
cum naturali instinctui tum quoque rationi rectae con­
sonum.
Hinc quod manere possit cum caritate, prout timor
poenae ut alicuius mali est compossibilis cum timore
culpae uti summi mali. Attamen, crescente caritate, de­
crescit amor sui, ex quo poena timetur, simul atque
augetur fiducia de evadenda poena comminata divini­
tus—nam etiam inter homines is qui fortiter amat, to­
tus in amatum fertur sui oblitus, nullumque timet aut
suspicatur damnum ab amato sibi futurum.
Habens pro obiecto malum comminatum a Deo et a 200
Deo iusto iudice paratum, timor hic servilis est fidei

126

DE SPE

effectus et disponit ad iustiflcationem 1 ; est igitur su­
pernatural (cf. Denz. 1304 s.). Nec tamen inter dona
Spiritus Sancti computatur, cum inveniatur vel penes
peccatores, qui caritate carent; sed neque inter virtu­
tes, fugit enim malum quia triste, non quoniam turpe.
Casus primus.

201

In quodam conventu sacerdotum praedicationi verbi
addictorum, subtiliter de aptiori ratione disputatur ad
opem animabus ferendam qua peccatorum servitutem
exuant atque intendant animum perfectioni. Alii enim
asserunt peropportunum esse si, deposito timore servili,
filiali timore moveantur. Alii, e contra, aestimant num­
quam servilis timoris salutaris motivo praetermittenda
esse. Alii vero prioribus assentiuntur tantum si de per­
fectioribus agatur quibus non expedit timore duci ser­
vili sed dumtaxat filiali.
Quid dicendum?

Solutio
202

Primi quidem exaggerant dum id quod est melius se­
cundum se dicunt melius quoad omnes. Si enim agitur
de peccatoribus, qui peccatorum servitutem exuant, in­
sistendum est proculdubio in timore servili. Ad obiectionem enim: «Intentio legislatoris est ut homines faciat
bonos...; sed ille qui solo metu poenarum oboedit legi,
1 «Possumus loqui de paenitentia quantum ad actus quibus Deo ope­
ranti in paenitentia cooperamur. Quorum actuum primum principium
est Dei operatio convertentis cor... Secundus actus est motus fidei. Ter­
tius actus est motus timoris servilis, quo quis timore suppliciorum a
peccatis retrahitur. Quartus actus est motus spei, quo quis, sub spe
veniae consequendae, assumit propositum emendandi...» (S. Thomas,
Summa Thcol., III, 65, 5). Id ipsum docet Cone. Tridentlnum (Denz. 798).

non est bonus...», respondet D. Thomas: «Per hoc quod
aliquis incipit assuefieri ad vitandum malum et ad im­
plendum bona propter metum poenae, perducitur quan­
doque ad hoc quod delectabiliter et ex propria voluntate
hoc faciat. Et secundum hoc lex etiam puniendo perdu­
cit ad hoc quod homines sint boni» Propterea, maxime
in Lege Veteri, ipse Deus homines induxit per commi­
nationem poenae temporalis ad observantiam praecepto­
rum: «Videmus in scientiis speculativis quod media
proponuntur auditori secundum eius condicionem: unde
oportet ordinate in scientiis procedere, ut ex notioribus
disciplina incipiat. Ita etiam oportet eum qui vult in­
ducere hominem ad observantiam praeceptorum, ut ex
illis eum movere incipiat quae sunt in eius affectu; si­
cut pueri provocantur ad aliquid faciendum aliquibus
puerilibus munusculis...» 2. Quapropter «lex humana in­
ducit homines ex temporalibus praemiis vel poenis per
homines inducendis: lex vero divina ex praemiis vel poe­
nis exhibendis per Deum» 3. Igitur «in via generationis
spes est prior caritate. Sicut enim aliquis introducitur ad
amandum Deum per hoc quod, timens ab ipso puniri,
cessat a peccato, ut Augustinus dicit, super Primam Ca­
nonicam Ioan.; ita etiam et spes introducit ad carita­
tem, inquantum aliquis, sperans remunerari a Deo accen­
ditur ad amandum Deum et servandum praecepta eius» 4.
Postremi quoque decipiuntur dum motiva timoris 203
servilis volunt perfectioribus omnino extranea. In pro­
positionibus damnatis Fenelonii haec prima habetur:
«Datur habitualis status amoris Dei, qui est caritas pura
et sine ulla admixtione motivi proprii interesse. Neque
timor poenarum, neque desiderium remunerationum
i
3
’
*

S. Thomas, l. c., Ι-Π, 92, 2, 4m.
Ibidem, 99. 6.
Ibidem, 2m.
Ibidem. II-II, 17, 8.

habent amplius in eo partem...» (Denz. 1327). Viatori­
bus quantumvis sit possibilis actus dilectionis Dei pu­
rissimae seu desinteressatae, non est possibilis habitua­
lis seu permanens status perfectionis in quo amor sui
partes obtineat nullas (186). Quod si «perfecta caritas
foras mittit timorem» ( I loa. 4. 18), caritas in hac vita
nequit esse perfecta sic quod totum cor hominis actualiter semper feratur in Deum 1 ; porro quando non fer­
tur actu, nonnulla possunt eum allicere atque movere
ut peccet, timore vel inferni vel purgatorii superanda.
Sic et studiosi non indigent ut plurimum cogitare de
finali examine ut studeant; interdum tamen, nisi exa­
minum memores, a studio, propter occurrentes molestias
tum animi tum corporis, abstinerent.
Iis ergo qui mediam extulerunt viam oportet nos
204
palmam deferamus: motiva casti seu filialis timoris
motivis timoris servilis misceantur, ea frequentia et
mensura quae sublecti condicioni respondeant; sic ut
frequentius insistamus in timore poenae cum agitur de
peccatoribus, minus autem frequenter dum sermo fit
intentis perfectioni, quin vel ipsis perfectionem assecutis
permittamus inferni et purgatorii perennem oblivionem.
Quoniam non distinguitur caritas incipientium, profi­
cientium ac perfectorum, quasi quaelibet haberet nego­
tium exclussivum, sed negotium dumtaxat principalius.
Expresse D. Thomas: cillis in quibus caritas incipit,
quamvis proficiant, principalior tamen cura imminet ut
resistant peccatis, quorum impugnatione inquietantur.
Sed postea hanc impugnationem minus sentientes, iam
quasi securius ad profectum intendunt... Perfecti etiam
in caritate proficiunt: sed non est ad hoc principalis
eorum cura» 2. Porro in praesenti statu vel ipsismet per« S. Thomas. I. c., q. 24. a. 8.
‘ Ibidem, a. 9, 2m, 3m.

fectis non desunt occasiones in quibus amor Dei effica­
ciam pienam non exercet; tunc ad superandas tentatlones eos oportet in mentem revocare paratam victori­
bus coronam, poenam aeternam vel temporalem victis.
Alii casus.

C. II.—Nonnumquam dubius haeret Laurentinus, con- 205
fessarius, dum paenitentes audit se accusantes de timo­
re mundano vel humano; nescit enim quo signo dig­
noscat hominem collocare in rebus temporalibus finem
suum ultimum. De hoc ergo interrogat theologum. Quid
dicendum?
Sol.—Ad rem Bafiez: «Dico primo, signum certum
esse quod quis constituit finem ultimum in aliqua re
temporali, quam amat, si adhibet media quae sunt pec­
cata mortalia vel actu vel proposito expresso Dico se­
cundo, quod antequam quis actu vel proposito adhibeat
talia media, occultum esse potest an talis amor etiam
intensissimus sit peccatum mortale. Probatur quia sig­
na, unde hoc colligi potest, non sunt certa, v. gr.. multa
cura, multa cogitatio et labor assiduus; sed omnia ista
de se possunt in bonum finem dirigi et possunt esse in
homine qui statuit nullum transgredi praeceptum. Dico
tertio quod peccatum mortale non potest colligi ex
magna intensione amoris... Dico quarto, quod per acci­
dens aliquis actus poterit esse peccatum cx circumstan­
tia intensionis: primo ex periculo neglegendi alicuius
praecepti impletionem suo tempore...; secundo potest
intensio esse peccatum, quando propter illius magnitudi­
nem obliviscitur homo alterius operationis ad quam te­
netur» L
-------------

I

BAftEZ, in II-II, q. 19, a. 3.

C. III.—Hac declaratione habita Laurentinus petit
iterum, utrum timor mundanus sit peccatum distinctum
ab eo quod ex illo committitur.
Sol.—«Respondeo primo: qui sic timet amissionem
boni temporalis, ut pro eo servando paratus sit actualiter vel virtualiter, et non habitualiter tantum, quodcumque peccatum mortale committere, et occurrente
casu, v. gr., peierat ex illo timore, timor est peccatum
distinctum a periurio: quia ante periurium iam erat pec­
catum; ideo in confessione distincte exprimendum Se­
cundo: qui timet amissionem boni temporalis iam aliun­
de prohibiti, puta, timet non fornicari, et ex hoc timore
peccat, puta, furatur, timor iste est etiam peccatum
speciale distinctum a furto: aliud enim peccatum est
amare fornicationem, aliud amare furtum. Tertio: ex­
tra hos duos casus, timor mundanus non est peccatum
distinctum ab illo quod ex eo committitur; v gr., quis,
occasione data, metu amittendae famae peierat; timor
iste non est peccatum distinctum a periurio. quia non
est vitiosus nisi inquantum coniungitur periurio; unde
sufficit dicere in confessione: Peieravi» l.

C. IV.—Bibiana fatetur confessario eo usque nec
raro allici venerea voluptate ut corde et ore penes semetipsam haec verba effutiat: Si non esset infernus,
corpus darem prostitutioni. Vehementer ipsam confes­
sarius obiurgat de timore serviliter servili.
Sol —Recte proculdubio confessarius, quoniam, in
casu, Bibiana eligeret peccatum ubi effugeret poenam;
afficitur quapropter ad peccatum et ideo peccat, non
solum condicionate sed absolutei2; non alias atque ille
i Billuart, Sumina S. Thomae, tr. De spe, a. 4.
« Merkflb'ch, Th. Mor., ΙΠ, 501, ed. 3.—«Qui dicit: peccarem si
non esset infernus, vel id intellegit de actuali voluntate condicionata :
st impune possem, peccarem; et tunc nulla adest sincera attritio; vel

qui furari vult, a furto tamen abstinet quoniam timet
ne detegatur et incarceretur.

C. V.—Bibiana non acquiescit et confessario obicit 208
perplures sic esse comparatos ut peccarent si metus in­
ferni eos non cohiberet, et tamen nemo dicit in iis la­
tere affectum ad peccatum.
Sol.—Respondet Merkelbach: «Ex actibus condiciona­
le futuris nemo bonus est aut malus. Nam multi, si Dei
vel virtutis amore non ducerentur, de facto peccarent,
et tamen ideo non dicunt hic et nunc: vellem peccare,
nisi Deum aut virtutem diligerem. A pari pro illis qui
ducuntur timore (simpliciter) servili» \
C. VI.—Frequentans scholam theologiae Albinus 209
scrupulo agitatur quoad timoren simpliciter servilem:
audivit etenim metum causare quidem voluntarium sim­
pliciter at simul involuntarium secundum quid. Ergo
ille, arguit, qui ex metu gehennae abstinet, v. gr.. a luxu­
ria, habet castitatem involuntariam secundum quid et,
propterea, afficitur ad luxuriam; non alias ac mercator
qui in discrimine naufragii merces in mare proicit affec­
tum retinet ad has merces.
Sol.—Albinus imperfecte dumtaxat intellexit lectio­
nem traditam in schola quoniam metus non dicitur
causare involuntarium secundum quid nisi ut in pluri­
bus, dum scilicet affectum servat ad id quod neglegitur
minus bonum; sic in praedicto casu mercatoris, hic
affectum retinet ad merces; ideo dolet de illarum amis­
sione, easque tristis proicit. At quandoque nullum affec­
tum servat: vir nobilis qui infamiam pertimescens fugit
de indicio intellectus conjecturali : tam infirmus sum, ut praevideam
me peccaturum fore si non esset Infernus ; et id cum vera et sincera
attritione componi potest» (Id., ib., n. 502).
i Id., ib., n. 501.
11

furtum, non necessario afficitur ad furtum (I, 49η) ; si­
cut nec studiosus, qui perviligio examinum vacat li­
bris, necessario desisteret a studio si nullum examen
immineret; de facto et prius studuit nec nunc de studio
dolet. Scite ad haec Fanfani: «Filius prodigus, qui pa­
trem dereliquerat et substantiam suam dissipaverat lu­
xuriose vivendo, fame seu timore dolorum et mortis ad
paenitentiam ductus est patremque denuo adivit. lam
vero, si timore serviliter servili egisset, affectum ad lu­
xuriosam vitam servans, eius quidem agendi ratio laude
non fuisset digna. Sed quia timore perculsus vere etiam
peccatum, tamquam miseriae suae causam, odio habuit,
veniam obtinuit et in priora iura redintegratus est. Ita
peccator, qui ex metu gehennae vere peccatum, ut ge­
hennae causam, detestatur, et ut eam fugiat, sincere
vult Deo servire, honeste ac laudabiliter agit» 1
210

C. VII.—Nicephorus, invocans axioma philosophicum
Propter quod unumquodque tale, et illud magis, aestimat
omnem hominem qui peccatum odit propter infernum,
magis odire infernum quam peccatum, minus prae maio­
ri malo; hinc omnem timorem servilem malum reputat.
Sol.—Ad haec Billuart: «In odio peccati propter infer­
num, vi istius actus, non fit comparatio inter peccatum
et infernum, sed tantum odio habetur peccatum propter
infernum, tamquam propter finem proximum, non ex­
cludendo aliud motivum magis odio habendi peccatum
quam infernum, sed ab illo abstrahendo. Ad probationem
ex vulgari axiomate, illud verum est quando excluditur
omne aliud motivum odio habendi illud quod odio ha­
betur propter aliud: secus quando non excluditur...
Justus diligit Deum propter retributionem; non tamen
sequitur quod magis diligat retributionem quam Deum.i
i fanfani, Th. Mor., IV, 280.

Similiter igitur qui odit peccatum propter infernum, non
sequitur quod magis odiat infernum, quia licet de facto
non odiat peccatum propter aliud motivum, quia, ut sup­
pone, adhuc peccator est sine amore Dei benevolo, at­
tamen istud motivum
• seu metus inferni,♦ cum non sit
finis ultimus, quantum ex se non excludit aliud moti­
vum, puta amoris, licet etiam non includat, sed ab illo
abstrahat; immo ad illud inducit et disponit» l.

IV.

DESPERATIO
Doctrina.

Desperatio valet intellegi tripliciter: negativa, in- 211
nuens spei defectum penes illum qui, sufficienter sal­
tem, nihil audivit de iis quae fides proponit speranda,
qualis est in infidelibus negativis (43); privativa, dicens
omissionem actus spei debiti seu praecepti (172); et con­
traria seu positiva, nominans positionem actus contra­
rii spei.
Desperatio contraria sive positiva accipi potest im­
perfecta, id est non plene deliberata—ex subreptione, ob
animi pusillanimitatem, vacuitatem cerebri, dispositio­
nem melancholicam, tentationem diaboli—, atque per­
fecta, id est plene deliberata—ad iudicium rationis su­
perioris consequens.
De desperatione negativa, quaestio nulla (43). Malitia 212
desperationis privativae patet ex dictis (172). Liquet etiam
iudicium de desperatione positiva imperfecta ferendum
esse secundum voluntarii regulas generales. Sermo igitur
praesens, de una desperatione positiva et perfecta.
’ Billuart, l. c., tr. de sacramento paenitentiae, diss. 4, a. 5. Cf. su­
pra n. 184.

Hanc imprimis dicimus peccatum: et quoniam in
Scriptura reprehenduntur qui desperarunt—v. gr. Cain
et luda—, et quoniam desperatio nominat voluntatis fu­
gam a Deo auxiliante et ideo a Deo beatificante, hunc
autem voluntatis motus sequitur intellectus errorem vo­
luntarium seu vincibilem: falso siquidem iudicat despe­
rans se destitutum divino auxilio quo beatitudo aeterna
sit sibi possibilis adeptu, et culpabiliter praecipitat des­
perationis actum, cum deberet sub directione fidei illud
iudicium reformare—iudicans auxilium Dei sibi quoque,
vel his in adiunctis, expeditum x.
213
Dicens positivum recessum voluntatis a Deo—a Deo
nempe auxiliante in ordine ad beatitudinem aeternam—,
desperatio venit peccatum grave; immo et gravius pec­
catis contra moralem quamlibet virtutem (45) Destruit
propterea caritatem, omnium virtutum formam.
Vel unicum peccatum grave desperationis positivae
corrumpit spei habitum infusum, propterea quod despe­
rans respuit omnipotentiam auxiliantem, in qua spes
lota nititur (169), et ideo destruit specificativum habi­
tus spei—quem ad modum et negans pertinaciter fidei
dogma unum non amplius tenet cetera quia Deus haec
revelavit et Ecclesia proponit (46).
214
Non tamen corrumpit necessario habitum fidei. Etsi
valeat enim quis desperare propterea quod existimat
speculative et universaliter misericordiam Dei non esse
infinitam, aut remissionem peccatorum non esse con­
creditam Ecclesiae—tunc haberemus desperationem haereticalem sive qualificatam seu mixtam cum infideli1 Prout motus voluntatis consonans intellectus iudicio vero bonus est
moi aliter ex sese, sic. e contrario, malus secundum se dicendus est vo­
luntatis motus sive prosequentis quod intellectus falso iudicat esse pro­
sequendum sive fugientis quod intellectus falso iudicat fugiendum esse.
Nec malus tantum, sed et peccaminosus. quotiescumque error intellectus
vincibilis sit seu voluntarius.

tate—; potest tamen contingere quod quis practice at­
que actualiter existimet sibi desperandum esse in adiunctis de misericordia Dei et venia Ecclesiae, retinens ve­
ram existimationem fidei speculativam universalem, immo et practicam sive universalem sive et particularem
habitualem ‘, quo quidem in casu desperationem sim­
plicem incurreret.
Attamen, quoniam sublato fundamento, domus cor­
ruit, amissa virtute fidei, ipse spei habitus corrumpitur:
nequit enim aliquis sperare beatitudinem aeternam nixus
divino auxilio nisi fide teneat et supernam beatitudinem
possibilem et auxilium Dei paratum sibi.
Quamvis peccatum desperationis simplicis non sit 215
gravius peccatis odii in Deum et infidelitatis, est tamen
periculosius ex parte nostra: sicut per spem enim revo­
camur a sectandis malis et introducimur ad bona prose­
quenda, sic per desperationem homines ab operibus bonis
retrahuntur, quorum non vident exitum, atque praeci­
pites se tradunt vitiis, ac si vellent quaestu praesenti
futuram iacturam compensare 1
2.
Casus primus.

Helena, postquam in multos annos licentia libidine- 216
que lascivivit, tandem, vitae sacietate capta, confessa1 Voluntas non movetur nisi ad iudiciuin practicum intellectus quod
sit particulare—cum actiones slnv in singularibus—simul ac actuale—sive
actualiter applicatum ad voluntatem dirigendam—. Ergo iudicium specu­
lativum intellectus non movet voluntatem ; neque iudiciuin practicum
universale ; immo neque iudicium practicum particulare manens in habi­
tu. Igitur prout ex sola propositione universali non sequitur conclusio
particularis, sic nec ex solo iudicio speculativo sequitur iudicium prac­
ticum, neque ex iudicio practice habituali iudicium practicum actuale
2 Prout «a delectationibus luxuriae praecipue aliqui abstinent propter
spem luturae gloriae, quam desperatio subtrahit» (S. Thomas, Sunnna
Tficol., II-II. 153. 4, 3m), sic et contingit quod de quibusdam pronuntiavit
/\postolus «Desperantes, semetipsos tradiderunt impudicitiae, in operatio­
nem immunditiae omnis, in avaritiam» (Eph., 4, 19).

rium, at veluti casu, adit. Licet enim peccata sua fastidiat,
nec ideo tamen de his vere dolet, nec eorum veniam spe­
rat: siquidem Deum — ita ipsa — iterum atque iterum
praefidens deprecata est ut vitae genus concederet quo
posset a peccatis abstinere, at Ille suas preces sem­
per adversatus est. Adulescentula, parentibus orbata,
vitam religiosam petiit, at exinde paulo post ob sa­
nitatis defectum dimissa est. Hinc quaesivit laborem
atque maritum; neutrum invenit, sed potius moralis
ruinae occasionem. Post lapsum conata est rursum spem
accendere atque se in moralem libertatem vindicare: at
frustra: quoties libertatem quaesivit, toties laqueos in­
venit ac facilem peccandi occasionem.
Quapropter, tandem, animo plane cecidit atque, ra­
bida quadam ultionis cupiditate incensa, peccata in dies
auxit, aliorumque quoque ruinam perdite quaeritans.
Nequit igitur, nunc, divinam misericordiam sperare, ne­
que potest serio, ob pravos atque inveteratos habitus,
emendationem promittere.
Quaeritur: Quomodo confessarius cum Helena agere
debeat.

Solutio
21"

Imprimis attendat confessarius ad paenitentis femi­
nae condicionem. Nam casus est de femina quae incidit
in peccatum desperationis, Deum existimans suis pre­
cibus perpetuo aversum et tam misericordiam divinam
quam emendationem propriam impossibiles Ruit autem
in peccatum illud ex acedia: quamvis enim luxuriae
indulserit, haec desperationis fuit effectus potius quam
causa, aut quia se tradidit libidini veluti compensans
delectationibus praesentibus miseriam futuram, aut quia
- -ipsi si fidem adhibemus—voluit se vindicare contra
Deum, immo contra melioris condicionis proximos: ra-

oida enim cupiditate incensa auxit in dies peccata alio­
rumque ruinam perdite quaeritavit.
Erga hanc animam quae, intra se penitus reclusam,
ob tristitiam auxilium Dei non amplius considerat pos­
sibile, sit caritate plenus; agitur femina quae pridem
atque modo bonam prae se fert dispositionem: pridem,
cum non semel fuerit Deum deprecata ut vitae genus
concederet in quo abstineret a peccatis—unde et reli­
giosam vitam tentavit et conatus adhibuit plures quibus
spem reaccenderet atque Christianam vitam perduce­
ret— ; modo insuper, quoniam vitiorum satietate capta
est ac honestam, non tantum vellet, sed sincere atque
vere vult ducere vitam, licet se imparem protestetur et
in corde existimet; agitur immo, femina quae tentationi
non dedit manus vinctas nisi post colluctationem pro­
tractam, quando Deus scilicet visus fuit precibus aver­
sus atque laqueos paratos tetigit quocumque se vertebat.
Sed haec femina, quae absque dubio peccavit gravi 218
desperatione positiva, indeque spem amisit, fidem infu­
sam retinet. Eius propterea animum confessarius erigat
memoria veritatum quibus fides abundat, v. gr. Deum
non velle peccatoris mortem, sed ut convertatur et vivat;
Christum venisse ad vocandos peccatores, non iustos;
Christum pastorem esse bonum, qui currit post ovem
quae perierat eamque semel inventam ducit humeris et
dat animam pro ovibus suis; afferat parabolam de filio
prodigo, exempla tot virorum atque feminarum quibus
Deus veniam largitus est post maiora etiam crimina;
ipsi denique aperiat hunc quoque, veluti casualem, oc­
cursum confessarii praeparatum revera fuisse divina
Providentia, quia Deus eius animam pluris facit atque
pollicitatur de conversione sua—Ille enim qui religiosam
vitam inspiravit et ad desiderium vitae Christianae inflamavit pridem, is ipsemet, redeuntem a via iniquitatis,
vitae satietate captam seu lassatam, verbis dulcissimis

invitat: «Venite ad me omnes qui laboratis et onerati
estis, et ego reficiam vos; tollite iugum meum super vos.,
et invenietis requiem animabus vestris: iugum enim
meum suave est et onus meum leve» (Mt., 11, 28 ss.)

Helena obiciet forsitan: Cur, si Deus me diligit, me
deseruit? Reponat confessarius ipsam a Deo nullatenus
desertam; probavit quidem Deus eius constantiam, at
in hac probatione illa defecit: non enim Deus promisit
dare nobis quaecumque petimus, sed quae petimus neces­
saria ad salutem atque perseveranter; quae ipsa petiit
a Deo erantne ad salutem necessaria? petiitne saltem
perseveranter? Deus etenim non male egit quod vota
differebat, eius fidens constantiae atque generositati;
sed hanc agendi rationem ipsa vertit in indifferentiam,
forsan et in odium. Deus etiam promiserat non sinere
nos tentari supra id quod possumus, at facere cum tentatione proventum ut possimus sustinere (I Cor., 10. 13);
cur ipsa huic non fidit divinae promissioni?
Si Helena, denique, conqueratur Deum non debuisse
magnum illum animum exspectare a femina ita debili,
confessarius lepide respondeat: Tu non est debilis, cum
ex propria tua confessione, ausa sis luctare contra Deum,
ut te de divina derelictione vindicares.
220
Quod si Helena spem recuperet de divino auxilio sibi
oblato, confessarius hoc auxilium sufficiens dicat etiam
ad diuturnos habitus pravos eradicandos, cum Tridentinum doceat «in Dei auxilio firmissimam spem collocare
et reponere omnes debent» (Denz. 806); in Dei tamen
auxiiio, non in viribus propiis. Renovatio non erit faci­
lis, quasi miraculosa; est attamen possibilis. Nec praeexigitur ad veram contritionem; sufficit emendationis
propositum seu voluntas. Parata sit Helena facere quod
m se est; Deus illi non denegabit gratiam. Ne timeat
ergo; si relabitur, relevetur; relapsus iam erit minus

219

DESPERATIO

139

voluntarius; paulatim vincet id a quo fuit devicta. Fu­
giat et declinet occasiones; oret; frequentet sacra­
menta, etc.
Quando Helena ad haec omnia sit prompta, confes­
sarius ipsam adiuvet in procuranda integritate con­
fessionis; de peccatis commissis excitet ad dolorem, re­
media suggerat, imponat paenitentiam, paenitentem
absolvat.
Alii casus.

C. II.—Non semel Zosimus paenitentes audit se de 221
peccato desperationis accusantes; nescit ipsemet qua
ratione desperationem imperfectam a perfecta secernat.
Critérium igitur sciscitatur a theologo.
Sol.—«Critérium valde practicum ad sese certioran­
dum an paenitentes vere et plene in peccatum despera­
tionis consenserint est eos interrogare utrum, non obs­
tantibus talibus motibus desperationis, omiserint necne
consueta pietatis exercitia et opera bona; si non omi­
serint, a peccato desperationis, vel saltem a peccato
mortali, immunes censeri debent; oppositum e contra
iudicandum si ea omnino omiserint, putantes Deum nol­
le aut non posse sibi subvenire» Sic Fanfani1
C. III.—Pacificus, militari servitio addictus, adeo mi- 222
serum se reputat ut saepe mortem optet. Peccavitne
desperatione?
Sol.—An hunc casum Genicot: «In hoc desiderio
mortis plerumque nihil aliud reperitur nisi quaedam
impatientia in ferendis huius vitae tribulationibus: quae
peccatum veniale regulariter non excedit. Ut ad pecca­
tum mortale pertingat idem desiderium, duo requirunFanfani, Th. Mor., II, 66

tur quae raro adsunt in praxi: prius, ut homo mortem
optet cum plena deliberatione; posterius, ut omnino di­
vinae Providentiae ordini subesse detrectet» 1 Non ergo
de facili Pacificus de peccato desperationis est dam­
nandus.
223

224

C. IV.—Nicostratus, qui confessionibus audiendis to­
tus incumbit, nonnullos detegit viros et feminas prae­
sertim se reos desperationis declarantes, cuius tamen
originem suspicatur physiologicam vel psychologicam
dispositionem pravam; eo vel maxime quod remedia
moralia semel ac iterum ab eo suggesta fructum dede­
runt nullum. Quid ipsi agendum?
Sol—Quoties desperationis causa, partialis saltem,
physiologica sit vel psychologica, remedium quoque pro­
prium adhibendum est. Si ergo confessarius causam de­
tegat corporis dispositionem pathologicam, paenitentes
remittat ad medicum peritum atque probum; si obsesionem, vel ideam fixam, vel characterem scrupulosum,
illos inducat ad laborem qui distrahat animum sine
iniuria salutis, ad plenam tum fiduciam tum oboedien­
tiam erga spiritus directorem, etc.
C. V.—Monica filium habet quem omni prorsus cura
ab incunabulis educavit religiosissime. Verum adolescentiam ingressus, consodalium cedens sermonibus et
exemplis, luxuriae adeo laxavit habenas ut sensim sine
sensu spem Christianam penitus amiserit. Cum enim a
matre ad meliorem frugem revocatur ob repositum no­
bis caeleste praemium, «hoc, ait ille, sit pro vobis femi­
nis devotis quae nullam aliam habetis nunc tot laborum
coronam; nobis autem melius est praesentibus potiri
quam futura insectari». Monica miratur quod luxuria
1 Genicot, Casus Conse., 41, ed. 1928.

desperationem gigneret nam audivit a praedicatore
illam esse huius filiam, et petit a confessario qua ratio­
ne valeat dilectum filium ad spem Christianam re­
vocare.
Sol.—Non est cur Monica miretur si interdum des­
peratio provenit ex luxuria. Ob nimium enim affectum
ad corporeas delectationes, in quibus venereae longe
praestant, homo parva reputat bona spiritualia (175),
quoniam, prout margaritae porcis et sancta canibus sunt
nullius valoris, sic et bona spiritus carnalibus homini­
bus. Non amplius aestimata ut magna bona, caelestia
amiserunt pro filio rationem ardui, quae ad obiectum
pertinet spei.
Quo autem modo ipsa valeat filium ad spem iterum
revocare? Praeprimis, oratione crebra cum lacrimis, do­
nec dicatur ipsi: Fieri non potest ut filius istarum la­
crimarum pereat. Insuper, illum excitet ad spirituales
delicias degustandas, quae quidem «cum non habentur
in fastidio sunt, cum vero habentur in desiderio; tan­
toque a comedente amplius esuriuntur, quanto et ab
esuriente amplius comeduntur» l.

C. VI.—Inter nonnullos theologiae studiosos, quodam 225
animi impetu, disputatum fuit num peccaret beatitudinem aeternam non sperans is cui Deus revelaret ae­
ternam damnationem futuram.
Sol.—Si huiuscemodi revelatio viatori fiat de poten­
tia Dei absoluta, quod eius damnatio est formaliter in
semetipsa praesens aeternitati Dei—prophetia, ut aiunt,
praescientiae—, viator, certus de exsistentia et de na­
tura revelationis, non peccaret beatitudinem aeternam
non sperans: hanc namque vere indicaret practice im­
possibilem, cum motivum sufficiens ei adesset ut se exis1 S. Gregorius M., Honulia 36 in Evang. ; PL., 76, 1266.

timet exclusum ab electorum numero 1 De potentia ta­
men ordinaria hanc revelationem Deus non facit nisi
quatenus hominis damnatio est Illi praesens in suis cau­
sis secundis—prophetia comminationis nempe— quasi
diceret: Nisi te convertas a via tua prava, damnationem
aeternam non effugies; et tunc viator, cui revelatio fie­
ret, peccaret non sperans aeternam beatitudinem.
226

C. VII.—Meiania, diuturno afflicta morbo, sanita­
tem a Deo et a B. V. Maria per plures annos precata
est. Cum eam non obtinuisset, statuit nullas amplius
effundere ad Deum et ad Sanctos preces, inquiens: Deus
non vult me exaudire.
Sol.—«Meiania graviter peccat contra spem, si ideo
revera cessat orare quod sibi persuasa sit Deum nolle
ipsi sua auxilia praestare. Si vero ex inordinata quadam
tristitia animum despondeat et ab oratione cesset, non
nisi veniaiiter peccat. Si tandem cessat sanitatem pe­
tere, quia credit Deum ex secreto suae sapientiae indicio
nolle ipsi sanitatem restituere, non ideo ex hoc peccat».
Sic Bucceroni2 ex Gury.

V.

PRAESUMPTIO

Doctrina

227

Praesumptione, spei theologicae contraria, homo in­
tendit id obtinere auxilio Dei quod non nisi auxilio Dei
inordinato est obtentu possibile: bonum enim futurum,
spei atque praesumptionis obiectum, non dependet a
1 «Damnati non sunt in statu sperandi, propter impossibilitatem redi­
tus ad beatitudinem. Et ideo quod non sperant non imputatur eis ad
culpam, sed est pars damnationis ipsorum» (S. Thomas, l. c., 20, 1, 3m).
Bucceroni, Casus Conse., I. 32/2, ed. 1913.

sola Dei potentia, sed ab Eius insuper voluntate, quae,
cum agat ad sapientiam et iustitiam conformiter, statuit, v. gr., non dare gratiam sine paenitentia nec gloriam sine meritis
Praesumptio alia est imperfecta, seu non plene deliberata—v. gr ex subreptione—, et alia perfecta seu
plene deliberata, prout supra diximus de desperatione (2U).
Plene deliberatam plures distinguunt contra et 228
praeter spem Alterius generis foret, pro quibusdam.
praesumptio non-haereticalis; pro aliis, praesumptio
qua quis sperat, modo tamen inordinato, quae Deo con­
veniunt, id est: tz) ex gratia et meritis, bona supernaturalia praeter communem tamen ordinem Providentiae
—verbigratia, tantam gloriam quantam obtinuit B. Vir­
go— ; b) bona supernaturalia ordinaria quidem sed non
divinitus promissa—v. gr., tempus paenitentiae in fine vi­
tae, nihil interdum curando de salute—; c) aut qua quis
abutitur fiducia in Deum veluti motivo sive ad peccan­
dum sive ad perseverandum in peccato.
Haec attamen distinctio nec habetur in D. Thoma
nec facile acceptari poterit a Thomistis l. Non enim sola
praesumptio haereticalis est contra spem, cum possit
quis, ut dicemus (230), peccare contra spem ob errorem
practicum, sine errore speculativo. Neque illa tantum
praesumptio est contraria spei qua quis speraret a Deo
quae non conveniunt Deo: nititur namque spes non di­
vina omnipotentia qualicumque, sed divina omnipoten­
tia ordinata per intellectum et voluntatem quapropter
sperare ab omnipotentia non ordinata est actus contra­
rius actui spei.

ι! Ιι

I

lil

» Cf. Vachon, La vertu d’espérance et le péché de présomption Que­
bec!, 1958, pp. 197 ss.

’ ’’

144

DE SPE

229

Praesumptio plene nempe deliberata, est peccatum
mortale. Peccatum quidem, cum importet motum appe­
titus consonum errori vincibili intellectus (cf. 212): falso
enim praesumptuosus iudicat Deum sibi in peccato per­
severanti largiturum gratiam vel a bono opere desis­
tenti concessurum gloriam, atque temere prorumpit in
actum praesumptionis, cum instaret iudicii, sub direc­
tione fidei, castigatio (ibj, Peccatum, insuper, mortale,
quoniam infert praesumptuosus gravem iniuriam Deo,
cuius minuit virtutem—quam supponit ab ordine sa­
pientiae atque iustitiae defectibilem—et a quo recedit
auxiliante et beatificante—accedens enim tum ad auxi­
lium quod non est Dei, orbatum nempe sapientia atque
iustitia, tum ad beatitudinem re impossibilem, haec cum
non possibilis sine auxilio Dei—. praesumptuosus vere
recedit ab obiecto spei, prout declinans in errorem de­
viat a veritate.

230

Peccatum praesumptionis, gravius peccatis contra
virtutes morales, est minus grave quam peccatum des­
perationis: bonitas enim, quam desperans contemnit,
convenit Deo secundum Se; iustitia autem seu rigor,
quem praesumptuosus despicit, convenit Deo propter
peccata nostra. Est, a fortiori, minus grave peccato odii
in Deum, immo et peccato infidelitatis (215).
Perspicuum enim duco praesumptionem, non alias
atque desperationem (214), contingere cum infidelitate,
verum etiam cum fide. Cum infidelitate, ubi praesump­
tuosus iudicaret, etiam speculative et universaliter, Deum
dare peccatoribus veniam sive gratiam absque paenitentia, adultis gloriam absque meritis, et inde ad prae­
sumptionem moveretur—praesumptio haereticalis, sive
mixta cum infidelitate—. Cum fide pariter, quoniam
optime fieri potest ut praesumptuosus sibi, peccatori
promittat ex iudicio practico et actuali tum veniam abs-

que paenitentia tum gloriam abs meritis, retinens simul
verum indicium fidei speculativum universale, immo et
iudicium practicum tum universale tum particulare ha­
bituale—praesumptio simplex.
Casus primus.

Agapitus, ebrietati atque luxuriae deditus, propterea 231
conversionem ad extremum vitae tempus differt spe­
rans se ex divina misericordia veniam tunc habiturum
mdeque aeternam beatitudinem consecuturum, quod et
misericordia Dei numquam deficiat, teste Ezechiele (33,
12): «Impietas impii non nocebit ei, in quacumque die
conversus fuerit ab impietate sua» et Deo sit tam facile
ignoscere decem quam quinque peccatis.
Quid de ratione agendi Agapiti?

Solutio

Differens conversionem ad vitae extremum tempus, 232
Agapitus peccavit non iis solis peccatis, dicito luxuriae
et ebrietatis, quibus induisit, verum etiam peccatis quae
praevidit—saltem in confuso—secutura turpem habitum,
voluntarie acquisitum et nutritum atque minime re­
tractatum. Peccavit etiam graviter contra virtutem paenitentiae, cuius praeceptum urget semel saltem in an­
no ’. Insuper «difficulter hic posset excusari a peccato
gravi contra caritatem erga seipsum; cum ex communi
consensu Doctorum, qui sic proponeret, magno periculo
suae damnationis se exponeret»
1 Cf. Prümmer, Th. Mor., ΤΠ. 314, ed. 1928; Merkjexbach, Th. Mor., in
414, ed. 3.
J S. Alphonsus, Th. Mor., Π, 21 ed. Gaudé.

Sed an ulterius peccaverit contra spem manet ex­
plorandum.
Nam spes veniae potest se habere ad ebrietatis et
luxuriae peccata concomitanter aut antecedenter.
Se habet concomitanter quando ratio sive motivum
peccatis indulgendi vel conversionem differendi non ve­
nit ipsa spes, at quidnam aliud, v. gr., passio, prava
consuetudo ; qua profecto in hypothesi Agapitus non peccasset ob seu propter spem futurae veniae, verum dum­
taxat cum spe veniae futurae (I. 49).
Se habet, contra, antecedenter quando spes veniae
est ratio seu motivum peccandi et conversionem diffe­
rendi; tunc quis peccat et conversionem differt, non
praecise veniam sperans, sed propterea quod sperat ve­
niam. Et hic, si stamus verbis, casus Agapiti.
234
Porro dum vertit misericordiam Dei in motivum pec­
candi et conversionem differendi, Agapitus totus niti­
tur in auxilio Dei inordinato: hoc etenim auxilium or­
dinatur sapientia in detestationem peccati atque con­
versionem in Deum. Peccavit igitur praesumptione.
Etiam cum ideo peccat et in peccato perseverat quo­
niam Deo sit aeque facile decem peccatis ignoscere quam
quinque, reus fit Agapitus peccati contra spem. Quamvis
enim omnipotentiae Dei absolutae nihil sit difficile, nec
propterea unum sit prae alio difficilius, omnipotentiae
tamen ordinatae per intellectum et voluntatem venia
cuae est decem peccatorum non modo difficilior sed in­
terdum practice impossibilis, quando Deus scilicet sta­
tuerit huic homini veniam denegare usque decies pec­
canti.

233

Alii casus.

235

C. II.—Increpatus a confessario quod divinam vir­
tutem minuat sperans veniam sine paenitentia vel glo-

riam absque meritis, reponit lanuarius se potius hanc
virtutem extollere, quippe quae maior est dum attingit
iinem sine mediis quam attingens finem per media.
Sol.—Licet considerata virtus ex parte unius poten­
tiae maior appareat attingens finem sine mediis quam
finem per media, considerata tamen quatenus sapien­
tiam habet atque iustitiam comites, revera est maior
quae finem attingit ordinate—effectum una ac ordi­
nem quam quae attingit finem inordinate—effectum sine
ordine—. Ideo quamvis praesumens videatur facietenus
divinam extollere virtutem, hanc revera deminuit, ipsam
destituens propria perfectione. Prout deminueret legis­
latoris perfectionem eum qui capacem dixerit leges te­
mere et inconsulto condendi, et deminueret iudicis per­
fectionem hunc qui promptum aestimaret ad senten­
tiam ferendam, non iuste sed pro libitu.

C. III.—Torvis oculis pervolvit Laurianus moderno- 236
rum theologorum paginas de Maria cunctarum gratia­
rum Mediatrice. Haec etenim mediatio sibi videtur sentimentalismo religioso potius favere quam devotioni so­
lidae. Quapropter asserit se quidem gratiam et gloriam
sperare a Deo, nullatenus tamen a B. Virgine. Peccatne
contra spem?
Sol.—Quandiu placuit Deo uti causis secundis in sa­
lutis nostrae negotio (177), Eius auxilium ordinatum ad
nos usque pertingit per mediationem harum causarum.
Jn his profecto primum obtinet locum B. Virgo, quae
propterea vocatur Omnipoteiitia supplex. Hanc ergo or­
dinationem si positive excludit, Laurianus nititur divi­
na omnipotentia inordinata, igitur et peccat contra spem.
C. IV.—Eleusiopus sincere quidem dolet de peccatis 237
ob timorem inferni; recusat atamen ad Paenitentiae
sacramentum accedere quoniam, inquit, Deus indubie
12

potest attrito veniam dare absque interventu hominis
confessarii. Estne damnandus de peccato praesumptionis?
Sol.—Affirmative, totus enim nititur omnipotentia
Dei inordinata. Valet etenim Deus, de potentia absoluta,
conferre veniam peccatori attrito sine confessione sacramentali. Semel autem ac determinavit hanc veniam non
conferre nisi per ministerium hominis confessarii, venia
non est amplius practice possibilis sine confessarii abso­
lutione.
238

C. V.—Irmina, sanctimonialis atque religiosae perfec­
tionis cupida, non modo perpetuo satagit illa quaecum­
que exsequi quae meliora sibi innotescunt, verum et co­
natur caritatem augere actibus gradatim intensioribus,
perans, ex divino quidem auxilio, tantam gratiam et
gloriam obtinere, si vita eius protrahitur, quantam ob­
tinuit de facto B. Virgo. Eam atamen confessarius, cui
rem ipsa pandit, de praesumptionis arguit peccato. lure
aut iniuruia?
Sol.—lure quidem optimo. Spei enim obiectum venit
bonum possibile, non potentia Dei absoluta, sed Dei po­
tentia per intellectum et voluntatem ordinata. «Unde ubi
cognoscimus, aut cognoscere debemus et possumus aliqua
non esse futura, non possumus illa nisi imprudenter spe­
rare. Cognoscimus vero, aut cognoscere debemus, quod
licet Deus... potuerit homines elevare ad unionem hypos- *
taticam, sive ad tantam gloriam, quantam habet B. Vir­
go; nihilominus oppositum decreverit, ut constat ex doc­
trina fidei: et quod licet haec sint possibilia potentiae
Dei absolutae, non tamen virtuti ordinatae per eius vo­
luntatem et providentiam» \
J Salmanticenses, Cursus Theol., tr. 18, de spe, disp. 6, dub. unie,, n. 1
cd. Palmé, t. XI, pp. 600 s.

C. VI.—Oswaldus Deum oravit ut ipsi subeniret in pa- 239
trando homicidio. Peccavitne? et quatenus affirmative,
an contra spem?
Sol.—Vermeersch distinguit Si ad auxilium impe­
trandum pro valida occisione appellavit spei theologicae
motivum, tribuens promissioni divinae quod omnino ei
non convenit, peccavit indubie contra spem. Si mere
Deum oravit, nullam promissionem divinam appellans,
non peccavit contra spem, sed contra religionem—su­
perstitione immo et, obiective, blasphemia—. Si Deum,
denique, oravit ad propriam incolumitatem physicam
obtinendam post homicidium consummatum, nullatenus
peccavit1

C. VII.—Emygdius peccavit sub spe veniae post annum 240
percipiendae, proponens pro futuro abstinere a peccato et
paenitere de peccato. An ideo peccavit contra spem?
Sol.—Negative, quoniam spes veniae non fuit ipsi
motivum ad peccandum at se habuit concommitanter
ad peccata quibus, ob turpem puta consuetudinem, in­
duisit. Emygdius videtur dicere cum Augustino: «Da
mihi castitatem et continentiam, sed noli modo» Illa
quinimmo spes malitiam deminuit illorum peccatorum,
cum per hoc Emygdius habere videatur voluntatem mi­
nus firmatam ad peccandum 3.
C. VIII.—Philogonius, quantumcumque sollicitus de 241
vitandis mortalibus, peccata venialia plura committit,
quod, sicut praetor de minimis non curat, ita prorsus
nec Deus de levibus peccatis, quae propterea facile re­
mittit. Estne praesumptionis reus?
1 Vermeersch, Th. Mor., Π, 67, ed. 1928.
’ S. Augustinus. 8 Confess., 7, n. 2.
’ S. Thomas, Summa Theol., Π-ΙΤ, 21, 2, 3m.

Sol.—Respondet Prümmer: «Non est peccatum prae­
sumptionis, si homo nullo modo vitat peccata venialia,
quia ista peccata per se non impediunt beatitudinem.
Nihilominus talis homo se committit gravi periculo per­
ditionis, cum peccata venialia saepe repetita sternant
viam ad peccatum mortale»

242

C. IX.—Auxentius indulxit fornicationi pluries ea
ratione ductus quod accedens pro confessione tam facile
sit ipsi decuplam declarare quam unicam. Utrum prae­
sumptione peccaverit?
Sol—Negative; non enim multiplicat peccata nixus
inordinata potentia Dei, sed procacitate dumtaxat
propria.

‘ Prümmer, l. c., I, 549, ed. 1931.

DILECTIO DEI
Doctrina.

Hic caritatis actus dicit amorem benevolentiae in
Deum, amorem nempe quo Deum amamus prouti bonum
in Se; alium ab amore concupiscentiae quo amamus
Deum quatenus bonum nobis (184).
De hac dilectione datum fuit in divina lege (Deut. 6,
5; Mc. 12, 30) primum ac maximum praeceptum: Diliges
Dominum Deum tuum ex toto corde tuo, sic ut ad Ip­
sum referantur voluntate omnia, actus ergo sive intellec­
tus, ex tota mente tua, sive voluntatis, ex tota anima
tua, sive exteriorum virium, ex tota fortitudine seu vir­
tute tua l.
Ne irritum id fiat dilectionis praeceptum, oportet
Deum amemus non tantum effective, per aliorum prae­
ceptorum observantiam, iuxta verbum S. Gregorii: «Pro­
batio dilectionis exhibitio est operis» 2; verum et affec­
tive quoque, actu nempe quo voluntas complacet sibi in
Deo. Haec autem affectiva dilectio debet esse efficax seu
1 Cf. S. Thomas, Summa Theol., II-IT, 44. 4 s.
3 S. Gregorhjs M., Horn. 30 in Evang., PL., ri6, 1220.

perfecta, importans voluntatem absolutam placendi Deo,
igitur et votum seu propositum servandi Eius praecep­
ta; neque propterea sufficit dilectio imperfecta seu inef­
ficax, quae, nihil dicens praeter quandam complacen­
tiam de bonitate Dei absque voto sive proposito servandi
Eius mandata, est potius velleitas quam voluntas.
Dei insuper dilectio petitur totalis; non quidem ex
parte diligibilis, ut Deus videlicet diligatur quantum di­
ligibilis est—cum amor infinitus, quo Deus est dignus,
nulli creaturarum sit possibilis—; verum ex parte dili­
gentis, aut secundum totalitatem absolutam—possibilem
in patria seu beatis—, prout hominis affectus secundum
totum suum posse semper actualiter tendit in Deum;
aut secundum totalitatem relativam—possibilem in te­
rris seu nunc nobis—quatenus ab hominis affectu exclu­
ditur peccatum grave, habitui caritatis contrarium, et
impedimentum removetur ne homo in Deum feratur
dum caritatis actus eliciendi praeceptum Instat, obligans
semper sed non pro semper, utpote affirmativum l.
Et Deus quidem amandus est amore appreciative et
obiective summo sic ut Ipse praeferatur ceteris et veli­
mus potius haec omnia amittere quam Eius amicitiam:
sic insuper ut velimus Ipsi maiorem gloriam prae illam
quam nobis et proximis optamus Non est tamen neces­
sario amandus intensive plus ceteris, seu amore inten­
sive summo: praeterquam etenim contingit nos inten­
sius moveri sensibilibus quam spiritualibus et apprehen­
sione praesentibus quam absentibus, actui dilectionis in
Deum nulla praescribitur intensio2; unde et actus re1 S. Thomas, l. c., 184, 2.
4 «Praecepta Det debent esse clara ita quod intellegamus et cognosca­
mus ea quia non solis theologis et doctoribus sunt data, et ideo debent
esse talia quod ab omnibus cognoscantur: et non solum hoc quod in­
tellegamus quod sunt praecepta, sed quod cognoscamus et sciamus quan­
do implemus illa vel quando non... Tunc arguitur sic: Si Deus est dili­
gendus super omnia intensive, nullus posset cognoscere, nec adhuc theo-

missus amoris Dei bonus et meritorius pronuntiatur
Potest ergo quis licite ferri modo quidem formaliter in
Deum actu caritatis intenso ut quattuor et deinceps ferri
formaliter in proximum actu caritatis intenso ut septem

Praeceptum de dilectione Dei obligat:
per se quidem: a) cum homo attingit rationis usum,
seu cum primo ei innotescit Deum esse finem ultimum
vitae praefigendum; b) in vita saepius, saltem quolibet
quinquennio (Denz. 1155 s, 1289), etsi de maiori fre­
quentia necessaria Auctores non concordent (172); c) in
casu tentationis contra dilectionem Dei actu dilectionis
vincendae; et d) in mortis articulo, ad plurium placitum,
nam tunc salutis via tutissima eligenda, nemo autem
est certus se in gratia constitutum.
per accidens', a) quando quis tenetur recuperare gra­
tiam sine sacramento, et b) quando tentationes contra
virtutes alias forent absque illo actu insuperabiles (2).
Cum igitur amor erga Deum non petat necessario
maiorem hac frequentiam, toto illo intervallo quo eius
logi, si implent praeceptum hoc, quia iste non potest scire an dilectio
Dei sit intensior quam dilectio proximi... Confirmatur, quia in sacra
scriptura vehementer commendatur nobis dilectio proximi: Diliges pro­
ximum sicut teipsum. Cum ergo diligo proximum, deberem esse attentus
ne intensius diligam quam Deum. Certe esset pericu’osum praeceptum»
(Vitoria, in II-II, q. 26, a. 2, n. 5, ed. Beltrân de Heredia).
1 Nulla enim ei deficit e condicionibus signatis a Tridentino et a
theologis meritorio operi. Quod si ponas actum minus intensum cari­
tatis non esse meritorium, cum minus intensus dicatur actus comparatus
ad habitum qui est sublecti, haberes actum caritatis ut quinque penes
habentem habitum ut septem non esse dignum praemio quod meretur
actus caritatis ut tres penes habentem habtum ut duo; magnum certo
inconveniens. Hinc D. Thomas: «Quilibet actus caritatis meretur vitam
aeternam... Similiter etiam quilibet actus caritatis meretur caritatis aug­
mentum» (Z. c., 24, 6, lm).

245

actus non obligat potest quis elicere actus alterius cuius­
vis dilectionis licitae, actus igitur amoris naturalis et
honesti utputa ad proximos titulo amicitiae, consangui­
nitatis. etc. Ergo et actus amoris concupiscentiae in
Deum, quo diligimus Deum ut bonum nostrum, fontem
atque principium boni nostri.
246

Contrarium amori Dei est odium in Deum, odium
nempe sive abominationis seu qualitatis, quo aversamur
effectus vel attributa Dei quatenus nobis mala seu no­
xia, v. gr., poenas quas infert, iustitiam, omniscientiam,
omnipotentiam; sive inimicitiae seu malevolentiae prae­
cipue, quo aversamur Deum secundum Se, cui propterea
malum volumus ut Ipsi male sit, v. gr., cum de offensis
eius gaudemus, de eius gloria tristamur.
Odium Dei est peccatum mortale ex toto genere ne­
que contingit ergo fieri veniale nisi ob actus imperfec­
tionem. At quoniam gloria externa, ex operibus expectata, minus est Deo intima quam interna Eius bonitas,
odium abominationis deficit, intra eandem speciem, a
malitia odii inimicitiae.
Casus primus.

247

Post paucos menses a celebratis nuptiis, Marina se in
confessione accusat quod maritum diligat plus quam
Deum. «Unde hoc noscis?» inquirit confessarius. «Ideo,
inquit, quoniam illius amore vehementissime afficior,
cogitationes meae semper circa ipsum volitant, de eius
absentia valde doleo et, cum labores eius considero, la­
crimas amarissimas effundo. E contra, de Deo parum
cogito, nec doleo de Eius absentia, nec affectus erga
Ipsum e corde erumpunt et, dum passionem meditor
Christi, immota maneo et frigida. Nec hoc, subiungit,
etsi velim, emendare possum».

Confessarius. nullum hic detegens peccatum, inabso­
lutam feminam dimittit.
An recte?

SoZuiio

Agitur manifesto de amore erga sponsum intensiori 248
quam erga Deum. Gradus porro intensionis est tanto altior quo ad amatum unio magis intima. Sed unio uxoris
ad maritum est arctissima: sunt enim duo in carne una
(Gen., 2, 24). Et quamvis haec unio superetur unione ad
filios, qui sunt, uti Caietanus animadvertit, aliquid de
parentum substantia \ tamen manet insuperata quoadus­
que filius nascitur. Sed et ipsa novitas favet amoris ad
virum intensioni, cum reddat eius societatem magis gra­
tam et exaggeret qualitates bonas ipsius. Hinc auget desi­
derium praesentiae, tristitiam de absentia, dolorem de
laboribus. Haec tristitia de absentia, simul cum amoris
reneritudine penes feminam, facile efficit ut in lacrimas
Marina effluat promptas et copiosas.
Marina ergo non peccat, saltem necessario, ob amoris
ad sponsum vim seu intensionem Hic etenim amor po­
test esse bonus seu naturaliter honestus. Potest quoque
esse nimius. Sollicitudo et zelus sunt amoris effectus
spontanei; non ergo induunt malitiam qua amor ipsemet caret.
Falso Marina arguit se non amare Deum; ipse eius 249
1 «Quantum ad rationem boni uxor magis diligitur : quia diligitur ut
comprincipiuin ad filiorum procreationem, filius autem ut effectus; cons­
tat enim excellentioris boni rationem habere comprincipium quam effec­
tum. Sed quantum ad coniunctlonem filius magis amatur quam uxor:
quia filius est aliquid substantiae parentis et pars eius, coniux autem non
est pars coniugis, ut patet. Et ideo conluges magis se Invicem honorant:
intensius autem amant filios. Cuius signum est maior tristitia de morte
filii quam coniugis, ut sic, ceteris paribus» (Caietanus, in II-II-, 26, 11.
n. 2).

scrupulus de insufficienti memoria Dei, de nulla tristitia
experta ob absentiam Dei, de sua apathia cum ob ocu­
los ei versantur tractus passionis Christi, haec omnia
produnt optimam voluntatem, cuius actus venit Dei di­
lectio, quantumcumque de hoc actu Marina conscientiam
reflexam habeat nullam. Immo actum huiusmodi Mari­
nam elicere frequentius quam ex praecepto teneatur ex
ipsamet sua sollicitudine innotescit; maxime ex eius ver­
bis «Nec hoc, etsi velim, emendare possum». Haec con­
scia emendationis impotentia, sicut non efficit Marinam
peccare ob erroneam conscientiam—independens a vo­
luntate, omissio non potest esse voluntaria—, sic nec
efficit ipsam (etiam si de peccato constaret) absolutionis
mcapacem—aliud est etenim propositum emendationis,
aliud vero emendationis spes.
250

Quod ad confessarium attinet, haec adicienda. Ex­
ploret, imprimis, naturam amoris ad sponsum, num aga­
tur necne de amore honesto, num amor de sese honestus
sit excessivus, num vel amoris excessus afficiat amorem
ipsum aut sit potius effectus spontaneus seu naturalis
eius intensitatis. Si nihil mali comperit, Marinam con­
soletur, eius corrigens falsam opinionem eamque ins­
truens de sensu et extensione praecepti caritatis in Deum.
Cum Marinam comperiat promptam ad nerfectionis
opera, eam excitet ut puriorem reddat amorem coniugalem, qui primo subsit caritat’s influxui et postea locum
cedat ipsimet caritati, diligendo sponsum propter Deum
et tantum propter Deum. In hunc finem indicet ei media
aptiora, v. gr., ut quoties cogitat de bonis qualitatibus
sponsi, gratias reddat Deo. et quoties cogitat de eius la­
boribus. eum commendet divinae Providentiae
Si nihil mali confessarius invenit in Marinae amore
ad maritum, nec propterea existimet hunc amorem ma­
teriam sufficientem pro sacramento Paenitentiae, petat

a Marina ut peccata quaedam e vita praeterita declaret.
Quod tamen innecessarium in casu nostro, nam cum
agatur confessio post menses, etsi paucos, facile Marina
vel sponte vel a confessario stimulata inveniet a con­
fessione ultima materiam aliam certo sufficientem.
Alii casus.

C. II.—Leander, theologorum scriptis familiaris, in- 251
terrogatur a confessario num elicuerit actum dilectionis
in Deum quoties praeceptum urgebat caritatis Respon­
det autem illum actum quidem elicuisse quoties prae­
ceptum caritatis urgebat indirecte sive per accidens; non
tamen ultra, quod praecepti obligatio per se sive directa
constet nullibi.
Sol.—Leander prorsus fallitur. Fuit enim damnata
ab Alexandro VII propositio : «Homo nullo umquam vitae
suae tempore tenetur elicere actum fidei, spei, et cari­
tatis ex vi praeceptorum divinorum ad eas virtutes per­
tinentium» (Denz. 1101). lure pleno Gonet: «Si enim
indirecte solum et ratione alterius (praeceptum carita­
tis) obligat, quis non videat prius ac principalius esse
alterum praeceptum directe et per se obligans? Et rursus,
cum illud censeatur magis tale propter quod alterum est
tale, nonne planum est praecepta propter quae manda­
tum dilectionis indirecte dumtaxat obligat, magis obli­
gare quam ipsum, quod nonnisi propter ea obligat; subindeque falso dixisse Christum praeceptum dilectionis
primum esse et maximum omnium mandatorum?» l.

C. III.—Aemilius putat se praecepto diligendi Del sa- 252i
i gonet, Clypcus Th. Thomlsticae, pars II, tr. 3, diss. dc conscientia,
n. 107, ed. Vives, vol. IV, p. 115.

tisfacere Eum praecipue diligens ob beneficia quae ab
hominibus nec sperari possunt neque obtineri.
Sol.—Aemilius, dum Deum praecipue diligit ob huiusmodi beneficia, non Eum exclussive diligit ob hanc unam
causam. Non est ergo carpendus, si ly praecipue signifi­
cat: a) actum amoris concupiscentiae ïrequentiorem,
quandiu hic actus frequentior non impediat actum amo­
ris benevolentiae debitum; b) amorem dumtaxat inten­
siorem. Esset tamen carpendus si ly praecipue signifi­
caret a) omissionem actus amoris benevolentiae cum
praeceptum caritatis urget; b) subversionem quandam
valorum, sic videlicet ut appreciative magis diligat Deum
ut bonum sibi quam ut bonum in Se, cum Ipse longe me­
lior sit prae donis suis creatis.
253

C. IV.—Orontius se in confessione accusat quod Deum
non diligat super omnia. Rogatus unde id noverit, «quo­
niam saepius, inquit, a peccatis abstineo committendis
ob amorem uxoris, nec abstinerem ob amorem Dei».
Sol.—Prout contingit «saepe parentes diligere dulcius
et intensius filios infantilis aetatis quam maiores; cum
tamen amore appreciative illos ut in plurimum primo­
genitis postponant, aegrius enim paterentur horum iacturam quam illorum defectum» \ ita «qui precibus et
contemplatione amici omittit furtum vel adulterium,
quod non omitteret ex amore Dei..., ille diligit plus ami­
cum quam Deum intensive, quia plus movetur seu plura
facit intuitu illius, sed non (necessario) plus diligit ap­
preciative, quia non ponit finem ultimum in amico,
deserendo Deum» 2.
’ Salmaticenses Cursus Theol., tr. de caritate, dlsp. 3, n. 7; ed. Pal­
mé, XII. p. 94.
' Ioa. A S. Thomas, in I-II, de ultimo fine, q. 1, disp. 1, a. 7, nn 24
et 31.—lure tamen Van Roey (De virtute caritatis, p. 319. ed. 1929> ani­
madvertit fieri posse (per accidens) quod maior intensio et maior appre-

C. V.—Plures audit Dometius paenitentes qui de in- 254
observantia praecepti dilectionis Dei se reos pronuntiant.
Ille autem nescit num eos arguat de peccato mortali.
Sol.—Respondet Berardi: «Qui iam habitualiter dili­
gunt Deum amore filiali, et proinde valde cordi habent,
ne per peccatum mortale illius amicitiam amittant, circa
huius praecepti observantiam nullum scrupulum habere
debent, ut per se patet. Qui vero, vel in peccatis morta­
libus vitam degunt, vel ex solo damnationis timore a
peccatis abstinent, et consequenter cum sola attritione
confiteri solent, circa praeceptum istud valde deficere
possunt... Cum tamen (nisi agatur de neglegentia enor­
mi, v. gr., per annos) in theoria praecise determinari
nequeat quando actus caritatis perfectae sub gravi eli­
ciendus sit; ideo etiam in praxi confessarius non de fa­
cili rem determinabit, sed potius, exhortationibus dum­
taxat utendo, curabit ut paenitentes de hoc ipso actu
eliciendo valde solliciti sint» \
C. VI.—Se Bellinus accusat quod odit poenas sibi di- 255
vinitus illatas. An propterea peccat odio in Deum?
Sol.—Ad rem D. Thomas: «Non quicumque odit poe­
nas odit Deum, poenarum auctorem: nam multi odiunt
poenas qui tamen patienter eas ferunt ex reverentia di­
vinae iustitiae. Unde et Augustinus dicit, X Confess., quod
mala poenalia Deus tolerare iubet, non amari. Sed pro­
rumpere in odium Dei punientis, hoc est habere odio
ipsam Dei iustitiam» 2.
ciatio separabiles non sint in eodem amore, puta si duo obie^tn amabilia
sunt propter rationes omnino easdem—tunc enim, si unum intensius ama­
tur, signum est quod pluris aestimatur—: Insuper inordinatum esse, ac
proinde peccatum, sic eligere inter Deum et creaturam ut creatura inten­
sius ametur—nam tunc aestimaretur creatura amore magis intensive dig­
na quam Creator.
i Berardi, Praxis confessoriorum. I, 195. ed. 1887.
s S. Thomas, l. c., 34, 2, 3m.

256

257

Sicut videre hominem, equum, album, nigrum, etc., ad
unam pertinet visivam facultatem, et sicut unius virtu­
tis fidei est credere Deum et credere cuncta quae ex di­
vina revelatione innotescunt; sic eiusdem est caritatis
diligere Deum et diligere divinam bonitatem et diligere
illa omnia quae, cum sint Dei, faciunt ad bonitatem Eius
aut bonitatem Eius participant. In his autem nosipsi,
quippe qui sumus bonum amici Dei, participes aut ca­
paces sanctificantis gratiae atque potentes unam cum
Illo habere communem beatitudinem. De cetero, iubemur
proximum diligere sicut nos (Mt., 22, 39), et exemplar
praecedit exemplatum.
H
In nobis autem oportet praeprimis diligamus animam,
quae ipsamet est particeps divinae gratiae et gloriae:
eique propterea velimus et curemus supernaturalem per­
fectionem, quapropter necessaria ad salutem; immo vel
perfectiones naturales, uti instructionem, scientiam, ha­
bitus virtuosos.
Hinc acedia sive tristitia de bono divino quod est in
nobis—seu in sublecto contristato—, v. gr., de beatitudine
quatenus laboriose obtinenda, de amicitia Dei quatenus
operose conservanda, de vocatione ad fidem qua strictius
obligamur ad ducendam vitam honestam—nominat pec­
catum speciale—, quoniam bonum divinum, collatum vel
conferendum nobis, est dignum gaudio—idque mortale
ex genere—nam opponitur secundum propriam rationem
caritati, quae facit nos gaudere de bono Dei in nobis—.
Continetur tamen intra terminos peccati venialis tum
ob actus indeliberationem—quia non est plene delibe-

rata—, tum ex parte materiae—quando versatur circa
iiona quae non sunt necessaria ad salutem.

Tenemur insuper ex caritate corpus nostrum dilige- 258
re, non quidem ut dicit culpae vel poenae corruptionem
innuitque peccatum vel incitamentum ad peccandum,
quoniam sub hac ratione nos a Deo retrahit et ab asse­
cutione beatitudinis; bene tamen secundum suam na­
turam, cum sit a Deo, faciens igitur ad honorem Dei.
cuius est et templum; sit quoque nobis instrumentum
utile in adeptionem beatitudinis; quapropter et amari
potest ut bonum quod volumus amico Deo atque nobis,
amicis Dei. Immo et potest amari tamquam amicus cui
bonum volumus, naturale et supernaturale, beatitudinis
aeternae cum sit capax, utpote in quod redundabit glo­
ria animae, ideoque ipsum ex caritate diligimus prout
diligimus nos.
Quapropter tenemur ipsi velle et conservare vitam,
integritatem et salutem; ipsum non interimere, muti­
lare, iniuriis, absque causa proportionata, exponere.
Obligatio sanitatis servandae atque recuperandae se 259
extendit ad ordinaria media—his qui non uteretur, sibi
necem inferret—; huiusmodi sunt: cibum sumere ne­
cessarium, medicum advocare in aegritudine, operatio­
nes quasdam chirurgicas subire quae—uti appendicis,
herniae, etc.—ob perfectionem scientiae medicae, hodie
sine magno dolore perficiuntur. Non tamen communiter
se extendit ad media extraordinaria—his enim qui non
utitur, mortem potius permittit quam sibi inferat—; ha­
bentur eius generis operationes quae cruciatus multos
important, remedia quae—pro aegroti condicione—mag­
nas expensas exigunt—puta longinquum iter in aërem
salubriorem—aut quae magnum malum videntur—sicut
amputatio atriusque femoris—. Dicimus communiter.

nam si alicuius vita foret familiae vel societati necessa­
ria, extraordinaria quoque remedia urgerent adhiben­
da; sic «mater debet media extraordinaria ad vitam
conservandam adhibere, si secus eius filii remanerent
orphan! in magnis angustiis versantes» \
Casus primus.

260

Cum peculiarem professionem non haberet, Oliverius
competitioni automotoriae sese dedit et tantum progres­
sum fecit ut inter meliores cursores cuiusdam praecla­
rae Italicae societatis adnumeratus sit et optimam for­
tunam sit consecutus.
In quadam autem competitione ob nimiam velocita­
tem exiit ex itinere et nonnisi casu, uti videtur, mortem
effugit.
Ideo parochum adit a quo petit num haec lusoria
exercitia licite prosequi possit.

Solutio
261

Supponimus ex causa dumtaxat proportionate gravi
licere se vel alium exponere mortis periculo2; causam
» Prümmer, Th. Mor., I, 567, ed. 1931.
» «Graviter peccant illi qui levibus de causis se coniiciunt in discri­
men mortis, quales sunt funambuli, in altissimis locis super funem deam­
bulantes, corpusque volutantes, et alii similes circulatores; nisi viribus
et dexteritate adeo polleant, ut prudentis arbitrio non sit probabile pe­
riculum mortis» (Aertnys-Damen, Th. Mor., I, η. 567, ed. 1939).
«E’ da cscludere subito una delle cause scusanti più comunemente
addotte : il preteso beneficio per la salute e per la perfezione organica. E'
infatti assurdo voler cercare un vantaggio per la sanità del corpo in
esercizi che ne possono compromettere la intégrité e perfino causare la
morte» (Roberti, Dizionario di teol. inorale, p. 1395).
«Unice lucri faciendi gratia, probabili mortis periculo se exponere.

igitur graviorem exigi quo periculum est maioris mali
—ad exponendam scilicet vitam plurium quam vitam
unius—et quo periculum imminet propinquius—ad ex­
ponendum se vel alium morti certae quam morti pro­
babili.
Tres recensent Auctores rationes sufficientes:
a) Bonum virtutis. Sic laudatur qui cum magno pe­
riculo vitae propriae se dat praecipitem in flumen ad
salvandam vitam periclitantis; ille, a fortiori, qui sa­
cramenta administrat moribundis peste infectis cum
periculo proximo contagii.
b) Necessitatem artis exercendae. «Non peccant ope­
rarii qui super aedificiorum tecta ascendunt et aliis pe­
riculis, ubi opus sit, sese exponunt; vel artifices qui vi­
trum conflando aliasve artes exercendo sive ad pro­
priam sustentationem, sive ad progressum rei industrialis vitam breviorem reddunt, vel periculo mortis se
exponunt» x.
c) Bonum publicum seu commune. «Navigatio etiam
pro tempore periculoso est utilis bono comnymi. Ex com­
municatione enim nationum et provinciarum Respublica
magna commoda accipit et in pace et in bello. Quare
si propter periculum tempestatum homines deterreren­
tur a navigatione, fieret magna iactura boni publici...
Et eodem modo de exercitiis militaribus dicendum: om­
nino enim necessarium est Reipublicae milites habere
grave peccatum est, ex. gr. feras excitando, exercitia gymnastica valde
periculosa obeundo, ieiunium ex sponsione diutissime protrahendo. Quod
si periculum istud ob artem vel experientiam satis removeatur, de peccato
gravi non constat» (Genicot, Th. Mor., I. 362. ed. 1931).
«Vita est maius bonum quam bona temporalia, inter quae gloria, honor
et fama reponuntur. Cuncta enim quae habet homo, pro anima sua da­
bit: omnia siquidem illa ordinantur ad vitam humanam sicut ad finem ..
Unde non solum qui se interficiunt, sed qui sine alio titulo ponunt vitam
in magno periculo propter gloriam humanam, graviter delinquunt» (Vi­
toria, rei. De homicidio, n. 36, p. 420, ed. 1765).
1 Fanfani, Th. Mor., Π, 225.
13

ad defendendum patriam, qui sine militari exercitio
inutiles bello essent... Si non possent milites exerceri
sine etiam magno et gravi periculo, non ideo omittenda
essent bellica exercitia» \
262
Quae rationes dicuntur sufficientes ubi periculum
instat proximum, sufficiunt a fortiori ubi periculum re­
motum fiat. Nam ars, peritia, consuetudo idipsum tu­
tum reddunt quod rusticis, ignaris et tironibus est reve­
ra formidolosum: sic circensibus hodiernis auspicatus
exitus quotidianus, infelix, e contrario, rarissimus.
Sed cum agitur de periculo definiendo, num sit pro­
ximum aut remotum, sententiam ferre spectat ad peri­
tos sive professionales: si hi ludentem pronuntiant in­
consultum vel temerarium, ludus est ei dicendus obno­
xius proximo periculo; alias, periculo remoto (I, 120).

263

Ad casum ergo propositum devenientes:
Velocitas, quae causa affertur mortis certae pericu­
li, potest vocari nimia ad opinionem vulgi atque ad sen­
tentiam peritorum. Si ad unius vulgi opinamentum, Oiiverius non est damnandus de excessiva seu temeraria
velocitate: iam enim novimus plura, profanorum oculis
et viribus difficillima, levia videri esseque peritis
An quoque ad peritorum sententiam? Sed id non fa­
cile praesumitur. Primo, ob locum eminentem quem Oliverius occupat: signatur enim deditus, ideoque assue­
factus, competitioni automotoriae talemque in ea pro­
cursum peregisse ut inter meliores cursores cuiusdam
praeclarae italicae societatis adnumeratus sit. Secundo,
propter fiduciam quam praeclara haec societas in ipsomet reposuit, proculdubio non temeritate sed peritia
suffultam. Tertio, denique, quod huiusmodi competitio­
nes non soleant peragi nisi adhibitis cautelis adhibendis:
i Vitoria, l. c., n. 32, p. 418.

agebatur enim competitio inter societates industriales
eximias, quarum interest maxime machinam exhibere
omnibus numeris absolutam; et agebatur cursor magni
nominis et copiosae pecuniae, qui non facile discrimini
committit vitam vel nomen. Si his omnibus non obstan­
tibus competitio, de qua sermo, extremo non vacavit
periculo, non ideo constat neglectas fuisse cautiones
quas prudentia tunc temporis dictabat adhibendas;
quantumvis constet iam illas insufficientes, in poste­
rum complendas (I, H7n).
Quod ad futurum attinet, si competitiones huiusce- 264
modi necessariae veniunt—prout plerique proclamant—
ad promotionem nationalis industriae vel commercii,
Oliverius prosequi poterit haec lusoria exercitia quandiu a peritis retinetur prudens cursor; immo expertus
periculum, cautior abhinc procedet.
Alii casus.

C. II.—Adelbertus nonnumquam dolet se fuisse crea- 265
tum, destinatum in caelestem patriam, vocatum ad fi­
dem et Ecclesiam catholicam, neque raro mallet esse
bestiam; peccavitne graviter contra caritatem erga se?
Sol.—Affirmative quandiu haec omnia fuerunt deli­
berata; nam tristatus est de donis Dei, naturalibus aut
supernaturalibus, necessariis ipsi ad salutem.

C. III.—Plautila, monialis, se confessario accusat 266
quod tristatur interdum chorali officio assistens atque
missae conventuali. Peccavitne acedia?
Sol.—Vitoria respondet «Ego sum in choro cum te­
neor; tristor. Non pecco, si ego non habeam istam nolitionem: nolo esse in choro, nolo audire missam, vel
nisi habeam nolitionem condicionalem, jiollem esse in
choro nisi propter verecundiam hominum. Quantum-

cumque quis tristetur audire missam, si tamen audit, non
peccat peccato accidiae, nisi habeat illam nolitionem ab­
solutam: nolo audire aut nollem nisi propter homines
*

267

c. IV.—Wenefrida, timoratae conscientiae puella,
omnia quidem implet religionis officia. At cum paren­
tes eam praeterea cogant ad plura alia devotionis et
virtutum peragenda opera, ad quae non tenetur, nonni­
hil ipsa exinde contristatur. Peccatne acedia, contra
caritatem sibi debitam?
Sol.—Respondet D. Thomas: «Acedia non est reces­
sus mentalis a quocumque spirituali bono, sed a bono
divino, cui oportet mentem inhaerere ex necessitate.
Unde si quis contristetur de hoc quod aliquis cogit eum
implere opera virtutis quae facere non tenetur, non est
peccatum acediae; sed quando contristatur in his quae
ei imminent facienda propter Deum» 2.

2G8

C. V.—Se Eugenianus confessario accusat quod exces­
sit in cibo usque ad indigestionem et in potu usque ad
perfectam ebrietatem. Peccavitne graviter contra cari­
tatem erga se?
Sol—«Excessus in cibo et potu quibus sanitas laedi­
tur quidem, sed non proxime et notabiliter, etiamsi gra­
ves sint contra temperantiam, pietati seu caritati ad
seipsum non graviter adversantur». Ita Vermeersch 3.

269

C. VI.—Onesimus interrogat theologum de morphii
aliorumque narcoticorum usu, num sit peccatum contra
caritatem quam quisque sibi debet.
Sol.—Respondet Merkelbach: «Usus transitorius et
adeo exiguus ut alium effectum non producat nisi τεε­
ί Vitoria, in IMI, 35, 1, η. 4. ed. Beltrân de Heredia.
’ S. Thomas, Summa Theol., Π-Π, 35, 3, 2m.
> Vermeersch, Th. Mot., Π, 324, ed. 1928.

taurationem virium et pacationem nervorum, licitus
est. Usus in maiore quantitate vel frequentia, sine iusta
causa vel ad solam voluptatem vel sedandam narcoti­
corum cupidinem adhibitus, est peccatum grave si nolabile sanitatis et vitae detrimentum inde sequi possit
seu probabiliter sequatur; veniale, si detrimentum sa­
nitatis vel abbreviatio vitae certo non sit notabilis; est
autem licitus in quantitate decrescente pro illo qui tam
inveteratam contraxerit usus consuetudinem, v. gr., opii,
ut ab eo abstinere non possit absque gravi detrimento
salutis» l.

C. VIII.—Callista virgo subire debet medici in secre- 270
tioribus partibus curationem ad salvandam vitam; ipsa
tamen medici curationem hanc prae morte abhorret.
Teneturne eam subire?
Sol.—Quandiu ei, propter verecundiam, hoc gravis­
simum foret, negative, nam extraordinarium agitur re­
medium. Si tamen id unum abhorreret, attrectari vide­
licet a viro, teneretur sinere ut ab alia femina curaretur.
«Satius tamen videtur personas istas ad rationabile sui
imperium conformare, ne huiusmodi terroribus per­
cellantur» i23.
C. VIII.—Aurelianus, religiosus, exemplo Sanctorum 271
concitatus qui, corpori indicentes bellum perpetuum,
ieiuniis atque paenitentiis ipsum afflixerant, eousque
cibo parcet ut saluti nocumentum afferat et inhabilis
reddatur ad religionis munera obeunda. Acriter a supe­
riore reprehensus, sententiam postulat confessarii.
i Merkelbach, Quaestiones Pastorales, VI, p. 73, ed. 1935.—Quoad ul­
timam partem adest Instr. S. Officii, diei 29 dec. 1891 : «Eiusdem (opii)
usum permitti posse iis qui eidem sese assuefecerint, quique ab illo abs­
tinere omnino non possint sine mortis periculo vel gravi detrimento»
(Collectanea S. C. de Prop. Fide, n. 1776, ed. 1907).
3
Vermeersch, l. c.

Sol.—Expresse D. Thomas: «Medium virtutis non
accipitur secundum quantitatem, sed secundum ratio­
nem rectam, ut dicitur in II Ethic. Ratio autem iudicat
quod propter aliquam specialem causam aliquis homo
minus sumat de cibo quam sibi competeret secundum
statum communem: sicut propter infirmitatem vitan­
dam, aut ad aliqua opera corporalia expeditius agenda.
Et multo magis ratio recta hoc ordinat ad spiritualia
mala vitanda et bona prosequenda. Non tamen ratio
recta tantum de cibo subtrahit, ut natura conservari
non possit: quia, ut Hieronymus dicit, ?ion differt utrum
magno vel parvo tempore te interimas, et quod de rapi­
na holocaustum offert qui vel ciborum nimia egestate,
vel manducandi vel somni penuria immoderate corpus
affligit. Similiter etiam ratio recta non tantum de cibo
subtrahit ut homo reddatur impotens ad debita opera
peragenda: unde dicit Hieronymus, quod rationalis homo
dignitatem amittit qui ieiunium caritati vel vigilias
sensus integritati praefert
*
l.

272

C. IX.—Eatenus Marianus, ex adverso, diligit corpus
suum ut, quamvis plane noverit carnem concupiscere
adversus spiritum (Gal. 5, 17), fovet attamen corpus
cum detrimento animae.
Sol.—Peccat Marianus contra caritatem erga seipsum, nam cum anima principaliter—per se particeps
gratiae et gloriae—, corpus vero non nisi secundario sit
ex caritate diligendum, exsistit caritati contrarius amor
quo quis diligit corpus—partem inferiorem—in detrimen­
tum animae—superioris partis.
Huc e volumine superiore Casus accedant: Aeronauta timens patriam prodere si in terram descendat ini­
micorum (I, 129-31); Narcotica pro operatione chirurgi·
1 S. Thomas, l. c., 147, 1, 2m.

ca; euthanasia (I, 170) ; Religiosa quae paenitet de voto
(I. 261 s); Tristatus de bono peracto (l, 269); Mortem
sibi desiderare (I, 276); Ignorans malitiam abreviationis
vitae (I, 323).

III.

DILECTIO PROXIMI

Doctrina.

Prout nos sumus bonum Dei et participes, saltem ca- 273
paces, gratiae divinae et gloriae (256), sic quoque et
proximus; quem propterea diligamus ex caritate opor­
tet. Unde Dominus, post recitatum primum et maxi­
mum mandatum de dilectione Dei, adiecit: «Secundum
autem simile est huic: Diliges proximum tuum, sicut
teipsum» (Mt. 22, 39); et loannes: «Hoc mandatum ha­
bemus a Deo, ut qui diligit Deum, diligat et fratrem
suum» (I loa 4, 21).
Quae proximis caritas debetur oportet sit affectiva
seu interna simul atque effectiva seu externa (244), ita
videlicet ut proximis velimus bonum—de eorum propte­
rea bono gaudeamus, de eorum malo tristemur—et bo­
num ipsis faciamus. De hac effectiva caritate, loannes
expressis verbis: «Non diligamus verbo, neque lingua,
sed opere et veritate» (I loa. 3, 18). Quoad caritatem
vero affectivam duplex exstat damnata propositio: «Non
tenemur proximum diligere actu interno et formali.
Praecepto proximum diligendi satisfacere possumus per
solos actus externos >(Denz. 1160 s.). Et de actu quidem
dilectionis externo sermo specialis infra, occasione cor­
reptionis fraternae et eleemosynae (330 ss., 316 ss.). Ac­
tus autem internus «eliciendus est, sicut actus caritatis
erga Deum, saepius in vita, quia ambo regulis iisdem
subiacent. Sed praecepto iam satisfacit qui preces fun-

dit pro omnibus, v. gr., recitando orationem dominicam.
Item, hi actus caritatis bene exercentur occasione vi­
tandi odium, aut largiendi eleemosynam» 1
274

Haec caritas ad proximum oportet insuper sit uni­
versalis: neminem excludamus atque parati simus ut in
casu necessitatis feramur particulariter ad quemlibet.
Debemus igitur amare, interne atque externe, peccato­
res, non quatenus peccatores—nam qua tales adversan­
tur Deo et ponunt obstaculum participationi bonitatis
Eius—, verum quatenus homines—nam sunt bonum
amici Dei et capaces exsistunt gratiae et gloriae, quibus
communicent nobiscum. Quapropter non licet deside­
rare peccatori aeternam damnationem, malumve mo­
rale—cum non sint facienda mala ut eveniant bona—.
neque malum physicum sub ratione mali (I, 270).

275

Mensura autem seu regula dilectionis ad proximum
verbo signatur sicut teipsum, id est similiter ac te. «Et
hoc tripliciter. Primo quidem, ex parte finis: ut scilicet
aliquis diligat proximum propter Deum, sicut et seipsum propter Deum debet diligere; ut sic sit dilectio pro­
ximi sancta. Secundo, ex parte regulae dilectionis: ut
scilicet aliquis non condescendat proximo in aliquo
malo sed solum in bonis, sicut et suae voluntati satis­
facere debet homo solum in bonis; ut sic sit dilectio
proximi iusta. Tertio, ex parte rationis dilectionis: ut
scilicet non diligat aliquis proximum propter propriam
utilitatem vel delectationem, sed ea ratione quod velit
proximo bonum, sicut vult bonum sibi ipsi, ut sic di­
lectio priximi sit vera. Nam cum aliquis diligit proximum
propter suam utilitatem vel delectationem, non vere dili­
git proximum, sed seipsum» 2.

Μ

» Marc. Inst. Mor., I, 485, ed. 1927.
* S. Thomas, Sumina Theol., II-II, 44, 7.

Non igitur tenemur proximum caritate diligere plus
quam nos. Quinimmo nec aequaliter. «Homo seipsum di­
ligit ex caritate secundum rationem qua est particeps
praedicti boni (divini); proximus autem diligitur secun­
dum rationem societatis in isto bono. Consociatio autem
est ratio dilectionis secundum quandam unionem in or­
dine ad Deum. Unde sicut unitas potior est quam unio,
ita quod homo ipse participet bonum divinum est potior
ratio diligendi quam quod alius associetur sibi in hac
participatione. Et ideo homo ex caritate debet magis seip­
sum diligere quam proximum. Et huius signum est quod
homo non debet subire aliquod malum peccati, quod contrariatur participationi beatitudinis, ut proximum liberet
a peccato» \
Appreciative (245) igitur plus debemus animam nos- 276
tram diligere quam proximi; animam autem proximi
—secundum quam proximus est plene atque directe bea­
titudinis socius nobiscum—quam corpus proprium
—quippe quod beatitudinem participabit ex redundan­
tia tantum—; proximi vitam prae externis bonis nos­
tris2; temporale bonum commune prae individual! ; et
ideo vitam proximi communitati necessarii prae vita
nostra.
Secundum intensionem (244) possumus alios plus
quam nos diligere, si etenim intensior Dei dilectio nullo
praecepto subest (ib.), a fortiori neque dilectio nostri.
1 S. Thomas, l. c., q. 26, 8. 4.
2 Cf. S. Thomam, l. c., 26, 5 ; 32, 5s.
3 «Caritas enim, de qua scriptum est, quod non quaerit quae sua sunt,
sic intellegitur, quia communia propriis non propria communibus antenonit» (S. Augustinus, Regula, PL., 33. 963).—«Apparet etiam hoc in poli­
ticis virtutibus, secundum quas cives pro bono communi et dispendia pro­
priarum rerum et personarum interdum sustinent» (S. Thomas, l. c. 26.
3)_«Unde in laudem Romanorum dixit Valerius Maximus quod «male­
bant esse pauperes in dlvite imperio quam divites in paupere imperio»
(Id., ib., 47, 10, 2m).

Immo et secundum obiectum (ib.) nam licite non de­
fendimus vitam propriam cum occisione iniusti aggres­
soris et naturali instinctu «omnes homines filios suos ex
hac vita migrando praecedere volunt, non sequi» l.
Contrarium proximi dilectioni est odium proximi; de
quo tamen opportunior sermo dum agemus de dilectio­
ne inimicorum (287 ss).
Casus primus.
ff

277

Lucidus vult a confessario illuminari quomodo pos­
sit homo ac debeat proximos diligere affectu et opere
sicut seipsum ex praecepto positivo divino, cum quis­
que ex iure naturali atque ratione duce sentiat semetipsum magis quam proximum diligere debere, est enim
philosophorum commune axioma «Amabile quidem bo­
num, unicuique autem proprium».
Quid confessarius?
Solutio

278

Confessarius Lucidum illuminet quippe qui tenebris
circumfusus praeceptum caritatis cum naturali lege
atque instinctu componere non valet.
Praemittat naturalem quancumque dilectionem non
esse inordinatam—cum sit ab Auctore naturae—, nec
ideo contrariam caritati—nam gratia, dum perficit na­
turam, hanc non destruit.
Ostendat ipsi caritatis ordinem esse rationi con­
sentaneum nam illud est magis diligendum quod plenio­
rem obtinet rationem diligibilis, porro secundum ani­
mam proximus est directe ac plene beatitudinis nobisS. Augustinus, sermo 301 ; PL., 38, 1380.

cum socius, dum corpus nonnisi ex redundantia beatitudinem nostram participat; bona externa insuper esse
incunctanter vitae postponenda. Naturaliter etiam «sem­
per commune bonum est magis amabile unicuique quam
proprium bonum: sicut etiam ipsi parti est magis ama­
bile bonum totius quam bonum partiale sui ipsius» i*x.
Denique, ratio dictat ut subveniamus proximo quoties
id nobis est possibile absque maiori vel pari nostro in­
commodo.
Quoad axioma notissimum «amabile quidem bonum, 279
unicuique autem proprium», reponat confessarius cum
Caietano 2 quod bonum contingit esse proprium multis
modis, scilicet aut quia propter ipsum, aut e contra;
bonum totius est bonum partis, nec tamen propter par­
tem; ideo pars amat bonum totius tamquam proprium,
non quasi referat bonum totius in seipsam partem, sed.
e contra, quia refert seipsam in bonum totius.
Si forte Lucidus opponat corpus nostrum esse ani­
mae nostrae prae proximo propinquius, ideoque nos de­
bere diligere corpus nostrum magis quam proximum, ex­
peditum habeat confessarius responsum D. Thomae:
«Corpus nostrum est propinquius animae nostrae quam
proximus quantum ad constitutionem propriae naturae.
Sed quantum ad participationem beatitudinis. maior est
i S. Thomas, l. c., 26. 4. 3m.—«Hoc ipsum est inconsonum rationi et
est condemnare industriam divinam, dicere quod Deus, cum membra cor­
poris fecerit solum propter bonum totius et non propter se. tamen
membris dederit inclinationem contrariam bono totius, quasi vero pe­
des sibi et non homini ambularent, et aures sibi et non homini audirent,
et oculi, etc.» (Vitoria, rei. Dc homicidio, n. 10, p. 403. ed. 1765).—Ad
obiectionem Scoti, secundum quem pars non se exponit pro toto, sed
exponitur a toto pro toto, respondet Caietanus (in I. 60 5, nn. 4 s.) quod,
dummodo exponatur naturaliter, adhuc sequitur habere maiorem incli­
nationem in bonum totius; nec ideo exponitur ut salvetur ipsa pars in
toto, sed ut salvetur totum, etiam cum amissione psrtis; natura enim
atque substantia partis est primo propter totum atque totius.
» Caietanus, in II-II, 26, 3, n. 3.

consociatio animae proximi ad animam nostram quam
etiam corporis nostri» x.
Ubi denique Lucidus instaret nos magnam difficul­
tatem experiri in exponenda vita et exponendis bonis
externis pro anima et vita proximi, quapropter ad huiusmodi expositionem nullatenus inclinari naturali pon­
dere seu instinctu, confessarius admittat antecedens,
deneget vero consequens. Quoniam vel individuus homo,
licet plus amet vitam suam quam membrum suum, mag­
nam dificultatem experitur ut permitat membrum secari
aut uri in salutem totius; immo, quamvis mercator fa­
ciat pluris vitam quam merces suas, tristitiam et diffi­
cultatem experitur in proiciendo merces tempore nau­
fragii vitae servandae igitur2.
Alii casus.

280

C. II.—Interrogatus a confessario de proximi dilec­
tione, Ladislaus respondet se quidem proximos amare
aut propterea quod Deus id mandavit, aut propter be­
neficia ab ipsismet suscepta, aut propter naturales eo­
rum qualitates aut propter imaginem naturalem Dei in
eis impressam. Confessarius hunc amorem improbat,
non quia malum, sed quoniam omnino insufficientem.
Sol.—Recte confessarius, nam tenemur amare pro­
ximum ex caritate; eum autem amare quia Deus man­
davit est actus oboedientiae; ob signatas ceteras ratio­
nes ,est amor naturalis. Ita Melkelbach
C. III.—Priscillianus eatenus, ut putat, caritate fer­
tur in quendam e sibi proximis ut ei velit tantam gra• S. Thomas. I. c. a. 5, 2m.
' Ita Vitoria, l. c., pp. 403 s.
» Merkelbach, Th. Mor., I, 879, ed. 3.

tiani et gloriam quantam vult sibi; immo gratiam et
gloriam superiorem. Agitne licite?
Sol—Ad haec Vitoria: «Non oportet quod ex parte
obiecti ego maius bonum velim mihi quam proximo; et
maxime de gloria, possum eam aequaliter omnibus de­
siderare» ’. Fanfani quoque: «Licitum esse potest, absolu­
te loquendo, maiora bona spiritualia proximo desiderare
quam sibi; e. g., quod aliquis sit sanctus plus quam nosmetipsi: licet enim caritas nos inclinet ad maiora bona
nobismetipsis quam aliis optare, tamen id praeceptum
non est; et ideo pro libitu ea sibi vel aliis quilibet de­
siderare potest» 2. E contra Merbelbach: «Caritas sem­
per inclinat ad magis desiderandum nobis gratiam et
gloriam, et quidem maiorem quam proximo, nec unquam
licitum est sibi desiderare minorem» 3.
—
'

C. IV.—Facundus sciscitatur a theologo num liceat 282
propter proximum sacrificare bonum proprium spiritua­
le; et quatenus affirmative, num ad id possit subditus
compelli a superiore.
Sol.—Si agitur de bono spirituali proprio necessario,
negative ad utrumque. Si de bono spirituali proprio supererogatorio, cum distinctione: si de bono essentiali
—augmento caritatis, gratiae, gloriae—, affirmative qui­
dem ad primum—quoniam agitur bonum liberum—, ne­
gative vero ad secundum—quoniam implicat quod homo
proficiat in caritate et teneatur aliud facere in quo mi­
nus proficiat, prouti Banez4 loquitur—; si agitur de
i Vitoria, in II-II, 26, 2. n. 13. ed. Beltnin de Heredia.
« Fanfani. Th. Mor., Π, 101.—«Liceret quidem, stricte loquendo, op­
tare maiora bona spiritualia proximo quam sibi, quia sufficit ut sibi sim­
pliciter beatitudo optetur; attamen id certo ad perfectionem caritatis
non pertinet, quia non est medium ordinatum ad maius bonum divinum
promovendum» (Van Roey, De virtute caritatis, p. 350, ed. 1929).
’ Merkelbach, l. c., n. 907.
* BÂ&EZ, in II-II, q. 26, a. 4; coi. 667, ed. 1586.

bono instrumentali, affirmative ad utrumque: sic a re­
ligioso amplectendo statu prohibentur tum clerici, quo­
rum discessui Ordinarius loci contradiceret quoniam
cessuro in animarum nocumentum grave (can 542, n. 2),
tum filii qui parentibus in necessitate gravi constitutis
opitulari debent (ib.); sic et pastores debent interdum
orationem et contemplationem intermittere ut saluti va­
cent suarum ovium.
283

C. V.—Num mater teneatur periculosissimam subire
operationem ut proles viva prodeat quae baptizari
possit?
Sol.—Affirmative: bonum enim animae prolis prae­
ferendum est vita propria. «Attamen in praxi mater ali­
quando monenda quidem est ut hanc operationem per­
mittat, fere numquam autem illi imponenda est stricta
obligatio. Etenim: 1. non certo constat infantem fore
adhuc vivum post operationem; 2. validus baptismus
cum morali certitudine administrari potest, ope ali­
cuius instrumenti, infanti in utero materno exsis­
tenti» \

284

C. VI.—Utrum, parocho deficiente, cui obligatio in­
cumbit ex officio, quilibet sacerdos teneatur administra­
re sacramenta peste laborantibus, quorum plures in
mortali exsistunt nec actus contritionis sunt capaces’
Sol—Affirmative, quod salus animarum prae pro­
pria sit vita diligenda. «Adverte tamen quod, ut haec
obligatio Sacramenta administrandi etiam cum dispen­
dio vitae propriae urgeat, tria simul requiruntur: a) ut
necessitas proximi sit certa; b) sit moraliter certa etiam
spes salvandi ipsum proximum; c) ut ex adimpletione
huius obligationis non sequantur maiora mala, e. g., si,
» PRÜMMER, Th. Mor., I. 583. ed. 1931.

deficiente parocho, plurium aliorum salus in periculum
damnationis adduceretur» x.

C. VII.—An iniusto vitae nostrae aggressori parcere 285
teneamur ne, ipsum in defensionem propriam occiden­
tes, in peccato gravi decedat?
Sol.—Negative, nam ipse libere se posuit in hac ex­
trema necessitate spirituali.
C. VIII.—Calpurnia, numerosae prolis mater, exoptat 286
ut filiolus recens natus, et alius quinquennis surdus et
mutus, et tertius novennis utroque pede claudus, morte
corripiantur ut vita meliori in caelesti patria fruantur.
Item votum facit, ut filia nubilis, sed inupta ob nimiam
paupertatem et deformitatem, excedat e vivis, ne pe­
riculis peccandi obnoxia remaneat; item ut maritus, sor­
didus senex, querulus et infirmus, in pace quiescat.
Sol.—Ad hunc casum Ferreres: «Non peccavit Cal­
purnia in prioribus votis, scilicet quoad filium recens
natum, filium quinquennen et novennem, neque quoad
filiam, quia non ducitur fine inordinato, et id quod me­
lius est filiis exoptat. Quare caritatis ordinem minime
laesit, neque contra virtutem pietatis ullatenus egit.
Peccavit graviter contra caritatem et pietatem, mortem
mariti, licet senis, queruli et sordidi, desiderando, quia
ex perverso fine cupivit eius mortem, scilicet ex taedio,
impatientia, vel odio in maritum, etc» 2.
> Fanfani, l. c., IV, 32.—Qui lure subdit: «Etiam adverte, quod talis
obligatio Sacramenta administrandi etiam cum periculo vitae restringitur
ad so’a Sacramenta absolute necessaria, Baptismum nempe et Paenitentiam; quamvis deceat quam maxime ut, parochus praecipue, paratum se
exhibeat etiam ad alia Sacramenta non necessaria, e. g. Viaticum et
Extremam Unctionem, conferenda; imo parochus, et in genere pastor ani­
marum stricte obligatur ad Extremam Unctionem conferendam in casu
quo alia Sacramenta necessaria, e. g. Confessio, non amplius administrari
possint, puta quia moribundus est sensibus destitutus» (l. c.).
3 Ferreres, Casus Conse., I, 223, cd. 1926.

Huc e volumine superiore Casus accedant: Abstinens
ab auxilio ferendo ei qui in aquis periclitabatur et illis
qui inter se rixabantur (I, 123); De montium ascensione
periculosa (I, 162-6); Defensio cruenta vitae et bono­
rum (I. 169); Optare peccatori damnationem aeternam
(I, 275); Optare mortem patris ad haereditatem adeun­
dam, vel coniugis ad novum matrimonium (I, 277); Op­
tare mortem mariti asperi, filiaeve deformis (I, 278);
Tristari de vita alicuius, de eius morte gaudere, eamve
desiderio inefficaci velle ob emolumentum temporale;
optare malefactori carcerem et de incarceratione gau­
dere (I, 279); Tristari quod indigjii honorentur, quod im­
probi praevaleant et ditescant (I, 280).

IV.

DILECTIO INIMICORUM
Doctrina.

287

Inimici dicuntur qui nos vel nostros odio habent aut
iniuste nobis vel nostris malum inflixerunt, saltem appe­
tunt \
Et si quidem considerentur formaliter ut inimici,
diligendi non sunt—diligerentur enim quatenus pecca­
tores—, at odio haberi possunt, odio scilicet abomina­
tionis seu qualitatis, quo aversamur malum nostrum in
ipsis—sic displicet sobrio ebrietas proximi—: odium
namque huiuscemodi, praeterquam naturale 2, est mo1 Inimicus nullatenus dicendus est qui dumtaxat origine, defectu na­
turali vel quadam antipathia est nobis alienus vel aversus. Huic propterea a fortiori, dilectio ac dilectionis signa sunt danda quae non erunt
ad inimicum neglegenda.
1 «Unaquaeque res naturaliter odio habet id quod est sibi contrarium
Inquantum est sibi contrarium. Inimici autem sunt nobis contrarii inquantum sunt inimici. Unde hoc debemus in eis odio habere: debet enim
nobis displicere quod nobis inimici sunt» (S. Thomas, Summa Theol., Il­
li, 25, 8, 2m; cf. 34, 3).

DILECTIO INIMICORUM

179

raliter bonum quandiu agitur qualitas vere mala et ser­
vantur mensura debita et debitus ordo caritatis; erit,
contra, peccatum mortale aut veniale pro maiori aut
minori bonitate qualitatis, pro maiori aut minori exces­
su, pro maiori minorive deordinatione l.
Si considerentur tamen quatenus proximi seu qua­
tenus homines, gratiae et gloriae capaces, inimici sunt
ex caritate diligendi; unde legimus: «Diligite inimicos
vestros» (Mt. 5, 44). Non sunt igitur odio habendi, odio
videlicet inimicitiae seu malevolentiae—quo aversamur
alium secundum se, cui propterea malum optamus, de
eius malo gaudemus, de eius tristamur bono—, quinim­
mo diiectione prosequendi sunt tum affectiva seu inter­
na tum externa seu effectiva (273 s).

Quoniam diligendi sunt ut proximi seu homines, in- 288
terne diligendi sunt in communi, prouti ceteri proximo­
rum seu hominum; ergo non licet inimicum excludere
ab orationibus quas pro omnibus hominibus effundimus;
oportet insuper ut illi positive velimus bonum quod ho­
minibus cunctis volumus. Quin tamen teneamur ini­
micos in speciali diligere, seu exercere erga inimicos di­
lectionis actum specialem, v. gr.. orare particulariter pro
ipsis vel ipsis bonum velle quod quibusdam proximorum
volumus. Sed quoniam casus potest contingere in quo
teneamur ad inimicum in particulari diligendum, dilec­
tio inimici in speciali, prout in animi praeparatione,
cadit indubie sub praecepto.
Cum dilectionis exteriora signa ex interna dilectio- 289
1 «Ochum abominationis (proximi) raro est mortale; quia simplex dis­
plicentia personae creatae multis defectibus sublectae et propter illos, sine
mali imprecatione, non videtur tanta inordinatio, nisi talis sit ut quis
recuset veniam petenti, vel communia caritatis officia, aut nisi sit causa
gravis scandali, vel duret dum urget praeceptum diligendi proximum»
(Bh.luart, Summa S. Thomae, tr. De caritate, diss. 7, art. 1.).
14

ne procedant, cui igitur proportionantur, debemus inimi­
cis signa communia dilectionis; non vero, extra casum ne­
cessitatis—nisi in animi praeparatione—signa specialia.
Signa communia, per se igitur vel inimicis debita,
sunt illa omnia quae omnibus hominibus, determinatae
saltem condicionis, caritas postulat exhibenda, v. gr., om­
nibus cognatis, omnibus vicinis, condiscipulis, religionis
confratribus. Regulam practicam et facilem tradit Prümmer: «Quoties ex denegato aliquo signo vel beneficio
statim concluderet quilibet homo prudens et aequabilis
adesse inimicitiam, tunc tale signum est commune et
etiam inimico est exhibendum» 1 Non licet ergo exclu­
dere inimicum a resalutatione—a salutatione superio­
rem inimicum—, a responsione ad verbum vel ad litte­
ras, ab emptione mercium quas exposuimus venditioni.
A fortiori, non licet inimicum torvis oculis aspicere, cum
despectu praeterire; ei, in genere, signum rancoris ex­
hibere. Sed omittere signa communia licet aliquando per
accidens, ad tempus videlicet et ob iustam causam
v. gr., in legitimam punitionem—a superioribus, a pa­
rentibus—, ad eius cohibitionem vel emendationem, ad
nostri doloris congruam ostensionem, ad ceterorum
—v. gr., civium vel filiorum—exemplum.
Signa specialia quae per se exhibere inimico non te­
nemur ea sunt plurima quae ratione amicitiae vel spe­
cialis coniunctionis—sanguinis, societatis, gratitudinis, etc.—paucis dumtaxat damus; v. gr., si ad pran­
dium invitamus fratres vel concives, non est cur invi­
temus inimicum qui neque frater neque concivis est.
Urgent tamen ad inimicum specialia signa per accidens,
m iis videlicet adiuntis in quibus forent omnibus debi­
ta, v. gr., si inimicus fame moriatur ubi a convivio fuerit
exclusus.
1 PRÜMMER, Th. Mor., I, 575, ed. 1931.

DILECTIO INIMICORUM

181

Odium inimicitiae seu malevolentiae in inimicum est 290
peccatum mortale ex genere. Evadit igitur veniale, non
modo ex actus imperfectione, verum etiam propter ma­
teriae parvitatem, ut si inimico optamus malum leve.
Dilectionis signa, communia aut specialia denegare
inimico cum huic sunt ex caritate debita dicit quoque
mortale ex suo genere peccatum., nec modo quandiu ex
odio gravi procedit, sed etiam quando grave causai
scandalum—sive inimici, id existimantis gravem offen­
sam, sive aliorum, qui id putarent signum gravis odii—;
est, e contra, peccatum leve, «si prodat odium leviter
offensivum, aut leve scandalum inducat; ut saepe con­
tingit inter eos qui simul convivunt»
Deponenda igitur est aversio, indignatio, odium ad 291
inimicum; huic ergo offensa est dimittenda animo seu
interius. Veniam quoque petenti et exterius venia est
concedenda—causa nisi intercedat denegandi, per acci­
dens, communia signa, quapropter differendi per ali­
quod tempus concessionem externam veniae.
Non tenemur attamen redintegrare pristinam amici­
tiam specialem vel familiaritatem libere assumptam.
Nec tenemur, per se loquedo, restitutionem vel sa­
tisfactionem ei remittere pro damno vel iniuria illata,
ipsasve, quas ultro deferat, acceptare: nam per se cui­
que licet ad competentes indices rem referre. Quia ta­
men in huiusmodi recursu saepius latet aut latere facile
aestimatur animus vindictae, generatim congrua satis­
factio sponte oblata est acceptanda. Oportet immo vel
remittere damni reparationem, si malum quod inimicus
reparans subiret longe excederet malum ex omissa repa­
ratione nobis futurum.
Regulariter qui unus offendit, aut prior, aut saltem 292
gravius, is debet (quamprimum moraliter potest) recon1 Marc, Instit. Mor., I. 499. cd. 1927.

«
ciliationem petere vel incipere. «Excipitur,
si certo prae­
videatur venia ab altero deneganda, vel si offensor val­
de superet dignitate aut statu, nisi forsan iniuria sit
enormis» l.
Sufficit communiter reconciliationem quaerere in­
directe, praeveniendo, puta, in honore, salutatione, col­
loquio. donum elargiendo, obsequium praestando, alio­
rum utendo intercessione. In gravioribus attamen iniuriis, maxime si id exigat superioris voluntas aut iudicis
sententia, venia petenda erit directe seu expresse sive
formaliter.
Caritas omnes urget ad reconciliationem facilitandam.

J

Casus primus.

293

Romulus Ascanii uxorem violentae suae libidini for­
titer obsistentem gladio interemit. Veniam Ascanius
quidem ex animo dedit, sed, eum e longe prospiciens,
iter mutat et alio migrat, idque eo consilio facit, ne do­
lor exasperetur et odium, quod posuit, recrudescat.
Num Ascanius sit excusandus?

Solutio
294

Ascanius, imprimis, valde laudandus est quod occi­
sori coniugis fidelissimae veniam dedit ex animo. Estne
quoque laudandus aut saltem excusandus eius occur­
sum vitans?
Quoad fugam inimici en moralistarum sententiam:
Busembaum, quem S. Alphonsus consectatur: «Pri­
vatus qui, aversus ab alio, fugit illum, si id faciat ut
' Merkei.bach, Th. Mor., I, 399. ed. 3.

eum suo colloquio et solatio privet, atque ita contristet
et male illi sit, est odium inimicitiae et peccatum. Si
vero, nihil mali optando, tantum fugias quia tuae na­
turae est difformis, vel tibi solet esse molestus, est odium
aversionis, et peccatum, si sit sine ratione; quale non
erit, si sit persona valde aspera; modo absit contemp­
tus, scandalum et vindictae cupiditas»
Lehmkuhl: «Declinare diutius inimicum ex industria
saepe denotare potest animum odii et vindictae, si pro­
cedit ex voluntate vitandi occasiones in quibus commu­
nia signa benevolentiae exhibenda sunt. Verum si subest causa iusta ex parte inimici, utpote hominis con­
tentiosi qui, si alterum obviam haberet, iniurias adderet,
peccatum non est, sed prudens cautio» 23.
Noldin: «Qui, ne occurat inimico, aliorsum declinat,
etiam citra odium internum, graviter peccat, si inimicus
advertit id fieri sui causa et ideo graviter offenditur:
nullum est peccatum aut veniale tantum, si id non ad­
vertit, aut non curat, et si ex rationabili causa fiat» ’.
Vermeersch denique: «Bene distinguenda est fuga
qua quis inimicum evitat ad ipsum contristandam, a
fuga quae imperatur permanente quadam aversione sine
cupidine vindictae. Prior sola demonstrat odium inimi­
citiae; altera, si fit sine ratione, peccaminosa quidem
est, sed, secluso scandalo, non videtur graviter cul­
panda» 4.

His ergo consentanee si volumus de Ascanio iudicium 295
promere, distinguamus oportet:
Ascanius non est, certo, excusandus si, postquam
maerens Romulus veniam impetravit, satisfactionem
*
3
3
*

S. Alphonsus, Th. Mor., IL 30, ed. Gaudé.
Lehmkuhl, Th. Mor., I, 783. ed. 1910.
Noldin, Th. Mor., II, 83, ed. 1932.
Vehmeersch, Th. Mor., Π, 89, ed. 1928.

dedit et pravum omnem animum deposuit, quae timet
ille ex una veniant dispositione propria et agatur fuga
studiosa perpetua vel diuturna, offensori aut aliis ma­
nifesta: fuga haec etenim habetur a prudentibus la­
tentis odii seu rancoris signum (289).
Iis tamen in adiunctis, Ascanius excusandus est:
4) dum fuga, quantumvis manifesta, Romulo vel aliis,
aut a) studiosa sit ad tempus—quam tunc facile habe­
bunt offensor ceterique signum non odii sed doloris in­
tensi—, aut b) naturaliter procedat ex horrore quodam
invincibili, ad memoriam criminis atrocissimi spontaneo
—quoniam tunc Romulus et alii ipsam nullo negotio in­
terpretantur ab omni malevolentia remotissimam—; et
B) dum agatur fuga inconspecta Romulo aliisque, qua­
lem dixeris quam Ascanius arripit a longe prospiciens
offensorem—tunc enim qui divertit alio neque occu­
rrenti facit iniuriam nec circumstantibus dat scan­
dalum.
Ascanius, demum, non tantum excusandus verum
laudandus est quod sibi et Romulo cavet a peccato si
propterea iter mutat et alio migrat quoniam prudenter
timet ne dolor exasperetur et odium recrudescat ob pro­
vocationem occurrentis, quem, utputa, non piget crimi­
nis, quive veniam non petiit, satisfactionem non dedit
congruam, vel rancorem conservat ideo quod fuit ad
ludicem delatus.
Alii casus.

29G

C. II.—Nonnulli accedunt ad Victorinum paenitentes
qui seipsos de inimicitia accusant. Quid agendum sit
confessarlo?
Sol—Eos qui de inimicitia se accusant conetur con­
fessarius ad sensum Christianum advocare, inter motiva
condonationis suggerens Dei erga nos misericordiam, pas-

sionem atque mortem Christi pro nobis peccatoribus,
sanctorum exempla perillustria, etc. Ubi mutua praeces­
serit offensio et quisque sibi persuasum habeat graviore:
aut priorem se passum esse iniuriam, utrumque enixe hor­
tetur ad quaerendam reconciliationem, v. gr.. incipiens
salutando aut proponens pacem per internuntium. «Non
facile tamen imponat obligationem directe petendi ve­
niam. quia haec fere nunquam adest; irrmo etiamsi
certo adsit, saepe prudentia suadet ut paenitentem in
bona fide relinquat, si monitio non speretur profutura» 1
Imponat nihilominus sinceram condonationem interio­
rem et remotionem insuper scandali—quod ordinario de­
claratione amoveri poterit.

C. III.—Confessionem peragens Rufus deponere reçu- 297
sat grave quo fertur odium in Eutychianum qui valde
indigne cum ipso egit. Estne absolvendus?
Sol—Si agitur verum odium, negative: detrectat
namque implere obligationem gravem. Non sunt atta­
men illico arguendi de peccato odii quotquot se de odio
accusant, cum saepe confundant odium cum antipathia,
repugnantia seu aversione naturali et invincibili, aut
odium personae cum odio qualitatis, non semper malo.
«Quodsi proximo non optent grave malum, nec recusent
signa ordinaria dilectionis, nec aliud grave incommo­
dum ex illo affectu timeatur (v. gr., contemptus, scan­
dalum et vindictae cupiditas), sunt absolvendis ■
C. IV.—Amalia, extraordinariam confessionem, occa- 298
sione exercitiorum spiritualium, instituens, Raphael! confessario narrat sibi iamdiu nullam amplius esse amici­
tiae necessitudinem cum quibusdam consanguineis, eo
quod iidem suae famae graviter detraxerint. Monita a
1 Merkelbjch, l. c. n. 900.
1 Ibidem, n. 948.

confessario de gravi onere quo Christiani adstringimur
debita inimicis dimittendi, Amalia respondet se odium
iam deposuisse; at si amicitiae causam cum huiusmodi
consangineis renovaret, fieri posse ut videretur eorum
detractiones quodammodo firmare; ceterum alios confessarios eiusdem agendi morem hucusque minime im­
probasse. Quibus auditis, Raphael, sive quia de casus so­
lutione dubitat, sive quia aliorum confessariorum iudi­
cium corrigere non audet, Amaliam absolvit Quid di­
cendum?
Sol.—Confessarius imprimis interrogare debuit num
ageretur de abrupta cum illis consanguineis amicitia
tantum speciali, num insuper et communi. In prima
enim hypothesi, Amalia non tenetur amicitiam pris­
tinam resumere. In altera vero, cui videntur favere ver­
ba «nullam amplius...» et ipsa paenitentis inquietudo,
rem aperientis iterum quam alii confessarii non impro­
barunt, amicitiam necessum est restauret, per se lo­
quendo. An etiam quandiu timet ne communis familia­
ritatis reassumptio firmare videatur illorum detractio­
nes? Si quod gravamen timet infamiae sit revera pro­
babile, nec dumtaxat possibile, cui satis obviare non
valeat alio medio—v. gr., se significans innocentem, ge­
rens vitam honestam unde bonum nomen recuperet pe­
nes probos—, licet quidem Amaliae hoc medium adhi­
bere ut propriae famae consulat, quandiu consanguinei
detractores veniam non petant et se paratos praebeant
congruae dandae satisfactioni. Vel tunc tamen oportet
sic se gerat ut consanguinei ipsimet hanc agendi ratio­
nem tribuere possint non odio vel vindictae sed defen­
sioni iustae. In his propterea adiunctis Raphael arguat
paenitentem de scrupulo et confirmet sententiam supe­
riorum confessariorum. Quam alias infirmare debet et
corrigere; prudenter attamen, v. gr., dicens pristinos con­
fessorios circumstantiae casus ignorasse aut neglexisse.

C. V.—Aquilinus loquitur confessario: Nolo offensori 299
meo malum optare, at non possum sive bonum ei velle
sive iniuriae ab eo illatae oblivisci.
Sol.—«Offensam revera non remittit, qui dicit: Nolo
otfensori meo malum optare, sed neque bene ipsi velle
possum... Si autem quis dicat se ex animo quidem ig­
noscere, sed nunquam fore ut obliviscatur iniuriae ac­
ceptae, videndum est quomodo non poterit oblivisci,
utrum quoad memoriam tantum et motus involuntarios
rancoris, an etiam quoad malevolentiam; primum cen­
sendum est, si paratus est debita signa caritatis exhi­
bere». Ita Aertnys-Damen
C. VI.—Utrum peccent parentes qui in punitionem 300
vel ad ostensionem doloris filium non aspiciunt, non
alloquuntur, e domo eiciunt qui crimen commiserit, eos
graviter offenderit, matrimonium indignum inierit?
Sol.—Si id faciant ad tempus, negative. Nequeunt at­
tamen reconciliationem in perpetuum abnuere.
C. VII.—Isaurus offensorem suum, licet veniam pe- 301
tentem, defert ad iudicem a quo poena puniatur civi­
libus legibus taxata. Agitne contra dilectionem debitam
inimico?
Sol.—Ad haec Baftez: «Aliud est considerare ista se­
cundum iustitiam, aliud ex caritate. Dico ergo primo,
quod cum lex sit iusta, non est malum velle servari ius­
titiam absolute loquendo. Dico secundo, quod odium
cordis et appetitum vindictae ex tale odio tenetur homo
deponere. Dico tertio, quod potest petere poenam pecu­
niariam sibi debitam secundum legem, sicut ab amico
vult solvi sibi debita. Dico quarto: difficile est valde, et
vix moraliter loquendo usu veniet, quod quis nolit con1 Aertnys-Damen, Th. Mor., I, 344, ed. 1939.

donare poenam corporalem abscissionis manus aut ca­
pitis, et quod careat odio et appetitu vindictae. At vero
casus esse posset, ubi id liceret, v. gr., si familia offensi
manet infamis nisi puniatur inimicus secundum leges.
Sed quando aut nullum aut leve damnum sequitur ex
tali condonatione, ego non credam talem hominem esse
in bono statu nisi condonet, quantum in se est. talem
poenam» x.
302

C. VIIÎ.—An sit peccatum grave si duo alumni eius­
dem seminarii vel duo religiosi eiusdem conventus, hu­
cusque familiariter conversantes, iam amplius nolunt se
invicem alloqui aut salutare?
Sol.—Merkelbach respondet: «Videtur nimis generarale quod aliqui sine restrictione dicunt, religiosum qui
confratrem post decem dies non vult alloqui, non esse
absolvendum: non enim semper ut signum gravis odii
habetur»2. Lehmkunhl animadvertit «videndum esse,
utrum fuerit causa rixandi levis, an gravis; si levis, eam
non praesumi in timoratis causasse grave odium, ac
proin omissionem alloquii non facile haberi posse pro
odii gravis signo, neque pro gravi, sed pro veniali, pecca­
to; si causa rixandi gravis fuerit, diuturniorem omissio­
nem amicabilis convictus pro gravi peccato habendam
omnino esse» °.

Huc e volumine superiore Casus accedat: Mala op­
tans inimicis Ecclesiae et de eorum malis gaudens (1,
276-4).

» BASez, rn II-H, 25, 9. dub. 5, coi. 659, ed. 1586.
* Merkelb'ch, l. c., n. 897.
3 Lehmkuhl, l. c. nota.

CARITAS IN QUAESTIONE SOCIALI
Doctrina.

Remedium adhibendum ad restaurationem pacis so- 303
cialis inter patronos et operarios, qui invicem his nostris
diebus deluctantur, quidam iustitiam invocant prorsus
excludentes caritatem.
Sed iustitia versatur circa operationes quae sunt ad
alterum sub ratione debiti stricti. Porro, praeterquam
operationes unum respiciunt exteriorem actum et ultra
debitum strictum seu legale datur et debitum morale
seu amicabile, quoties agitur de relationibus ad alterum
sumus valde proclives ut minuamus officia nostra et
ideo iura aliena. lam retulit S. Augustinus 1 dictum
cuiusdam mimi communi plausu acceptum: «Vili vultis
emere, et care vendere»; de quo D. Thomas: «Illud com­
mune desiderium non est naturae, sed vitii. Et ideo com­
mune est multis, qui per latam viam vitiorum ince­
dunt» 1
2.
Caritate, contra, homo respicit proximum ut unum
secum, cui propterea idipsum vult quod sibi appetit, ad
quem interius bene afficitur quasi amicum et fratrem;
nec contentus ipsi reddere debitum strictum, solvit et
debitum amicabile atque confert beneficium gratuitum 3
Hinc quod caritas nos moveat ut ementes cogitemus nos
vendere, vendentes vero emere, ne velimus minori emere
aut maiori vendere pretio quam velimus nobis solvi vel
1 S. Augustinus, De Trinitate, lib. 13. c. 3; PL.. 42, 1017.
2 S. Thomas, Sumina Theol., Π-ΙΙ, 77, 1, 2m.
’ Id., ib., q. 23, a. 3, Im.

a nobis exigi ’ ; id facientes hominibus quod volumus ut
homines nobis faciant (Mt. 7, 12).

304

i

I

Hinc Pius XI: «Verum nequit eadem tantummodo dura
et quasi ierrea constare iustitia, sed temperari utique
debet haud minore caritate, quae quidem virtus nata
apta est ad homines cum hominibus placandos»
Et iterum: «Ipsa populorum atque adeo socialis vi­
tae totius instituta ea iustitia imbuantur oportet maximeque necessarium est, ut vere efficiens evadat seu
ordinem iuridicum et socialem constituat, quo oecono­
mia tota veluti informetur. Caritas vero socialis quasi
anima debet esse huius ordinis... Tunc solum vera om­
nium in unum commune bonum conspiratio haberi po­
terit, cum societatis partes intime sentiant se unius esse
magnae familiae membra eiusdem caelestis Patris filios,
immo se unum corpus in Christo, singuli autem alter
alterius membra, ita ut si quid patitur unum membrum,
compatiantur o: nia membra. Tunc enim divites aliique
proceres, pristinam suam erga pauperiores fratres incu­
riam in sollicitam et operosam dilectionem mutabunt,
eorum iusta postulata aperto corde excipient, eorumque
forte culpis et erroribus libenter parcent. Operarii vero,
quovis odii invidiaeque sensu, quo socialis certaminis
fautores tam callide abutuntur, sincere restincto, locum
sibi a divina Providentia in humana societate assigna­
tum non solum non fastidient, sed magni facient, utpote bene conscii, ad commune bonum pro suo quemque
munere et officio vere utiliter et honorifice adlaborare
1 «Mettes-vous tous-jours en la place du prochain, et le mettes
en la vostre, et alnsy vous jugerés bien ; rendes-vous vendeuse en
achetant et acheteuse en vendant, et vous vendres et acheteres jus­
tement» (S. Franciscüs Sai.esius, Jntr. à la vie devote, part ΙΠ,
ch. 36; Oeuvres. III. p. 259. ed. 1893).
I Pius XI, en. Ubi arcano (AAS, 14 [1922], p. 685).

eiusque vestigia pressius sequi, qui cum in forma Dei
esset, faber inter homines esse et fabri filius haberi vo­
luit» ‘.
Pius XII quoque: «Si rigidae destrictaeque lustitiae
caritas fraterno foedere non coniungitur, facilius men­
tis oculi quadam praepediuntur caligine, ne aliena iura
cernant; aures obsurdescunt, ne vocem illius aequitatis
audiant, quae, si volenti sapientique consilio edissera­
tur, asperrimas ac salebrosas causas, quae in controver­
siam cadunt, ordine rationeque enodare atque explanare
potest» 2.
Denuo: «Nova hominum institutio ac reformatio, ut
suos queat edere fructus... integra iustitia actuose tem­
peretur, caritate denique consummetur ac perficiatur» 3.
Casus primus.

Silvius parochus est vir eximiae caritatis et omnes 305
occasiones libenter arripit ut caritatem urgeat in suis
fidelibus, ut supremum remedium omnium malorum vi­
tae socialis modernorum.
Paschalis vero, iuvenis actioni catholicae inscriptus
et operarius in fabrica industrial! locali, eum monet
aperte fideles valde admirari eius agendi rationem, qua
omnium respectus conciliatur, minime exclusis adver­
sariis, non item vero rationem praedicandi, quia longe
maior pars fidelium est debilioris socialis condicionis et
mallet audire sermones de iustitia, potius quam de ca­
ritate.
Parochus respondet se optime novisse salutem ani1 Pius XI, eno. Quadragesimo anno (AAS, 23 [1931], pp. 206.
223 S.).
î Pius ΧΠ. homilia In missa Paschatis (AAS, 31 [19’9], p. 150)
» Pius XII, enc. Summi Pontificatus (AAS, 31 [1939], p. 441).

marum non ex iustitia sed ex caritate dependere; unde
non est ei mutanda neque ratio agendi, neque ratio prae­
dicandi.
Paschalis tristis evadit et actionem catholicam de­
serit, etsi perseveret in frequentatione ecclesiae.
Quaeritur:
1) Quid de ratione agendi et praedicandi Silvii pa­
rochi.
2) Quid de reactione Paschalis iuvenis.
Solutio

Ad Ium.—Laudandus, proculdubio, Silvius parochus
quod sit vir eximiae caritatis, adeo ut fideles admirentur
eius agendi rationem, qua omnium respectus conciliatur,
minime exclusis adversariis.
Laudandus pariter quod omnes libenter occasiones
arripiat ut caritatem urgeat in suis fidelibus, ut supre­
mum remedium omnium malorum vitae socialis moder­
norum. In hoc etenim imitatur S. loannem evangelistam, de quo narrat S. Hieronymus: «Nihil aliud per sin­
gulas solebat proferre collectas, nisi hoc: Filioli, diligite
alterutrum. Tandem discipuli et fratres qui aderant, tae­
dio affecti, quod eadem semper audirent, dixerunt: Ma­
gister, quare hoc semper loqueris? Qui respondit dignam
loanne sententiam: Quia praeceptum Domini est, et si
solum fiat, sufficit» *.
307
Sed nec Silvius esset carpendus quod ut plurimum de
caritate facit sermonem, raroque de iustitia: praeter­
quam enim tam eximia praebet ipse de caritate exempla,
longe maior pars fidelium est debilioris condicionis so­
cialis. Hi autem, etsi mallent sermones potius audire de

1 S. Hieronymus, in Gal., lib. 3, c. 6; PL., 26, 462.

iustitia. magis indigent sermonibus de caritate. Fre­
quenti immo sermone de iustitia non faveret paci inter
patronos et operarios, sed foveret horum in illos ani­
mum infensum.
Esset autem carpendus si numquam de iustitia ver­
bum diceret ad fideles quorum quidam, ditiores, iniuste
se gerunt erga eos qui debilioris sunt condicionis: iustitiae enim praecepta non statim omnibus innotescunt,
et ideo sunt a parocho explicanda, eorumque ad carita­
tem nexum aperiendum.
Hinc diceres Silvium minus recte sentire salutem
animarum, non ex iustitia, sed ex caritate, quasi sola
dependere.

Ad Ilum.—Probandus quidem foret Paschalis zelus 308
si parochum monuisset modo debito, «non cum protervia
et duritia, sed cum mansuetudine et reverentia
*
\
Hunc modum attamen non servasse satis liquet ex
casu, si quid opinor.
Imprimis, quoniam discessit tristis et actionem ca­
tholicam deseruit. At si egisset cum mansuetudine et
reverentia, propriam dumtaxat exponeret sententiam,
eam quin imponere contenderet; corde quoque conspi­
ceret cur parochus non multi faciat votum maioris par­
tis e fidelibus: omnes enim malumus praedicatorem lo­
qui de officiis aliorum potius quam de nostris; sed nec
procederet, quasi exasperatus, ad actionis catholicae
desertionem, propriae causae adversam: difficilius enim
in posterum gratiam parochi inibit.
Sed vel huius responsio, facietenus saltem inurbana
et aspera, prodit Paschalem commonentem cum proter­
via et duritia: haec etenim responsio non intellegitur
penes virum eximiae caritatis nisi quod Paschalis sua
1

S. THOMAS,

L

c.,

33, 4

agendi ratione visus est parocho aut imitator discipulo­
rum quibus S. loannes non dissimilia verba reddidit,
aut unus ex incautis illis, verbo Pii XI, reformatoribus,
«qui solam iustitiam eamque commutativam servandan
curantes, caritatis auxilium superbe reiciunt» \ aut ac­
tioni catholicae propterea adscriptus quod habeat ius
regendi hierarchiam, magis quam officium ei plene
subiacendi.
At si tetegit Paschalem ductam iuvenili impetuositate atque simplicitate, melius quidem parochus egis­
set ipsi rationes dando quibus suscepta praxis commen­
datur, ipsique ostendendo vim seu virtualltatem carita­
tis in Sanctis manifestam quotquot malis socialis vitae
remedium attulerunt, iustitiam, potius quam colentes,
cumulantes.
309
Paschalis debuit prae oculis habere haec verba Pii XI:
«Uniantur omnes bonae voluntatis viri, quotquot sub
Ecclesiae Pastoribus hoc bonum ac pacificum Christi
certamen certare volunt; omnesque, Ecclesia duce ac
magistra, in Christianam humanae consortionis restaurautionem, quam Leo XIII per immortales Litteras Re­
rum Novarum auspicatus est, pro cuiusque ingenio, vi­
ribus, condicione, aliquid conferre nitantur; non se nec
sua quaerentes, sed quae lesu Christi; non propria con­
silia omnino urgere contendentes, sed ea vel optima re­
mittere parati, si maius commune bonum id requirere vi­
deatur» 2.
Alii casus.

310

C. II.—Postquam recentiorum Pontificum acta per­
volvit qui de quaestione sociali egerunt, Maruthas ency1 Pius XI, l. c. p. 223.
1 Pius XI, l. c., p. 228.

clicam Rerum Novarum suminis laudibus apud parochum
celebrat; dolet tamen, inquit, quod inter tot preclare
dicta de iustitia, Leo XIII verbum protulerit quasi in­
consultum, Christianam videlicet caritatem totius esse
Evangeli legem compendiariaml. Quid parochus res­
pondeat?
Sol.—Respondebit facile huius verbi originem longe
altiorem et antiquiorem esse. Nam ipse Dominus· <In
his duobus mandatis (de dilectione Dei et proximi) uni­
versa lex pendet et prophetae» (Mt. 22, 40). Et Apostolus,
loquens de officiis hominis ad homines: «Si quod est
aliud mandatum ,in hoc verbo instauratur: Diliges pro­
ximum tuum sicut teipsum» (Rom. 13, 8). Quod et expli­
cat dicens: «Caritas patiens est, benigna est. Caritas non
aemulatur, non agit perperam, non inflatur, non est am­
bitiosa, non quaerit quae sua sunt ..» (I Cor. 13, 4 ss.).
C. III.—Instabit forsitan Maruthas: Quare tunc ex- 311
presse Pius XII: «Multis quidem, quae in re sociali ha­
beantur, iniustis condicionibus caritas aliquatenus me­
deri potest; id tamen non satis. Principio enim iustitiam
vigescere, dominari ac reapse ad effectum deduci opus
est?» 2.
Sol.—Reponat parochus omnia quidem praecepta iustiae esse contenta in praecepto dilectionis proximi ins­
tar conclusionum in principio; unde sicut «qui perfecte
cognosceret principia secundum totam suam virtutem,
non opus haberet ut ei conclusiones seorsum propone­
rentur» 3, ita qui plene attingeret virtualitatem prae1 «Optata quippe salus expectanda praecipue est ex magna effu­
sione caritatis; Christianae caritatis intellegimus, quae totius Evangelii compendiaria lex est» (Leo XIII, enc. Rerum Novarum; Acta,
vol. XI, p. 143).
3 Pius XII. enc. Evangelii praecones (AAS, 43 [1951], p. 518).
’ S. Thomas, l. c., 44, 2.
15

cepti de diligendo proximo non indigeret ut praecepta
iustitiae seorsim sibi darentur. Sed quia non omnes pe­
netrant totam huius praecepti virtutem, ideo oportet
hanc ipsis explanare. Quapropter Pius XI: «Caritas hoc
nomine gloriari non potest, nisi iustitiae rationibus inni­
tatur... Caritas, quae operarium debita mercede privat,
non caritas est, sed vanum nomen et ficta species cari­
tatis. Neque sane aequum est ut artifex veluti eleemosy­
nam id accipiat, quod sibi iustitiae titulo debeatur; nec
eo cuilibet contendere licet, ut se iustitiae debitis exi­
mat, parva misericordiae dona subrogando» 1
312

C. IV.—Flavianus, socialistarum doctrinae propug­
nator, invocat verbum Scripturae «Opus iustitiae, pax»
(Is. 32, 17) ut ostendat pacem socialem ex iustitia dum­
taxat expectandam.
Sol.—Huic verbo Scripturae D. Thomas: «Pax est
opus iustitiae indirecte, inquantum scilicet removet pro­
hibens. Sed est opus caritatis directe: quia secundum
propriam rationem caritas pacem causât. Est enim amor
vis unitiva...; pax autem est unio appetitivarum incli­
nationum» 2.

C. V.—Contendit Anicetus ipsam benevolentiam esse
posse sine caritate
Sol.—Benevolentia nominat dumtaxat voluntatis ac­
tum quo alicui bonum volumus, ita ut nihil pro eo fa­
ceremus nec pro eius turbaremur malis, prout contingit
nobis pugiles aspicientibus, quorum alterum vellemus
vincere; quapropter et fuit dicta amicitia otiosa 3 Amor,
1 Pius XI, enc. Divini Redemptoris (AAS. 29 [1937], p. 91).
1 S. Thomas, l. c., 29. 3, 3m.—«Sola iustitia. vel fidelissime exhi­
bita, socialium certaminum cnusas quidem removere, nunquam ta­
men corda unire animosque copulare poterit» (Pius XI, enc. Quadra­
gesimo anno, AAS, 23 [19311, p. 223).
« S. Thomas, in 9 Ethic., lect. 5, n. 1825, ed. Pirotta.

e contra, caritatis importat insuper unionem affectivam
ad hunc aliquem: non enim amicus diligens movetur ut
bonum velit alteri nisi quod eum, amore, reputat unum
secum.

C. VI.—Ubaldus asserit beneficentiam legibus consti- 314
tutam subrogari optime posse atque debere in locum
caritatis Christianae.
Sol.—Expresse Leo XIII: «Quae Christianam carita­
tem suppleant, totam se ad alienas porrigentem utili­
tates, artes humanae nullae reperientur. Ecclesiae so­
lius est illa virtus, quia nisi a sacratissimo lesu Christi
corde ducitur, nulla est uspiam» ’.
C. VII.—Agabius, qui classium luctam indesinenter 315
promovet, hoc solet extollere argumentum quasi inextri­
cabile: socialismum nempe, iustitiam praedicantem, ob­
tinuisse brevi tempore sortis opificum meliorationem;
quam Ecclesia, praedicans caritatem, non obtinuit per
saecula.
Sol.—Qui socialismo concedatur festinus exitus, hic
non praedicationi de iustitia sed praedicationi et ope­
rae mediorum quibus iustitiam vindicavit: praedicat
enim classium luctam et ideo per media violenta. At
Ecclesia media tantum pacifica adhibet et adhibuit,
«quae cordis attingere penetrales sinus apte queant, ho­
minemque adducere ut oboedientem se praebeat offi­
cio, motus animi appetentis regat, Deum et proximos
caritate diligat singulari ac summa, omniaque animose
perrumpat quae virtutis impediunt cursum» *
2. Haec me­
dia. quibus Ecclesia utitur, non habent, prout media
violenta, exitum immediatum, sed habent diuturniorem,
praeterquam vitant mala pugnae classium communia.
» Leo ΧΙΠ, l. c., p. 120.
2 Id., ibid., p. 117.

Verbis Caietani: «Si vi aut metu fiat concordia, non
est pax. Et ideo vulgo dicitur: Est pax, sed mala
voluntas: quoniam est tunc concordia contra id quod
homo magis vellet, ac per hoc restat voluntas ad fran­
gendam pacem, cui consentit, ut perveniat ad id quod
magis vellet» J. Dato quod socialismus obtinuisset facilem
concordiam inter patronos et operarios, non ideo obtinuit pacem: manent inimicitiae, invidiae et odia. Quae
omnia pax, effectus caritatis, paulatim quidem, verum
funditus tollit.

I
·*'

Ί:
I

VI.

ELEEMOSYNA
Doctrina.

Eleemosyna seu eleemosynae largitio, quamvis dicat
communiter actum seu opus quo indigentis subvenimus
defectibus, sive spiritualibus sive corporalibus, sumitur
hic pro cuiusdam indigentiae corporalis sublevamine.
Porro corporalem eleemosynam cadere sub praecepto
constat ex verbo Domini: «Discedite a me maledicti in
ignem aeternum...: esurivi enim, et non dedistis mihi
manducare; sitivi, et non dedistis mihi potum» (Mt. 25,
41 s.). Ad dilectionem enim proximi pertinent benevo­
lentia et beneficentia, quae certo postulant ut proximi
necessitatibus subveniamus pro nostra facultate. Unde
loannes: «Qui habuerit substantiam huius mundi, et
viderit fratrem suum necessitatem habere, et clauserit
viscera sua ab eo, quomodo caritas Dei manet in eo?»
(I loa. 3, 17).
317
Sed ordinata ad sublevandam indigentiam, eleemo­
syna oportet mensuretur ad necessitatem indigentis.

316

»

CAIETANUS, in

II-II, 29, 1.

Haec autem necessitas triplex communiter «signatur:
extrema, gravis et levis. Extrema reputatur illa in qua
damnum immineret gravissimum, uti mors, amentia,
captivitas. Gravis vero, in qua amissio status (legitime
acquisiti), magna iactura bonorum, gravis infirmitas,
notabilis infamia vel quid simile vertitur in discrimen ‘
Levis, denique, in qua vitam molestam ducit aliquis intra
inferiorem propriam condicionem sive statum.
Quia nemo attamen caritate adstringitur ut proxi­
mum diligat plus quam se, nemo tenetur subvenire pro­
ximo indigenti quandiu subveniens huic in maiorem aut
parem necessitatem ipse incideret; nisi periclitetur bo­
num commune, praeponendum proprio (276). Ut urgeat
igitur praeceptum eleemosynae, quem ad modum ne­
cessitas ex parte recipientis, oportet sit superfluum ex
parte dantis. Porro superfluum ex parte dantis duplex
distinguitur: vitae ac status. Dicitur superfluum vitae
—sive naturae, relativum, etc.—quidquid alicui innecessarium est ad sustentandam vitam—victu, scilicet, amic­
tu, domicilio—propriam pariter ac illorum quorum cura
ei incumbit. Superfluum vero status—sive personae, ab­
solutum, etc.—nuncupatur id quod alicui innecessarium est ad (legitime obtentum) statum condecentem
sustentandum eique providendum secundum communes
atque iure receptas exigentias—utputa senectutis, morbi
occurrentis, prolis multiplicandae atque dotandae 12.
1 Ad gravem necessitatem revocandam puto carentiam involunta­
riam status sive condicionis homini condecentis: omnis etenim homo,
non tantum habet ius ut quem legitime acquisivit statum servet, sed ut.
pro viribus, statum assequatur in quo valeat satisfacere necessitatibus
veris hisque humanis seu secundum rationem, necessitatibus nempe
debitae sive conservationis sive perfectionis.
2 Monet Caictanus (De clemosynae -praecepto, n. 7; inter eius Opus­
cula oeconomico-socialia, ed. Zammit. p. 6) necessarium status definien­
tium esse «crassa pensatione; attentis tamen futuris casibus qui pro­
babiliter futuri aestimabuntur, et non omnibus qui possunt contingere:

Et extremam quidem necessitatem patienti tenemur
subvenire eo quod vitae est superfluum. Ipso namque
caritatis ordine, qui cadit sub praecepto, vita proximi
indubie est praeferenda censui proprio: plus ergo dili­
gere tenemur vitam proximi quam statum nostrum. In­
super si modo distribuerentur communes proprietates
hoc pacto scilicet quod extreme indigenti subvenire nul­
lus teneatur nisi haberet superfluum absolutum seu sta­
tus, distributio illa esset iniqua; ius igitur gentium, quo
primitus distributae fuerunt, hanc subintellegit condicio­
nem quod in necessitate videlicet extrema omnia com­
munia fiant .*
In necessitate, contra, tum levi tum gravi constitutis
id erogandum est quod superest statui. Quoniam petit
caritas ut praeponamus proximi sufficientiam nostrae
abundantiae, statum proximi decentem nostris super­
fluitatibus. Insuper, quoniam de iure naturali omnia
fuerunt communia; si ius igitur gentium statuit divisio­
nem atque privatam proprietatem rerum, hoc fecit ut
omnes abundarent, non ut plures egerent. Iis ergo qui­
bus bona communia vinculantur ut pro ceteris negotia
gerant nefas est excludere indigentes a copiosioribus
fructibus perceptis. Hinc Leo XIII: «Quicumque maio­
rem copiam bonorum Dei munere accepit, sive corporis
hoc enim ad consilium non pertinet». Ubi summopere considerandum
est diversas circumstantias temporum inducere diversas exigentias: a'.iud
petit communis prosperitatis cursus, aliud communis fortuna adversa.
1 «De iure naturali omnia erant communia, ut arguit sanctus Tho­
mas. Sed ius gentium non poterat derogare naturali, dato quod faciat
aliquid quod non est de iure naturali. Imaginemur ergo quod nunc su­
mus ante divisiones rerum ita quod omnia sint communia ; et fiat lex
quod ista bona approprientur ita quod ista bona pertineant ad me et
illa ad te, cum tali tamen condicione quod nullus teneatur alteri sub­
venire nisi habeat superfluum ad statum; ita quod licet ego postea
indigeam extreme, tu tamen non tenearis dare mihi de necessariis ad
statum. Tunc talis lex esset iniqua» (Vitoria, in II-II, 32, 5, n. 5. ediciôn Beltrûn de Heredia).
’
I

sive externa sint, sive animi, ob hanc causam accepisse,
ut ad perfectionem sui pariterque, velut minister provi­
dentiae divinae, ad utilitatem adhibeat ceterorum»
Omnium porro sententia urget praeceptum eleemo- 319
synae sub mortali in proximi necessitate extrema Unde
legimus: «Pasce fame morientem. Quisquis enim pas­
cendo hominem servare poteris, si non paveris, occidis­
ti» 12. Urget etiam praeceptum ut eleemosyna huic, de­
terminate, fiat. Urget insuper quotquot habent super­
fluum vitae omnes in solidum, sic ut ceteris nihil lar­
gientibus quisque debeat subvenire solus. Urget denique
ut fiat pro mensura necessitatis, quamvis intra limites
superflui.
In necessitate vero levi aut gravi, «quamvis teneatur
(quis) dare superfluum pauperibus, non tamen tenetur
omnibus dare, nec huic dare; sed tenetur distribuere
secundum quod sibi visum fuerit opportunum» Ai te­
netur, omnium placito, sub mortali erga graviter indi­
gentes. Erga leviter indigentes teneretur tantum sub
veniali iuxta illos qui obligationem una necessitate di­
metiuntur. His certo non consonat Aquinas, eleemo­
synae invocans praeceptum, nempe grave, ex uno capite
superflui, seiuncti scilicet ab extrema necessitate ’.
1 Leo ΧΠΙ, enc. Rerum Novarum; Acta Leonis ΧΙΠ, t. XI, p. 114
2 Hic textus tribuitur S. Ambrosio in Decreto Gratiani (p. I,
dist 86, c. 21. Pasce; ed. Richter-Friedberg, col. 302, ed. 1879). Hi tamen
editores animadvertunt textum non inveniri in S. Ambrosii operibus
nobis notis; Bartholomeum autem Urbinum Eremitam in MHleldquio,
quod ipsemet collegit ex huius Sancti scriptis, asserere textum esse
desumptum ex opere De alendis pauperibus eiusdem mediolancnsis archiepiscopi, hucusque non invento.
1 S. Thomas, Quodl., 8, q. 6, a. 12.
« D. Thomam signasse titulum duplicem ad urgendum praeceptum
eleemosynae, extremam necessitatem atque superfluum absolutum, quo­
rum dum unus adsit—quantumcumque alius desit—urget eleemosynae
praeceptum, ostendit ex professo Caietanus in opusculo nuper citato.

Casus primus.

320

Laelius bona quae ex usibus familiae supersunt, sin­
gulis annis, accumulat ac reponit, usque dum magna pe­
cuniae vi comparata fundum emat, quem vivens ad sui
sustentationem in extraordinariis circumstantiis adhi­
beat et moriens publico miserabilium hospitio relinquat.
Hoc animo quancumque eleemosynam recusat.
Num haec Laelii consilii ratio probanda sit.

Solutio

321

Duo sunt in consilii ratione distinguenda: primum,
quod Laelius superflua accumulet ac reponat pro fundo
emendo in favorem hospitii publici; alterum, quod fun­
dus non cedat in commodum hospitii publici nisi post
Laelii mortem, sibi interea frugifer in extraordinariis
quoque circumstantiis.
Et quoad primam quidem partem, Laelius carpendus
est si, dum dicitur quamcumque recusare eleemosynam,
id facere intellegitur in necessitatibus quoque gravibus
atque praecipue extremis In extrema namque necessita­
te, cum urgeat eleemosyna quae huic pauperi seu indi­
genti fiat, ipsa nequit differri in posterum aliis erogan­
da. In necessitate quoque gravi, eleemosyna, licet non
sit huic pauperi danda, est danda alicui nunc temporis
nec propterea in futurum remittenda; unde Suarez non
permittit pecuniam reservare pro piis operibus, puta
aedificatione templi, scholasticorum collegii fundatione
—quamvis haec etiam sint reipublicae necessaria—,
quando actu occurrunt necessitates graves1; Salmanti» SuArez, De caritate, dlsp. 7, see. 3, n. 9.

censes pariter: «Quando tales (graves necessitates) ad­
sunt, docet Bon., disp. 3, q. 4 de caritate, punt. 6, n 9,
cum aliis non posse licite Collegia aut Ecclesias ex supperfluis fundari, sed subveniendum est illis necessita­
tibus» l. Eo vel maxime quod, praeterquam difficile vi­
tatur commune scandalum—eorum nempe qui propositi
sunt nescii et eorum qui sunt consilii conscii—, redun­
daret haec agendi ratio in sociale quoque nocumentum,
nam tenerentur alii divites eleemosynas abundatiores
facere.
Si tamen Laelii recusatio cuiuscumque eleemosynae 322
intellegatur tantum in necessitatibus communibus, ipse
non esset necessario carpendus; nam ut habet S. Alphonsus ex Busembaum: «Si quis dives et abundans diu
neget (in communi seu levi necessitate) omnes eleemo­
synas, cum proposito dandi meliori et commodiore loco
ac tempore, vel egentioribus, vel in alium pium usum
convertendi; is non peccat, cum habeat iustam causam
negandi»1
2; praeter casum, ut liquet, in quo eleemosy­
nae cuiuslibet recusatio cederet in scandalum sive illo­
rum qui nescii sunt propositi, sive aliorum qui, huius
quantumvis conscii, advertunt tamen unam vel aliam
elemosynam pauperi occurrenti nullatenus obstare con­
silii exsecutioni.

Quoad partem vero alteram. Laelii consilii ratio est 323
prorsus improbanda. Imprimis quoniam sollicitatur de
extraordinariis etiam circumstantiis, quae, propterea
quod sunt extraordinariae, sunt, quantumcumque possi­
biles, improbabiles3; alias teneremur subscribere pro­
positioni ab Innocentio XI damnatae: «Vix in saecula1 Salmaticenses Mor., tr. 21. c. 7, n. 15.
3 S. Alphonsus, Th. Mor., II. 32. cd. Gaudé.
3 Cf. S. Thomam, Sumina Theol., ΙΙ-Π, 55, G s.; I-II, 108. 3, 5m.

ribus invenies, etiam in regibus, superfluum statui. Et
ita vix aliquis tenetur ad eleemosynam, quando tenetur
tantum ex superfluo statui» (Denz. 1162). Insuper, quod
Laelii intentio prima atque potissima est curam gerere
sui ipsius et id dumtaxat dare hospitio publico quod,
potius quam superfluum sibi, est sibi inutile. Denique,
quia, si rem presse agimus, Laelius mittens fundi ces­
sionem ipso mortuo, non facit eleemosynam de bonis
suis, sed de bonis potius alienis, nempe heredum
Alii casus.

324

C. II.—Confugiunt nonnumquam ad Symphronium,
virum ditissimum, aegroti indubiae morti properantes,
medicorum sententia, nisi migrent in regionem longin­
quam vel sumptuosam aut adhibeant medicinam aut
subeant operationem chirurgicam. Teneturne Symphronius omnes has expensas sustinere?
Sol.—Negative, quoniam neque propriam vitam quis
servare tenetur mediis seu expensis extraordinariis (259).
Sic Prümmer nec diviti imponebat eleemosynam mille
francorum ’, neque permittebat indigenti mille francos
subripere 1
2. Alii non urgent eleemosynam cum maximo
aut magno sui damno vel incommodo nec ideo cum
amissione vel magna deminutione proprii status 3. At
postremum forsan admitti posset ubi status ratio habe­
retur socialis potius quam personalis, ob emolumentum
videlicet quod abundantes divitiae obtinent pro ipso bono
communi, praeferendo vitae individui.
1
J
»
ed.

Prümmer, Th. Mot., T. 592, ed. 1931.
Id., fb., II. 87. ed. 1928.
Merkelbach, Th. Mot., I, 930, ed. 3; Noldin, Th. Mor., Π. 91
1932.

C. III.—Bercharius pecunias habet statui suo super- 325
fluas; prospiciens autem nonnullos e concivibus gravi
pressos necessitate, petit a confessario num totum illud
superfluum his debeat erogare.
Sol.—De quantitate sub praecepto danda graviter
indigenti Auctores non sunt satis expliciti. Ita e moder­
nis Melkelbach *
1 et Fanfani2 loquuntur de superfluis
status, immo et de necessariis status, sine gravi tamen
incommodo; Prümmer3, de superfluis status, id est non
omnino necessariis ad decentiam status, nullatenus cum
status amissione sive iactura; Acrtnys-Damen ', de su­
perfluis status indistincte; Mare3, de superfluis status,
sed cum mediocri incommodo dumtaxat. Ex antiquiori­
bus Vitoria ° non audet eos damnare qui, dum proximus
versatur in gravi necessitate, sibi aliquid servant ad altiorem statum ascendendum; Baflez7 dicit in genere:
tQuando in republica sunt graves et urgentes necessita­
tes non est licitum ascendere statum altiorem, si per
hoc eleemosynae impediantur». Verum pro D. Thoma si
sola superfluitas, seiuncta nempe a proximi necessitate
extrema, caput est et fons unde oritur praeceptum elee­
mosynae (319), satis superque liquet id totum graviter
indigentibus erogandum quod statui est superfluum;
nec incommodum mensurandum esse quantitate—ut
mediocre dicatur si dantem privat parvo, grave contra
quod magno privat—, sed incommodum tunc erit grave
cum tribuens eleemosynam necessitati gravi se commit1
1
»
‘
&
«
τ

Merkelbach, l. c.
Fanfani, Th. Mor., II, 108
Prümmer, I. c., I, 592.
Aertnys-Damen, Th. Mor., I. 362, cd. 1939.
Marc, Inst. Mor., I, 488, ed. 1927.
Vitoria, I. c. n. 12.
BÂNEZ, in II-II, 32, 6; col. 723, ed. 1586.

teret; si quod alias incommodum hoc aut mediocre aut
leve \

326

C. IV.—Quinctianus, dives religiosissimus, postulat
a theologo quantam debeat conferre stipem constitutis
in necessitate levi seu communi.
Sol.—Loquens de quantitate debita constitutis in ne­
cessitate levi S. Alphonsus calculum adiecit sententiae,
quam communiorem dixit, quaeque docet «satisfacere
probabiliter divites erogando in pauperes communes
quinquagesimam partem suorum redituum, sive duos
aureos ex centum; sed non in eadem proportione, si
divitiae multum excedant»2. Sufficerent ergo 2 pro 100
ex reditibus—intacto capitali—, sic quod dives qui ex
capitali lucratur libellas mille annuas teneretur ad viginti dumtaxat libellas pauperibus communibus dandas
illo anno '. Liquet autem hanc tenuem eleemosynam nul­
lum afferre divitibus incommodum. Sed haec S Alphonsi celebrata regula, si ob temporum adiuncta potuit pri’ Negamusne propterea ius adspirandl ad altiorem statum seu ad
meliorandam vitae condicionem? In hoc capite de eleemosyna si res
agitur, diceremus quidem nullum adesse lus ei qui iam iruitur decenti
statu sive congrua vitae condicione reservandi pro superiori statu et
commodiori vita temporalia illa bona quae proximo graviter indigenti
pronuntiavimus gratis dispensanda. Si caritas etenim non obligat ad
diligendum proximum plus quam nos, obligat tamen ut diligamus pro­
ximi sufficientiam prae nostra commoditate seu abundantia. Illud prop­
terea studium est in futurum tempus differendum, quo ditescere possi­
mus nos absque proximi nostri detrimento.
- S. Alphonsus, l. c.
J Alii intellegunt quinquagesimam partem bonorum superfluorum:
sic Aertjtys-Damen (Th. Mor., I, 364. ed. 1939); item Ionio (Th. Mor.,
I. 264, ed. 1953). In hac ergo sententia divitibus liceret retinere 98 % ex
superfluis. Sed inde cumularetur facile penes paucos ’mmanis ea poten­
tia atque dcspoticus potentatus oeconomicus a Pio XI deploratus
(enc. Quadragesimo anno, AAS, 23 [1931], pp. 210 s.). Unde ipsemet
Aektnys-Damen (Z. c.) hanc quotam vult intellegi «de eleemosynis ma­
nualibus. pauperibus unius loci tribuendis», et complexum subventionum
dicit quotam maiorem postulare.

dem sufficere sublevandis proximis indigentibus, hisce
nostris temporibus est prorsus insufficiens. Ideo non­
nulli 1 imponunt iam divitibus eleemosynam decimae,
immo et quintae atque potioris partis proventuum (10
pro 100, 20 pro 100. etc.). At D. Thomas, ni multum fal­
limur, eleemosynam vult abundantiorem. Respondens
siquidem obiectioni de triplici decima posita Lege Veteri
—decima scilicet pro levitis, decima pro sacrificiis et
decima pro pauperibus—ait: «Secundae decimae, quae
reservabantur ad sacrificia offerenda, locum in nova
lege non habent, cessantibus legalibus victimis. Tertiae
vero decimae, quas cum pauperibus comedere debebant,
in nova lege augentur, per hoc quod Dominus non solum
decimam partem, sed omnia superflua pauperibus iubet
exhiberi: secundum illud Luc. 11: Quod superest, date
eleemosynam. Ipsae etiam decimae quae ministris Eccle­
siae dantur, per eos debent in usum pauperum dispen­
sari» 3.
C. V.—Se Pharnacius excusat ab eleemosynis erogan- 327
dis quod contributionem seu tributum sive taxam solvit
a Statu pro pauperibus impositam.
Sol.—Si alicubi civilis lex contributionem seu tribu­
tum exigat in beneficium pauperum, v. gr., pro hospi• V. gr.. Vermeersch, Th. Mor., II. 108. ed. 1928: Azpiazu, La moral
del hombre de négocias, c. 24, p. 349.
1 S. Thomas, l. c., Π-ΙΙ, 87. 1, 4m—Concinit Leo XIII: «Nemo certe
opitulari aliis de eo lubetur, quod ad usus pertineat cum suos tum suo­
rum necessarios; Immo nec tradere aliis quo ipse egeat ad id servan­
dum quod personae conveniat, quodque deceat: nullus enim inconve­
nienter vivere debet (S. Thomas, l. c., q. 32, a. 6). Sed ubi necessitati
satis et decori datum, officium est de eo quod superat gratificari Indi­
gentibus: Quod superest, date elcemosynan» (l. c., pp. 113 s.). Quo ta­
men pacto haec pontificis postrema verba «licet intellegere secundum
probatam S. Alphonsi doctrinam et praxim communiter receptam, qua
tantus rigor a bonis christiams leneri non solet», prouti Genicot (Th.
Mor., I, 228, ed. 1931) loquitur, me omnino latet.

tiis, hospitalibus, eleemosynae iam signata quantitas pro
rata huius tributi minuenda. Quin propterea sit civibus
abstinendum a privata qualibet eleemosyna. Quia non
obstante quam Status gerit curam pauperum, et ideo ma­
xime quod publicis quibuscumque Institutis non sem­
per est facilis accessus, perpetuo erunt aliqui indigentes
privata caritate subveniendi \
328

C. VI.—Evellius, quamvis optime noverit, nonnullos
esse in pago leviter immo et graviter indigentes se ab
eleemosyna putat liberum quod nemo illorum hanc ab
ipso exposcit.
Sol.—Generalis quidem haec est regula: «Illa bene­
ficia quae non debentur certae personae sed communiter
omnibus proximis, sive sint corporalia sive spiritualia,
non oportet nos quaerere quibus impendamus, sed suffi­
cit quod impendamus eis qui nobis occurrunt» 2. Generatim igitur Evellius non tenetur pauperes quaerere sub1 «Non potremo inline omettere di osservare che la migliore organlzzazione caritativa non basterebbe da sè sola alTassistenza degli uomini
in miseria. Occorre aggiungere necessariamente 1’azione personale, ple­
na di premure, sollecita a superare le distanze Ira il bisognoso e il soccorritore, e che si appressa all'indigente, perché è fratello di Cristo e
anche fratello nostro. La grande tentazione dl un’ epoca che si dice
sociale, nella quale—oltre la Chiesa—lo Stato, i Comuni e gli altri Enti
pubblici si dedicano a tanti problemi sociali, è che le persone, anche
credenti, quando il povero batte alia loro porta, lo rinviino semplicemente allOpera, all'Ufficio, alla organizzazione, stimando che il loro
dovere personale sia già sufficientemente adempiuto coi contributi prestatl a quelle istituzioni mediante 11 pagamento di imposte o doni volontari. Senza dubbio il bisognoso riceverâ allora ii vostro aiuto per
quell’altra via. Ma spesso egli conta anche su voi stessi, a.meno sopra
una vostra parola di bontà e di conforto. La vostra carità deve rissomigliare a quella dl Dio, che viene in persona a portare il soccorso. E’
questo il contenuto del messaggio di Betlemme. Finalmente, gli uffici
non possono sempre accordare la loro assistenza in una maniera cosl
mdividuale, come sarebbe necessario; percio l’instituzione caritatevole
ha bisogno, come indispensabile complemento, di ausiliari volontari»
(Pius XII. Messaggio Natalizio del 1952; AAS, 45 [1953], p. 46).
i S. THOMAS, l. c., 33, 2, 4m.

levandos. Hos attamen si noverit irretitos proba miseriae
verecundia tenetur eleemosyna sublevare quamvis non
expetita.

C. VII.—Austremonius magna gaudet pecuniarum 329
copia; videns autem plures e concivibus esurire, his labo­
rem, sibi tamen utilem, praebet quo lucrentur victum:
putat enim hac agendi ratione praecepto satisfacere
eleemosynae.
Sol.—Recte quidem, quandiu agitur de indigentibus
qui laborare possunt. Cum enim eleemosyna ordinetur
in sublevamen indigentiae, eius obligatio non urgent ul­
tra. Prout igitur si congrue egenti subveniatur rei usu
concesso, absque cessione proprietatis, non tenetur quis
imam proprietatem abdicare; si congrue subveniatur
credito, commodato, mutuo, non tenetur quis ut tribuat
rem modo necessariam absque ulterioris restitutionis
onere; ita pariter, si congrue subveniatur conductione
operae, sufficit operam conducere pecunia compensan­
dam. Quin immo «haec est eleemosyna potior quae sub­
levat indigentiam sine humiliatione, pauperum inertiam
fugat, animi corporisque vires extollit» ‘. Nec obstat
quod praebens aliis laborem sibi utilem, Austremonius
ditescat: «Fortunam suam rite et iuste amplificare non
prohibentur quicumque ad bona progignenda dant ope­
ram, immo aequum est ut qui communitati deservit
eamque reddit ditiorem, ex auctis communitatis bonis
ipse quoque pro sua condicione ditior fiat, dummodo
haec omnia cum debito erga Dei leges obsequio et illae­
sis aliorum iuribus quaerantur et secundum fidei rectaeque rationis ordine adhibeantur» 2.
* Sic cl. Felici, apud Palazzini-De Iorio. Casus Conse., I, 94.
s Pius XI, l. c., p. 222.

Huc e volumine superiore Casus accedant: Dans
eleemosynam ut avertat a fide (I, 155); vel ob finem bo­
num atque malum, intentam propter Deum et factam
pro hominibus (1,156); vel cum va?ia gloria (I, 157);
Uxor faciens eleemosynam contra vetitum viri (I, 422).

VII.

CORREPTIO FRATERNA ET DENUNTIATIO
Doctrina.

330
I

Contra peccatum proximi qua nocivum peccanti re­
medium adhibetur correptione 1 fraterna, in eleemosynis
spiritualibus difficillima.
Huiusmodi correptio est in praecepto. Legimus enim:
«Si peccaverit in te (te saltem sciente) frater tuus, vade
et corripe eum» (Mt. 18, 15); «Corripe amicum, ne forte
non intellexerit, et dicat: Non feci» (Eccli. 19, 13). Est
siquidem in praecepto caritas ad proximum, item mise­
ricordia, quarum fraterna dilectio venit actus; est et in
praecepto eleemosyna, in cuius speciebus fraterna co­
rreptio longe praestat2.
1 «Adverte differentiam esse inter correctionem et correptionem, in­
ter corrigere et corripere. Nam corripimus quos emendare intendimus;
corrigimus autem eos quod cum effectu emendamus» (BâRez. in Π-ΙΙ,
33, 1).
* «Ex praecepto tenemur ad dilectionem proximi. Dilectio autem
in se includit ut homo velit ei bonum quem diligit... Et quia carere
malo habet rationem boni, ut dicitur in 5 Eth., inde est quod ad rationem
pertinet dilectionis ut etiam velimus mala dilectis nostris non inesse.
Voluntas autem efficax non est, nec vera, si opere non comprobetur:
undo etiam ad rationem dilectionis pertinet ut ad amicos bona operemur
et mala eorum impediamus... Tertium autem bonum est bonum virtutis,
quod est bonum animae, cui contrariatur malum peccati. Ad hoc aut^m
bonum consequendum, vel malum vitandum, tanto magis tenetur homo
ex caritate proximum auxilium ferre, quanto magis pertinet ad rationem
quare aliquis ex caritate diligitur; unde et Philosophus dixit in 9 Eth..

Cadens sub praecepto affirmativo, correptio fraterna 331
non obligat nisi: l.° adsit certitudo peccati commissi
aut committendi—nam temeraria suspicio redderet odio­
sam correptionem—; 2.° adsit fundata spes emendatio­
nis, quae est finis praecepti et correptionis; 3° adsit
correptionis necessitas, quae profecto non adest ubi pec­
cans aut emendavit se, aut absque correptione resipiscet,
aut corripiendus sit ab aptiori; 4.° agatur de peccato
mortali, nam corripere proximum de venialibus—nisi
proxime ducant ad mortale—impossibile aut nimis one­
rosum, praeterquam ut plurimum, inter saeculares sal­
tem, absque fructu—nam fugiens unum incidet in aliud—
et sine vera necessitate—ei enim cum facile valedicere
valeat ipse peccans
Verbis ipsius Christi (Mt. 18. 15 ss.), in correptione 332
fraterna admonitio secreta praecedere debet inductio­
nem testium, horum autem inductio denuntiationem
publicam: sicut debemus enim curare de emendatione
proximi, ita et de fama eius; at ubi salus proximi petat
famae dispendium, nefas est irrogare maximum, si satis
minimum. Non sunt igitur inducendi testes1 quandiu
secreta admonitio sit sufficiens; nec res est deferenda
superioribus ubi vel secreta admonitio vel inductio tes­
tium habitura sit optatum fructum2; denique si denunquod tanto magis dnbet homo ferre auxilium amico ad vitandum peccata
quam ad vitandum damnum pecuniae, quanto virtus affinior est amici­
tiae» (S. Thomas, Q. D. de correptione fraterna, a. D.
1 «Testes debent esse viri honesti, de quibus habeam fidem quod non
diffamabunt illum» (Vitoria, in IJ-ll, 33. 8, n. 8, ed. Beltrân de Heredia).
·' «Non est dubium nisi quod esset maximus error procedere ad prae­
litum si per testes emendatur, ut patet ex evangelio. Et praeterea quia
est nocumentum istius quod praelatus sciat» (Vitoria, l. c., n. 14).—«Ali­
qui sunt Imperiti et ex caritate statim denuntiant apud praelatum·
dico quod, si sit ex carite te et ex ignorantia, non erit mortale praeter­
mittere ordinem istum: bene tamen si sit ex zelo furioso. Nam sunt qui
non credent vobis, dato quod dicatis eis quod sanctus Thomas et doctores
16

tiatione superiori immediato satis fit, non est ad media­
tos altioresque protendenda. Attamen, si correptio per
superiorem facta praevideatur multo securior atque fruc­
tuosior, res potest superiori referri statim, modo tamen
superior discretus sit et prudens, qui procedat ut pa­
ter1; potest quoque referri superiori, seclusis testibus,
ubi iure timetur ne testes quot induci poterunt, rem di­
vulgent; prouti et possunt subinde induci testes si admontio secreta praevideatur inanis fore.
Sed cum fraterna correptio in unius peccantis reme­
dium ordinetur, neque denuntiatio superioribus, neque
testium inductio, neque admonitio ipsamet secreta ur­
get quando spes emendationis nulla; a fortiori cum pru­
denter frater praevidetur peior futurus denuntiatus, dif­
famatus, correptus.
333

A denuntiatione paterna seu evangelica, quae venit
gradus ultimus fraternae correptionis, et ideo fit supe­
riori ut patri eoque fine ut reus emendetur seu resipis­
cat, differt denuntiatio quae dicitur canonica—quoniam
certis in casibus per canones praescribitur—et fit supe­
riori quatenus praesidi communitatis, non praecise ut
ab hoc reus puniatur et ordo per peccatum turbatus
restauretur—denuntiatio iudicialis—, sed ad vitandum,
saltem minuendum, damnum tertii atque sociale maxi­
me. Haec igitur denuntiatio ordinatur contra peccatum
dicunt quod isto ordine debet frater corripi, et constat ex evangelio; sed
statim denuntiant peccatum secretum. Dico quod illi mortaliter peccant
gravissime. Si autem ex simplicitate ct ex caritate faciant, erit veniale
praetermittere istum ordinem» (Id., ib„ a. 18).
1 Superior cui peccatum uti patri denuntiatum est nequit uti iudex
procedere, sed oportet subdito prospiciat correptione paterna—ad illius
nempe emendationem, poenam imponens nullam, aut medicinalem ad
summum—; qui ergo noverit praelatum processurum ad punitionem pu­
blicam, a denuntiatione abstinere debet» (Vitoria, Z. c., n. 25).

proximi ut est nocivum aliis, qui passi vel passuri sunt
damnum vel scandalum.
Est caritatis actus, nam tenemur ex caritate velle
bonum commune prae bono proprio et ideo vitare dam­
num communitatis etsi cum pari damno personaii; te­
nemur ex caritate quoque proximum diligere prout nosipsos atque propterea damnum innocentis vitare quo­
ties id possumus absque pari incommodo proprio. Urget
autem praeceptum naturale, dummodo: a) damnum re­
vera immineat, quod denuntiatione est vitandum;
b) damnum autem alias inevitabile, nam si correptione
privata vitaretur, ipsa caritas suadere potest ut a de­
nuntiatione abstineamus; et c) adsit fundata spes dam­
num quod timetur evitandi. Ultra quos tamen terminos
urget nonnumquam positivi iuris praescriptum, cui om­
nino standum est licet rigurosum facietenus apareat:
severitas enim quibusdam e praescriptis luris Canonici
peculiaris supponit fidei vel religionis periculum vel
aliud imminens malum publicum (cf. can. 1935, § 2).
Casus primus.

Siviardus confessionem Macrinae excipiens religiosi 334
ephebei alumnae, comperit ibidem quasdam degere
puellas quae amatoriis levitatibus deditae sunt, pravos
libros furtim legunt, de libidinibus inter se haud raro
colloquuntur, atque tandem audent, post haec, ad sa­
cram synaxim, quin confessionem praemittant, quan­
doque accedere.
Quapropter Macrinam graviter monet ut haec quam­
primum superioribus referat. At cum illa ne id agat
praefracte recuset, timens ne forte eius nomen a supe­
rioribus aliis detegatur atque in magnam ceterarum puel­
larum invidiam incidat, Siviardus eam absolvit.
Quid dicendum?

Solutio
Casus loquitur de quibusdam puellis, legentibus jur­
um libros pravos, colloquentibus haud raro de libidini­
bus, quae tamen audent, sine praevia confessione, ad
s. synaxim quandoque accedere.
Porro si puellae huiusmodi invicem sic essent asso­
ciatae quod nihil de eorum lectionibus, sermonibus, sa­
crilegiis transcenderet ad ceteras, ita scilicet quod aliis
vel Collegio non immineret damnum vel infamia, de­
nuntiatio superiori ut patri non obligaret cum magnae
invidiae incommodo. Immo ad quaestionem: Num alum­
ni in collegio sub gravi teneantur denuntiare occultos
corruptores, Fanfani respondet: «Negative, si non ti­
metur nisi unius vel alterius damnum, aliunde grave
adest incommodum... Grave incommodum adesse pos­
set si, e. g. denuntians proprium scelus fateri deberet,
vel si suspicionem delatoris apud alios incurreret, etc.» x.
336
Si istae tamen libidines veluti cancer serpunt, reme­
dium oportet adhibere, denuntiationem nemque cano­
nicam, ne aliae plures ex alumnis corrumpantur aut
ephebeum amittat bonum nomen. Si tamen: u) adsit
fundata spes ut damnum quod instat evitabitur: si enim
Macrina aut confessarius noverit damnum non evitan­
dum, vel quia superior admonitus nihil aget—alumna­
rum, v. gr., intentus numero potius quam moribus—vel
quia id quod acturus est carebit efficacia—v. gr., si co­
rreptionem dicet se instituere quoniam a Macrina res
sibi denuntiata, quasi admonens delinquentes ut sibi
caveant a Macrinae conspectu—; et b) nulla sit alia
via qua superior, promptus ad periculum sapienter et
efficaciter elongandum, conscius fiat huiusmodi pericu-

335

I

i

» Fanfani, Th. Mor., Π. 115.

CORREPTIO FRATERNA ET DENUNTIATIO

215

ii—si enim ob illarum alumnarum scissionem vel fami­
liaritatem, vel rationem agendi, superiorem res tota non
latebit diu, quoniam aliquid mali suspicabitur et ideo in­
vestigabit atque facta pravarum alumnarum deteget,
denuntiationis canonicae parvum est momentum.
Quandiu tamen denuntiatio urget, conetur confes- 337
sarius ut quantocius fiat. Primo pandeat Macrinae ni­
hil sibi timendum. Superiores praesumendi sunt cauti
atque prudentes nisi contrarium constet; ne timeat igi­
tur hos prodituros esse denuntiantem seque ceterarum
puellarum gratiam amissuram. Sed invidia, etiamsi pro­
babilis, non erit puellarum ceterarum, at illarum tantum
quas denuntiat—quaeque aut cessabit his a Collegio ex­
pulsis, aut compensabitur favore et plausu Collegii su­
periorum.
De reliquo, confessarius Macrinae pandat non esse
necessarium ut ipsa rem deferat superiori; est saltem
aliqua inter religiosas ephebei disciplinae praefectas de
cuius discretione nullum sibi dubium; huic quod novit
pandat. Erit saltem denuntiatio possibilis per litteras
anonymas, quibus vigilantia religiosarum excitetur. Quin
immo, ait Genicot, posset confessarius ipse prudenter,
cum licentia paenitentis, denuntiationem facere vel
saltem superiores quodam modo monere 1 ; cum de iunioribus tamen agitur, hisque saecularibus, qui facile
(labente saltem tempore) hanc agendi rationem, coniunctissimis saltem sibi, revelabunt, qui inde habebunt
odiosum sacramentum, puto a spontanea rei gestione
abstinendum esse, uti plurimum.
Si Macrina recusat denuntiationem facere canoni- 338
cam ad quam tenetur, confessarius non debet eam ab­
solvere. Sunt quidem Auctores confessarium excusantem
* Genicot, Th. Mor., I, 221, ed. 1931.

ab urgenda denuntiatione qui praevidet paenitentem
huic prorsus alienissimum; at oporteret paenitentem agi
in bona fide, a qua turbabitur sine fructu qui nempe,
propter sexum, aetatem, condicionem, putat damnum
sibi futurum longe gravius periculo evertendo; quoniam
si paenitens agatur qui bene novit, post redargutiones
puta confessarii, damnum sibi denuntianti imminens
non esse tanti quanti damnum ex praetermissa denun­
tiatione futurum, denuntiatio est urgenda sub poena de­
negandi illi absolutionem.
Alii casus.

339

C. II.—Adaucus, sciens peccatum condiscipuli sui non
tantum sibi sed et alii auctoritate praestanti innotesce­
re, ab eodem putat utilius, quam a se, admoneri et co­
rripi posse; ideo ab officio fraternae correptionis se
prorsus immunem credit. Postea dubitans ne superior
ille sit conreus. anceps haeret utrum ad correptionem
fraternam condiscipuli teneatur, an, praetermissa admo­
nitione, superiorem maiorem adire debeat ad utrumque
denuntiandum.
Sol.—lure quidem Adaucus se immunem prorsus cre­
didit ab officio fraternae correptionis quandiu putavit
condiscipulum utilius admoneri atque corripi posse a
superiore immediato, cui peccatum notum. At quid est
ei agendum quando dubitat num superior iste sit con­
reus? Primo: superiorem hunc non facile tenebitur de­
nuntiare superiori maiori, nam, cum ille auctoritate
praestet, denuntiatio non vacat a periculo seu nocumen­
to denuntiantis. Insuper: denuntiatio, quamvis innocua,
est omittenda, cum desit certitudo conreitatis, id est
peccati. Potestne saltem procedere ad denuntiandum
superiori maiori condiscipulum? Suppono Adaucum si-

mul tangere et superioris immediati futuram in corri­
piendo neglegentiam et correptionem condiscipuli ne­
cessariam—quippe qui nec se emendavit nec sine co­
rreptione resipiscet—. His in adiunctis, quandiu adsit
fundata spes emendationis ex monitione secreta, una
aut multiplici, saltem ex prolatione discretorum testium,
denuntiatio haec foret illicita; item, si nulla spes emen­
dationis, aut fundatus sit timor maioris mali, post hanc
denuntiationem. Sed ubi iure timeat admonitionem se­
cretam, quantumvis, repetitam, et ipsam testium pro­
lationem futuram esse inefficacem aut magis prae de­
nuntiatione gravosam condiscipulo, huius peccatum de­
nuntiare potest statim superiori maiori; immo et tene­
tur, sine proportionate incommodo proprio.

C. III.—Marolus, caritatis ut putat zelo, continuo quae 340
ab aliis fiunt confratribus explorat ut peccantes ipsos
corripiat. Ubi superior conventus constitutus est. non
modo ipsis subditis insidatur ut omnia noscat quae ab
ipsis mala fiunt, verum et quosdam e subditis sollicitat
ut quotquot mala noverint denuntient sibi, secreto vel
publice punienda.
Sol—Ad haec Bâfiez: «Est maxime odiosum ut ho­
mines indiscreto zelo correptionis fraternae singulas civi­
tatis domos explorent, ut sciant quis ingreditur, quis
egreditur, eo pretextu ut correptionem fraternam exer­
ceant...» *. Invehit etiam contra praelatos «qui singulis
subditis insidiantur per media extraordinaria; unde fit
ut multa veniant in notitiam ipsorum, quae relinquenda
essent iudicio Dei. Deinde quae fraternaliter poterant
corrigi, cupiunt sub praetextu boni communis ad indi­
cium deferre, ibique publice punire ut ceteri timorem
habeant et seipsos magnificent. Quo fit ut sollicitent
• BAfiEZ, l. c., a. 3, Club. 2, conci. 3, coi. 766, cd. 1586.

quosdam ut accusent, quosdam ut sint testes, atque ita
efficiunt ut subditus publice infametur qui secreto aut
coram paucis poterat corrigi» x. Hinc vel Silvius supe­
riores admonet ne per cautelam nimiam subditos diffa­
ment aut ad amaritudinem perducant
341

C. IV.—A fraterna correptione Terentius ideo absti­
net quod dubitat num frater emendabitur aut non.
Estne probandus?
Sol.—Respondet ipse Bâtiez: «Si dubito an frater
emendabitur vel non, ita tamen quod magis probabile
est quod mea correptio nocebit proximo, tunc debeo non
corrigere... In eodem casu si certus sum quod mea co­
rrectio non nocebit sed poterit prodesse, tunc teneor
corripere... Quando sum in dubio aequali, an mea co­
rrectio proderit vel nocebit, valde probabile est quod non
teneor admonere. Et hoc est quod sensit Caietanus, meo
iudicio» 3.

342

C. V.—Isacius a correptione fraterna se liberum exis­
timat quoties proximus ex ignorantia peccat. Quid di­
cendum?
Sol.—Si proximus peccavit aut peccaturus est ob ig­
norantiam (vel inadvertentiam), correptio, seu admoni­
tio potius, fraterna certo urget ubi ignorantia vincibilis
sit aut brevi fiet: cum enim mala fides a peccato non
liberet, proximus non excusatur vel non excusabitur a
peccato. Ideo instruendus est qui dubitans interrogat.
Ubi vero ignorantia sit invincibilis, distinguamus
oportet:
A) Si est quoque noxia, sive peccanti sive aliis (aliis,
maxime), pecans est admonendus; ita dum agitur de ig­
I BASEZ, col. 767.
3 Silvius, in II-II, 60, 4, 5m.
a BARez, l. c., a. 2. col. 760.

norantia eorum quae sunt ad salutem necessaria neces­
sitate medii aut de erronea conscientia qua quis iudicat
grave id quod revera est leve; ita, si quis vellet destruere
rem alienam quam ignorat pretiosam esse aut si sacer­
dos ingrederetur nesciens domum meretricis vel man­
ducaret ex inadvertentia carnes die prohibito, cum scan­
dalo adstantium.
B) Si non est tamen noxia: a) superiores, quibus
officium sit subditos instruere, hos tenentur ex ignoran­
tia peccantes admonere, quandiu speratur fructus (sal­
tem post tempus), nec prudenter timetur peccatum ma­
teriale futurum esse formale post admonitionem: b) ce­
teri ad admonitionem quoque tenentur ubi silentium
aequipolleat approbationi; et ubi agatur, cum spe fruc­
tus, de praecavenda vel impedienda obiectiva laesione
legis naturalis aut divinae—ideo corripiendi sunt infan­
tes agentes impudica—. Num insuper si dumtaxat laedi­
tur lex positivo-humana. cum ecclesiastica tum maxime
civilis, Auctores non concordant.
C. VI.—Serapio est valde scrupulosus. Miratur autem 343
quod inter alia privilegia quibus confessarius asserit ip­
sum praeditum exemptio numeretur a praecepto frater­
nae correptionis.
Sol—Recte confessarius. Huic enim praecepto «ne­
que scrupulosi tenentur, cum secus semper in angustiis
animi versarentur, utrum in casu particulari pro ipsis
adsit vera obligatio necne» l; insuper quia, cum proni
sint ut peccatum cogitent ubi peccatum abest, facile sus­
picantur malum de proximo, quapropter eorum correp­
tio redderetur odiosa (331).
C. VII.—Olympia, sanctimonialis, advertit quidem 344
Petroniam, priorissam, vitae, etsi privatim. indulgere
> Prümmer, Th. Mor., I, 601, cd. 1931.

parum consonae cum religiosis moribus; dubitat tamen
an teneatur ipsam corripere.
Sol.—Per se loquendo subditus, quoniam tenetur ad
caritatem erga superiores—sunt enim sibi proximi—, te­
netur superiores quoque corripere, reverenter tamen, dis­
crete atque modeste (308); dicit enim Apostolus: «Senio­
rem ne increpaveris, sed obsecra ut patrem» (I Tim. 5, 1).
Per accidens tamen excusatur a correptione quando pru­
denter timet ne deinceps superior ipsum vel male tractet,
vel torvis aspiciat oculis, etc.

i

I

I

345
1'
I I
ri

C. VIII.—Calpurnia videt Lucinam filiam nimium de­
ditam vanitati. At cum ipsa sit vanitati dedita, filiam
corripere non audet.
Sol.—Peccator non dispensatur a caritatis actibus;
sed cum exempla magis moveant quam verba et fundata
spes desit successus quandiu Calpurnia indulget pari aut
maiori vanitati, incipiat mater modestiam profiteri ut
filiam efficaciter corripiat verbo si bonum exemplum in­
sufficiens.
VIII.

BELLI MORALITAS
Doctrina.

346

;

Bellum contrariatur paci, quae directe est opus cari­
tatis et tantum indirecte iustitiae (312); de eo igitur.
cum D. Thoma \ in hoc tractatu2.
I
Definiri solet: congressio vi et armis inter exercitus
extraneos, diversarum nempe civitatum sive nationum.
* S. Thomas, Summa Theol., Π-Π. q. 40.
3 «Aptissime, ut solet, scribit Angelicus Doctor, veram germanamque
pacem ad caritatem potius quam ad iustltiam pertinere, cum haec quae­
cumque pacem impediant removeat, ut iniurias, ut damna; pax vero sit
proprie et peculiariter caritatis actus» (Pius XI. enc. Ubi arcano. 23
dec 1922; AAS 14 [1922], p. G86).

Distinguitur autem: offensivum, cuius finis est obtentio
boni non habiti; et defensivum, pro boni possessi re­
tentione.
Porro de belli, in genere, liceitate (positis ponendis)
nullum dubium inter theologos catholicos, nam si ius
est cuilibet individuo ut vi repellat vim sibi iniuste illa­
tam, ius adest a fortiori auctoritati publicae ut vi repel­
lat vim iniuste illatam communi bono, cuius sibi est cura.
Eiusdem sententiae fuerunt Patres et antiqui Doctores; qui, si Lactantium, Origenem et Tertullianum exci­
pias, non damnarunt bellum aut militiam, quamvis dis­
suadeant passim vitam militarem ob pericula moralia
imorum corruptionem) et religiosa (v. gr., quando mili­
tes jubebantur sacrificare falsis diis).
Praesumptio stat igitur contra illos qui appellant ad 347
Evangelium pro belli illiceitate; textus quos invocant
admittunt alium sensum. Sic ad verba: «Beati pacifici»
(Mt., 5, 9), D. Thomas: «Etiam illi qui iuste bella gerunt,
pacem intendunt» ad Domini praeceptum: «Ego autem
dico vobis, non resistere malo; sed si quis te percusserit
in dexteram maxillam tuam, praebe illi et alteram» (Mt..
5, 39), ipse Angelicus Doctor: «Huiusmodi praecepta,
sicut Augustinus dicit, in libro de Serm. Dom in Monte,
semper sunt servanda in praeparatione animi: ut scilicet
semper homo sit paratus non resistere vel non se defen­
dere si opus fuerit. Sed quandoque est aliter agendum
propter commune bonum, et etiam illorum cum quibus
pugnatur» 2; ad mandatum quoque: «Diligite inimicos
vestros» (Mt., 5, 44), recolendum est quod supra (287)
diximus; denique, quod ad Christi sententiam: «Omnes
oui acceperint gladium, gladio peribunt» (Mt., 26, 52)
haec Aquinas: «Sicut Augustinus dicit, in II lib contra
1 S. Thomas, l. c., a. 1, 3m.
« Id., ibid., 2m.

222

DE CARITATE

Manich., ille accipit gladium qui, nulla superiori aut
legitima potestate aut iubente vel concedente, in san­
guinem alicuius armatur Qui vero ex auctoritate prin­
cipis vel iudicis, si sit persona privata; vel ex zelo Justi­
tiae, quasi ex auctoritate Dei, si sit persona publica, gla­
dio utitur, non ipse accipit gladium, sed ab alio sibi com­
misso utitur. Unde ei poena non debetur» ‘.
De cetero, authentica interpretatio doctrinae Christi
fuit commendata Ecclesiae (1), quae licitum declaravit
bellum contra Tureas (Denz. 774), promovit cruce signa­
torum expeditiones, approbavit Ordines Militares1
2 et
damnavit principium de non-interventu (Denz. 1762).
348
Quoniam autem pro ineundo bello oportet adsit causa
proportionata malis quae bellum et comitantur et conse­
quuntur, opportune Vitoria: «Stat quod bellum sit iustum
et licitum per se, illicitum autem per accidens; stat enim
quod quis habeat ius ad recuperandam civitatem, aut pro­
vinciam, et tamen ratione scandali fiat prorsus illicitum.
Cum enim bella geri debeant pro bono communi, si ad
recuperandam unam civitatem, necesse est quod sequan­
tur maiora mala in Republica..., indubitatum est quin
teneatur Princeps potius cedere iuri suo et abstinere se
bello» 3. Immo, ipsius Vitoriae verbis, «cum una Resoublica sit pars totius orbis, et maxime Christiana Provincia
pars totius Reipublicae, si bellum utile sit uni Provinciae
aut Reipublicae cum damno totius orbis aut Christiani­
tatis, puto eo ipso bellum esse iniustum» Quae quidem
1 S. Thomas, l. c., 40, 1, Im.
3 Cf. V1·. K·. 188. 3.
3 Vitoria, rei. De iure belli, n. 33, ed. 1765.—«Il ne suffit dons pas
d’avoir ù se défendre contre n'importe quelle injustice pour utiliser la
méthode violente de la guerre. Lorsque les dommages entraînés par celleci ne sont pas comparables à ceux de l'injustice tolérée, on peut avoir
l’obligetion de subir Vinjustice» (Pius XII, ailoc., diei 19 oct. 1953; AAS.
45 [1953], pp. 748 s.).
‘ Id., rel. De potestate civili, η. 13, ed. 1765,

mala multo graviora nunc esse timenda quam antiquitus,
ob internationalem communicationem, civilem, militarem
atque oeconomicam, experientia lugens nos docet ".
luste initum bellum gerendum quoque est iuste. Te- 349
nentur igitur bellantes abstinere ab omnibus quae natu­
rali iure vel gentium sunt cuique vetita; ab eis insuper
quae ultro citroque signato pacto vel conventione ipsis
fortasse prohibentur. Insuper «oportet illud gerere non
ad perniciem gentis, contra quam bellandum est, sed ad
consecutionem iuris sui et defensionem patriae et reipu­
blicae suae, et ut ex illo bello pax aliquando et securitas
consequatur» 2. Nec umquam licet per se, directe; ex in­
tentione, occidere innocentes.
Casus primus.

Eligius, firmiter cuicumque bello contrarius, omnibus 350
mediis quaerit ut renuat appellationem ad stipendia mi­
litaria merenda.
Primo anno potuit appellationem effugere latitans in
silva; cum vero inventus fuisset et de evasione accusare­
tur, accusationem libenter sustinuit ex motivis religiosis
conscientiae, quatenus mordicus adhaereret thesi sequen­
ti: D. N. lesus Christus in Evangelio bellum damnavit.
Ne vero ad servitium militare vi compelleretur, ul­
troneus graviter se vulneravit abscissione manus dex­
terae.
• Tamen Pius ΧΠ: «La communauté des peuples doit compter avec
les criminels sans conscience, qui, pour réaliser leurs plans ambitieux,
ne craignent pas de déclencher la guerre totale. C'est pourquoi, si les
autres peuples désirent protéger leur existence et leurs bien·; le plus
précieux et s’ils ne veulent pas laiser les coudées franches aux malfai­
teurs internationaux, il ne leur reste qu’à se préparer pour le jour où
ils devront se défendre. Ce droit à se tenir sur la défensive, on ne peut le
refuser, même aujojurd'hui à aucun Etat» (allocutio diei 3 oct. 1953:
AAS, 45 [19531. P. 733).
« Vitoria, rel. De iure belli, η. 60.

Post processum et damnationem, poena soluta, oc­
casionem conversationis non perdit ad diffundendam
conscientiae obiectionem inter amicos, licet exitu non
felici.
Eligium confitentem peccata sua, Remigius confessarius, simpliciter fanaticum credens, absolutum dimit­
tit nihil ei imponens.
Quaeritur:
1) Quid sit obiectio conscientiae.
2) Quid de ratione agendi confessarii Remigii.
Solutio

351

Ad Ium.—Obiectio conscientiae, etsi possit in genere
definiri: recusatio oboedientiae legi iniustae, audit com­
muniter recusationem servitii militaris, lege civili imposisti, ob motiva religiosa vel moralia. Distinguitur autem
absoluta, inde proveniens quod omne prorsus bellum
aestimatur iniustum seu illicitum; et relativa, quoad hoc
vel illud bellum, hodiernum puta, habitum uti iniustum
seu illicitum.
Et quando agitur quidem de obiectione absoluta, agi­
tur proculdubio conscientia erronea, ut patet ex praedi­
ctis: bellum enim in genere non est damnandum ob mo­
tiva moralia, sive militum, uti corruptio morum, nam
huic periculo possunt atque debent milites ips’ occurrere,
sive aliorum, quoniam petimus ad bellum sive ineundum
sive gerendum proportionatam causam; neque ob mo­
tiva religiosa, v. gr., appellando, prout Eligius facit, ad
Evangelium, quippe quod aliter interpretandum est,
nempe secundum Ecclesiae intellegentiam \
• Cf. 1—De facto, maior pars obiectorum conscientiae est acatholicorum. Sic tempore alterius belli mundialis, in Canada ex 10 700 obiec-

Obiectio tamen relativa potest esse recta, cum aliquod 352
determinatum bellum, offensivum maxime (346), possit
esse iniustum, saltem quoniam adsunt alia media, pacilica, componendi litem aut quoniam mala ex bello ti­
menda, nationalia et internationalia praecipue, non com­
pensant bona quae ex victoria sperantur. Et si quidem
certus de iniustitia belli nequeat militiam agere, dubius
autem de eius iustitia prohibeatur quin sponte militiam
adeat, practice, nihilominus, qui vocatur ad bellum te­
netur se adoptare exercitui et bellum gerere: princeps
etenim non tenetur rationes belli subditis exponere ’, sicut
nec legislator rationes legis; et in causis internationalibus hodiernis cives carent mediis necessariis pro belli
iniustitia pronuntianda. Hinc quod conscientiae obiectio
relativa ad bella hodierna sit improbanda prorsus 2. Nec
toribus, non nisi 28 erant catholici ; in Satitibus Foederatis, ex 30.000,
tantummodo 150 pertinebant ad Ecclesiam (Messineo, Obiezione di cosclenza, in Enc. Catt. Ital., vol. IX. col. 17 s.).
1 «Princeps nec potest semper, nec debet reddere subditis rationem
belli; et si subditi non possint militare nisi postquam scirent Justitiam
belli, Respublica periclitaretur vehementer et pateret iniuriae hostium»
(Vitoria. I. c., n. 31).
3 lam Cone. Mechlinense V <1937): «In specie, quod leges militares
spectat in hodiernis nostrae patriae adiunctis, obiectionem conscientiae
illegitimam declaramus ac prorsus reprobamus... Si verum est principium,
in bello evidenter iniusto nemini licitum esse partem habere, practice
etiam verum est, orto de iustitia belli dubio, praesumptionem stare pro
principe praecipiente, cum praesertim subditi, in causis internationalibus
maxime intricatis, ad iudicandum cum certitudine apta inquisitionis me­
dia sibi comparare nequeant» (n. 24; in Periodica de re moraci etc.. 29,
1940. p. 201).—Et Pius XII: «E' manifesto che nelle presenti circostanze
puô verificarsi in una Nazione il caso, in cui. risultato vano ogni sforzo
per scongiurarla, la guerra, per difendersi efficacemente e con speranza
di tavorevole successo da ingiusti attnchi, non potrebbe essere conside­
rata illecita. Se dunque una rappresentsnza popolare e un Govemo eletti
con libero suffragio, in estremo bisogno, coi legittimi mezzi di politica
estera ed interna, stabiliscono provvedimenti di difesa cd eseguiscono le
disposizioni a loro giudizio necessarie, essi si comportano in maniera non
immorale, di guisa che un cittadino cattolico non puô appellarsi alia pro­
pria coscienza per rifiutar di prestare i servizi e adempiere i doversi fissati per legge» (Radiomessaggio del Natale 1956; AAS, 49 [1957], p. 19K

ipsum bellum atomicum (ABC warfare) damnavit Plus XII
indiscriminatim id est universaliter seu in omni eventu ‘.
Ideo, quandiu usus armorum atomicorum non prohi­
beatur international! pacto seu conventione, nationes
oportet sint paratae pro casu in quo illorum adhibitio ex
iure naturali manet licita.

35?
B" Φ

.
*' ;

Ad Ilum.—Supponitur Remigius imposuisse Eligio
congruam paenitentiam; eum siquidem absolvit. Quaestio propterea. num recte egerit nullam ipsi imponens
damnorum compensationem et scandali reparationem
pro praeterito, silentium pro futuro.
Et compensationem quidem damnorum quae ex Eligii sive evasione sive mutilatione passus est Status non
debuit confessarius imponere: in primo etenim casu li­
benter accusationem ille sustinuit propter motiva reli­
giosa; fuit ergo aut absolutus, et tunc Status condonavit,
satisfactionem, aut multatus poena, et tunc ingredimur
casum alterum. In quo, profecto, cum impositam poenam
lueret, nullam aliam compensationem ab ipso Status
postulat.
Ab imponenda quoque compensatione pro damnis pri­
vato civi illatis potuit iure Remigius abstinere. Damna
dicimus quae ex dolosa Eligii subtractione alius determi­
natus civis sustinere debuit, quod in partiali conscri­
ptione, uno se dolose subtrahente, onus alius portare co1 Ad quaestionem: «La guerre totale moderne, la guerre A. B. C., en
particulier, est-elle permise en principe?». Pius XII respondit : «Il ne
peut subsister aucun doute, en particulier à cause des horreurs et des
Immenses souffrances provoquées par la guerre moderne que déclancher
celle-ci sans Juste motif (c’est-à-dire sans qu’elle soit imoosée par une
injustice évidente et extrêment grave, autrement inévitable), constitue
un délit digne des sanctions nationales et internationales les plus sévères.
L’on ne peut même pas en principe poser la question de licéité de la
guerre atomique, chimique et bactériologique, sinon dans le cas où elle
doit être jugée indispensable pour se défendre dans les conditions indi­
quées» (Allocutio diei 30 sept. 1954; AAS, 46 [1954], p. 589).

gitur qui erat liber ab onere. Licet etenim, ;n sententia
probabliliori, Eligius sit huius damni causa efficax, prae­
terquam iniusta, confessarius forsan est mitioris opi­
nionis, aut ideo excusat Eligium a damnis compensandis
quod horum, tametsi causa efficax, non fuit causa for­
maliter seu culpabiliter iniusta, ob erroneam eius con­
scientiam: tenebat enim mordicus bellum in Evangelio
condemnatum.
Reparationem quoque scandali poterat confessarius
non urgere, nam Eligii praedicatio inter amicos dicitur
infecunda. Si nemo ergo auditorum, quoniam omnes
Eligium fanaticum satis noverant, huius sive verbis sive
argumentis fidem adhibuit, scandalum fuit datum, non
attamen acceptum.
Quid, denique, de imponendo silentio pro futuro? 354
Nonne tenebatur confessarius ab Eligio exigere, sub poe­
na quoque denegatae absolutionis, ne pergat obiertionem conscientiae propugnare? Liquet etenim nullum
omnino ius errorem spargendi, officium immo civibus
incumbere ut ab opinionibus, bona quantumvis fide ex­
ceptis, propalandis abstineant quae communi bono sunt
noxiae; porro quando plures, praedicatori nostro fiden­
tes, recusarent militare servitium, hostes fierent audaciores atque contra patriam validiores. Remigius igitur
est carpendus quod Eligium non districte vetuit ne
propriam opinionem, quam difficile emendabit, ipsi
cum Eligius adhaereat mordicus, ceteris instillet. Saltem
nisi confessarius, nec temere, praevideat ulteriorem quo­
que praedicationem, quem ad modum et praeviam, nul­
lum felicem exitum habituram, quoniam ceteri quoque
facile tangent Eligii fanatismum nec eius verbis aut ar­
gumentis movebuntur.

17

Alii casus.

355

C. II.—Laurus, militarismo addictus, bellum supra
pacem extollit quod in illo cives exerceant actus plures
heroicos, in hac, e contra, ignavia consummantur et
deliciis tabescant.
Sol.—Iam de Lacedaemoniis dixerat Aquinas post
Philosophum: «Vacantes rebus bellicis se exhibebant
promptos ad oboediendum legislatori propter consuetu­
dinem militaris vitae, quae multas in se continet partes
virtutis. Requirit enim talis vita maximam oboedientiam
et abstinentiam a delitiis et perseverantiam in laboribus
et rebus dolorosis» \ Attamen ipse Angelicus: «Pax reipubiicae est secundum se bona, nec redditur mala ex
hoc quod aliqui male ea utantur. Nam et multi alii sunt
qui bene ea utuntur: et multo peiora mala per eam pro­
hibentur, scilicet homicidia, sacrilegia, quam ex ea occasionentur, quae praecipue pertinent ad vitia carnis» 2.

356

C. III.—Philoromus, centurio religiosus, petit a confessario num habenda sit sufficiens causa belli exterae
nationis incrementum quo conatur nostram aequare et
superare numero, labore vel industria.
Sol.—Negative, quandiu incremento extera natio va­
cet absque iurium nostrorum violatione.

351

C. IV.—Inter nonnullos decuriones quaestio agitatur
utrum perpetuo desit causa belli legitima si natio nos­
tra indigeret vel spatio vel rebus ad vitam necessariis,
prohiberetur attamen a natione spatiosiore vel ditiore
ea sibi comparare mediis pacificis, v. gr., emptione, emi­
gratione. Negat Zenobius vehementer.
* S. Thomas, In 2 Polit., lect. 13, ed. Spiazzi, n. 304.
’ Id., Sumina Theol., Π-Π, 123, 5, 3m.

Sol.—Recte quidem. Sed quoniam facile exaggeramus
iura nostra ceterorumque officia, practice perdifficile est
determinare quousque se extendant indigentia nostra et
superfluum extraneorum.
C. V.—Diligenter examinata fortuna belli, duces exer- 358
citus decreverunt globulo seu pyrobolo atomico oppug­
nare civitatem apertam ut inde flecteretur hostium bel­
lantium animus. Putarunt etenim illo globulo centum
millia pacificorum civium—pueros, senes vel feminas—
occidendos, at simul millia millium salvandos, in bello
protacto perituros.
Sol.—Duces illi allucinati sunt, quasi principium, quod
dicitur, duplicis effectus (I, 159) peteret dumtaxat effec­
tum bonum compensare malum una cum intentione
consequendi bonum effectum. Quoniam ulterius exigit
ne effectus bonus obtineatur mediante effectu malo.
Sed in casu, uti liquet, millia millium salvantur ideo
quod centum millia interimuntur.
C. VI.—Optime consciis quod natio extera habituali- 359
ter machinatur contra patriam et quod procrastinatio
ex parte nostra potest esse funesta patriae defensioni,
licetne nobis nunc globulum seu pyrobolum atomicum
immittere in illius nationis armamentoria ut ita destrua­
mus robur eius bellicum?
Sol.—Ancipitis aleae plena res Nonnulli pronuntia­
runt nihil esse mali in inimicis deterrendis comminatio­
ne tam exitialis globuli. Verum potest contingere inimi­
cos, dicentes se globulum immissuros in nos, nihil aliud
intendere praeterquam timorem nobis incutere. Licetne
mihi hominem occidere ideo tantum quod dicit se me
occisurum? Inclinant alii huic alteri sententiae, ut ad
inimicos terrefaciendos proclamemus nos plane paratos
globulo atomico adhibendo promiscue seu indiscrimina-

tim. Quae tamen sententia reicienda. Fas est quidem
inimicis notificare nos promptos esse qui efficacem de­
fensionem opponamus eorum aggressionibus; fas est
pariter illos admonere de periculo practice probabili ne
defensio nostra terminos exsuperet moderatae tutelae
quam corde meditamur—practice etenim centuriones et
milites bellum prosequentes non facile continentur in­
tra fines mandati sibi dati a ducibus vel a gubernio—,
quapropter quemvis abusum ex parte inimicorum prac­
tice habiturum abusum ex parte nostra consectarium.
Sed conari ut inimici credant nos fovere intentionem
pravam, forsitan et peiorem quam ipsi foveant, foret
eos excitare ad defensionem praeviam.

360

C. VII.—Num milites qui in bello fiunt captivi sint
poena multandi?
Sol.—Sunt quidem privandi libertate ne ulterius no­
ceant, ad cautelam bellicam; at nisi agatur de crimi­
nosis, nulla alia poena plectendi sunt. Quoniam ut ait
Vitoria, «subditi non tenentur, nec debent examinare
causas belli, sed possunt sequi Principem suum in bello,
contenti auctoritate Principis et publici consilii: unde
pro maiori parte, licet ex altera parte sit bellum iniustum, tamen milites qui veniunt ad bellum et pugnant
in bello aut defendunt vel oppugnant civitatem ex utracue parte, sunt innocentes, et ideo cum iam victi sunt
et non est periculum ab illis, credo quod interfici non
possunt, non modo omnes, sed nec unus quidem ex illis,
sl praesumitur quod bona fide in praelium venerunt» *.

Huc e volumine superiore Casus accedant: Obiector
conscientiae tempore belli (I, 187); Lex conscriptionis
militaris (I, 389).
I
« Vitoria l. c. n. 48.

Doctrina.

Tyrannus (princeps aeque ac gubernium) alius re- 361
gimine, alius usurpatione dicitur. Ille est qui titulo le­
gitimo adeptus potestatem legislativam vel exsecutivam,
ea non in commune bonum utitur sed abutitur in pri­
vatum—suum vel paucorum, puta amicorum—commo­
dum. Hic autem est qui sine titulo legitimo principatum
usurpat vel eo potitur.
Tyrannus propterea usurpatione potest considerari
in actu usurpationis atque post usurpationem consum­
matam.
Et tyrannus quidem usurpatione cum in ipso usur- 362
pationis actu gerat bellum iniustum—iniustum, inquam,
in legitimum principem, et iniustum quoque in rempublicam quam privat iure constituendi sibi principatum—
per se dat locum defensive licito bello: est invasor iniustus, iniustus aggressor innocentis—legitimi principis ac
reipublicae—, cuius vim vi repellere licet, cum inculpa­
tae tutelae moderamine. Immo. quoniam usurpatione
consummata non ipso facto tyrannus adipiscitur titu­
lum principandi—vis enim physica, licet praevalens,
non confert ius morale—, quandiu iniuste principatum
detentat, a pristina aggressione non recedit; per se igi­
tur ius defensionis possidet
1 Interdum attamen, per accidens, bellum defensivum Illicitum con­
tra usurpatorem. Quod enim suscipiendum est In commodum reipublicae.
oportet ne bellum cedat in gravius eiusdem nocumentum: de hoc iudicct maior pars atque sanior populi. Quae prae oculis quoque habeat tem­
poralia esso spiritualibus postponenda et divitias honori natlona’1. ni­
miam pariter indulgentiam, a cooperatione quantumcumque alienam, et
animum adicerc usurpatoribus et ansam praebere posse ulteriori oppres-

Si tamen qui usurpationem consummavit communi
post intenderet civium commodo, a republica poterit
obtinere acceptationem sive consensum, quo possesio
facti transibit in possessionem iuris, auctoritatis seu
principatus. Nec legitimus hucusque princeps erit sem­
per huic iurium translationi rationabiliter invitus; quo­
niam non est regnum propter regem, verum rex propter
regnum.
Gravior occurrit difficultas de tyranno regimine.
At regiminis tyrannici plures gradus. Alius enim abu­
sus potestatis iegislativae aut exsecutivae per modum ac­
tus, et alius abusus systematicus seu habitualis. Iniqua
quidem lex quae tributa imponeret ultra civium vires aut
non servata debita proportione: et multo iniquior lex
quae Christianos averteret a fide aut subditos adduceret
ad morum corruptionem.
Huic etiam regimini multiplex excogitari potest re­
sistentia: passiva, nempe, et activa; haec altera, lega­
lis et illegalis; postrema, denique, civilis seu pacifica
atque militaris sive bellica l.
364
Et resistentia quidem passiva contra tyrannicum
regimen, per se loquendo, est licita: nemo enim, per se,
obligatur lege nisi iusta; est autem iusta quae ordinat
in commune bonum, fertur a competenti auctoritate
atque attingit subditos ad proportionem debitam Qua­
propter lex humana quae non conferat in commune bo-

363

sioni. At temporanea huiusmodi sublectio, in his rerum adiunctls. nihil
detrahit iuri defensionis—cuius penes legitimum principem et populum
suspendit exercitium—neque purgat aggressionis titulum; mutatis propterca circumstantiis, defensivum bellum erit licitum.
J
1 Resistentia passiva nihil innuit praeter inoboedientiam. Resistentia
activa legalis positivam dicit contrarietatem mediis lege relpublicae san­
citis. Resistentia activa illegalis civilis seu pacifica contrarietatem me­
diis relpublicae lege vetitis absque armorum tamen subsidio sive recursu
ad arma. Resistentia, demum, activa illegalis militaris seu bellica contra­
rietatem armatam nominat.

num, exsuperet legislatoris potestatem, dividat inaequa­
liter civium onera, deficit a iustitia. Ergo ex sese non
obligat
Sed et contra regimen tyrannicum resistentia activa
legalis est licita uti plurimum. Nisi enim media iure rei­
publicae sancita repugnent bonis moribus—lex etenim
humana non est morum suprema regula—, aut pericu­
lum maioris mali consulat ne utantur cives privilegio
legis, activa haec resistentia nulli officio adversatur. Im­
mo officio respondet quo adstringuntur cives ad com­
mune bonum, cuius interest maxime ne regimen tyran­
nicum toleretur. Si iure igitur fundamentali civitatis
recursus sit possibilis ad principem tyranno superiorem,
vel facultas conferatur reipublicae tyrannum indicandi,
corripiendi, puniendi, ab his non est mediis abstinendum.

Neque resistentia activa et illegalis semper est illicita 365
pronuntianda. Nam sicut interdum permittit lex huma­
na quae superiori lege sunt vetita, interdum quoque pro­
hibet quae ex iure superiori forent permittenda; utrorique humana lex iniusta. His igitur mediis licebit uti.
4QU0 in casu non resistitur auctoritati sed violentiae,
non iuri sed iuris abusui, non principi sed iniusto aggres­
sori proprii iuris in actu aggressionis»i2. Quia tamen
minus malum est sustinendum ubi immineat maius,
lllegalem hanc resistentiam omittamus oportet ne se­
quantur graviora incommoda. Sicut ergo prae mediis
illegalibus legalia—si spes affulgeat exitus-—sunt tentanda, ab illegalibus oportet abstinere si resistentia in­
efficax et noxia.
i Potest autem obligare per accidens, ob vitandum maius malum, pri­
vatum aut reipublicae. Sicut et valet superior lex eius obstare adimpletio­
ni; ubi humana siquidem contradicat divinae—naturali vel positivae—,
illi obsequiosus non excusaretur a peccato.
J Ziglxana, Summa Phil., Mor. 55, XVII.

Haec immo resistentia activa et illegalis, si civilis,
dicenda est non raro obligatoria. Agitur enim de scriptis
clandestinis, de comitiis secretis de operistitiis vetitis,
de tributorum defraudatione, de frustranda tyranni ac­
tivitate, contentione, exitu. Quae omnia media, si po­
nantur licita simul atque efficacia, interdum commune
bonum postulat reducantur ad praxim.
366
Ipsa denique resistentia activa illegalis et bellica
contra tyrannicum regimen est nonnumquam licita ae­
que ac obligatoria. Si enim princeps sive gubernium ad
tantam tyrannidem perveniat ut systematice. habitualiter, imminenti discrimini committat salutem publicam,
privet populum summis atque essentialibus bonis eius,
conculcet fundamentalia iura subditarum, adsit -spes
quoque de resistentiae bellicae efficacia, saltem de com­
pensandis exitu—physico aut morali—mala ex bello im­
minentia, bonum commune postulat ut defendatur con­
tra iniustum aggressorem populus innocens. Non agitur
vindicta, postquam iniuria fuit consummata; tyrannus
huiuscemodi actu, saltem moraiiter, vim infert, quam
licet vi repellere; regimen est simile violentiae latronum,
et ideo sicut licet resistere latronibus, sic et malis prin­
cipibus l.
Casus primus.

367

Exorto in finitima natione bello civili, ut dicitur,
ouaestio agigata fuit in coetu sacerdotum de huius belli
moralitate. Et fere quidem omnium sententia bellum
erat, circumstantiis cunctis perpensis, prorsus licitum.
Contra quos tamen stetit Modoaldus, quoniam agebatur
de seditione, quam D. Thomas docet peccatum esse gra­
1 S. Thomas, Sumina Theol., ΙΤ-Π, 69. 4.

ve, et quoniam duceret perfacile usque ad tyrannici­
dium, ab Ecclesia reprobatum et condemnatum.
Quaeritur: Num duplex haec obiectio sit revera valida?
Solutio
Praemittamus Angelicum Doctorem, postquam sedi- 368
tiosos damnavit de mortali \ haec alia protulisse ex­
pressa verba: «Regimen tyrannicum non est iustum·
quia non ordinatur ad bonum commune, sed ad bonum
privatum regentis, ut patet per Philosophum in 3 Polit.,
et in 8 Ethic. Et ideo perturbatio huius regiminis non
habet rationem seditionis; nisi forte quando sic inordi­
nate perturbatur tyranni regimen quod multitudo su­
blecta maius detrimentum patitur ex perturbatione
consequenti quam ex tyranni regimine. Magis autem ty­
rannus seditiosus est, qui in populo sibi subiecto dis­
cordias et seditiones nutrit, ut tutius dominare possit.
Hoc enim tyrannicum est: cum sit ordinatum ad bonum
proprium praesidentis cum multitudinis nocumento» 2.
Bellum ergo civile non est cum seditione confunden- 369
dum. Sed oportet bene perpendatur num maius detri­
mentum immineat multitudini ex suscepto bello civili
quam ex ipso regimine tyranni. «Potest enim contingere
ut qui contra tyrannum agunt praevalere non possint, et
sic provocatus tyrannus magis desaeviat. Quod si prae­
valere quis possit adversus tyrannum, ex hoc ipso prove­
niunt multoties gravissimae dissensiones in populo, sive
dum in tyrannum insurgitur, sive post deiectionem tyran­
ni erga ordinationem regiminis multitudo separatur in
partes. Contingit etiam ut interdum, dum alicuius auxi» S. Thomas, l. c., 42, 2.
* Id., ib., 3m; cf. etiam q. 37. a. 1. 2m.

lio multitudo expellit tyrannum, ille, potestate accepta,
tyrannidem arripiat, et timens pati ab alio quod ipse in
alium fecit, graviori servitute subditos opprimat»
370
Propositio autem in Cone. Constantiensi reprobata
haec erat: «Quilibet tyrannus potest et debet licite et
meritorie occidi per quemcunque vasallum vel subdi­
tum..., non expectata sententia vel mandato iudicis
cuiuscumque» (Denz. 690). Quapropter vetitum quidem
est ne tyrannus regimine occidatur privata auctoritate
—nisi in actu aggressionis, quae alias repelli nequeat,
contra vitam civis vel reipublicae.
Nec tamen raro contra huiusmodi tyrannum bellum
lustum indicitur, cuius possibilis quidem exitus—una
cum libertate a tyrannide—mors tyranni. Ideo Bafiez:
<In casu quo rex tyrannice gubernet, potestas erit in
republica ad deponendum principem, vel etiam ad occi­
dendum pro defensione ipsius reipublicae» 2.

371

His dictis quoad tyrannum regimine, verbum dum1 S. Thomas, op. De regimine principum, seu De regno, I. 7 ; ed.Spiazzl, n. 768.—«Nos seremos nosotros quienes disimularemos las desventsjas
de los movimientos armados contra el poder civil...: l.° Dificultades de
organlzaciôn. Infide’.idades, traiciones, delaciones. A la hora de la verdad defecciones. 2.® Exito comprometido. El poder de los modernos Estados es formidable. El himno de la victoria lo cantaran, casi siempre. las
ametralladoras y los aviones. 3.° Cons2cuencias, siempre tristes. Cadâveres.
Sangre, Luto. 4." En la derrota, represalias dei poder vencedor. 5.° En el
trlunfo, cstimulo para la venganza de los vencidos... Pongarros en la
ba’.anza, a un lado, todos esos fieros males. Pero pongamos al otro. cuando se dé el caso, la tirania de un poder brutal. Una opresiôn servil. Una
legalidad anârquica. La perspectiva de anos y aôos de lucha estéril. que
acaso no logre—al cabo de muchos—sino apenas la no aplicaciôn de una
ley. Pongarros una tirania. aduefiada del poder, que de la ley se sirve
precisamente para hacerse inexpugnable... Ur.a diso’.uciôn moral, una disgregaciôn nacional, una destrucciôn de la patria... f.Qué pesarâ màs?
Pues cuando se viera que a todo esto no se pondrâ remedio sino por un
hecho de fuerza, ôho séria preferible afrontar de una vez el peligro y
dar la batalla decisiva?» (De Castro Albarran, El derecho al alzamiento, pp. 295 S., ed. 1941).
« Banez, De iure et iustitia, in q. 64. a. 3, ed. 1595, p. 205.

taxat adiciendum quoad tyrannum usurpatione. Quandiu usurpatio non sit legitimata. tandiu hic gerit in ci­
vitatem iniustum bellum et propterea potest occidi a
civitate et cive, iure belli, immo et ab extero iure de­
fendendi innocentem. Ipsemet D. Thomas: «Tullius lo­
quitur in casu illo quando aliquis dominium sibi per vio­
lentiam surripit, nolentibus subditis, vel etiam ad con­
sensum coactis, et quando non est recursus ad superio­
rem, per quem iudicium de invasore posset fieri: tunc
enim qui ad liberationem patriae tyrannum occidit lau­
datur et praemium accipit» l.
Alii casus.

C. II.—Loquebantur nonnulli duces militum de ne- 372
cessitate insurgendi contra principem qui tyrannice
prorsus gubernabat. Opposuit attamen Timotheus popu­
lum quidem habere ius sibi providendi de principe, hunc
autem semel et modo absoluto designatum non amplius
posse, absque iniuria et infidelitate, destituere
Sol.—«Si ad ius multitudinis alicuius pertineat sibi
providere de rege, non iniuste ab eadem rex institutus
potest destrui vel refrenari eius potestas, si potestate re­
gia tyrannice abutatur. Nec putanda est talis multitudo
infideliter agere tyrannum destituens, etiam si eidem in
perpetuo se ante subiecerat; quia hoc ipse meruit in
multitudinis regimine se non fideliter gerens ut exigit
regis officium, quod ei pactum a subditis non servetur.
Sic Romani Tarquinium superbum, quem in regem sus’ S. Thomas, in 2 Sent., d. 44. q. 2. a. 2. 5m.—Vitoria tamen animad­
vertit: «Nihilominus est periculosum quod fiat sine tumultu et sine eo
quod vergeret in damnum reipublicae. Unde oportet quod, omnibus pen­
satis. fiat, pensato commodo reipublicae, et sine seditione et periculo
reipublicae. et habita spe de nece tyranni» (in 1I-II, 64. 3, n. 5, ed. Beltrân de Heredia).

ceperant, propter eius et filiorum tyrannidem a regno
eiecerunt» *. Populus ergo qui principem constituit in
commune civitatis bonum, non renuntiat, neque valide
posset renuntiare, mutationis iuri: principis designatio,
quantumcumque dicatur absoluta, bono reipublicae condicionata manet.
373

c. III.—Montanus, parochus, interrogatus a signife­
ris cuiusdam politicae factionis, de liceitate resisten­
tiae activae in tyrannum regimine, eam quidem appro­
bat a communi bono postulatam, contentam tamen in­
tra media legalia; horum si terminos excedat, est, eius
sententia, reprobanda.
Sol.—Media legalia non sunt ut plurimum sufficien­
tia: astutus siquidem tyrannus, praeterquam in regimi­
nis fulcimentum plura faciet legalia quam sint licita,
nulla permittet fieri quae, quantumcumque licita, pe­
riculosa sint regimini. Quia tamen minus malum est to­
lerandum ubi maius immineat, ab illegal! resistentia
abstinendum est ne sequantur graviora incommoda. Qua­
propter parochi responsio non fuit satis accurata: illi­
citum per accidens potest esse licitum per se.

374

C. IV.—A resistentia illegal! bellica nonnulli theolo­
gorum abhorrent quod ipsam putant a D. Thoma e
Christianis moribus exclusam; dixit etenim: «Si om­
nino contra tyrannum auxilium humanum haberi non
potest, recurrendum est ad regem omnium Deum, qui
est adiutor in opportunitatibus, in tribulatione. Eius
enim potentiae subest ut cor tyranni crudele convertat
in mansuetudinem» 12.
*
Sol.—D. Thomas loquitur in casu extremo, cum sci-

ii
G.

1 S. Thomas, op. De regimine principum, I, 7, n. 770.
» Id., Z. c., n. 772.

licet auxilium hominum haberi nequit, seu cum nihil
aliud est homini possibile, prout iam Cordovan! animad­
vertit 1 ; quapropter cum populus non valet arma sume­
re, vel cum arma sumentibus spes fundata deest tyran­
num debellandi, vel cum mala ex bello timenda sunt
peiora ipsa tyrannide.
C. V.—Gorgonius, cappellanus militum, quosdam au- 375
divit officiales exercitus parare insurrectionem bellicam
contra gubernium vere tyrannicum. Conatur ergo in­
surrectionem impedire, suadens resistentiam mere pas­
sivam, aut activam legalem, saltem illegalem sed ci­
vilem.
Sol.—Gorgonius bene fecit, quandiu tyrannis devin­
ci possit mediis istis pacificis. Resistentia etenim passi­
va parit minora incommoda, quam activa; activa legalis
quam activa praeter et contra leges; illegalis civilis
quam bellica.
C. VI.—De iudice contendunt viri catholici cuius sit 376
prudenter iudicare de belli opportunitate et liceitate in
regimen tyrannicum; alii iudicium deferunt episcopis
nationis; quod alii relegant ducibus exercitus Quid te­
nendum?
Sol.—Iudicium quidem de armorum sufficientia per­
tinet ad duces militares—quorum est igitur sententiam
dare de fundata spe felicis exitus—; iudicium vero de
sufficientia causae ad eos omnes spectat qui ob civicas
virtutes sunt populi optimates—in his, abs dubio, epis­
copi.

J Cordovani, spuntt di Sociologia, ed. 1948, p. 204.

X.

SCANDALUM
Doctrina.

377

i

Scandalum, etymologice, offendiculum nominat seu
obicem positum in via, cui impingens viator disponitur
ad casum. Ad ordinem moralem vox translata id omne
significat quod praebet proximo ansam spiritualis casus
vel ruinae. Hinc definitur: Dictum vel factum1 minus
rectum 123praebens occasionem 1 ruinae seu peccati4.
Dictum vel factum huiuscemodi, cum praebeat occa­
sionem peccati, dicitur escandalum activum, ut distin­
guatur a scandalo passivo seu a peccato in quod proxi­
mus labitur occasione illius dicti aut facti.
Et si quidem dictum vel factum non sit malum, ma­
lum tamen appareat ob unam malitiam circumstantis,
habetur scandalum passivum pharisaicum, seu mere
acceptum; si sit, e contra, malum aut speciem mali prae
se ferat, habetur scandalum pusillorum, qui periclitan­
1 Non sufficit concupitum nec ideo cogitatio: qucnian actus interni
latent proximum, cui propterea non datur occasio peccandi : ergo volun­
tas scandalizandi seu scandaium mere affectivum nondum est scandalum
—licet peccatum contra caritatem, qua tenemur proximis velle bonum—.
Econtra, omissio dicti vel facti potest esse ceteris manifesta; ea igitur
scandalum possibile.
I
1 Dicitur minus rectum, non quia minus bonum, sed quoniam malum
est aut habens speciem mali : actus enim bonus, ideoque dictum vel fac­
tum perfecte rectum, magis munit proximum contra casum quam ad
casum disponat.
3 Dicitur praebens occasionem, quoniam vera causa peccat: proximi
una est eius voluntas; insuper quoniam non requiritur lapsus proximi,
verum occasio ’apsus.
‘ Occasionem requirimus ruinae seu peccati; «essentia scandali non
est igitur quaerenda in admiratione causata, nec in stimulata cognitione,
nec m irritatione producta ; sed in eo quod praebere potest, seu capax
est praebendi ansam, seu causam occasionalem peccandi, v. gr., si ad
minimum sequeretur iudicium temerarium, suspicio iniusta, rumor» <Marc.
Inst. Mor., I, 505. ed. 1927).

tur ex infirmitate vel ignorantia, ideoque scandalum
acceptum quoniam datum.
Scandalum activum in directum atque indirectum 378
subdividitur: directum dicimus quod habet lapsum pro­
ximi obiectum voluntatis, prout lapsus hic est volitus
aut quatenus noxius proximo—dum quis formaliter vult
proximum ruere seu peccare—et tunc vocatur scanda­
lum diabolicum, aut quatenus utilis vel delectabilis dan­
ti scandalum—dum quis formaliter vult proximum ope­
rari opus quo ruit vel peccat—et tunc scandalum simpli­
citer directum nuncupatur; indirectum vero, quod ha­
bet lapsum proximi praevisum, sed non volitum. Sic fe­
mina quae leviores vestes indueret ut, excitata concu­
piscentia sacerdotis, hic a statu decidat et vocationi
valedicat, committeret scandalum diabolicum; simpli­
citer autem directum quae ut, excitata viri libidine, hunc
babeat fornicationis complicem, ex quo delectationem
vel lucrum sibi comparet; demum, quae, ut se accom­
modet regionis moribus, augeat vel simulet pulchritu­
dinem, concupiscentiam pravam virorum praevidens
dumtaxat, haec non nisi indirecto scandalo locum daret.
Et de malitia quidem scandali passivi nulla agitatur 379
quaestio; id enim liquet exsistere peccatum penes pro­
ximum, mortale aut veniale; nec peccare occasione dicti
iactive alieni innuit secundum se contrarietatem ad ali­
quam specialem virtutem, scandalizatum cum contingat
ruere in cuiuslibet generis peccata; importat potius cir­
cumstantiam minuentem malitiam quae est peccati,
prout minus peccat cui occasio offertur quam ille qui
quaerit occasionem.
Agitatur tamen, eaque practica duplex, de activo 380
scandalo: num videlicet qui dicto vel facto scandalizat
proximum ille peccet contra caritatem; an insuper con­
tra virtutem quam laedit proximus scandalizatus. Aliis

verbis, utrum cum herus, detrahens de salario expectato
ab operariis, his tribuit blasphemandi occasionem, ipse
peccet—praeterquam contra iustitiam, ubi iniusta salarii
minoratio—contra caritatem; num etiam peccet, prout
scandalizati, blasphemiae peccato.
Verum altera quaestio—quam hic passim Doctores
agunt—partim a nostra exsulat, ubi scandalum nempe
activum cooperationi efficaci simul ac culpabili aequipolleat (453n), quoniam active sic scandalizans est peccati ab altero patrati vera concausa. Intra terminos
autem nunc servandos negotium—si quid aestimo—difficultate caret. Liquet etenim eum qui directe scandalizat peccare peccato ad quod inducit—omnis omnino vir­
tus vetat ne intendamus sive velimus ipsam laedi, a
nostris etiam proximis—et propterea obligari ut aperiat
in confessione num dicto aut facto intenderit proximum
committere adulterium, vel homicidium, vel furtum po­
tius: haec enim habuit volita seu in affectu. Sed nulllatenus constat dantem indirectum scandalum mali­
tiam eam contrahere quae inest scandalo passivo, quo­
niam non demonstratur quamlibet virtutem nos adstringere ne alicui tribuamus meram occasionem violan­
di ipsam; qui ergo peccat scandalo indirecto, is peccat
forsan contra caritatem, ut mox dicemus, sed non pro­
batur reus iniustitiae, intemperantiae, etc.

1 i

('
»

381

Ad quaestionem vero primam dicendum: Scandalum
activum, praeter malitiam quam forsitan habet ex oblec­
to induit malitiam contra caritatem; directum quidem,
semper; indirectum, nisi ratio proportionata excuset.
Quoniam dictum vel factum scandalosum, praeter ma­
litiam quam nominat ex sese, ubi dictum vel factum
fuerit malum, puta plasphemia, fornicatio—quamque
non nominat dictum vel factum bonum, quantumcum-

que habeat speciem mali—, caritati opponitur quae
nos vetat ne proximo valimus malum—praecipue spi­
rituale, temporale longe deterius—aut demus sine causa
proportionata (393s) occasionem incurrendi malum.
His dictis de scandali malitia, verbum superest de 382
eiusdem gravitate. Liquet autem scandalum passivum
non exsistere de se peccatum grave: non enim nominat
ex propriis culpam mortalem ab eo commissam cui fuit
occasio oblata peccandi. Activum vero scandalum di­
cit peccatum ex genere mortale: suapte namque natura
contrariatur caritati, unde legimus: «.Qui scandalizave­
rit unum de pusillis istis qui in me credunt, expedit ei
ut suspendatur mola asinaria in collo eius, et demerga­
tur in profundum maris... Vae homini illi, per quem
scandalum venit» (Mt. 18, 6 s.); non est igitur peccatum
veniale nisi propter defectum deliberationis aut prop­
ter materiae parvitatem—dum quis alteri praebet occa­
sionem ut peccet venialiter.
Scandalum igitur eo erit gravius quo magis influat
—ex operis natura aut propter condicionem sive scan­
dalizantis sive scandalizati—in proximi peccatum, hoc sit
gravius, fueritque magis volitum. Levius erit, e contra,
quo minus influat in peccatum proximi, hocve sit levius
aut minus volitum, ob deliberationis puta defectum *.
1 «Peccatum scandali tanto gravius est quanto ruina proximi est
maior, et quanto magis intenditur, et quanto magis ex actione nostra
sequitur (v. g. datum coram adolescente vel a sacerdote), et quanto nu
merosiores sunt personae quae ad peccatum moventur» (Merkelbach
Th. Mor., I. 959, e. 3).—«Parvitas vel gravitas materiae in casu, potius
quam ex parte actionis scandalizantis, pensanda est sive cx parte ruinae
in quam proximus inducitur, sive ex parte influxus actionis scandali­
zantis in scandalizatum: est enim scandalum praebere alteri occa­
sionem ruinae spiritualis. Sive ergo ruina fuerint levis, sive causa
infuens in ruinam fuerit Inefficax vel quasi inefficax, quidquid sit
de gravitate actionis emissae a scandalizato, peccatum scandali erit
leve; dum, e contra, quoties ruina proximi est gravis, et actio scandalosa efficaciter influit in talem ruinam, peccatum scandali evadit, ex
1«

Sicut caritate tenemur corripere peccantem vel ad­
monere peccaturum, eius ergo emendationem procura­
re vel lapsum praecavere, a fortiori caritate ad id adstringimur, cum maiori ergo incommodo quam ceteri,
ubi occasionem dedimus ut proximus peccaverit vel pec­
cet x.
Reparatio autem postulat tum ut ulterior dati scan­
dali influxus auferatur pro posse, tum ut emendationi
consulatur eius qui peccavit scandalizatus.
Porro scandalum publicum est reparandum publice,
ut reparatio omnibus innotescat atque prosit: nec propterea sufficit ordinarie bonum exemplum, sed requiritur
expressa retractatio; satis est interdum si retractatio
coram parocho fiat qui postea rem divulget; immo pu­
blicus concubinarius, usurarius, etc., quandoque satis
faciunt si, relicto pravo commercio vel negotio, publice
atque devote frequentent sacramenta. Scandalum se­
cretum reparandum est coram inde damnificatis; et ubi
quidem quis proximum induxerit in stabilem perversio­
nem, tenetur sub gravi adlaborare ut, per se vel per
alios, ipsum ad rectum tramitem reducat; ubi tamen
proximum induxerit in peccata dumtaxat transeuntia,
bonum exemplum sufficit—nisi scandalum datum fue­
rit per iniqua consilia, quae sedulo revocanda sunt
circumstantiis, mortale, etiamsi forsan actio scandalosa in se fuisset
levis. Ita, e. g., si sacerdos ancillam populo suspectam nimis frequenter
alloquatur, ex qua actione populus graviter scandalizetur, scandalum erit
mortale, etsi illa allocutio leviter tantum, vel etiam nullimode fuisset in
se peccaminosa. Ex adverso, qui homini valde prono in gravia peccata
committenda levem tantum occasionem praebet mortaliter peccandi, gra­
vi scandalo non peccat, quia grave illius peccatum magis ex eius ma­
litia et prava consuetudine quam ex levi occasione oritur» (Fanfani, Th.
Mor., Π. 1351.
» Urget insuper obligatio sive ex officio si scandalum superior dede­
rit qui tenetur spirituali bono subditorum consulere, sive ex iustitia si
quis inlustis mediis—vi, metu, dolo—alterum induxerit ad peccandum.

quandiu pergunt esse efficacia \ Qui aliud facere nequit,
pro scandalizato minimum oret12.
Grave vel damnum vel incommodum excusare po­
test ab scandali reparatione; quin propterea semper
excuset. Obligatio siquidem caritatis non urget uti plu­
rimum cum gravi incommodo. Si quis tamen proximum
induxerit in stabilem peversionem, obligatur ex caritate
cum gravi incommodo, nam proximus tunc versatur in
necessitate gravi et quasi extrema3.
Casus primus.

Valentina, quae ceterum bonis moribus praedita est 384
ac religionis studiosa, cum tamen vestium ornatu ceteris
eiusdem condicionis puellis excellere cupiat, haud raro,
praesertim cum ad aquas proficiscitur, vestes parum mo­
destas induit.
Confessarius, cui rem aperit, eam vehementer obiurgat ab eaque exigit ut honestiores mores sequatur At,
cum eadem id serio promittere non valeat, confessarius
anceps haeret num possit ei absolutionem concedere
Quid ad casum?
1 Marc, Inst. Mor., I. 513. ed. 1927.—Superioris scandalum datum sub­
ditis reparandum est his manifestando displicentiam de pravo exemplo
et adhortatione ne ipsum sequantur. Qui scandalum dedit medio inlusto.
id reparare tenetur influxum actionis coercendo, sic videlicet quod pro­
ximus non amplius vi, metu, vel dolo ducatur ad peccandum (Marc.
I. c.. n. 514).
• Quia sacramenta nequeunt indignis ministrari, illicite quis ad sa­
cramenta admitteret non reparantes grave scandalum. In praxi oportet
saepius modum reparationis determinari a confessario, a parocho, a viro
probo.
3 F'nfant, l. c., n. 138.—Ab obligatione ex iustitia grave incommodum
non dispensat, cum iustitia obliget etiam cum magno incommodo ad
damnorum renarationem (Fanfani, ibidem).

Solutio
385

Valentina dicitur non raro vestibus parum modestis
indui, maxime cum ad aquas proficiscitur, sed hac una
intentione ut puellis eiusdem condicionis ipsa excellat.
Agit propterea ex vanitate, nec intendit viros inducere
ad peccatum. Hoc ex capite levem incurrit culpam.
Quousque tamen eius se extendat immodestia, non
satis constat; at vestes parum modestae ab immodes­
tissimis certo distant; puella, de cetero, bonis moribus
praedita studiosaque religionis laudatur; ergo videtur induigere denudationi modicae, praeter status quidem con­
dicionem, non attamen insolitae; nec timet ab aliis imi­
tari, cum singularitatem potius appetat; igitur vel pec­
catum immodestiae non est grave. Quapropter nec scan­
dalum.
386
His in adiunctis confessarius Vaientinam absolvere
non dubitet.
Eam tamen obiurget, nam certum est «per quamvis
liberiorem vestiendi modum, quo partes minus honestae
aliquantum deteguntur, licet ad grave peccatum non
pertingat, pudorem et verecundiam illam naturalem,
quam Auctor naturae homini indidit ac velut murum
contra pravae concupiscentiae libidines constituit, pedetentim deminui atque obtundi» l; eo magis quod agitur
de honesta ac religiosa puella. Huius condemnet vanita­
tem; vestiendi morem improbet -. Animadvertat tamen
fragilitatem sexus debilis et quam sit arduum singulis
repellere cultum paganum iam receptum. Hic non vin­
’ Ter Haar, Casus consc. de praecipuis huius aetatis peccandi occa­
sionibus, n. 170, ed. 1934.
3 Cf. Instructionem S. C. Concilii ad Ordinarios dioecesanos, diei 12
lan. 1930. de inhonesto feminarum vestiendi more (AAS. 22 [1930],
pp. 26 ss).

citur unius studio aut studio paucarum; potius conan­
dum est ut per societatem feminarum mores magis mo­
desti introducantur, quibus puellae catholicae fidem pro­
fiteri, saltem non dissimulare, glorientur ‘.
Alii casus.

C. II.—Nonnullas habet Hermas feminas paenitentes 387
quae se passim accusant grave passas scandalum. Mira­
tur Hermas, cum agatur de feminis pietati deditis. Eas
ergo interrogat quid sibi velint dum se passas scandalum
accusant. Ipsis respondentibus se dictis vel factis proxi­
morum magna admiratione, indignatione, verecundia
fuisse suffultas, confessarius petit a theologo num haec
habenda sint pro scandalo passivo.
Sol.—Negative; «ita quod corrigenda sit opinio plu­
rium de vulgo, qui dum vident aut resciunt aliorum pec­
cata, dicunt se esse scandalizatos quia iuste commoven­
tur, pudore suffunduntur, indignantur: scandalizari enim
est pati ruinam spiritualem; isti autem nullam ruinam
spiritualem passi sunt; quinimmo ex mala actione alte­
rius occasionem sumunt bonas actiones faciendi quales
sunt sanctae protestationes et expiationes» 2.
* Inter mndia specialia Ter Haar (I. c., n. 172) haec signat: «Invitare
matronas condicionis magis distinctae ut exemplo praeeant audacterquc
respectum humanum conculcent, imo etiam ut inter se conveniant de
certis vestibus in publicis societatibus et conventibus non gestandis; item
ut e privatis domibus arceant Imagines, picturas, periodica illustre ta quae
infantium pudorem deminuere possint; ut praesertim parvulae puellae,
vel etiam pueruli, brevioribus vestibus non induantur, etc.; providere ut
feminae nomen dent associationi quae specla’i modo intendat verecundiam
in vestitu tueri, Impugnare huiusmodl inhonestatem. Denique, quoad
eius facere possunt, curent etiam animarum pastores, ut auctoritas civilis
leges et statuta ferat contra inhonestatem quae committi solet in balneis
publicis, in littore maris, In ludis gymnasticis, etc., et ut quae statuta
sunt severe custodiantur».
ï Fanfani, l. c. n. 133.

C. ZZZ.—Accedens pro confessione annua, haec accusal
Henricus, inter alia: «pravo meo exemplo fui aliis occasio
graviter peccandi». An satis faciat integritati confes­
sionis?
Sol—Negative : praeter numerum et malitiam siqui­
dem actuum vel omissionum quae significantur «pravo
exemplo», debet exprimere: a) qualitatem seu condicio­
nem personae, tum scandalizantis, v. gr., si est pater
vel superior, cui spiritualis cura subditorum incumbat
—nam hi peccant etiam contra pietatem vel officium—,
tum scandalizatae—v. gr, si quis feminam coniugatam
vel voto ligatam scandalizaverit ad luxuriam—; et
b) probabilius, numerum scandalizatorum ’. Immo, si
scandalum fuit directum, speciem peccati ad quod pro­
ximus fuit inductus.

389

C. IV.—Se Sidonius accusat blasphémasse publice, de
scandalo incircumspectus. Contraxitne scandali mali­
tiam?
Sol.—Faciliter. Nam etsi praevidere possit aliquos
non ideo peccaturos, vel qui sunt ita probi ut caveant
imitationem, vel qui sunt ita viles ut peccent independenter ab exemplo; praevidere potest et debet quosdam
infirmos vel pusillos occasionem inde sumpturos esse
ad blasphemandum.

390

C. V.—Herculanus, paterfamilias, commisit coram
filio furtum grave, quo huic dedit occasionem patrandi
plura furtula. Num Herculanus graviter peccaverit.

i

1 C(. I, 218.—«Cum autem in praxi saepe sit impossibile indicare
accuratum numerum personarum scandalizatarum cumque scandalum
Indirectum frequenter non sit peccatum mortale, sive propter materiae
sive propter actus imperfectionem, saepe sufficit modo generali In con­
fessione declarare tale peccatum esse commissum coram pluribus» (Prümmer, Th. Mor.. I. 609, ed. 1931).

Sol.—Peccavit quidem graviter ob furtum; leviter
tamen ob scandalum. Exnresse Mare ’.

C. VI.—Ad Donatum confessarium accedunt coniuges: 391
vir retinet ancillam uxori non sine ratione suspectam;
uxor admittit ad familiaria colloquia venusculos ama­
sios propter quod vir offenditur. Accedit quoque clericus
qui famulam populo suspectam domi retinens, ansam
praebet peccatis detractionis, calumniae, et contemp­
tus pro statu clericali. Suntne isti paenitentes de scan­
dalo arguendi?
Sol.—Affirmative. Ita Merkelbach 2.
C. VII.—In quadam civitate facta fuit publica mani- 392
festatio contra statum clericalem, contra R. Pontificem
et in favorem libertatis conscientiae. Ut est idearum
confusio, huic manifestationi concursum suum praebue­
re catholici plures qui saepe in anno ad sacram Synaxim accedunt, qui nomen suum dederunt confraternitatibus et piis associationibus. Hi catholici sine dubio
ita se gesserunt, ut partibus quibusdam politicis faverent, etsi aperte dictum fuerit illam manifestationem
non habere sensum politicum determinatum. An et qua­
tenus concurrentes huic manifestationi absolvi possunt?
Sol.—Ah hunc casum Ferreres: <In casu agitur de
scandalo publico, quod publicam postulat reparationem.
Hinc praestaret a loci Ordinario petere instructiones pro
absolvendis in casu huiusmodi paenitentibus, qui certe
absolvi poterunt, dummodo doleant et sincere propo­
nant, et insuper ostendant se paratos ad exsequendas
instructiones Ordinarii. Poterunt etiam absolvi simplici­
ter et absolute, si hanc vel similem declarationem subs—
> Marc, l. c., η. 508.
ï Merkelbach, l. c. η. 969.

1

cribant et publici iuris faciant in aliqua ephemeride
illius civitatis: Ego N. volens reparare scandalum a me
datum concurrendo inconsiderate manifestantioni anticatholicae talis diei, declaro me dolere de tali actione,
cuius effectus non bene perpendi, et cuius tendentiam
contra nostram Sanctam Fidem catholicam et contra
auctoritatem R. Pontificis omnino reprobo» \

XI.

PASSIVI SCANDALI PERMISSIO
Doctrina.

»

393

Quaeritur de causis excusantibus a praeviso, nec ta­
men volito, futuro scandalo, ita quod scandalum huiuscemodi non imputetur ei qui scandalizavit indirecte (381).
Porro a passivo scandalo pharisaico (377) quaelibet
ratio excusat: cum is enim qui ex malitia propia scan­
dalizatur, in necessitate nulla versetur, ipsi non tene­
mur subvenire cum incommodo proprio; hinc et Domi­
nus scandalum pharisaeorum contempsit (Mt 15, 14).
Vult autem caritas ne offeramus sine ratione ulla occa­
sionem peccandi vel iis qui ex malitia peccant; ideo
requiritur et sufficit vera quaecumque causa.
Propter scandalum igitur pharisaicum nulla bona,
spiritualia aut temporalia, sunt a nobis, uti plurimum,
dimittenda: bonum enim spirituale satis compensat
illud malum, et si quis temporalibus propterea valedi­
ceret, «hoc et noceret bono communi, daretur enim ma­
lis rapiendi occasio; et noceret ipsis rapientibus, qui
retinendo aliena in peccato remanerent» 2. Dixi ut plu> Ferreres, Casus Conse., I, 238 s., ed. 1926.
ï S. Thomas, Summa Thcol., Π-Π. 43. 8.

rimum, nani «si malum quod timetur esset longe maius
bono quod obtineretur opere, ut si timeretur peccatum
valde grave in articulo mortis, aut plures esse peccatu­
ros; ita punitio peccatoris aliquando relinquenda, si ti­
meatur schisma» *, tunc dimittenda essent. Tenemur
quoque opera indifferentia omittere ubi vel levis causa
desit ut his vacemus; sic clericus tenetur, ubi facile pos­
sit, declinare, per aliam transiens viam, homines nefa­
rios qui videntes eum deambulantem blasphemabunt
A scandalo passivo pusillorum (377) ratio excusat 394
proportionate gravis: hoc enim scandalum subaudit pro­
ximum indigentem; nec tamen tenemur caritate provi­
dere commodo proximi cum maiori vel pari nostro in­
commodo. Pensetur ergo oportet tum gravitas indigen­
tiae tum nocumentum ex subventione secuturum—nobis
ipsis vel ordini sociali ex frequenti praxi consimili—tum
conexio actus nostri cum scandalo alieno eiusque in hoc
influxus, ut causa sufficiens aut insufficiens pronun­
tietur 2.
Propter scandalum ergo pusillorum nullatenus a no­
bis dimittenda sunt bona quae, ex iure naturali vel positivo-divino necessaria veniunt ad salutem necessitate
medii: quoniam, si necessaria nobis, caritas vult ut nosipsos prae proximo diligamus; si vero necessaria alte­
ri, petit caritas ut subveniamus ei qui magis indiget, po­
rro qui scandalizatur corruit sponte. Nec illa ulterius
1 Merkelbach, Th. Mor., I. 963, ed. 3.
2 Gravior propterea causa petitur quo peccetum timetur probabilius,
gravius aut plurium. Et probabilius quidem peccatum imminet quo pau­
ciores vel levlores femina vestes induat, quo nudatio pariter minus soli­
ta : gravius, si id agat coniugata—excitans concupiscentiam adulterii—aut
inde plures feminae—eius normam sectantes—liberiorem vestiendi modum
imitentur: plurium, denique, si insufficicnler tecta procedat publice quam
si privatis coetibus se exhibeat, utputa occasione sollemnioris prandii.

bona quae nobis exsistunt necessaria necessitate prae­
cepti negativi iuris naturalis: haec etenim non dimit­
tuntur absque peccato—cum obligent semper ac pro sem­
per—, prohibet autem caritas ne peccemus ipsi, quamvis
inde proximi peccatum praepediamus.
395
Propter illud tamen scandalum cessant quandoque
seu non obligant praecepta affirmativa naturalis iuris:
in concursu enim superioris legis vim amittit inferior
propriam; a fortiori praecepta iuris positivi, cum divini
tum praecipue humani.
Consiliorum vero praxis seu exsecutio, quandiu re­
manet libera—seu non obligatoria—, saepius differenda,
interdum dimittenda est simpliciter x.
Propter pusillorum, denique, scandalum interdum
temporalia nostra dimittenda sunt, nam spirituale dam­
num, etsi liberum, proximi quandoque maioris est facien­
dum quam temporale proprium; nullatenus ramen tem­
poralia aliena quorum cura nobis commissa—nisi con­
sensus domini rationabiliter praesumatur—, quia non
tenetur facere eleemosynam nisi ille cui superfluum est,
superflui igitur dominus.
396

At quoties bonum nostrum, spirituale aut temporale,
cadens sub praecepto vel sub consilio, dimittendum dixi­
mus, ad necessitatem proximi subintellege, cui forsan
1 «Ubi ex opere consilii sequitur grave scandalum pusillorum, tunc
debet omitti ta'e opus consilii vel differri ad tempus, vel si opus non
est mignae utilitatis, et scandalum est magnum, totaliter debet dimitti
si scandalum sit mortale; sicut si ex hoc quod mulier ieiunat ex consilio
semper sunt iurgia inter ipsam et maritum usque dum veniat ad mor­
tale, laudabilius est et debet illud dimittere» (Vitoria, in II-II, 43, 7> n. 5,
ed. Beltrân de Heredia).
■^1
Quandoque tamen caritas ad se vel ad alios postulare vel suadere po­
test consilii exsecutionem non obstante scandao: agitur actus cum effec­
tu duplici et potest effectus bonus intentus iustificare plene alterius effec­
tus permissionem (I. 159). Ipsi scrupuli quibus conscientia angitur dicunt
quandoque grave incommodum, huiusccmodi scandalum excusans.

fit satis si alium in obtentione, retentione seu adimple­
tione modum serves vel expectes tempus. Saepe quoque
pusillorum scandalum vitari poterit per admonitionem
de actionis rectitudine—puta ob dispensationem—et suf­
ficienti causa; si post datam congruam explicationem,
cuius proximus capax est, scandalum persistat, hoc po­
tius quam pusillorum dicendum pharisaicum.
Casus primus.

Videns quendam periodicorum venditorem exponere, 397
cum animarum gravi scandalo, folia plurima irreligiosa
et turpia, Faustus ignem apposuit noctu qui aediculam
et periodica consumpsit penitus. Rem gestam aperuit
postmodum confessario, eamque probare nititur quoniam
et bonum spirituale, plurium maxime, praeponendum est
temporali unius emolumento, et nemo umquam ius ha­
bet qui rebus abutatur quamvis suis, et meritoria, prae­
terquam licita, defensio innocentium contra aggressorem
prorsus iniustum. At confessarius ipsum arguit de in­
discreto zelo.
Quid de confessarii sententia?

Solutio
Nulla profecto dubitatio quin bonum spirituale plu- 398
rium praeponendum sit temporali unius emolumento, et
ideo nos adstringi ut dimittamus temporalia nostra ne
simus proximis vera peccandi occasio; non tamen se­
quitur nos inde ius habere ut destruamus temporalia
aliena ad impediendum quod alii dant scandalum.
Nec opponatur nemini ius esse ut abutatur rebus suis·

dominium enim et honestus usus non iisdem limitibus
continentur; proprietas non amittitur abusu. Hic equi­
dem, quoniam malus, est poena dignus; at non privatus
poenam imponit licite, verum competens una auctori­
tas: esset namque contra commune bonum si cuilibet
liceret vindictam sumere de malis quae in societate com­
mittuntur.
Sed id dumtaxat, practice, Faustus noster fecit, pu­
nire venditorem periodicorum: eo etenim quod noctu
apposuit ignem ut damnificator tegeretur, impossibile
venditori erit cognoscere ob quam causam fuit ei dam­
num illatum, num, v. gr., ob praeviam iniuriam perso­
nalem aut propter periodica quae vendit factioni poli­
ticae propitia. Non igitur in posterum abstinebit ab ex
ponendis foliis scandalosis.
399
Quid si ob damnum sibi illatum venditor revera pro­
hiberetur ab ulterius exponendis et vendendis irreligio­
sis turpibusque foliis?
Imprimis, etiam quando superior lex caritatis impo
nit cuilibet cessionem vel dimissionem temporaliu H
—quorum possessionem vel retentionem non prohibet
iustitia—, non propterea permittit a privatis auferri id
cui dominus seu proprietarius tenetur valedicere. Sic in
gravi necessitate corporali proximi dives tenetur sub
mortali ut tribuat eleemosynam; quin attamen liceat
aut indigenti aut alii pro indigente pecuniam a divite
subripere (I, 136). Sic Deus praecepit baptismum parvu­
lorum, at ministrandum voluntate parentum: ita videli­
cet ut invitis parentibus iniuriam faceret qui horum par­
vulos baptizaret (128). Porro, si non habemus ius ut hos
parvulos a parentum dominio subtrahamus, quantumvis
ex horum ratione agendi immineat illis privatio beatitudinis, a fortiori non habemus ius ut rem aliquam a pro­

ximi dominio deducamus ideo quod ex abusu rei is tri­
buat proximis occasionem peccandi.

Reponit Faustus scandalum activum venditoris con- 400
siderari posse non tantum ut futurum sed ut praesens,
velut aggressio iniusta in plurium innocentiam, quae
certo aggressio perseverat moraliter quandiu venditor
pergit prava folia exponere.
Verum non agitur vera aggressio iniusta. Nam prae­
terquam scandalum activum vagatur extra terminos
iniustitiae, aggressio importat vim, quae tamen iis qui
scandalizantur nulla infertur. Qui scandalum passivum
patitur, peccat libere. Unde neque licet vi defendere
mulieris pudicitiam quae fornicario consentit seu non
resistit.
Sed nec omnis defensio, etsi contra iniustum aggres- 401
sorem, licita; oportet enim coangustetur intra limites
moderatae tutelae.
Porro datur, uti plurimum, defensio alia, iuridica si­
mul ac efficacior, denuntiatio nempe civili auctoritati,
quae potest non modo prava folia destruere nunc expo­
sita verum et impedire ne exponantur similia in pos­
terum. Quod si denuntiatio unius vel alterius careat
efficacia, fiat coniunctis omnium proborum viribus sive
in foliis periodicis sive litteris ad civitatis praesidem.
Ubi huiusmodi defensio, legalis et pacifica, sit inutilis,
privata defensio violenta, qualis illa Fausti, fert secum
peiora consectaria et ideo est omittenda. Lex enim vel
sententia si favet venditori, hic animosior redditur ad
folia illa exponenda; animosiores quoque redduntur ven­
ditores ceteri, quotquot timore retinebantur hactenus.
Jmmo et difficilior erit venditio periodicorum honesto­
rum, ob animositatem quasi lege sancitam. Forsitan et
timendum est ne, prout Faustus ignem apposuit illi aedi-

colae, homines depravati apponant ignem catholicis donibus editorialibus.
Liquet autem defensionem ex qua timenda sunt
maiora mala esse, ipso facto, illicitam (369).
Confirmanda est igitur sententia confessarii: Faustus
egit ex indiscreto zelo, seu ex zelo non secundum scien­
tiam.
Alii casus.

402

C. II.—Teneturne patronus plus aequo solvere opera­
rio ideo quod praevidet ipsum alias blasphematurum;
item parochus teneturne remittere iura stolae sibi de­
bita ideo quod parochianus, de sua quamvis obligatione
conscius, in varias erumpat obtrectationes si iura illa
exiguntur?
Sol.—Negative ad utrumque. In primo casu, quoniam
incommodum illud plus aequo solvendi uni operario, li­
cet in se leve, saepe occurrere potest et apud multos;
unde in complexu fit grave. In altero, quoniam grave
incommodum obveniret inde tum ipsi parocho tum eius
successoribus. Ita Mare x.

403

C’. III—Teneturne femina abstinere semel aut ite­
rum ab audienda missa dominicali ad mariti blasphemias impediendas?
Sol.—Saltem potest. Cum de obligatione tamen non
constet, ob Auctorum sententias varias, illae omissiones
non sunt a confessario urgendae, at consulendae ut ma­
xime.

404

c. IV.—Num puella teneatur evitare conspectum viri
a quo se turpiter amari novit.
Sol—«'Puella decenter ornata valde probabiliter non
‘ Marc, Inst. Mor., I, 512. cd. 1927.

tenetur, certe non sub gravi, evitare conspectum viri, a
quo se turpiter amari novit; quia scandalum non est
datum, sed ex adamantis malitia acceptum; ideo puella
non tenetur se sua discurrendi libertate privare et in­
commodum subire semper expendendi num iustam egre­
diendi causam habeat. Contra, graviter peccaret, si se­
mel iterumve abstinendo a deambulatione, a publico
conventu, libidinem illius viri abrumpere posset, et non
facit, quamvis illi facile foret. Graviter quoque peccaret,
si de industria sese eiusdem viri conspectui obiiceret;
id enim malum finem proderet». Sic Aertnys-Damen 1

C. V.—Licetne ob causam rationabilem petere ab ali- 405
quo quod hic non praestabit absque peccato?
Sol—Cum distinctione: negative, si quod petitur ille
praestare nequit absque peccato: nam peteretur ab eo ut
agat malum; affirmative, si quod petitur ille praestare
possit absque peccato, quamvis praevideatur, nec in­
tendatur, peccatum eius—sic licet petere sacramenta a
sacerdote indigno seu in mortali, et mutuum ab usura­
rio (eadem nisi possint, absque notabili incomodo, peti
ab alio), iuramentum a peieraturo 12 et debitum a coniuge
qui praevidetur ipsum onanistice abrupturus.
C. VI.—Licetne ob rationabilem causam alteri occasio- 406
nem peccandi permittere seu non praecludere, immo de
industria apponere seu offerre?
Sol.—Affirmative ad primam partem, quoniam per­
mittere occasionem peccandi non est inducere ad pec­
catum: sic licet marito qui suspicatur uxoris adulterium
1 Aertnys-Damen. Th. Mor,. I. 384. ed. 1939.
2 Quamvis non liceat petere a latrone ut furetur, a pagano ut iurct
per falsos deos, ab avaro ut exigat usuram; licet tamen et manifestare
latroni pecuniam ut parcat vitae, et petere iuramentum a pagano ut
servet fidem sive foedus, et rogare mutuum ab usurario ut propriae neces­
sitati quis subveniant (cf. S. Τηομαμ, l. cit., 78, 4).

hanc secreto observare, hcet parentibus et heris occa­
sionem furandi non auferre filiis atque famulis, et licet
vinearum custodibus se abscondere et sic occasionem
non praecludere depredatoribus; dum tamen intersit
causa proportionata, ut est correptio vel dimissio uxoris,
correptio vel probatio fidelitatis filiorum et famulorum,
punitio damnificantium quae ulterioris damni sit effi­
cax obstaculum.
Ad alteram partem, quidam respondent affirmative,
quandiu occasio vel actio non sit mala moraliter, quod
occasionem offerre non sit inducere ad peccatum: alii,
ex adverso, negative, quod agatur vera inductio et po­
sitiva cooperatio ad peccatum. Hi igitur non permittunt
hero clavim data opera in arca pecuniaria relinquere ut
experiatur fidelitatem famuli.

«

407

C. VII.—Damianus domum suam locaverat Catharinae viduae, quam credebat esse honestam feminam, sed
maudit eam a viris suspectis frequentari. Ut veritatem
assequeretur, ipse simulavit Catharinam inducere in
peccatum, ad quod eam promptam et paratam reperit.
Sol.—Ad hunc casum Ferreres: «Graviter peccavit
Damianus, seclusa bona fide, Catharinam ad peccandum
ficte sollicitando. Ratio est, quia sollicitatio ad actum
intrinsece malum, ex natura sua mala est. Nec excu­
sandus est Damianus, ex eo quod animo peccandi cacaruerit; nam, exterius saltem, hanc intentionem osten­
dit, et mulierem, habitualiter male dispositam ad actua­
lem consensum in peccatum mortale incitavit; hoc
autem culpa gravi vacare non potest» \

1 Ferreres, Casus Conse., I, 241, ed. 1926.

IMAGINES OBSCENAE
Doctrina.

Imago, prout nos attinet, est artificialis similitudo ad 408
repraesentandum expressa ex eo cuius est imago, sal­
tem ut ideato ab auctore imaginis. Materialiter consi­
derata distingui potest prout fit in ligno vel lapide vel
tela, coloribus, lineamentis, etc. Ideo sub imaginis nomi­
ne intellegimus sculturas, picturas, photographias, etc.
Dicuntur obscenae seu impudicae imagines quae ex­
citant ad libidinem, sive ob scenam quam repraesentant
—actionem turpem—sive ob nuditatem personarum
—quoad partes inhonestas vel minus honestas—. Et si
quidem graviter excitant ad libidinem, sunt graviter seu
notabiliter obscenae, v. gr., si exhibent actionem gravi­
ter turpem, vel pudenda adultorum nuda sive transluci­
do velo cooperta l. Si non excitant graviter ad libidinem,
sunt leviter seu non notabiliter obscenae, v. gr., si exhi­
bent actionem nimis teneram et amatoriam, vel si, tectis
pudendis, reliquas partes adultorum, virorum maxime.
Non sunt, e contra, obscenae quae libidinem non
excitant, v. gr., imago parvuli, quantumcumque nudi.
Conficere, publice exponere, mdiscriminatim exhibe- 409
re aut vendere imagines notabiliter obscenas est graviter
scandalosum, nam, attenta fragilitate humana, sunt pro­
ximis peccandi occasio proxima1
2; imagines autem non
1 «Advertendum tamen gravitatem obscenitatis, potius quam ex specie
repraesentationis aut ex nuditate ex se, ex quantitate influxus provocan­
di ad libidinem pensandam esse» (Fanfani, Th. Mor.. Π, 139).—«Adverten­
dum interim est imagines naturali seu carnis colore pictas, multo magis
quam non sic pictas, libidinem commovere» (Aertnys-Damen, Th. Mor.,
I, 390, ed. 1939).
2 «Nuda Venus aut similis obscena imago, pudendis detectis, aut coo­
pertis veste vel velo tenui, valde excitat ad turpia; ergo eam videntibus
est occasio ruinae spiritualis. Unde tam pingentes, quas eas publice ex­
ponentes mortaliter peccant» (Salmanticenses Mor., tr. 21, c. 8. n. 64).
19

notabiliter obscenas, non est peccatum scandali, salte •Ï
mortale, quoniam influxus ad libidinem nullus aut de­
bilis *, nisi fiant, exponantur, exhibeantur vel vendatur
ad libidinem excitandam—tunc enim de gravitate scan­
dali, utpote directi, satis constat (380).
«At imagines eximiae artis, quibus intuendis aspi­
cientes maxime moveantur a modo repraesentandi artistico aut ab idea repraesentata potius quam a nudi­
tate, licitum est servare in collectionibus et musaeis;
oporteret tamen non omnibus indiscriminatim conspi­
ciendae traderentur, sed artis peritis et personis matu­
lae aetatis. Igitur etiam videtur licitum praedictas ima­
gines conficere et reproducere, et artis peritis vel per­
sonis seriis vendere» 12.

i

Casus primus.

410

Paula, femina ditissima, hortum suum ad publicam
viam situm statuis exornat, transeuntium conspectui
obiectis, inter quas non paucae sunt graviter impudicae.
A vicino Mauro semel atque iterum reprehensa quod
scandalizat transeuntes, Paula respondet eum qui illis
statuis offenditur debere oculos avertere, cum sibi in
horto suo ius sit agendi pro libitu. Tangens correptio­
nem inutilem et putans se teneri ad finem imponendum
tanto scandalo, Maurus, cui nulhim aliud medium oc­
currit, nocte intempesta hortum ingreditur et statuas
1 Ita Fanfani. I. c. Qui tamen addit: «Numquam certo satis commen­
datur ut imagines quoque vel statuae, etsi non notabiliter obscenae, non
exponantur publice, cum attenta humana fragilitate semper complures
esse possunt qui scanda'.um ex eis patiantur». Et pridem Noldin : «Grave
scandalum coTmittunt... qui imagines et statuas etiam non graviter obs­
cenas in publicis plateis exponunt: has enim omnes vident, immo non
videro vix possunt: attents autem hominum communi fragilitate, semper
complures erunt, qui ex eiusmodi rebus grave scandalum sumunt, etsi
non sint graviter obscenae» (Th. Mor., II, 108, ed. 1932).
» Merkelbach, Th. Mor., I, 970. ed. 3.

illas impudicas confringit. Quod cum postoa narraret
confessario, sibi ipsi confidens, ab eo sub gravi urgetur
ad immediatam damnorum reparationem seu ad statu­
arum confractarum pretium Paulae statim solvendum.
Quid de ratione agendi Paulae, Mauri et confessarii.
Solutio
Paula peccavit graviter, cum aliquae ^altem statuae 4Π
quibus hortum suum ad publicam viam situm exornat
notabiliter dicantur impudicae; tenebatur ergo sub gra­
vi has saltem statuas amovere. Neque valet excusatio
eius: primo, quia non est ei in horto, etiamsi suo. ius
agendi pro libitu, cum iure suo potius abutatur agens
contra proximi caritatem; secundo, quod obligare tran­
seuntes ut oculos avertant est imponere transeuntibus
onus nimis grave. Ita Berchin x.
Maurus, si quidem bene egit semel ac iterum Paulam
reprehendens, male tamen egit, obiective loquendo, sta­
tuas quamvis notabiliter impudicas confrigens. hae cum
essent Paulae, cuius non poterat praesumere consensum.
Fuit ergo causa iniusta et efficax illius damni quod
Paula passa est statuarum destructione (cf. *W8 ss.). Eius
attamen actio non fuit subiective peccaminosa. cum non
adfuisset culpa theologica, putabat enim se teneri ad
scandalum eo modo evertendum. Quapropter prae iudicis sententia ad damnorum reparationem non tenetur.
Tenebitur autem post sententiam iudicis, quoniam ad­
fuit culpa iuridica: ideo enim intempestam noctem expectavit ne juridice damnaretur ad damnum compen­
sandum.
Confessarius igitur non debuit Maurum obligare ad
i Apud Palazzini-De Iorio, Casus Cons., I. 101.

damnorum reparationem immediatam. Quapropter si id
fecit ex ignorantia vel inadvertentia culpabili, tunc ipsemet tenetur ut id reddat Mauro quod Maurus pretium
solvit: fuit etenim causa iniusta, efficax et culpabilis
factae solutionis. Si tamen ignorantia vel inadvertentia
fuit inculpabilis confessario, tunc, etsi ad nihil amplius
teneatur post solutionem a Mauro factam, tenetur atta­
men, si errorem prius detegerit, hunc penes Maurum re­
tractare (cf. I, 79s).
Alii casus.
412

C. II.—An peccent qui partes pudendas pingunt, ex­
ponunt, vendunt ad scientiae anatomicae vel obstetri­
ciae praesidium?
Sol.—Negative, quia tales imagines non sunt proprie
obscenae cum non provocent ad turpitudinem. Possunt
igitur vendi iis qui tali scientiae incumbunt. Quin illa
propterea liceat publice exponere. Sic Aertnys-Damen x.

413

C. III.—Utrum obscena dicenda sit pictura in qua
persona nuda repraesentatur modo ita artistico aut
idealistico ut aspicientes maxime ab arte vel idea re­
praesentata moveantur?
Sol.—Negative. «Hinc, e. gr., celeberrima Laocoontis
in Museo Vaticano non potest vocari obscena; pariter
nun sunt obscenae complures repraesentationes in Cata­
cumbis vel primis temporibus Medii Aevi factae, qua­
rum pietatem admiramur, et quae etiam in ecclesiis
catholicis aliquando habentur. Porro nequit profec­
to dici Ecclesiam catholicam et praesertim Ecclesiam
in Catacumbis, quo convenerunt sancti martyres et
1 Aertnys-Damen, i. c.

confessores admisisse imaginas obscenas» Ita Prümmer \

C. IV.—Sindulphus, arti pictoriae deditus, cum ar- 414
gueretur a confessario ob confectionem atque expositio­
nem imaginum obscenarum, fatetur se non posse intel­
legere quare illicitum sit pingere atque publice exponere
plane nudas imagines, tam virorum quam feminarum,
quoniam agitur, ait, de corporis humani pulchritudine
exscribenda a pictore, miranda a ceteris.
Sol.—Reponat confessarius pulchritudinem corporis
humani non esse confundendam cum pulchritudine to­
tius hominis, corpore et anima conflati; immo nec ex­
tollendam supra animae pulchritudinem, nam corpus
est animae instrumentum. Quapropter si pulchritudo
corporis dum pingitur aut spectatur parit occasionem
proximam peccandi, ab eius oportet expressione atque
contemplatione abstinere. Neque Sindulphus oblivisca­
tur facti communiter recepti, maiori nempe numero
illas immagines publice expositas contemplantium inté­
resse nuditatem pulchri corporis prae corporis nudi pul­
chritudine 1
2.
C. V.—Sindulphus instat se audivisse a parocho, qui 415
picturam sacram ei commisit, animi morum in imagi­
nem esse unum cum motu in id quod imagine reprae­
sentatur; porro, inquit, cum homo sit imago Dei, videns
1 Prümmer, Th. Mor. I, 614, ed. 1931. Qui scite animadverti: aNihllominus etiam istae repraesentationes artificiosae vel idealisticae, si re­
praesentant personas nudas adultas, hodie iam non sunt ponendse ante
oculos omnium, praesertim iuvenum. quia complures non valent ita bene
dignoscere artem, sed potius moventur ex re ipsa repraesentata».
a «Non senza ragione, or sono alcuni decenni, un osservatore dei tutto
imparzia e ebbe a dire: C‘.ô che in questo campo intéressa la massa, non
è la bellezza del nudo, ma il nudo della bellezza» (Pius XII, alloc, diei 8
noV. 1952; AAS, 44 [1952], p. 872).

picturam humanae pulchritudinis surgit sponte ad di­
vinae contemplationem.
Sol.—Respondeat confessarius, cum D. Thoma \ mo­
tum in imaginem esse duplicem, prout haec formaliter
consideratur, ut imago, et prout consideratur materia­
liter, ut quaedam res; poiro, etsi primus motus sit unus
in imaginem et in id quod per imaginem repraesentatur,
motus alter non est unus ac idem. Fur, utputa, qui contemplatur statuam argenteam alicuius sancti, sistit in
statua materialiter seu in argento statuae. Ita, cum sit
in natura lapsa magna inclinatio ad ea quae placent
sensibus, non infrequenter accidit quod sistat homo in
pulchritudine admiranda humani corporis prout idonei
delectationi sexuali potius quam sub aspectu formali et
idealistico.

,
;
’’·

41G

C. VI.—An concubinam pingens amasio peccet mor­
taliter peccato scandali?
Sol.—Affirmative, quoniam talis imago est amasio
fomentum et incitamentum turpis amoris; porro cum
pictor credat probabiliter amasium ea abusurum, tradi­
tio picturae homini sic deperdito est quasi donatio gla­
dii parato se interficere. Limita tamen hanc doctrinam,
nisi scilicet iusta causa excuset, quae non est sola amis­
sio lucri ex tali pictura—alias, cum haec semoer adsit,
semper liceret eam pingere—, sed causa iusta debet esse
metus mortis, mutilationis, aut alterius similis damni.
Sic Salmanticenses 2.

Thomas, Summa Theol.,
• Salmanticenses Mor., l. c.,
>

9.

ΓΓΙ. 25, 3.
n. 63.

SPECTACULA INDECENTIA
Doctrina.

Spectacula dicuntur repraesentationes scaenographi- 417
cae ad aliqua facta, vera vel imaginata, publice exhi­
benda.
Quantumcumque de se non sint mala moraliter, nam
de se nihil dicunt nisi ludum, tamen «nostris tempori­
bus haud pauca spectacula sunt prava tum propter res
contra religionem aut bonos mores repraesentatas, tum
propter vestes immodestas repraesentantium» *.
Hinc Merkelbach: «Graviter peccant auctores et ac­
tores comoediarum in quibus ncn parcitur virtuti aut
bonis moribus aut religioni, vel saltationum theatralium
valde turpium in quibus ob inhonestum vestitum, obscaenos saltationis modos, aut lascivas gesticulationes vel
1 Prümmer, Th. Mor., I. 615, ed. 1931.—«Ad mores quod attinet, prae­
cipue in materia castitatis, certe plurima nostrae aetatis theatra turpia
sunt et inhonesta. Generatim repraesentantur res amatoriae: persaepe ac­
tores et actrices indecenter vestitae amorem libidinosum inter se mani­
festant per verba, gestus, actiones lascivas, quibus fieri non potest, qum
spectatores, in primis iuvenes. ad graves commotiones carnales et ad cogi­
tationes ac desideria impura excitentur, hisque quoque saepe consensum
praebeant, vel tempore scenae, vel etiam postea. Accedunt frequenter salta­
tiones obscenae in intervallis fentr actes). Religionem praeterea graviter
offendunt illae repraesentationes, quarum spiritus, finis, thesis, uti dicunt,
est mentem imbuere erroribus moralltatis independentis. excusando vel
etiam praedicando et exaltando amorem liberum, adulterium, divortium,
neo-ma thusianisinum, odium, vindictam, sulcidium. aliaque crimina; de­
ridendo quoque moralem Christianam ut nimis duram, hypocritam etc.
Haud raro etiam Ecclesia catholica, eius ministri, doctrina et praxis, facta
historica (uti inquisitio) falso proponuntur et ludibrio habentur. Haec
omnia, ut pronum est. spectantium religionem et fidem circa doctrinam
Christianam facile graviter concutere, et sponte dubitationem vel indif­
ferentiam eorum mentibus ingerere possunt» <Ter Haar, Casus Conse, de
praec. h. aet. peccandi occasionibus, n. 118, ed. 1934).

contrectationes magna apparet turpitudo» \ Et Genicot:
«Graviter delinquunt parentes qui sua sponte liberos
suos ad theatrum ducunt, nisi antea noverint (quod
rarum erit) spectaculum etiam adulescentibus inno­
cuum fore»2.

«Quae de theatris diximus, servatis servandis, etiam
valent de publicis cinematographis. Imo haec saepenumero adhuc magis periculosa et bono communi magis
nociva sunt quam illa, tum ob peccata externa ratione
obscuritatis in ipso conclavi facilius commissa, tum
praesertim quia propter pretii exiguitatem a multo plu­
ribus, saepe etiam a iunioribus pueris et puellis, fre­
quentantur. Ex altera tamen parte in hisce periculum
minui potest, quia quod inhonestum vel indecens est per
imagines solas repraesentatur, non autem, sicut in thea­
tris, per personas vivas, quae voce, oculis, gestibus erro­
rem praedicant passionesque provocant3.
Propter cinematographi faciliorem et ideo universa­
liorem frequentationem constitutae sunt in singulis na­
tionibus Commissiones Censorum ecclesiasticae, quae
pelliculas (films) distinguant pro fidelium utilitate. Di­
xerat enim Pius XI: «Quam ad rem prorsus necessarium
est Episcopos stabile pro tota Natione inspectionis Offi­
cium constituere, cuius sit honestas imaginum series
promovere, ceteras autem indicato more generatim distri­
buere, ac denique editum abs se indicium sacerdotibus
et cristifdelibus significare» 4.
419
Notae a Censorum Commissione appositae spectacula
(seu pelliculas) sic distinguunt:
1. Pro omnibus (nemo excluditur).

418

»
’
s
‘

Merkelbach, Th. Mor., I. 970, ed. 3.
Genicot. Th. Mor., T. 242, cd. 1931.
Ter Haar, l. c., η. 119.
Pius XI, enc. Vigilanti cura. 29 iunii 1936; AAS, 28 [19361, p. 261.

2. Pro omnibus cum reservatione seucautela (exeluduntur minores 16 annorum).
3. Pro adultis.
4. Pro adultis cumreservatione seucautela.
5. Dissuadenda.
6. Excludenda.
Normae huiusmodi non sunt praeceptivae—nisi Epis­
copus aliquam pelliculam determinate prohibeat—. sed
sunt informativae; important enim indicium doctrinale
virorum competentium atque prudentum, seu pelliculae
qualificationem quoad eius sive argumentum sive scae­
nas; declarant igitur absentiam aut praesentiam periculi sive erroris sive immoralitatis. Ideo jn Instr. S.
Cong. de Religiosis (11 maii 1953): «ludicia, a national!bus revisionis officiis emissa, normativa pro omnibus
retineri debent, et ipsis conformari fideles tenentur»
Hae igitur censurae non imponunt praeceptum novum, sed dumtaxat declarant exsistentiam periculi peccati pro iis qui assistunt proiectionibus pellicularum,
quapropter periculum violandi praeceptum sive naturale sive divinum quo vetamur occasionem adire proximam peccandi. Porro pelliculae valde turpes sunt occasio per se et absolute proxima, in qua communiter plures peccant; notabiliter turpes sunt saltem occasio relative proxima, pro quibusdam videlicet, ad eorum statum, aetatem, indolem; religioni vel civili conviventiae
contrariae sunt occasio relative proxima, pro non bene
instructis in doctrina religiosa vel civica.

' «I giudizi emanati dagli uffici nazionall di revisione devono essore
normatfvi per tutti e ad essi devono attenersl i fedeli» (.Comm, pro Re­
ligiosis, 34 [1953], p. 255).

Casus primus.

420

Artibanus gerit quandam aulam cinematographicam,
cuius tamen dominus non est, cum ab aliqua anonima
societate pendeat.
Inter regulas quas a societatis administratore nuper
recepit, hae habentur: a) dissimulare quantum possibile
est, si in aulam accedant minores infra sexdecim annos,
quando clausula ab officialibus publicae securitatis ap­
ponitur «vetitum minoribus sexdecim annorum»; b) ne­
glegere notas quas Ecclesia solet apponere nonnullis
spectaculis, moribus Christianis oppositis vel nocivis
(pro solis adultis, dissuadenda, etc.), quia societas con­
tractus habet cum aliis societatibus cinematographicis,
quae non tolerant huiusmodi selectionem.
Quoad primam regulam Artibanus curat contradicere
sed non ex toto: militibus enim securitatis publicae nun­
tium dedit, ut invigilent; sed personis aulae addictis
sibique sublectis regulam huiusmodi legendam tradidit.
Quoad secundam regulam nihil facit ut se opponat, cum
agatur, ut ipse dicit, de impositione ab aliis societatibus
facta.
Quid de ratione agendi Artibani?
Solutio

421

1.· Quod admissionem minorum sexdecim annorum,
distinguamus:
Si nuntio dato militibus satis fieret ad impediendum
ingressum minorennium. tunc Artibanus efficaciter
hunc ingressum impediret; ideoque contradiceret ex
toto regulae sibi datae.
Si tamen illo nuntio non satis fieret, duplex hypo-

thesis: A) aut lectio regulae a personis aulae addictis
sibique subiectis hos non movet ad dissimulandum, et
tunc quoque efficaciter ingressui obstat minorennium;
B) aut eos movet ad dissimulandum, et tunc casus ite­
rum duplex: a) aut iubebatur ipse regulam eis tradere
legendam, et tunc non est culpandus, quandiu dumtaxat
tradat legendam regulam; b) aut non iubebatur, et tunc
culpandus est quod personis aulae addictis sibique sub­
ditis occasionem tribuit peccandi.
Artibanus, quoniam regula loquitur de dissimulatio- 422
ne «quantum posibile sit», potest et debet abstinere a
dissimulatione, quippe quae ex legibus etiam civilibus
non est (ad morum nempe regulas) possibilis. Debet
etiam in hoc insistere penes aulae addictos, tum quia hi
sunt sibi subiecti, tum quia censura Commissionis civilis
est semper minus rigida quam censura Commissionis
eclesiasticae x.
Quoniam tamen dissimulans, non cooperatur peccatis
aulam ingredientium et pelliculam spectantium nisi
negative, scilicet non impediens ingressum, eius dissi­
mulatio posset ex hoc capite declarari immunis a pecca­
to—nam agitur cooperatio materialis, non vero forma­
lis—, non ob quamlibet causam—ipse cum teneatur ci­
vili lege minorennibus aditum praecludere—, sed ob
notabile ipsius incommodum, v. gr., si alias dimitteretur
ab aulae directione nec facile obtineret aliud officium1
2
dummodo publicam notam fecerit qua insignitur pel­
licula (pro adultis tantum) cum sic iam ostendat inten­
tionem ceteros excludendi.
1 Nisi propterea spectacula quaedam sint minoribus vetita quod eos
neque modice tangunt, seu quia pro ipsis carent (ut dicitur) intéressé.
2 Ista dimissio, theoretice loquendo, non erit facilis, cum Artibanus
habeat pro se leges civiles et possit contra administratorem litteras ex­
hibere ab eo receptas. Practice tamen possibilis exsistit, ob aliam sive
rationem sive saltem praetextum.

2.° Quoad neglegentiam notarum ecclesiasticarum
Quoniam agitur de contractu praevie inito inter so­
cietatem anonimam, auiae dominam, et societates cinematrographicas quae non tolerant ecclesiasticam selec­
tionem, agitur de impositione pellicularum facta ab his
societatibus. Pelliculas ergo quas Artibanus exhibet,
non ipse eligitl, sed recipit dumtaxat exhibendas.
Porro, quoniam indicium de pellicularum natura
scandalosa prolatum ab auctoritate ecclesiastica habet
pro se recti iudicii praesumptionem, catholicus direc­
tor aulae non potest licite ab eo praescindere; illas notas
neglegens, peccat.
Nec excusatur inde quod administrator societatis
iubeat hanc neglegentiam: oportet enim oboedire Deo
magis quam hominibus (Act. 5, 29).
Quapropter si agitur pellicula pro omnibus exclusa
quoniam notabiliter excitans ad peccata gravia, Artiba­
nus debet eius pretium ex peculio solvere potius quam
eam exponere; in casu tamen extraordinario in quo ex­
hibitionis praetermissio secum ferret aut magnum lu­
crum cessans aut dessertionem vel occlusionem aulae ex
qua victum sibi atque familiae comparat, Artibanus pos­
set excusari a gravi culpa—quoniam agitur de coope­
ratione ad scandalum, datum principaliter ab adminis­
tratore societatis—si eius cooperatio sit tantum mate­
rialis (453) atque curet, pro viribus, periculum seu
scandalum minuere, v. gr., exhibens pelliculam sine pro1 Sl pelliculas ipse libere eligeret exhibendas, Artibianus neglegens cen­
suras Commissionis ecclesiasticae nequiret a peccato gravi excusari, ob
scandalum quod tribuit assistentibus, quoniam certum est plures occa­
sione sibi data, peccare; exhiberet enim publice pelliculas nuae dant
occasionem absolute aut relative proximam peccato. Ad rem Pius ΧΠ:
«Quis dicere possit, quanta detrimenta imagines huiusmodi animis, prae­
sertim iuvenllibus, afferant, quot cogitationes impuras ac pravas excitent
voluptates, quantum conferent ad corrumpendos populi mores, non sine
discrimine prosperi status ipsius rei publicae?» (enc. Miratida prorsus;
AAS. 49 [19571, p. 788).

fusa notitia praevia aut diebus quibus spectatorum est
exiguus numerus l, pelliculae scindens sive comprimens
perniciosores partes vel scenas.
Alii casus.

C. II.—Utrum comoediarum actores et actrices absol- 425
n possint?
Sol.—Affirmative, cum S. Thoma, II-II, 168, 3, 3m 12,
si non utantur illicitis verbis aut factis. Secus vero, si
parati sint ad res quascumque, etiam turpes, aut alias
quavis ratione illicitas repraesentandas. Sic Ferreres3.
C. III.—In quodam coetu laicorum disputatum fuit 426
de distinctione communiter recepta inter spectacula
permissa adultis et vetita adulescentibus. Numquid di­
cebat aliquis, est alia lex moralis pro diversa hominis
aetate?
Sol.—Illa distinctio est omnino probanda; non quod
lex moralitatis variet pro cuiuslibet annis, sed quod
1 «Con un po’ di cristiana fermezza e prudenza (accordandosl anche
con varie Case) si puô quasi seirpre riuscire a rifiutare i films indesiderati. Se proprio si deve accettare un film escluso, non lo si proietti. Meglio una perdita di guadagno che non la responsabilita di scandalo a
molti. Se in caso eccezionale la non proiezzione del film escluso volesse
<lire una troppo forte perdita o, forse, il boicoltamento o fallimento dei
cine che gli dà il pane, il gestore puô essere scusato da colpa grave, purchô cerchi in qualche modo di neutrallzzere o diminuire il pericolo o
scandalo (non faccendo molta reclame, dando il film in giorno di minore
aflusso ecc.)» (Boschi, in Palestra del Clero, 1956, p. 1038).
3 «Officium histrionum, quod ordinatur ad solatium hominibus exhi­
bendum. non est secundum se illicitum, nec sunt in statu peccati; dum­
modo moderate ludo utantur, id est non utendo aliquibus illicitis verbis
vel factis ad ludum, et non adhibendo ludum negotiis et temporibus in­
debitis».
3
ferreres. Casus Conse., I. 250, ed. 1926,—«Turpium vel impiarum
scenarum actores et actrices ad Sacramenta admitti nequeunt, nisi aut
professioni S”ae renuntient, aut saltem ab eiusmodi scenls prorsus abs­
tineant: sunt enim peccatores publici, publicum scandalum praebentes»
(Aertnys-Damen, Th. Mor., II. 504, ed. 1939).

quaedam scandala cadunt facilius in iuniores quam in
adultos; porro quaedam spectacula iunioribus vetantur
ratione scandali seu propter scandali periculum. Ita
Fanfani*.
427

428

C. IV.—Narcissus quandoque adulescentes liberos secum in theatrum ducit, ne soli domi maneant cum fa­
mulis et forsan in maiora pericula incidant. Quid di­
cendum?
Sol.—Graviter peccat Narcissus, cum spectacula at­
que choreae tam facile periculum liberorum adulescen­
tium castitati creent; deest enim graviter officio quod
ipsi incumbit eos a peccato avertendi et ad omnem vir­
tutem promovendi. Nec excusatio valet: excepto enim
casu valde raro in quo ipse moraliter cogatur ad thea­
trum pergere, neque efficaciter liberis domi manentibus
invigilare queat, nulla vera necessitas Narcissum cogit
ut pueros alterutri ex his periculis committat, quippe
facile posset a spectaculi voluptate abstinere et cum li­
beris honesta quadam recreatione vel ambulatione frui.
Ita Genicot2.
C. V.—Ariprandus, uxoratus, recreationis causa, adi­
vit saepe cinematographum, etiam quando dabantur
spectacula (films) quae «dissuadenda» a Commissione
ecclesiastica signabantur. Peccavitne graviter toties
quoties ob hanc frequentiam?
Sol.—Negativa, per se, responsio videtur danda ex
ipsamet vel dictioni sive nota a Commissione adhibita,
nam eo quod dissuadentur significatur extrema non dari
absoluti periculi. Verum habitualis transgressio duceret
ad letale peccatum. Sic Casals 3.
» Fanfani, Th. Mor., ΙΠ, 186.
1 Gfntcot, Casus Conse., 61. ed. 1928.
J Apud Palazzini-De Iorio, Casus Conse., I, 242.

C. VI.—Crispinus iunior, recreationis pariter gratia, 423
ad spectacula (films) conspicienda accedit quae «exclu­
sa» declarata fuerant ab ecclesiastica Commissione.
Commisitne, per se, tot peccata gravia quot spectacula
conspexit?
Sol.—Ipse Casals respondet distinguendum esse inter
spectacula exclusa pro omnibus ideo quod inhonestam
thesim contineant—v. gr., divortium, homicidium, rebel­
lionem contra legitimam auctoritatem—et spectacula
ideo exclusa quod scenas vel partes turpes includant.
Quoad primam categoriam proximum periculum non
adesset in singulis visionibus, sed plures requirerentur:
iemel enim videre divortii defensionem generatim con­
siderari nequit ut proximum periculum peccandi. Con­
tra, quoad secundam categoriam, periculum adesse po­
test et plerumque adest in singulis visionibus *.
C. VII.—Confessum venit Gualbertus, iuvenis in 1 0
scientiis profanis satis, sed in religione parum, instruc­
tus, qui petit num sibi sub gravi prohibitum sit semel
assistere scenae drammaticae quam Titius confessarius
novit Ecclesiae eiusque ministris et doctrinae valde hos­
tilem. Confessarius positive dubitat num paenitens ob
hanc unicam assistentiam in peccatum mortale sit lap­
surus. utrumque et lapsum et lapsus vitationem vere
probabilem habens; unde illam assistentiam Gualtero
sub gravi prohibere non audet.
Sol.—Ad hunc casum Ter Haar2: «Si confessarius
positive dubitat, id est si iudicat huiusmodi spectaculum
semel adire suo paenitenti futurum esse occasionem
probabilis, etsi non certi, lapsus in peccatum contra fi­
dem, id ipsi simpliciter sub gravi prohibere debuit,
etiamsi vitationem lapsus pariter probabilem habuerit;
1

i.

c.

i Ter Harr,

l.

c.

n. 125.

idque in materia fidei magis adhuc quam in rebus mo­
rum ‘. Haec solutio est omnino tenenda cum S. Alphon­
se et sententia longe communiore contra aliquos, quo­
rum sententia probari nequit2. Neque etiam Titius ab
hac monitione abstinere vel responsum ambiguum dare
potuit, quia paenitens interrogando ostendit se de huius
actionis honestate iam non versari in bona fide».

XIV.

CERTAMINA PULCHRITUDINIS

Doctrina.

431

Certamen seu concursus inter plures agitur ut appa­
reat quis aptior sit ad aliquod officium, dignior aliquo
beneficio, excellentior secundum aliquam dotem corpo­
ris aut animi. Sic loquimur de concursu ad paroeciam,
ad canonicatum, ad cathedram universitariam; de cer­
tamine litterario, gymnico, etc.
Certamina ergo pulchritudinis ineuntur ut eligatur
inter concurrentes is qui pulchritudine praestat physica,
et per se seu in abstracto loquendo fieri possunt «inter
infantes utriusque sexus, inter pueros, inter puellas, in­
ter mulieres et inter viros, relictis senibus, cum, in hac
aetate, pulchritudo in deteriora cedat», prout Palazzini
loquitur \
At pulchritudinis certamina, hisce nostris tempori­
bus celebrata, inducuntur ad indicandum de solis fe­
mineis qualitatibus corporalibus sive physicis, quae
nempe ex contendentibus accedat magis ad idealem fe­
minae pulchritudinem.
1 «Perdita enim fides raro recuperetur et morum corruptelam secum
trahere so’et» (Id., ib., n. 119) .
» Vidcsis, I. 283n.
> Apud Palazzini-De Iorio, Casus Conse., I, 243.

Ut hae qualitates innotescant, feminae contendentes
paucissimas atque succintas vestes induunt, iudices
perscrutantur et mensurant omnes ac singulas partes
corporis, adstantes ceteri avide intuentur tum femina­
rum corpora motusque varios, tum etiam iudicum ope­
ram percuriosam x.
Nec minimum ergo dubium subest quin puellae de- 432
certantes se gerant immodeste in exhibitione, gestibus,
incessu, ut appareant inde gratiosiores; immo quin iu­
dices et adstantes ceteri carnales patiantur commotiones
et versentur in occasione proxima peccati.
Practice dixeris huiusmodi certamina ad unam agi
libidinem pascendam cum adstantium tum praecipue
iudicum. Fiunt etenim absque ulla vera necessitate vel
utilitate; fovent degradationem feminae, cui et natura­
lem pudorem auferunt, propugnaculum castitatis, et
exaggerant physicam pulchritudinem, quasi femina pa­
riter ac bestia, aestimanda sit ad unam corpoream per­
fectionem.
Nec scandalum hodie continetur intra parietes aulae
in qua peragitur certamen; protenditur enim per diaria,
folia et ephemerides ad absentes, cuiuscumque condicio­
nis, aetatis, sexus.
Sunt igitur haec certamina damnanda de mortali 433
pro iis qui libere partem in ipsis sumunt, pro puellis se
exhibentibus, pro promotoribus, pro indicibus et pro
1 «II modo di designare una miss è quanto mal sccnccrtante per
chiunquo conservi un tantino di pudore Tnsorge la nausea al solo leggerne 1 rcsocontt fomiti da glornall correnti per 1? mani di tutti Vi si paria
d’indumerti quasi adamitlci e da sniaggia, di tela flnlssima che cons nta
il rllievo di qualslasl neo sottostante: di misurazloni dclle parti dei corpo. n essura esclusa. e meticolossainente : ed altro. Si agglunge che 1'esarre descritto è, d’ordinario. sostenuto In presenza di quanti dcsidernno
esaltarsi allo snettacolo prottratto per ore» (Guarise, in Palestra del Cle­
ro, 1954, p. 496).
20

adstantibus ceteris \ Oporteret negare vim concupiscen­
tiae ex peccato originali cuique innatae si dicere veli­
mus nullum his inesse proximum libidinis periculum.
De facto ea damnarunt, quae in suis dioecesibus pa­
rabantur, plures epicopi. Ceteroquin, si Pius XII acriter
improbavit exhibitiones quae in cinematographo atque
televisione interdum dantur quod agatur nempe de fe­
minarum male tectarum imaginibus 2, a fortiori quidem
improbandae sunt exhibitiones quibus non iam imagines
femineae sed ipsae feminae fere nudae offeruntur.
Casus primus.

. <*

434

Occasione festivitatis B. Mariae V. in caelum assump­
tae, in parvo pago, prope litus maris, quo multi con­
fluunt ex magna urbe ad balnea sumenda, indicitur sic
dictum certamen pulchritudinis inter puellas praesentes.
Ad spectaculum evolvendum a syndico loci expetitur
theatrum municipii; Parmenas, syndicus, cum sit bonus
Christianus, pergit ad parochum, expetendi consilii cau­
sa. Ex una parte et ipse vellet theatri usum denegare;
cx altera vero, cum resciverit fere omnes assessores ces­
sioni esse favorabiles, metuit ne occasio inde sumatur
ad crisim in municipio provocandam, ex qua timetur ad­
ventus syndici factionis socialistarum.
At ita paratus est ut quidquid parochus consulat, ipse
exsequatur propriis incommodis posthabitis.
Quid consulere debeat parochus syndico in casu?
1 Sic quoque Guarise, l. c., pp. 495 ss. et Connell in The Amer Ecce.
Rev., 1947. pp. 387 ss.—Kelly, in Theol. Studies, 1949. pp. 76 s., quantumvis mitior, in feminarum degradatione insistit haec certamina sponte con­
sequenti.
i A AS. 49 [19571, pp. 210 S.

Solutio

Supponimus: l.°) certamen pulchritudinis non esse 435
indictum in contemptum religionis, id est festi Assump­
tionis B. Virginis; 2.°) ubi theatrum municipii denege­
tur, certamen tamen habendum esse in alio loco pagi;
3 °) periculum crisis et consequentis adventus syndici socialistae certo imminere; et 4.°) adventum syndici socialistae futurum fore pago graviter damnosum.
His etiam in adiunctis consulat parochus denegationem usus theatri. Huius namque concessio importat
cooperationem positivam et quidem eius qui ex officio
tenetur de publica pagi moralitate curam gerere x. Im­
portat insuper scandalum, pagi imprimis—contra bonum
illud commune quod urget syndico defendendum atque
fovendum—, ceterorum etiam catholicorum quotquot
venient in concessionis huius notitiam, maxime si no­
verint episcoporum ac Summi Pontifices damnatio­
nem (433): nam quam dabit omnibus noster syndicus
explicationem congruam?
Maior etenim pars cum audiet crisim imminere mu­
nicipio ubi theatri usus pro tali certamine denegetur,
putaret crisim auspicantes quaerere vel minimum prae­
textum, et ideo theatri usu concesso periculum non amo­
veri crisis, sed momentanee protrahi. Piures insuper
advertentes syndicum catholicum paria, forsitan et
maiora2, mala permittere quam timenda sint a socialista, non videbunt rationem sufficientem ut Parmenas
pergat in officio.
> Si syndicus tenetur ex officio moralitatem publics m tueri, officio
prohibetur, a fortiori, ne publicae immoralitati cooperetur (455)
J Notum est in Italia senatricem Merlin, quantumvis socialistam. le­
gem proposuisse Parlamento qua haec pulchritudinis certamina expresse
interdicantur.

Deneget ergo theatri usum; parochus et cuncti ho­
nesti cives accedent adiutores. Si quae vere mala timet
vitare nequit, patienter ferat: pars enim est patientiae
adversa tolerare ea cum declinare non valemus.
Alii casus.

436

C. II.—In quadam civitate initum est certamen ut
puellarum pulcherrima eligatur quae in scaenico ludo
religioso personam agat B. Mariae virginis. Valeria bo­
nis moribus aeque ac venustate praedita, cum audierit
nonnullos ex episcopis in certamina pulchritudinis in­
vexisse, confessarium sciscitatur num sibi liceat certa­
mini concurrere.
Sol.—Simplicitate, abs dubio. Valeria ducitur quando
vetita suspicatur ab episcopis omnia pulchritudinis cer­
tamina, nam vetitum restringitur ad certamina quae
praestant nuditatibus. Sed aliud est nuditas muliebris
et aliud muliebris pulchritudo. Cum ergo pro selectione
vices gerentis B. Mariae V. sola pulchritudo, absque nu­
ditate vel minima, attendatur, confessarius Valeriam
doceat sibi prorsus licere certamen hoc adire. Moneat
autem ut B. Mariae V. dum personam agit modestiam
atque pudorem imitetur.

437

C. III.—In alia civitate nuntium fuit datum de cer­
tamine in quo. servatis usque ad unguem modestiae le­
gibus, puella pulcherrima deligatur quae donetur civi­
tatis nomine. Decertare vellet Herisia, quae, propterea
petit a confessario num mortaliter peccet pulchritudi­
nem tantam arte fingens quantum necessariam putat
pro victoria.
Sol.—Respondet Caietanus: «Fictio, nisi sit pernicio­
sa, non est peccatum mortale: sicut de mendacio dici­

mus quod solum perniciosum est mortale. Mulierum au­
tem fucatio officiosa est, ad pulchritudinem serviens,
non perniciosa secundum se: sicut nec suprema pul­
chritudo naturalis. Quando enim unus effectus potest
ab arte et natura fieri, eiusdem rationis est si a natura,
et si ab arte fiat: ut patet de sanitate. Et propterea si
pulchritudo naturalis non est secundum se perniciosa,
consequens est quod nec pulchritudo artificialis secun­
dum se sit perniciosa. Et si dicas quod ars in fuco non
facit, sed mentitur pulchritudinem mulieris: responde­
tur quod verum est, sed quantum ad propositum spec­
tat, perinde est ac si faceret pulchritudinem: quoniam
ratio mendacii apposita non addit deformitatem mor­
talem, ex hoc ipso quod mentitur pulchritudinem non
perniciosam» x.

C. IV.—In parvo aliquo pago paratur certamen pul- 438
chritudinis in quo puella venustate praestans cumuletur
honoribus. Certamen adire vult Sabina, religiosis mori­
bus instructa. Timet autem, non quidem immodestiam
vel scandalum, cum certamen satisfaciet castitatis et
pudicitiae normis, sed ne propria vanitas foveatur et
aiiena exasperetur, ipsa si palmam ferat.
Sol.—Haec equidem pericula communia sunt omni
competitioni, muliebri maxime, nec propterea quaelibet
competitio, etsi muliebris, damnanda est. In casu appli­
canda sunt principia iamiam tradita (394 s.) de dimit­
tendis temporalibus ad vitandum scandalum invidias
videlicet alienas; nam contra propriam vanitatem non­
nullis aliis mediis poterit se Sabina communire. Si ho­
nores igitur quae victrici dabuntur malum compensent
» Caietanus, in Π-II 169. 2. n. 5—Nec opponatur competitionem agi
in qua victoria unius cedit in infortunium ceterarum. Primo, quod nec
cetcrac contendentes despicient artem. Insuper, quod nec ipsimet ludlces
excellentiam totam tribuent naturae.

ex alienis imminens invidentiis, licet Sabinae his invidiis
occasionem dare; non autem alias.
439

I

C. V.—Herena, quae saepe audivit de certaminibus
pulchritudinis et cuperet ceteras puellas quandoque su­
perare, tota sic est intenta servandae augendaeque ve­
nustati ut dixeris quaslibet alias animi corporisve dotes
parvi vel nihili facere. Quin propterea parata sit certa­
mini interesse a morum normis dissono.
Sol.—Quoniam non agitur certamen inhonestum,
scandalum non dant puellae adstantibus. sed promotores puellis quippe quibus occasionem vel ansam praebent magnipendendi pulchritudinem corporis atque mi­
noris habendi qualitates animi. Sunt enim plura nubili
feminae praestantiora, prudentia domestici regiminis,
ars multiplex quoad officia domestica, modus exteriorum
actionum, castitas, fidelitas, circumspectio. Haec enim
appetunt viri bona in ea quam eligunt uxorem, potius
quam concubinam; his contra destitutam qua assum­
pserunt facilitate et repudiabunt. Ad haec igitur sunt
puellae promovendae. Quapropter si certamen fit pul­
chritudinis, id fiat quoque ac praecipue domesticarum
artium et virtutum.

XV.

Merito Gury: «Ex omni scandalorum genere nullum
magis execrandum est, quam quod ex impiis et obscaenis
libris procreatur. Haec est diabolica inventio omnium
efficacissima ad animas turmatim in gehennae ba­
rathrum detrudendas. Haec est pestis omnium maxime
dira et immanis, quae non unam tantum regionem aut

aetatem inficit, sed ad universa loca et tempora diffun­
ditur, omniaque innumeris complet stragibus. Quis autem
dicere posset horrenda mala, quae Religioni et moribus
ex pravis libris, velut ex letali fonte, exorta sunt, et
quidem usque ad finem mundi propaganda atque mul­
tiplicanda?» x.
Dicuntur libri impii, seu ex professo contra Reli­
gionem. qui data opera vel religionis fundamenta vel
aliquod ex catholicis dogmatibus impugnant vel deri­
dent, vel Ecclesiae ministros calumniis impetunt2 Di­
cuntur libri obsceni seu pornographie! qui ex suapte
natura, propter res turpes atque lascivas quae docent vel
describunt, graviter excitant, uti plurimum, pravam libi­
dinem 3.
Numquam licet, ut patet, libros hos scribere; si enim 441
mala intentione agatur, impugnandi Religionem, dog­
mata Christiana, Ecclesiae ministros deridenni vel con­
temnendi, pravam libidinem excitandi, quoniam adest
scandalum directum; si praeter intentionem malam,
quoniam datur aliis, scilicet lectoribus, occasio eaque
obiective proxima deserendi veram fidem vel corrumpen­
di bonos mores.
Lex ipsa naturae prohibet librorum lectionem quae
fidei vel moribus periculum afferat; et si quidem pericu­
lum proximum (absolute vel relative) gravis damni spiri­
tualis, sub mortali; sub veniali, contra, si periculum
(absolutum vel relativum) sit aut remotum gravis damni
» Gury, Th. Mor., I, 240. ed. 1889.
2 «Alii (sunt) non ex professo contra Religionem qui obiter aut data
occasione dumtaxat aliquid Religioni adversum, vel subinde Ecclesiae mi­
nistros insectantur» (Aertnys-Damen, Th. Mor., Π. 505, ed. 1939).
’ «Alii (sunt) subobsceni, in quibus exiguum dumtaxat obscoenitatis
invenitur ; ad quam speciem pertinent libri erotici, id est, de amoribus
agentes quales sunt multa dramata, comoediae, poëmata, et aliqui libri
romanticl» (Id., ib.).

aut proximum damni levis. Retentio horum librorum pro
tanto iure naturae est vetita pro quanto periculum inde
oritur Quod a retinente vel ab aiio legantur cum fidei
morumve discrimine.
442
Hoc utrumque vetitum naturalis iuris roboratur Iure
Canonico, quo fideles prohibentur quominus, absque de­
bita licentia ( legant vel retineant libros 1 tum impios
tum obscenos (can. 1398, § 1; 1399, 3.°, 6.°, 9.°); a qua
Codicis prohibitione excluduntur Cardinales. Episcopi,
etiam titulares, aliique Ordinarii, necessariis attamen
cautelis (can. 1401); etiam iis adhibendis qui legitima
licentia gaudeant nam «licentia a quovis obtenta nullo
modo quis eximitur a prohibitione iuris naturalis legendi
libros qui ipsi proximum spirituaie periculum praestant»
(can. 1405, § 1). At cum prohibitio ecclesiatica lata sit
ad praecavendum generale periculum, urget etiamsi in
r asu peculiari periculum non adsit (can. 21), quapropter
ubi naturalis lex non urgeret. Ecclesiastica, demum, pro­
hibitio munitur excommunicatione Sedi Apostolicae spe­
ciali modo reservata in eos quis scienter sine debita li­
centia legunt vel retinent libros2 publici iuris factos
apostatarum, haereticorum et schismaticorum qui apo­
stasiam, haeresim, schisma propugnant (can. 2318, § 1).

1 «Quae sub hoc titu'o (nempe XXIII Codicis, ideoque canonibus
1384 ad 1405) de libris praescribuntur, publicationibus diariis, periodicis et
aliis editis scriptis quibuslibet applicentur, nisi aliud constet» (can.
1384. S 2).
J Aliter atque supra, hic agitur de libris proprie dictis, et ideo de
publicationibus periodicis ligatis in fasciculis <S. Officium 13 iunil 1892);
non tamen de diariis v°l periodicis (S. Officium 21 iunii 1880), neque de
articulis Enciclopediarum—hi nisi gaudeant tanta extensione ut libris
aequipolleant.

Casus primus.

Ad ornamentum bibliotecae domesticae Aduiphus re- 443
tinet tria volumina a notis haereticis exarata in haereseos propugnationem. Primum emit, quod in cunctis
prostaret librariis officinis; monito autem vel prooemio
perlustrato, nihil amplius legit. Alterum et tertium per­
legit funditus; sed illud, quantumvis typis destinatum,
mansit, ob mortem auctoris, manuscriptum; aliud vero
typis fuit excussum, exiguo tamen exemplarium numero,
quod ad paucos amicos dono adveniret, publicae vendi­
tioni vel divulgationi nullo pacto mandandum.
Quaeritur :
1) Num Aduiphus graviter peccaverit; et quatenus
affirmative.
2) Num censuram evaserit.
Solutio

Ad Ium.—Quantumvis prohibitio sive lectionis sive 444
retentionis librorum impiorum urgeat sub gravi, omnes
admittunt materiae parvitatem.
Quoad lectionem, «quid sit materia levis, non con­
cordant autores. Tamquam regula generalis sit' id est
materia gravis, quod per se et ordinarie inducit legenti
grave periculum perversionis. Itaque aliquando paucae
paginae sunt materia gravis, aliquando vero nec 30 pa­
ginae non ita periculosae constituunt materiam gra­
vem» \
» Prümmkr, Th. Mor., ΙΙΓ. 508, ed. 1928.—«Theologi antiqui optimi
(Lugo, disp. 21. n. 85: S. Aiph., VII. 284 , 292) dicunt lectionis obiectum
notabile esse : vel unam alteramve paginam, vel prooemium, casu quo ibi
expono tur materia minus pcrculosa; vel paucas (aut plures) lineas si
aperiendo librum haereticum incidas in doctrinam quae directe est con-

Quoad retentionem, tempus notabile alii dicunt 3
dies alii vero mensem 2.
445
Adulphus igitur, legens dumtaxat monitum seu pro­
oemium primi voluminis, non graviter deliquit, si in
eo haeresis non propugnatur sed enuntiatur tantum, ut
fit plerumque 3. Peccavit tamen graviter, contra legem
naturae, legens alia volumina si periculum proximum
ei imminebat perversionis; non tamen contra legem
ecclesiasticam dum legit librum sive manuscriptum sive
typis quidem excussum at paucis amicis destinatum, cum
neuter dici valeat liber editus Peccavit autem graviter
··

I

tra fidem. Recentes AA. docent materiam notabi’.em esse : vel 3-4 paginas,
sl continent res vere periculosas, vel 30 paginas, si periculum m his
contentum est minus. Ita No din, II, 700. Sed talis i orma nimis larga
est; quare rectius cum citatis antiquis sentit Lehmkuhl (I. 13C5): Pec­
cat graviter, ait, qui sine facultate legit locum qui materiam prohibi am
specialiter tractat, vel, si materia periculosa non est. partem notabilem,
v. gr. unam alteramve maioris formae paginam Supponimus autem ta­
lem materiam quoad periculum esse incertam)» (Marc, Inst. Mor., L
1317, ed. 1927).—«Si opera sint quae fidei vel moribus special’ periculum
inierant, quia insidiosis argumentis vel lascivis descriptionibus sunt re­
ferta. iam grave reputamus paucas (5-6) paginas legere Ignotae naturae.
Et notabilis iam erit quilibet locus, etsi multo brevior, qui in se graviter
sit periculosus sive propter obscoenitatem suam sive propter sophisticas
quas continet rationes» (Vermeersch, Th. Mor., III. 905. ed. 1927)
1 Marc, I. c.; Aertnys-Damen. I. c„ n. 1046.
a Prümmer, I. c.; Merkelbach, Th. Mor., I, 775, ed. 3; Ver­
meersch, I. c.
’ Ita Van den Ecrendeemt, apud Palazzini-De Iorio, Casus Consc,
II, 426. Aliter Ferreros, «quia generatim huiusmodi monita seu prooemia
errorem continent, et sunt periculo plena» (Casus Consc., II, 1326,
ed. 1926).
H
♦ «Ad librum constituendum typorum impressio non requiritur nec de
se sufficit typorum impressio ad editionem de qua Codex hoc loco lo­
quitur. Ut liber editus dicatur requiritur ut typographice. litcgraphice.
hectographice vel alio simili modo publicetur, idest venditioni publicae
exponatur et ad omnes destinetur vel ab omnibus emi possit. Liber manuscrtptus editus dici nostris diebus simpliciter nequit; nec item liber
typis aut alio modo impressus sed usui privato reservatus» ( Coron ata,
Inst. 1. C., II. 952, ed. 1931).—De cursu autographico quem professor
atheus discipulis tradebat, sic Genicot: «Non lege positiva prohibetur
huius privati codicis autographlci lectio, quamquam, sl editus esset, seu

contra legem canonicam si retinuit, saltem ultra men­
sem, primum volumen.
Ad Ilum.—Adulphus certo evasit excommunicationem 446
legens et retinens, ultra mensem, postrema duo volumi­
na. non modo quia id agens non peccavit graviter contra
legem Ecciesiae, verum et quia censura in eos dumtaxat
fertur qui legunt vel retinent libros haereticorum etc.,
•publici luris factos (can. 2318, § 1) in his autem nec ma- .
nuscriptum venit neque liber typis excussus a publica
venditione et divulgatione seclusus. Retinens tamen pri­
mum volumen ultra mensem, excommunicationem non
evasit Adulphus, si scienter egit, conscius scilicet sive
auctoris—haeretici—sive argumenti—haereseos defensio­
nis—sive vetiti ecclesiastici poena muniti.
Alii casus.

C. II.—Arcadius dono accepit editum librum hetero- 447
doxi auctoris haeresim propugnantis. Librum quidem non
legit; retinuit attamen ultra mensem donec nactus fuerit
occasionem vel volumen tradendi sacerdoti qui faculta­
tem habeat hos libros retinendi vel licentiam impetrandi
ut volumen retineat. Peccavitne graviter?
Sol.—Negative, cum retentioni suffragetur causa ra­
tionabilis. Si tamen non notabiliter ultra mensem, < nam
intra hoc tempus petita licentia vel exspectata occasio
facile adesse potest» l.
C. III.—Epimachus legit librum quendam historicum 448
a viro materialismi erroribus addicto conscriptum. Re-*
i
venalls omnibus prostaret, manifeste caderet sub can. 1399. 2.° Neque
subtilior vel absona dicatur ista distinctio: lex enim positiva providet
ordinarie occurrentibus, qualia sunt pericula populo Christiano inminentia o scriptis quae publici luris fiant» (Casus Conse., 251. ed. 1928).
i Noldin, Th. Mor., II, 706. ed. 1932.

pertis autem duobus vel tribus locis in quibus haec per­
versa doctrina manifeste evolvebatur, dubitare coepit
num hoc opus can. 1399 prohiberetur.
Sol.—«Ut liber ille historicus hoc canone prohibeatur,
necesse est (quod raro continget) ut materialismum non
tantum exponat, sed aliatis sophismatibus propugnet,
itaque fundamentum fidei evertere nitatur. Plerumque
autem non prohibetur, quia in libro, cuius argumentum
historicum est, non solet huius modi aperta materialismi
propugnatio proponi, quamquam saepe e modo loquendi
et iudicandi appareat perversa mens scribentis, vel etiam
obiter systema materiaiisticum evolvatur, utputa dum
fatalitatis legibus facta historica explicantur». Sic Genicot *.

» "

449

I

450

C. IV.—lulius, scholarum publicarum alumnus, legit
et apud se retinet piures libros prohibitos, eo quod ma­
gistri eos praecipiunt.
Sol.—«Si libri illi vetantur iure naturali, seu in con­
creto constituunt proximum periculum gravis peccati,
nulla ratio efficit lectionem licitam; ideo, sub gravi, aut
lectio omittatur, aut media adhibeantur, si quae sint,
ut periculum proximum fiat remotum. Si vero lege tan­
tum Ecclesiae prohibeantur, lulius qui a magistro ad
lectionem et retentionem libri obligatur, licentia non
indiget. Suadendus autem est ut oratione, sacramento­
rum frequentatione et mortificatione animum contra pe­
ricula corroboret et ut viros doctos vel libros aptos adeat
ad errores diiudicandos et refellendos». Ita Pistoni2.
C. V.—Piures apud Eucherium se accusant paenitentes quod legerunt libros, non ex professo obscenos, ve­
rum parum honestos. Num graviter peccarunt?
« Genicot, l. c., 241.
3 Apud Palazzini-De Iorio, Casus Conse., I, 240.

■

Sol.—Fanfani respondet: Negative, quoniam haec
lectio «etsi sine causa fiat, secluso consensu in delecta­
tione venerea, non excedit veniale: sane, periculum non
est in casu tam proximum. Ergo secluso omni pravo
affectu, peccatum nequit excedere malitiam causae a
qua promanat, idest malitiam curiositatis vel levitatis:
quae per se non excedunt veniale» x.
C. VI.—Utriusque sexus iuvenes pandunt Marino con- 451
fessario se deditos lectioni librorum romanensium. Con­
fessarius nescit quod iudicium ferat de peccato
Sol.—Fanfani iterum: «Qui legunt libros romanenses, etsi minus honestos, non statim damnandi sunt de
peccato mortali; neque cogendi sunt sub gravi ut huiusmodi libros dilacerent aut comburant»
Sed Mare3
approbat Berardi regulam: «Quoad lectionem librorum
romanticorum, qui de amoribus tractant, in praxi dis­
tingui debet inter lectionem assiduam seu frequentem,
et fortuitam seu raram. Prima, speciatim quoad iuvenes,
ut plurimum, sub gravi interdici debet; secunda non
item, saltem ordinarie». Pariter Aertnys-Damen: «No­
xia tamen est eorum lectio, quia utilium librorum fasti­
dium ingerit, animum ad profanos amores incendit, sicaue obtenebrat, a Deo alienat, et ad vitia inclinat. Unde
periculi gravitas plurimum pendet a circumstantiis,
nempe a fine libidinoso, a lectoris aetate, indole, mori­
bus, maxime vero a lapsuum experientia. Propterea hi
libri omnes periculosi sunt iuvenibus, et ordinarie pe­
riculum proximum aderit pro iis, qui toti sunt in huius‘ Fanfani, Th. Mor., ΠΙ, 248—«Item iuvenes, qui ex curiositate ui
lexicls quaerunt verba obscoena, per se graviter non peccanf (Noldin
Th. Mor., Complem. de sexto, etc., n. 59, ed. 1932).
J Fanfani, l. c.
» Marc, l. c., n. 809.

modi libris legendis; non vero pro iis, qui interdum ali­
quem legunt»

Huc e volumine superiore Casus accedant: Legens
librum quem ignorabat vetitum quemque legeret cons­
cius prohibitionis (I, 83); Legens librum quem falso pu­
tabat vetitum sub poena excommunicationis (I, 182).

XVI.

COOPERATIO AD MALUM

Doctrina.

452

Cooperatio ad malum, quam diversimode intellegunt
ac distribuunt diversi Auctores, mea quidem sententia
definiri debet: concursus praestitus pravae alterius ac­
tioni2; atque praeter cooperationem physicam in actu,
instar participantis in actione, complectatur oportet
cooperationem quoque moralem, instar moventis eum
qui agit—causa enim causae est causa causati—, puta
mandato, prece, consilio, etc.—de reliquo, vel moraliter
cooperans iniustitiae tenetur saepe ad restitutionem,
exsistit enim causa eaque efficax damni, cum ipso scili­
cet non movente alius nec damnum intulisset.
Cooperationem ergo distinguimus imprimis positi­
vam et negativam. Haec altera, qua quis influit scilicet
in peccatum alienum omissione dumtaxat actus proprii
1 Aertnys-D
* men, l. c., n. 506.
3 Sicut scandalizans praebet occasionem ut alius male agat, coope­
rator ad malum operatur simul cum alio pravum actum ; ille occasionem
peccandi praebet causae, hic influit in communem effectum; proximi
peccatum, ei qui scandalo activo atque directo peccat volitum, est coopé­
ré tori et voluntarium (cf. I, 37). Ideo, quantumvis cooperatio ad malum
involvat saepe scandalum—puta si sollicitatio fornicationem antecedit—,
interdum est ipsa sine scanda’o—v. gr„ penes decernentes voto secreto,
absque conspiratione. Iniquam legem vel sententiam—, et scandalum sine
illa—ut cum qui sollicitatur ad peccatum peccare renuit.

debiti, facile revocatur ad scandalum indirectum (378);
et iueo si solo praecepto caritatis tenetur quis impedire
peccatum proximi vel peccati effectus, contra solam ca­
ritatem peccat—contra caritatem nempe in proximum
peccantem vel in proximum qui damnificatur a pec­
cante— ; si tenebatur autem et praecepto alterius vir­
tutis, contra hanc quoque virtutem peccat (383n), cuius
officium neglegit. Non tamen necessario, ubi peccatum
proximi sit dumtaxat permissum, contra virtutem lae­
sam ab agentel.

Cooperationem vero positivam—qua quis videlicet 453
influit in peccatum alienum per positionem actus—subdistinguimus in cooperationem moraiem atque physi­
cam: illa est iubentis, consulentis, etc., ideoque non­
numquam pravum exemplum dantis2; haec, contra, est
participantis in actione. Porro de morali cooperatione
1 Parentes igitur si propterea peccant quod non corripiunt filium
impudicum, peccant impietate, non luxuria. Civitatis autem custodes, si
culpabiliter non obstant furto, peccant contra iustitiam et ad restitutio­
nem quoque adstringuntur.
3 Pravum exemplum, si ut in pluribus soli scandalo, interdum aequlpollet cooperationi ad malum. Raro quidem contingit prsvum exemplum
dari instar motionis, qua adstantes nempe inducantur ut male agant:
sed mtantum qui modo agitur cooperator influit in effectum inquantum
movet causam (452). Si tamen in adiunctis quod exemplum praebetur mo­
veat revera a’los ut ipsummet sequantur, tunc adest cooperatio moralis,
lure Waffelaert: «Ne peut-on pas considérer l’example de deux maniè­
res: quasi matériellement pour un acte posé devant d'autres: ou formel­
lement comme exemple, c’est-à-dire comme type ou modèle d’agir? Ce
sont les circonstances qui décident si un acte posé est un exemple dans
le sens matériel ou dans le sens formel indiqué; ainsi, vous savez que
ceux qui vous entourent, attendent votre manière d’agir, pour se décider
à agir également, pour trouver les moyens, etc. ; si vous posez l’acte,
c’cst un exemp’e formel que vous donnez. Nous crovons que dans ce
dernier cas, il faut donner raison aux Auteurs qui affirment l’efficacité
de l’exemple comme cause; tandis que. dans le premier cas. les autres
soutiennet avec justice, que donner le mauvais exemple équivaut à don­
ner occasion de péché» (Etude de th. inor. sur la cooperation..., p. 149.
ed. 1883).

difficultas nulla: cum habeat etenim peccatum proximi
obiectum voluntatis, cooperator peccat non modo scan­
dalo sed et peccato quoque ad quod inducit.
Quaestio ergo reliqua, de cooperatione positiva et
physica, quae praestari potest actioni nec tamen inten­
tioni, aut actioni et intentioni simul. Hanc alteram—in
qua una est intentio cooperatoris et alterius agentis—
dicimus formalem; illam vero—ubi alia est intentio co­
operatoris et alia alterius agentis—vocamus rnaterialem; quam et distinguimus immediatam atque media­
tam, prout attingit ipsum actum peccati aut aliquid
conexum cum peccati actu, sic nempe ut agenti minis­
tretur aut auxilium in ipsum actum pravum, aut me­
dium, ex se vel ex circumstantiis, determinatum cuius
opera utatur agens ad exsequendum, saltem facilius, pra­
vum actum. Cooperatio mediata, denique in proximam
atque remotam subdividitur, prout quae media praeben­
tur plus influunt aut minus, plus minusve accedunt ac­
tui pravo.

454

His praemissis facile innotescit: cooperationem phy­
sicam et formalem actui pravo numquam esse licitam
—haec enim cooperatio malam importat intentionem,
vel approbationem intentionis pravae—; immo vel
cooperationem physicam materialem et immediatam—
—quae dicit malum actum—, extra materiam unius jus­
titiae—in qua legis obiectum ponitur ex adiunctis extra
legis provinciam, prout furtum, rei nempe alienae, desi­
nit esse furtum in extrema necessitate, in qua omnia
communia.
At cooperatio physica materialis mediata quandoque
est licita, cum actio nempe cooperativa non sit de sese
mala et adsit proportionata causa permittendi alienum
peccatum—nam neque caritas nos urget ut proximum
prae nobis diligamus, cuius propterea interpediamus

maium cum pari vel maiori nostro incommodo; neque
praecepta ceterarum virtutum, quantumcumque vetent
et nobis ne ipsa velimus ab aliis violata aut faciamus
ab aliis violari, obligant perpetuo ne demus proximo
occasionem ut illa transgrediatur—. Res ergo ad normam
voluntarii indirecti est indicanda l.
Quapropter gravior causa petitur ad excusandam 455
cooperationem physicam materialem et mediatam pro­
ximam quam remotam. Hinc quae causa sufficit ut quis
cooperetur damno unius, non sufficit ut cooperetur
damno multitudinis; quae sufficit ad cooperandum pec­
cato sine te patrando, non sufficit pro cooperatione ad
peccatum quod, te non coopérante, impediretur; quae
sufficit ad derogandum obligationi communi caritatis,
non sufficit ad derogandum obligationi peculiari v. gr.,
ex officio, pietate, etc.2.
Casus primus.

Marcellina, quae infirmis in publico valetudinario 45G
ministrat, cum suam artem bene calleat atque in eadem
exercenda sedula sit, animadvertit medicum quendam,
peritissimum sane at inhonestum, ut impudicis feminis
morem gerat quae prolem vitare cupiunt, haud semel
hysterectomiam affabre simulato uteri cancro peragere.
’ Cf. I, 159.—Quae cooperatio mala pronuntietur malitiam induit,
praeterquam ut plurimum scandali (381). eiusdem speciei atque peccatum
cui ministratur copia. Si enim frequenter complex in peccato dat alteri
et peccandi, affective aut saltem effective, occasionem, hoc ipsum a terius peccatum est illi volitum; in se quidem, ubi cooperatio formalis sit
vel immediata vetita; in causa vero, ubi mediata, tamen illicita.
t Gravior propterea ratio exigitur pro licita cooperatione parentum
ad peccata filiorum, magistratuum ad delicta civium. Si mercitores igi­
tur speciali lege prohibentur ne arma letalia, potiones venenosas ven­
dant vel similia, incommodum quod prae lege excusaret potest lege lata
non purgare cooperationem.
21

Eadem potuit aliquando, feminarum dolum coniciens, medicum praemonere atque operationem impe­
dire: non enim ille tunc ausus est eam exercere. At ple­
rumque medico cooperari tenetur.
Hinc confessarium adit, ab eodem quaerens num ei­
dem liceat id peragere.

Solutio
IU.
457

Non agitur in casu de excisione uteri gravidi vel uteri
cancerosi, sed de excisione uteri revera sani, quapropter
de mutilatione graviter illicita; nec illicita tantum ex
propriis, sed insuper ex fine operationem tum feminae
postulantis tum medici peragentis—quippe qui pravae
intentioni feminae consentit.
Hic autem medicus, ne inhonestus ab aliis depre­
hendatur, simulat cancrum uteri suggeritque feminis ut
se tali morbo laborare asserant. Marcellinam tamen non
fallit. Rei igitur conscia, potens haec fuit nonnumquam
quae fallaciam proderet et a pravo proposito medicum
amoveret. Plerumque tamen dicitur teneri ut ipsi cooperetur.
Haec cooperatio, duplex: negativa, per omissionem
monitionis, denuntiationis, etc.; et positiva, per actionem
ministerialem pravae hysterectomiae.

458

Quod attinet ad cooperationem negativam, Marcellina de facile excusatur: ipsa etenin valetudinarium pu­
blicum non regit nec officium habet invigilandi medi­
cos. Quoties, insuper, dolus feminarum non satis liquet,
monitio videretur temeraria. Quoties autem cancrum
affabre simulatur, denutiatio superioribus maneret abs­
que fructu: quas probationes afferret contra medicum?
Nisi agatur igitur de valetudinario cui integerrimi prae­

I»

sint officiales parati suspectum medicum observare inhonestumque expellere, denuntiatio atque praemonitio
plenae sunt incommodo: Marcellina incidet in gravem
invidiam medici, fortasse et medicorum; inde facile di­
mittetur ab officio; semelque diffamata uti delatrix,
aegre ad ministrandum recipietur alibi. De cetero, mi­
nisterium cui modo vacat non caret fructu: vitat enim
quasdam operationes illicitas et. attenta eius probitate
atque religione, non videtur improvida spiritualis curae
infirmorum. Ob cooperationem negativam ergo non est
carpenda.
Eius insuper cooperatio positiva non est formalis: 459
certo non dat consensum pravae, feminarum aut medi­
ci, intentioni. Immo neque materialis videtur immedia­
ta: non etenim apparet ipsam excisionem uteri pera­
gere, sed medico ministrare operationem exsequenti.
Num eius cooperatio mediata sit remota aut proxima
non satis liquet. Verum proxima quoque cooperatio co­
honestari potest proportionata causa. Confessarius ergo
petat a Marcellina quam adhibeat cooperationem ma­
terialem et cur asserit se teneri ad praestandam hanc
cooperationem. Cum artem suam bene calleat atque in
eadem exercenda sedula sit, theoretice quidem non erit
ipsi arduum in alio valetudinario ministrare Practice
tamen, eritne facile? Sed neque ullus omnino medico­
rum vacabit hic operationibus aeque illicitis? Ceteroquin, eius a primo eggressus non vitabit quos comperit abusus; praeterquam eius in ipso permanentia valde
est proficua. Quapropter, nisi partes activas habeat in
illicita uteri excisione, confessarius pronuntiet ipsi lici­
tam in adametis cooperat ionem, remotam quidem ra­
tione famulatus seu officii ’, immo atque proximam, si
- —
——~
» Famulatus ratio sufficit ut quis mundet vel calefaciat cellam in
qua intendit chirurgus operationem illicitam peragere: quae tamen non
sufficeret ut quis praeparet corpus vel operationis instrumenta.

iure timet ne valedicens praesenti ministerio careat diu
vitae necessariis.
I

actionem, in se illicitam medici, et materialiter coope­
randi, ad peiora mala vitanda» l.

Alii casus.

460

C. II.—In regionis pluribus hospitiis religiosae seu
Sorores ministrant,, quae propterea nonnumquam scru­
pulis anguntur dum ipsarum cooperatio petitur pro chi­
rurgicis operationibus illicitis.
Sol.—Ad id Vermeersch: «Zn nullo hospitio, ut li­
quet, Sorores illicitae actioni formaliter cooperari pos­
sunt; sed materialis cooperatio minus difficulter in hos­
pitiis publicis quam in privatis excusari potest. Ad com­
mune enim religionis bonum et plurimarum animarum
salutem refert ut Sorores potius quam feminae laicae
aegrotis in publicis nosocomiis ministrent. Quare, ex­
cepta formali cooperatione seu exsecutione ipsius illici­
tae operationis, utputa certo illicita morphii infusione,
quam omnino recusare debent, materialis cooperatio,
etiam purgandi et disponendi instrumenta, lavandi et
praeparandi corpus pro operatione, et translatio infirmi
in operationis locum, damnari non poterit, secluso scan­
dalo, quod satis commode, v. gr., declaratione, removebi­
tur. Si vero agitur de privato medici hospitio, in primis,
antequam operam suam et Sororum promittant. Supe­
riores cautiones sumere debent, ne umquam aliquid con­
tra conscientiam Sororum petatur; atque neganda est
omnis cooperatio etiam materialis, nisi forte remotissi­
ma, ut est ipsa exceptio personae laborantis maio, in
cubiculum a Sororibus adornatum. Demum, si ad ipsas
Sorores dominium hospitii pertineat, ipsae, m contractu
cum medico, cavere debent ne ullus medicus advocetur
vel admitatur qui quidpiam illicitum attentet Ac solum
in casu extraordinario, non praeviso, locus erit tolerandii

C. III.—Num latroni mortem minitanti cooperari li- 461
ceat materialiter et immediate incendio domus vel sub­
reptioni pecuniae?
Sol —Affirmative, nam in extrema necessitate id
quod hucusque erat res aliena desinit esse aliena et fit
communis; et ideo quod erat materia iniustae damnificationis vel acceptionis, non est amplius talis (I, 60).
C. IV.—Heribertus declarat confessario se adiuvasse 462
Sabbatium ad devastandos domini agros; id autem fe­
cisse ne Sabbatius procederet ad domini occisionem
Sol.—Heribertus non est carpendus, nam dominus
rationabiliter censetur malle privari opibus quam vita.

C. V.—Cisellum pharmacopolam mulier quaedam adit 463
medicinam petens quae, licet pluribus inserviat, saepe
tamen ad abortum procurandum adhibetur. Id futurum
esse in casu Cisellus ex omnibus circumstantiis vehe­
mentissime suspicatur; at quaesitum remedium mulieri
nihilominus praebet. Verum, cum vir catholicus sit at­
que continenter studeat, in sui muneris exercitio, morum
honestati consulere, confessarium interrogat nun recte
egerit.
Sol.—Cisellus, non ultro, sed rogatus medicinam ven­
didit cuius effficacia ad plura se extendit praeterquam
ad abortum procurandum. Suspicatur quidem vehemen­
tissime medicinam in adiunctis peti pro abortu perficendo; dubium attamen non deponit. Quapropter ven­
ditio medicinae, est graviter illicita, obiective loquendo,
et Cisellus debuisset mulieri respondere se pro momento
i Vermeersch, Th. Mor., II, 139, ed. 1928.

nac medicina vacuum (quam ipsi nempe vendat). Su­
bjective attamen non videtur graviter deliquisse, cum
dicatur continenter studere, in sui muneris exercitio,
morum honestati consulere, quapropter videtur in casu
existimasse alium, licitum, usum non exclusum, vehementissima suspitione non obstante \
464

C. VI.—Demetrius medicus invenit unguentum quo
magnopere praeveniatur atque sanetur venereus mor­
bus. Consulit autem confessarium utrum possit propa­
lare remedium: timet enim ne viri libidinosi magis in­
citentur ad secure peccandum.
Sol.—Ad hunc casum Genicot: «Demetrius non debet
occultare remedium, quod reapse utile est ad multorum
sanationem et ad praeveniendam infectionem innocen­
tium. Immo caritas regulariter iubet medicum qui dete­
xit utile remedium, ne hac utilitate privet ceteros ho­
mines. Neque timendum ne multo plus grassetur forni­
catio. cum plurimi sint qui etiam sine talibus praesidiis
vitio indulgeant. Si quidam, hoc remedio confisi, ad
peccandum vel ad saepius peccandum adducantur, hoc,
reapse exsistente causa proportionata in multorum va­
letudine, Demetrio non imputandum est, dummodo ipse
in commendando remedio ne exaggeret vim praeventivam, neve ullo modo utatur verbis allicientibus quae
videantur approbare vel provocare peccatum Ad mo­
dum ergo loquendi in primis attendat oportet. Neque
videtur obligatus tantum commendare vim sanativam
remedii et prorsus occultare vim praeventivam : haec
enim non diu latebit et ipsa habere potest usum licitum.
1 Pro futuro ei confessarius suadeat ut quaerat a cliente ad quem
finem rredicinam postulet, aut petat ut sibi exhibeatur scripta medici
praescriptio et alia eiusmodi; ex modo responsionis clientis, ex praes­
criptione medici atque huius fama et similibus adiunctis poterit medi­
cine m denegare aut tota conscientia concedere. Ita Emus. Robertl. apud
Pai.azzini-De Iorio, Casus Conse., I, 140.
■

puta inter coniuges ad notabiliter minuendum pericu­
lum pro parte adhuc sana»l.
Huc e volumine superiore Casus accedant: Traditio
innocentis tyranno alias minanti excidium civitatis (I,
132); Sterilizationis legem circumveniens (I, 392-5); Ca­
tholicus sive iudex sive advocatus quoad divortium non
baptizatorum (I, 396-9).

XVII.

Doctrina.

Quae frequentior a famulis cooperatio petitur alia 465
est ad gulam ebrietatemque, alia ad luxuriam, tertia ad
iniustitiam.
Probabilius, famulatus unica ratio non excusat fa­
mulum, cui certo constat de peccato heri ecclesiasticam
legem abstinentiae violantis, a praeparandis et minis­
trandis domino cibis vetitis; item, ab apponendo vino
cum herum praevidet inebriatum iri. Oportet ei immi­
neat detrimentum notabile. Practice raro aderit certi­
tudo aut grave damnum deerit.
Quoad luxuriam tria genera servitiorum distinguen- 466
da sunt: a) quae de se ordinantur ad luxuriam; b) quae
de se sunt indifferentia, verum in casu proxime concu­
rrunt ad luxuriam domini; et c) quae ad hanc non con­
currunt nisi remote. Servitia primi generis numquam
sunt licita, nam important cooperationem formalen;
v. gr, quaerere domino concubinam, invitare feminam
ad peccandum cum domino, litteras (vel heri nomine)
ad feminam scribere in hunc pravum finem. Servitia
» Genicot, Casus Conse. 172, ed. 1928.

alterius generis non licent sola ratione famulatus; opor­
tet accedat causa gravis, immo interdum gravissima;
gravis, v. gr., ad comitandum herum in locum turpitu­
dinis. ad sternendum equum vel parandum currum hero
profecturo, ad feminam, de domini intentione plane
consciam, curru deferendam in domum domini, ad hu­
merum praebendum hero ascendenti ad feminam non
invitam; gravissima, nempe mortis1 vel mali aequivalentis12, ut famulus herum adiuvet, scalam deferens,
humeros subiciens, ianuam vi aperiens ad stuprandam
virginem. Postremi vero generis servitia licent famulo
ob solam famulatus rationem, v. gr., aperire ianuam con­
cubinae, quem ad modum ceteris advenientibus, si ipso
non aperiente, alius tamen aperiet3.
467
Relate ad iniustitiam: ratio sufficit famulatus ad
adiuvandum herum usurarium in pecuniis numerandis,
rationibus scribendis, pignore deferendo; non tamen ad
exigendas, nomine licet domini, usuras certas1; neque
ad opem domino ferendam in venditionem rerum quae
peccato tantum inserviunt, sed sufficit alia gravis ra­
tio, maxime si famulo dimisso heri venditio pergeret.
Immo «gravitas mail (ex venditione) et scandalum coniunctum possunt esse tanta, ut ratio sufficiens numquam vel vix umquam haberi possit, puta si agatur de
tabernis quae ex professo, utut sub praetextu hygienico,
1 Marc, Inst. Mor., I, 521, ed. 1927; Aertnys-Damen, Th. Mor., I.
403, ed. 1939.
* Merkelbach, Th. Mor., I. 492, ed. 3.—«Notandum est quod minae
non semper veram coactionem constituunt; quid enim si famulus sciret
herum suum esse de lis qui semper minitantur et nunquam minas exse­
quuntur?» (Berardi, Praxis confessoriorum, I. n. 781, ed. 1887».
3 Si casus iste frequens, curet famulus valedicere servitio domus
eousque inhonestae atque periculosae, nisi inde sequantur sibi damna
proportionate gravia (Lauraga-Lumbreras, Prontuario de Teol. Mor., I,
385).
♦ Si famulus usuras exigeret vi vel metu, non tantummodo peccat
sed ad restitutionem quoque tenetur, haec nisi a domino fiat.

media sic dicta neo-malthusiana annuntiant et expo­
nunt» *.
Casus primus.

Alphonsus.. magna familia oberatus, operam suam lo- 468
cavit apud quendam negotiatorem, cui debet etiam auxijium ferre ad quandam mercium adulterationem fa­
ciendam.
Cum admoneatur a confessario de illiceitate huiusmodi cooperationis, respondet se hoc invitum facere
*
nisi enim cooperationem suam praestet, timet ne a do­
mino dimittatur et ipse in gravissimam necessitatem in­
cidat.
Quid dicendum?

Solutio
Supponimus adulterationem mercium ideo fieri ut 469
pretium habeatur iusto maius, nec agi de mixtionibus
illis moderatis plane notis emptoribus, qui tamen com­
muni pretio emere non recusant. Supponimus quoque
Alphonsum non cooperari formaliter illi adulterationi;
quamvis hoc non constet—nam. etsi dicat se cooperari
invitum, revera cooperatur ob timorem; at timor causât
voluntarium simpliciter, licet saepe involuntarium se­
cundum quid; timens, aliis verbis, non vellet; crebro
tamen vult.
Dicamus ergo Alphonsum cooperari materialiter sed
immediate adulterationi; quo quidem in casu duplex
quaestio: an eius cooperatio licita sit secundum se, an
saltem in adiunctis.
Et secundum se quidem cooperatio videtur faciete- 470
1 Aertnys-Damen, l. c.

nus immunis a peccato, quod non mixtio sed venditio,
mercis permixtae, pretio mercis integrae, sit contra iustitiam. Omnes tamen Auctores concordes asserunt numouam licitum esse conficere instrumenta solum ad ge­
nerationem impediendam apta, praeparare remedia
tantum ad procurandum abortum ordinata, quamvis vi­
deri possit unum dumtaxat usum sive illorum instru­
mentorum sive horum remediorum importare peccatum.
Porro aliud est mixtio—frumenti deterioris cum melio­
ri—, et aliud adulteratio, sicut aliud pecuniae est imi­
tatio et aliud falsificatio. Mixtio in primo casu et imi­
tatio in altero non ordinantur de se in pravum finem:
sed adulteratio et falsificatio in malum finem sunt or­
dinatae; ideo illae non sunt malae secundum se; hae
secundum se sunt malae l.
In adiunctis attamen vertitur materia iustitiae, in
qua quidem contingit id quod erat obiectum legis poni, in
quibusdam circumstantiis, extra legis provinciam (451);
hinc dicitur furtum in extrema necessitate licitum2.
Quin propterea furari liceat in necessitate dumtaxat
gravi (Denz. 1186). Cum ergo tota malitia adulterationis
» Non admitto igitur quae dicit cl. Lio (apud Palazzini, Casus Cons*',
de iustitia ct iure, p. 89): «Adulterare aliquam rem non est (actio) in­
trinsece mala, sed fit mala cum per aliam actionem, libere et dolose
positam ab alio, venditur tamquam pura et captando pretium miustum».
î «Haec conclusio de extrema necessitate est large intellegenda. Non
est favendum divitibus et male tractare pauperibus. Non tanta licentia
est danda divitibus, ut scilicet exspectent, extremam necessitatem, quan­
do ïam est extremus anhelitus vitae, cuando esté. boqueando; nec sic
extrema necessitas est intellegenda, sed quando ille mediate vel imme­
diate morietur. Sufficit ergo videre egenum lecto iacentem vulneribus
sauciatum, vel quando venit fames quam diu tolerat, taliter quod ad
mortem properat nisi ei subveniatur. Tunc certe est extrema necessitas,
et licet a divitibus furari si sine scandalo fieri potest. Sic est de homine
qui h.rbet filios et uxorem, tamen nec habet unae illis subveniat nec
lectum in quo cos reficiat, et properant ad mortem ex mala tractatio­
ne: tunc licet illi accipere a divite, secluso scandalo» (Vitoria, in II-II,
66, 7, n. 2, ed. Beltràn de Heredia).

mercium sit malitia furti, permittemusne furtum Al­
phonse si a domino dimissus 1 gravissime necessitati
coniciatur? Quaestionem confessarius ne dirimat nisi
postquam scrutatus fuerit casus circumstantias.
Alii casus.

C. II.—An sola ratione famulatus liceat famulo car- 471
nes apponere domino qui vult transgredi legem absti­
nentiae?
Sol.—Affirmative, iuxta quosdam, in ouibus Zalba 2,
qui invocat responsum Cong, de Prop. Fide datum 26
iunii 1820. At responsum huiusmodi non favet huic mi­
tiori sententiae. Quaesitum enim fuerat: «Plurimi de
nostris tenentur emere vel coquere, aut apponere carnes
omni die ad mensam protestantium. Si cogantur offi­
cium dimittere, nullam aliam artem sciunt qua sibi pro­
videre possint ad sustentandam vitam, et rediguntur ad
extremam egestatem; potestne permitti aut tolerari ut
sic faciant, cum sit tantum incommodum, et ex parte
protestantium non fiat in contemptum Ecclesiae, de qua
parum curare videntur, vel etiam forte non cogitant?»,
S. Congregatio respondit: «Affirmative, ob grave detri­
mentum quod inde in catholicos oriri poteri» λ Ageba­
tur ergo, inter alia, causa excusans non una famulatus
ratio sed damnum grave desertionem famulatus conse­
quens.
i Scite tamen cl. Lio (l. c., p. 90) : «Damnum, quod Alphonsus timet
non videtur semper facile credendum qua hodie maximae sunt assecuretiones operariorum ex parte consociationum operariorum (vulgo:
Sindacatb. Unde per se non est facile domino famulum dimittere (vul­
go: llcenziare) ex eo quod famulus non cooperavit adulterationibus Unde
timor est etiam ex parte domini».
» ZiM-BA, Th. Mor., I, 1623. ed. 1957.
3 Collectanea S. Congr. de Prop. Fide, n. 747, cd. 1907.

Quapropter respondendum, cum aliis, censeo: Nega­
tive.

472

C. III.—Num umquam liceat famulo deferre ad con­
cubinam litteras amatorias domini?
Sol.—Difficultas est an huiuscemodi litterarum de­
latio contineatur intra primum aut alterum genus ser­
vitiorum (4G6). Plures, cum S. Alphonso 1 eam putant ad
primum pertinere, quod hae litterae foveant amorem
turpem et nullum alium de se habeant effectum; qua­
propter illam dicunt illicitam in omni casu. Alii, inter
quos Fanfani2. ipsam redigunt alteri, quam propterea
licitam pronuntiant ob gravissiman causam, quoniam
famulus agit ob unam intentionem vitandi malum pro­
prium ac praecipue quoniam hic non habet explorare
quale sit litterarum argumentum, quod ideo praesumere
potest plane indifferens, prouti inter eos contingit qui
se mutuo diligunt.

473

C. IV.—Num ob metum detrimenti notabilis liceat
famulo herum suum humeris vel scala adiuvare ascen­
dentem ad stuprandam virginem?
Sol.—Negative; fuit enim damnata ab Innocentio XI
propositio: «Famulus, qui submissis humeris scienter
adiuvat herum suum ascendere per fenestras ad stu­
prandam virginem, et multoties eidem subservit defe­
rendo scalam, aperiendo ianuam, aut quid simile coope­
rando, non peccat mortaliter, si id faciat metu notabi­
lis detrimenti, puta ne a domino male tractetur, ne
torvis oculis aspiciatur, ne domo expellatur» (Denz. 1201).

474

C. V.—Laurentia, famula atque domino bene affecta,
huius industriam approbat qua vinum ita diluit ut ip1 S. Alphonsus, Th. Mor., II. 67, cd. Gaudé.
* Fanfani, Th. Mor., I, 96.

sum sine negotio veluti merum vendat; quinimmo nunc
aut iterum herum adiuvat aquam vino infundenten
Sol.—Quandiu dominum dumtaxat approbat adulte­
rationem perficientem, Laurentia non cooperatur adul­
terationi: approbatio comitatur aut sequitur mixtionem,
cuius non est causa. Cooperatur tamen cum herum
adiuvat in mixtione facienda; et cooperatur certo for­
maliter (453), id est actioni et intentioni pravae, cum
Jd faciat quod mixtionem approbet, domino bene affecta.

C. VI.—Aurelius, ratiocinator apud quendam merca- 475
torem, mercaturae et commercii libros scribit, referens
uuotidie in ipsos datum et acceptum, expensas factas,
venditiones aliosque contractus. Hinc Aurelius bene
cognoscit quod mercator, qui apud ipsum et apud alios
simulat omni arte se esse omnino honestum virum et
mercatorem, procedat e contra mala saepe fide, emptoles decipiat et socios commercii defraudet. Difficile sane
est Aurelio alium invenire mercatorem vel alium quem­
cumque, apud quem suum possit officium exercere. Si
vero ipse officium dimittat, quamplures alii iam parati
sunt ad illud suscipiendum.
Sol.—Ad hunc casum Bucceroni: «Transcriptio dati
et expensi nec non variorum contractuum nihil quidem
per se influit in mercatoris fraudes. Has enim iam fac­
tas supponit. Quare nulla inde haberi potest cooperatio
ad easdem fraudes. Neque vero animosior inde fit mer­
cator, neque in suis fraudibus confirmatur, cum existi­
met se ab Aurelio aliisque haberi tanquam honestum
virum. Neque item, si Aurelius suum dimittat officium,
impedirentur ideo praedictae fraudes. Tandem grave
adest incommodum, pro Aurelio, si officium dimittat.
Aurelius ergo non tenetur dimittere huiusmodi officium
ratiocinatoris. Quaestio alia moveri posset, an nempe te­
neatur Aurelius monere emptores et socios mercatoris

aliosque ab ipso defraudatos, ut sibi caveant. Affirma­
tive respondendum videtur, si tamen id ipse efficere
possit debita servata cautela, sine gravi suo incommodo,
et quin scandalum inde provocetur. Tunc enim ex cari­
tate tenetur, quantum potest, grave proximi damnum
impedire»

Quoad potum alcoholicum: hunc nequeunt sponte 477
offerre iis quos praevident se inebriaturos; nec minis­
trare iis qui potum petunt ut se inebrient Cum causa
licet potum ministrare petenti qui praevidetur eo abu­
surus; causa autem non est sufficiens ipsum lucrum
cessans ex non venditione potus denegati; sed vel no­
tabile lucrum cessans ex magna inde deminutione hos­
pitum, vel fundatus timor blasphemiarum, rixarum etc.,
ideo quod potus denegatus fuit. Absque speciali causa
caupones possunt ministrare potum petentibus, etsi prae­
sideant in confuso quendam vel quosdam inebriatos iri.

Doctrina.
476

Caupones dicuntur qui domum gestiunt in quam
pro mercede extranei recipiuntur ad mensam, potum,
oblectamentum vel hospitium.
Ipsorum cooperatio crebrior est ad violationem legis
abstinentiae, ad ebrietatem, ad luxuriam et ad diario­
rum pravorum lectionen.
Quoad cibos lege abstinentiae vetitos: hos nequeunt
ultro seu sponte offerre iis quos noverunt nullam habere
excusationem vel dispensationem; nequeunt insuper mi­
nistrare petentibus in odium vel contemptum religionis;
ceteris petentibus ministrare possunt, gravi quidem de
causa, si eos sciunt ad abstinentiam obligatos; absque
gravi causa, quando nesciunt (cum inter tot hospites
iure supponatur piures excusatos vel dispensatos esse,
saltem in bona fide, et foret nimis onerosum cauponi
singulos de legitima causa interrogare). Ubi consuetu­
do viget, possunt et communem mensam parare cibis
vetitis et permissis, hospitibus electioni relinquentes
—nisi agatur de sic dicta pensione, instar domus priva­
tae, pro hospitibus catholicis.
' Bucceroni, Casus Conse., I. 39, ed. 1913.

Quoad luxuriam, peccant gravissime caupones qui 478
secreta praebent cubicula pro exercenda libidine. Item,
qui in suis domibus permittunt choreas plene lascivas
sive turpes, «nisi turpitudo vel lascivia accidentaliter eve­
niret, v. gr., in choreis nuptiarum»x.
Quantum ad diaria, denique, et ephemerides. Quae
ex professo fidei vel bonis moribus adversantur, ne­
queunt caupones exponere legenda. Cetera, quamvis in­
terdum aliquid contineant religioni vel moribus adver­
sum. possunt concedere petentibus, si notabile damnum
ex denegatione sit timendum, v. gr., ne hospites desi­
nant ad cauponam confluere. «Solum si experientia cons­
tat hospites fere omnes ea folia petere eosque alias cau­
ponam derelicturos esse, publice proponi possunt, modo
simul etiam ephemerides bonae exponantur. Sic in
maioribus civitatibus vix amplius impediri potest, quo­
minus eiusmodi folia iam publice a cauponibus expo­
nantur» 2.

i Marc, Inst. Mor., I. 522. ed. 1957.
« Noldin, Th. Mor., II, 125, cd. 1932.

Casus primus.

479

Eleutherius publicum aperuit diverticulum in Alpium
Italicarum regionibus. Declarationibus clientium plene
fidens quamvis dubia positiva exoriantur, cellas pseudoconiugibus non denegat, nec occasiones peccati amoven­
das curat, quia secus timet clientes diverticulum deser­
turos. Ita choreas, licet raro, haberi sinit ac aleatorios
ludos, qui expresse a lege non prohibentur.
Dum ad paschalem communionem accedit a confessario reprehenditur. Confessario autem Eleutherius res­
pondet caupones hodiernos, si volunt honestum lucrum
attingere, non posse aliter agere.
Quid dicendum?

Solutio

l.° Quoad cellas seu cameras petentes. Si generatim
inquisitiones non sunt faciendae de personis quae tam­
quam coniuges se praesentant quando tamen certus
est caupo non agi de coniugibus. eos debet repellere, tum
ne ipsorum luxuriis videatur consensum dare vel appro­
bationem, tum ne scandalum aliis praebeat et occasio­
nem confugiendi in eius diverticulum; sic salvat vel bo­
num nomen diversorii, ad quod ideo invitantur plures
honesti Si vero positive dubitat an agatur de veris aut
de falsis coniugibus, utatur legis civilis patrocinio et
petat documenta personarum; si inde amittet forsan
quosdas clientes, lucrabitur alios plures, honestos nempe.
481
2.° Quoad choreas, quas sinit (dumtaxat) fieri in
eius diversorio. Si choreae sint indecentes, seu indu-

480

I Vermeersch, Th. Mor., Π, 144, ed. 1928.

cant proximum periculum peccandi (ob modum sive
saltandi sive vestiendi, vel ob nimiam frequentiam, noc­
turnum tempus, effrenationem saltantium), eas non
licet cauponibus permittere, nam permissio aequipollet
approbationi vel consensui et cederet ceteris in scan­
dalum. Alias, contra, consuetas maxime, possunt quidem
permittere, invigilantes attamen ne convertantur in in­
honestas l.
3.° Quoad ludos, denique, aleatorios. Non sufficit 482
ludos quos caupo sinit in eius fieri diversorio non esse
lege civili vetitos; oportet insuper sint permissi supe­
riore lege, naturali utputa, quapropter ut ii soli ludant
qui liberam habent administrationem praemii expositi,
ludant sine dolo, fraude, coactione, sit ex utraque parte
moralis aequalitas periculi, nec exponatur tanta summa
ut exinde familia vel creditores damnum patiantur.

Confessarius igitur bene fecit Eleutherium nostrum 483
reprehendens si cellas concedit iis quos certo novit
pseudo-coniuges aut de quorum unione coniugali posi­
tive dubitat; si domum locat pro choreis inhonestis nec
prudenter invigilat ne honestae in inhonestas conver­
tantur; si, sinens ludos fieri lege concessos patriae, non
adhibet curam debitam ut condiciones quoque serventur
necessariae ex naturali lege.
Eleutherii excusatio, quod hodierni scilicet caupones,
si volunt honestum lucrum attingere, non possunt ali­
ter agere, est prorsus vana. Amittens quosdam clientes,
alios certe lucrabitur honestos. Timens autem ceterorum
cauponum competentiam, hos potest civili auctoritati
denuntiare utpote legum inobservantes.
i Aertnys-Damen, Th. Mor.. Π. 496, ed. 1939. Noldin, contra (l. c..
η. 127ϊ; «Locantes aulas (pro choreis) remote cooperantur : quare iam
causa amittendi lucrum eos excusat, etsi choreae sint inhonestae, quan­
do iosis non locantibus adsunt alii, qui in hunc finem domum suam lo­
cabunt».

Alii casus.

484

C. II.—Cambrinus caupo liquorem alcoholicum iis
praebet quos videt ebrietati proximos; an licite?
Sol.—Respondet Genicot: «Raro fiet ut Cambrinus
licite ministret liquores alcoolicos iis qui iam fere ebrii
videantur. Hoc enim ut liceat, requiritur timor gravis
damni e denegatione secuturi. Iam vero plerumque li­
quores alcoolici in his adiunctis denegari poterunt quin
propterea ipsi petentes, plene sui compotes facti, serio
irascantur aliive cauponam deserant: immo etiam viri
probi facile deserent cauponam in qua ebrietas tolera­
tur. Hoc eo magis vaiet in regionibus (ut in Belgio) ubi
ipsa lex civilis proh bet semi-ebnis potum propinare: in
his adiunctis profiteatur simpliciter Cambrinus se le­
gem servare» l.

485

C. III.—Praevidens neminem val paucissimos petitu­
ros esse cibos esuriales, Domninus caupo, cibos dumta­
xat vetitos tempestive praeparat; hinc difficilem se os­
tendit erga illos qui esuriales postulant, sive ob moram
in praeparatione, sive ob inferiorem cibi qualitatem vel
copiam, sive ob pretium immodicum. Quid dicendum?
Sol.—Si experientia novit neminem vel paucissimos
petituros cibos esuriales, non peccat Domninus olios dum­
taxat praeparans et mensae apponens. Peccat attamen
cum se difficilem ostend.t erga ceteros, eos indirecte sti­
mulans ad abstinentiae legis inobservantiam—praeter­
quam peccat contra iustitiam pretium immodicum re­
poscens.

486

C. IV.—Domesticos convivas Pigmenius habet non­
nullos studentes qui frequentant. Universitatem; angi« Genicot, Casus Conse., 56, ed. 1928.

tur vero quod interdum unus vel alter cibos petat ab
Ecclesia vetitos; ideo quaerit a confessario quomodo se
gerat erga istos.
Sol.—Respondet Merkelbach: «Qui in familia privata
apud se habent paucos convivas, pretio per hebdomadam
vel mensem accepto, non tam facile debent in die vetito
carnes apponere convivis istis etiam petentibus, saltem
in regionibus catholicis: in domo enim privata facilius
servari potest lex abstinentiae quam in caupona publi­
ca; et ideo paulo maior requiritur et difficilius occurrit
ratio cooperandi ad legis violationem. Causa tamen me­
diocriter gravis sufficere videtur, si peccatum negata
ministratione impediri nequeat et non adsit scandalum
pro aliis» x.
C. V.—Valerianus caupo religiosus est quidem maxi- <87
me sollicitus ne cooperetur, etsi materialiter, sine causa
proportionata violationi legis abstinentiae; sed quoad
observantiam legis ieiunii multo minus sollicitatur.
Sol—Si agitur de ciborum (esurialium) quantitate,
iacilius caupones excusantur qui diebus ieiunii, mane
aut vespere, hospitibus apponunt, piures cum sint a
ieiunio exempti quam ab abstinentia, v. gr. ob laborem,
infirmam valetudinem; «ideoque quemque relinquere
possunt conscientiae suae» 2.

C. VI.—Nicolaus fatetur confessario se quidem in 488
caupona exponere diaria ex professo adversa religioni
bonisque moribus; sed ideo quod ipsa petunt hospites,
non ad articulos legendos, verum ad nuntia haurienda
de Bursa et de mercatu quibus illa eaque sola abundant.
Sol.—Nicolaus noster non est inquietandus. «Hoc
> Merkelbach, Th. Mor., II, 976, ed. 3.
s Aertnys-Damen, L c. I, <04.

autem in casu, dominus hospitii, meliori quo fieri potest
modo, debet significare, se, ob praedictam solummodo
rationem, taiia folia exponere, nec eorum argumenta
probare. Ipsi etiam advigilandum est, ne citra necessi­
tatem exponantur, utque quamprimum destruantur» ’.
Huc e volumine superiore Caszts accedat: Num ratio
excusans cauponem afferentem carnes hospiti diebus
abstinentiae, ipsum excuset pariter carnes praebentem
vetitas propriis filiis (I, 172).

XIX.

ARTIFICUM ET MERCATORUM COOPERATIO
Doctrina.

489

Artifices dicuntur qui rem efficiunt; mercatores au­
tem, qui rem vendunt. Cum agitur de libris, ephemeri­
dibus, diariis tum artifex tum mercator specificum no­
men obtinet, typographi nempe atque bibliopolae. Dice­
mus ergo de artificibus et mercatoribus in genere; inde,
in specie, de typographis et bibliopolis, immo de ceteris
quotquot ephemeridis vel diarii diffusioni favent.
Res efficere aut vendere quae ex se non habent nisi
pravum usum numquam licet, v. gr., instrumenta ad so­
lam generationem impediendam vel pharmaca ad unum
abortum procurandum apta; nisi certo constet aliquem
illa petere in alium, bonum, finem, v. gr., pro studio vel
instructione in scholis medicinae. Neque licet efficere
aut vendere res quae ad malum usum destinari solent,
v. gr., venenum et pharmaca abortiva, ex se tamen aliis
etiam usibus utilia; nisi aut constet petentem non ipsis
abusurum—alias moraliter certa datur peccandi occa­
1 Marc,

l. c.

sio—aut adsit causa proportionate gravis Res ceteras
ïacere atque vendere licet sola lucri ratione, etsi in ge­
nere praevideatur eis multos abusuros, nisi confectio­
nem vel venditionem lex prohibeat2 aut constet de pe­
tentis intentione prava (quae non est praesumenda), quia
tunc requiritur proportionata causa, quantumcumque
res denegata ab uno facile ab aliis haberetur
In typographia cooperantur proxime qui typos ordi- 490
nant, chartam typis imprimunt, prima specimina corri­
gunt, dirigunt impressionem, etc.; remotam vero qui
atramentum parant vel chartam, libros impressos or­
dinant, ignem admovent machinae, etc. Et si quidem
rypographiae praecipuus sit scopus librorum vel ephe­
meridum vel diariorum publicatio quae ex professo ad­
versantur fidei vel bonis moribus, cooperatio tam pro­
xima quam remota illicita. In aliis vero typographiis in
quibus huiuscemodi scripta raro dumtaxat typis dantur,
licet cooperari remote ob causam gravem; immo vel
ipsi qui proxime cooperantur, at nescientes quid editur,
videntur ob similem causam excusandi.
«Librorum venditores libros (442n) de obscenis ex 491
professo tractantes ne vendant, commodent, retineant;
ceteros prohibitos venales ne habeant, nisi debitam li­
centiam a Sede Apostolica impetraverint, neve cuiquam
vendant, nisi prudenter existimare possint ab emptore
legitime peti» (can. 1404).
Cooperantur, denique, saltem materialiter ad ephe1 Causa requiritur eo gravior quo gravior abusus praevidetur: gra­
vior igitur si praevidetur re negata peccatum impediendum; si petens
sit abusurus re in damnum tertii, metus mali exigitur, ex denegatione.
acqulvalentis.
- «Si operibus alicuius artis ut pluries aliqui male uterentur, quam­
vis de se non sint illicitae, sunt tamen per officium principis a civitate
extirpandae» (S. Thomas, Summa Theol., Π-Π, 169, 2, 4.m.

312

ARTIFICUM ET MERCATORUM COOPERATIO

DE CARITATE

meridum et diariorum pravorum conservationem et dif­
fusionem scriptores, qui in eis collaborant, annuntiato­
res, qui venalia nuntiant, subscriptores qui pecuniam et
nomen dant. Horum omnium cooperatio, quantumvis
materialis, eo graviorem exigit causam quo in publica­
tionis vel subsistentiam vel commendationem influxum
validiorem exerceat.
Casus primus.

492

Principalis proprietarius et actionista cuiusdam so­
cietatis pharmaceuticae italicae ad perfectam conscien­
tiae suae tranquillitatem hunc proposuit casum Ariminio confessario.
Societas pharmaceutica suppeditat fere 200 genera
medicamentorum tabernis in regione, in qua sita est.
Inter haec medicamenta sunt etiam quaedam commu­
niter adhibita, licet non exclusive, ad frustrandum ma­
trimonii finem.
Rationes, cur actionista principalis, vir vere cathoiicus, consensum dederit ut haec medicamenta distri­
buantur a societate a se directa, sunt sequentes:
a) Plus quam moraliter certum est fore ut alii dis­
tributores illorum medicamentorum instituantur, qui
exclusive illis propagandis operam dent, si ille ea reiciat; quapropter nisi ita faciat, ea medicamenta magis
propagentur ac maius damnum habeatur.
b) Qui dicuntur negotiorum societatis actores (agen­
ti) vetantur data opera divulgare illa medicamenta in
clenco medicinarum societatis enumerata, sed solummo­
do ea suppeditant si requirantur.
c) Societas tenetur vi legis civilis dare illa medica­
menta, si medicus praescribat. Hoc in casu ergo petere
deberet ab alia simili societate haec medicamenta, si
eadem non haberet a se confecta.

313

d) Lucrum quod societas ex venditione illorum me­
dicamentorum accipit, nullo modo comparari potest cum
illo provenienti ex venditione aliorum medicamentorum.
Etenim non videtur excedere 5 pro 100 totius lucri.
Quam responsionem confessarius dabit?

Solutio
Agitur de confectione, de distributione tabernis et de 493
venditione clientibus medicamentorum quae communiter
adhibentur, etsi non exclusive, ad frustrandum matri­
monii finem, prolem nempe; de distributione et vendi­
tione lege civiii licitis—vi etenim huius legis societas te­
netur medicamenta illa suppeditare, si medicus praes­
cribat.
Porro, cum haec medicamenta communiter habeant
usum pravum, communiter petuntur in hunc usum. Non
licet igitur ea vendere clientibus nisi constet abusus pe­
riculum abesse aut gravissima causa proportionata ex­
cuset. Neque licet ipsa suppeditare tabernis regionis,
quas non constat esse de periculo sollicitas, nisi ob proportionatam seu gravissimam causam.
Causas Igitur signatas perpendamus.
494
a) Nisi ita societas illa agat, medicamenta, de qui­
bus quaestio, magis ab aliis distributoribus propagabun­
tur ac maius damnum habebitur Tamen, si non sunt
facienda mala ut veniant bona (Rom. 3, 8), a fortiori ne
maiora mala vitentur. De cetero, confectio aut distribu­
tio horum pharmacorum facta a societate cuius princi­
palis proprietarius et actionista notorie vir catholicus est
vere scandalosa.
b) Medicamenta, quae in casu, a negotiorum socie­
tatis actoribus non divulgantur sed suppeditantur, nem­
pe tabernis, si requirantur. Bonum quidem est quod acto-

ies a divulgatione prorsus abstineant. Malum autem,
quod suppeditentur quandiu non constat de abusus pe­
riculi remotione.
c) Ex lege civili medicamenta illa tradenda sunt
clientibus si medicus praescribat; forent ergo petenda
ab alia societate, in propriarum defectu. Non adest at­
tamen grave incommodum in eo quod medicamenta a
medico praescripta, si revera negari nequeant, ab alia
postulentur societate; ipsa mora reddet difficiliorem
pravum usum et saltem absterget venditionem a nota
scandali.
d) Lucrum quod societas obtinet ex illorum medi­
camentorum distributione et venditione est minimum,
scilicet 5 pro 100 lucri totalis. Sed haec praecise ratio pro­
bat societatem nullum incurrere grave detrimentum, si
abstineat ab illorum medicamentorum confectione, di­
stributione et venditione.
Ariminius ergo confessarius consultantem moneat
quod, si vir est vere catholicus, abstineat, pro conscien­
tiae suae tranquillitate, ab illis medicamentis conficien­
dis, distribuendis et venundandis *.
1 Mitior, specie tenus, solutio cl. Felici, apud Palazzini. Casus Conse,
de iustitia et iure, p. 73 s.). Praemiserat attamen : «Pharmacopolae
est... e) Non vendere, etsi a medicis praescribantur, medicinas quae
communiter fines pravos intendunt uti remedia abortiva, venena sterili­
tatis. media anticonceptionalia... ; si dubium supersit an haec omnia ad
alium diversum finem piaescribantur et adhibeantur, potest pharmaco­
pola. multa tamen cum circumspectione, stare praescriptioni medi­
corum. p. 71). Adduxerat quoque verba Pii XII (allocutio diei 11 sept
1954; AAS 46, 1954, p. 538 s.) : «Ipsi (pharmacopolae) cum probe sciatis
hoc illudve apud vos vendibile natura sua aut mala utentium voluntate
valetudini, vitae membrorum integritati nocere vel abditum in materno
gremio germen extinguere, nullo modo petulantiae, lucro, fallacis nomi­
nis miserationi aeternae legis imperium et nutum posthabeatis» (p. 72).
Concludit denique: «Post peractam investigationem confessarius videat
ne casus sit urgendi apud illum proprietarium et actionistam, ut vir vere
catholicus sua auctoritate commerciali utatur ad tollenda de medio illa
medicamenta, potius quam ad illa, forsan unus solus, efficienda et ven­
denda» (p. 74).

Alii casus.

C. II.—Herodion, missionarius in Sinis, inquirit a 495
theologo num opii cultura atque commercium sint necne
illicita.
Sol.— Theologus remittat missionarium ad Instru­
ctionem S. Officii diei 29 dec. 1891, in qua post copiosam
enodationem legimus: «Ex his omnibus sequitur: 1. Opii
culturam non esse per se illicitam; in Sinicis autem re­
gionibus, ob abusus quibus obnoxiam esse ex diuturna
experientia certo constat, fieri illicitam, ac proinde christifidelibus generatim esse interdictam. 2. Nec secus de
commercio esse iudicandum quod, quamvis per se malum
non sit, malum tamen evadit ob graves abusus ex eo, ut
plurimum et fere universim, manantes et ob leges illud
vetantes; ideoque prohibendum non solum iis qui illud
directe exercent, sed etiam iis qui eidem favent, qui sci­
licet pecuniam scienter opii mercatoribus fenerantur,
vel agros in opii culturam locant...» ’.
C. III.—Priscianus, vir perlitteratus, unus est ex coi- 496
laboratoribus pravae ephemeridi. Quapropter a confessario severe reprehenditur quasi cooperator ad malum.
Jure aut iniuria?
Sol.—Iure penitus, quandiu illius collaboratio forma­
lis sit, per scripta nempe consona pravis ephemeridis
principiis. Si tamen per scripta indifferentia, de mathesi
puta vel de musica, distinguendum est inter collaborationem ordinariam et extraordinariam: utraque quidem
est cooperatio, etsi materialis, ad commendandam vel
diffundendam ephemeridem; sed dum prima est proxi­
ma, altera est remota. Illa non excusatur nisi ob gra1 Collectanea S. C. de Prop. Fide, n. 177G, ed. 1907.

316

DE CARITATE

viorem causam; haec, ob causam quoque mediocriter
gravem, ab Ordinario loci probandam (can. 1386, § 2).
497

1

498

I

C. IV.—Quas res venales habet Silvanus nuntiat in
periodicis religioni adversis quod, numerosiores cum haec
lectores habeant, pluribus innotescant. Estne de coope­
ratione ad malum arguendus?
Sol.—Respondet Prümmer: «Non licet in diariis, quae
sunt prorsus mala, i. e. contra religionem vel bonos mores
aperte pugnantia, res suas locandas aut vendendas an­
nuntiare; esset enim cooperatio ad ista folia pessima
sustentanda. Si vero diaria non sint tam manifeste mala,
liceret, iusta et gravi exsistente causa, annuntiare res
ad commercium spectantes» *. Vermeersch autem: «Qui
nuntios mercatorios inserat, damno quod nuntii omissio
afferret excusatur. Sane, magni momenti est pro ephe­
meride ut multos nuntios colligat; sed voluntas et uti­
litas insertionis posteriores esse solent ipsi iam factae
ephemeridis diffusioni, ita ut omissio cuiuspiam nuntii
prosperitatem ephemeridis parum afficiat» 2.
C. V.—Pravae ephemeridi Fidentianus propterea no­
men dedit quod sic cum maiori utilitate negotia gerat.
An licite?
Sol.—«Qui folio associantur et pecunia sua illud su­
stentant, propinque cooperantur; hos itaque solum gra­
vis causa a peccato excusat, e. g. magna utilitas in suo
negotio gerendo». Sic Noldin 3.
----------1 Prümmer, Th. Mor., I, 622, ed. 1931.
2 Vermeersch, Th. Mor., II. 153, ed. 1928.
3 Noldin, Th. Mor., II. 124 ed. 1932. Qui opportune adicit: «Qui ex
rationabili causa pravo folio nomen dare potest, duo praecavere debet :
cn periculum perversionis; quare praeter ea quae ad ipsius negotium
pertinent, licite nihil legere potest nisi mere Indifferentia : b) scandalum
quod domestici et externi sumere possunt; quare hinc quidem declarare
debet se habere iustam causam folium istud legendi, sed eius principia
reprobare, inde vero curare debet, ne folium in domesticorum manus
incidat.»

C. VI.—Una simul cum diariis et ephemeridibus ca- 499
tholicis, Heradius, periodicorum venditor in publica pla­
tea, suppeditat petentibus diaria, periodica et folia communistica. Redarguitur propterea severe a parocho. lure
aut temere?
Sol.—Opportune Sima1 distinguit: «Si diariorum
venditor non libere, sed vi vel moraliter coactus tenetur
vendere petentibus illa diaria, periodica vel folia, tunc,
ex certa interpretatione ipsius S. C. S. Offici!2, non
peccat; secus graviter peccat si deficiente proportionato
incommodo, posset (venditionem) vitare, sed non vitat».
Ratio primae partis, quoniam «venditor in casu bonum
suum (quod maius vel saltem aequale malo est) intendit
neque approbat malum praevisum (et exurgens ex causa
indifferenti et ex motivo sufficienter gravi posita) quod
moraliter saltem vitari nequit in iure suo exercendo» 3.
Ratio vero alterius, «quoniam hoc in casu libere et scien­
ter venderet et nihil faceret nisi propagare media com3 Sihna, Annotationes ad decretum S. Officii de Communismo, in
Apollinaris, 22 (1949). p 62.
3 «Emus. Card, et Ordinarius Panormitanus a S. C. S. Officii petiit
utrum venditor diariorum tantum petenti et ex necessitate muneris
diaria communistica vendens peccaret necne. Responsum diei 2 augusti
1949 ita sonat: «... In alcune città le organizzazioni sindacali dalle
qua’» dinendono le modalité di distribuzione dei giornall presso i chioschi
di rlvendita, inststono con estremo vigore sull’obbligo del giornalai di
non escludere dalle loro rivendite questo o quel glorr.a’e. sotto pena di
vedersi negata la consegna di tutti gll altri giornall. In altre città
invece. i rivenditori possono sensa dlfficoltà sottrarsi a tale imposizione.
E’ chiaro che se il giornalalo puô. senza suo grave danno. evit’re la
vendita del giornall proibitl, tale rivenditore, se non si attlene allé dlsposizioni del noto Decreto del S. Offizio, pone scienter et libère gll atti
per i quali sono comminate le note sanzioni. Che se. invece, il glornalaio
trovasi sotto la coazione effettlvi dei suddetti sindacati, la sua cooperazlone materie le puô essere tollerata, fermo tuttavia restando sempre
l’obbligo in coscienza di limitare quanto plù è possibile tale cooperazione ;
ciô che puô essere fatto con le plccole industrie in cul gli slessl giornalai sono esperti, e che non è d’uopo qui elencare» (l. c., in nota).
s L. c.

munismi seu atheismi et antichristianismi et formaliter
favorem praestare factioni communisticae» *.

500

C. VII.—An liceat administris viarum ferrearum, po­
starum, telegraphiarum, deferre pravos libros, prava
diaria, prava telegrammata?
Sol.—«Affirmative; quia ad maiora mala vitanda,
Gubernium potest eiusmodi articulos a politica com­
mercii libertate non excludere, imo hodie eos excludere
moraliter nequit; ergo et administri eos deferre possunt.
Excipe tamen ea, quae lege forte excepta sunt». Sic Aertnys-Damen2.

501

c. VIII.—Cuidam bibliopolae Remigius famulatur in
libris deferendis ad emptores; attamen dubio angitur
num ipsi liceat libros pravos iam emptos ad emptores
deferre?
Sol.—Iterum Aertnys-Damen: «Licebit ex gravi causa;
quia, postquam emptores librorum dominium acquisiverunt animo legendi illos, ea delatio non movet pravam
eorum voluntatem, atque ideo cooperatio nonnisi mate­
rialis est» 3.

XX.

COOPERATIO AD RITUS INFIDELIUM
Doctrina.

502

Formalis fidelium cooperat:o ad ritus infidelium numquam est licita, nam includit falsi ritus approbationem
(453). Materialis tamen cooperatio non est vetita quando
» Ibidem, p. 63.
a Aertnys-Damen, Th. Mor., I, 406, ed. 1939.
3 Id., lb.

coopérantes actio non sit mala intrinsece, intentio sit
recta et adsit causa proportionata ad permittendum pra­
vum effectum.
Causa autem proportionata eo gravior requiritur:
a) quo ritus infidelium in gravius damnum cedit fidei religionisve nostrae, et ideo pro cooperatione ad ritum idolatricum quam ad mahumedanum, ad hunc quam ad iudaicum, ad iudaicum quam ad haereticum; b) quo proba­
bilius est, te non coopérante, infidelem non exsecuturum
quem intendit ritum; et c) quo propinquius cooperatio
tua ipsum ritum attingit, gravior ergo pro cooperatione
proxima quam pro remota.
In particulari:
A) Quoad sacramenta. Numquam licet parentibus 503
catholicis positive cooperari aut permittere ut liberi ab
haeretico ministro baptizentur: sectam enim agnosce­
rent implicite; unde et supra (88) dicti fuerunt de
haeresi suspecti. «In autem negative permittere et pas­
sive se habere non erit licitum nisi propter incommo­
dum valde grave, quia cooperatio fit ad valde grave ma­
lum» x.
B) Quoad alios ritus. Iam die 2 iulii 1827 S. C. de 504
Prop. Fide hanc tradidit generalem normam: «Relate
ad cooperationem ad ritus superstitiosos haec tenenda
regula est: Si cooperatio fuerit pars ritus superstitiosi,
tunc formalis censenda erit, intrinsece mala et num­
quam fieri licita poterit. E contra censenda erit matelialis, si pars non fuerit ritus superstitiosi. Grave aliquod
damnum quod oriatur coopérant!, si ab hac materiali
cooperatione abstinere voluerit, licitam eam faciet,
etiamsi scandalum adfuerit quod pusillorum dicitur a
i

Merkelbach, Th. Mor.,

I, 762, ed. 3.

theologis; quia ex lege caritatis nemo tenetur cum gravi
suo damno scandalum istud removere» *.
In fanis quapropter acatholicorum, dum ibi falsus
cultus celebratur, non licet organum pulsare 2 Nefas pa­
riter campanas pulsare quasi invitando ad officium vel
concionem haereticam; si tamen simpliciter nuntiando
officium vel concionem imminentem, excusari poterit ob
gravem causam.
505
C) Quoad templorum aedificationem. Extruendo tem­
plo acatholico non licet dare operam sive petitam in
contemptum verae religionis sive aestimatam quasi si­
gnum protestativum falsi cultus aut indifferentismi re­
ligiosi3. Extra casus huiusmodi: a) in regionibus in ouibus catholici et haeretici mixti cohabitant nec scandalum
ullum est timendum, gravis equidem causa (qualis non
est dumtaxat lucrum) excusabit vel catholicos ipsos ar­
1 Collectanea S. C. de Prop. Fide, n. 795, ed. 1907. Longe antea
(5 apr. 1785) eadem S. Congregatio dixerat: «Omnem directam Chris­
tianorum cooperationem ad superstitiosa vetitam esse, eosque praeteres
actus prohibitos, qui iuxta communem gentis existimationem ad cultum
ido’is exhibendum referuntur. Neque eiusmodi actus excusari posse proptrr
agentis aut ministrantis intentionem eo quod non ad superstitiosum
idolorum cultum, sed ad aliud indifferens ministerium animum inten­
dant: privata enim agentis intentio haud valet a culpa abstergere actum,
qui apud infideles tamquam ad cultum superstitiosum directus existi­
matur. Ita quoque non satis idoneam excusationem praestare potest quod
Christiani levi dumtaxat opera ac remoto ministerio ad superstitiosa
concurrant. Qualiscumque enim opera sit. quae directe pro superstitiosis
impenditur, et quodcumque quamvis remotum ministerium, quod pro
cultu idolis exhibendo praestatur, si ad causam indifferentem referri in
communi existimatione nequeat, semper illicitum atque vitiosum est» (Ibi­
dem, n. 576).
- S. Officium, die 19 iunii 1884 (Collectanea, n. 1713), ad preces quibus
petebatur pro catholico facultas pulsandi in diebus festis organa In
templis protestandum ad victum sibi procurandum, hoc dedit respon­
sum: «Illicitum esse in templis haereticorum, cum ibi falsum cultum
exercent, organum pulsare.»
’ Hoc sensu Marc (Tnst. Mor.. I. 523, ed. 1927) interpretatur quaedam
decreta S. Officii quibus nullo in casu licita dicebatur cooperatio catho­
licorum ad templa falsorum numinum aedificanda vel restauranda.

chitectos; b) ubi haeretici, contra, recens inceperunt
proprios errores seminare, constructio fani haeretici est
sub mortali vetita catholicis architectis, conductoribus
et dominis opificum; c) vel in altero tamen casu facile
excusantur catholici muratores aliique opifices subal­
terni, quorum maior egestas et minus principalis coo­
peratio l.
D) Quoad confectionem et venditionem rerum falso 506
cultui destinatarum. Agitur appneatio doctrinae supra
(489) traditae. Si res ad falsum cultum ordinata sit, eam
conficere aut vendere non licet; nisi constet petentem
alia intentione duci, v. gr., si quis petit idolum. etiam
in regione idolatrica, pro mero ornatu hortuli. At si
res sit indifferens, lucrum ex non venditione cessans non
sufficit quando constat de pravo fine ementis; sufficit
attamen quoties de hoc non constat2.
Casus primus.

In quadam civitate hospitium exstat in quo infirmo- 507
rum curam gerunt moniales. Cum autem in hospitio su­
binde recipiantur acatholicae religionis sectatores qui
1 Hinc Romae, cum advenerunt protestantes, data fuit Instructio a
Card. Vicario i 12 iulli 1878), in qua legimus: «Neque a peccato mortali
eximuntur erchltecti, conductores, fabrorum magistri, qui propriam con­
ferunt operam, stque laborant ad extruendum aliquod protestantlcum
templum. Quoad structores aliosque onerarios inferiores a peccato eximi
poterunt, dummodo in eorum facto absit scandalum, neque opus flat in
Religionis CathoJcae contemptum» (ASS, 11, p. 175).
’ Hinc licet ex proportionata causa vendere... organa et suggestum
etiam pro templis Protestantlum» (Prümmbr, Th. Mor., I. 623. ed. 1931).
«Casus satis diversi sunt laici viri qui ludaeis aliquem ex agnis vendat
qui in variis locis venales prostant, et viri ecclesiastici qui sacerdoti
schismatico farinam vendat, expresse ad conficiendas hostias pro m.ssa
postulatam, et quam nemo alius vendere possit. Valde gravis causa,
praesertim ordinis publici, sola istam cooperationem excusare posse
videtur» (Vermeersch, Th. Mor., II. 147, nota, ed. 1928).

petunt ministrum acatholicum pro religionis auxiliis
atque solatiis recipiendis, quaeritur utrum praefatis monialibus licitum sit falsae religionis ministrum advocare
pro infirmo acatholico qui eundem ministrum petant;
et an idem dicendum sit de haeretico infirmo in domo
privata cuiusdam catholici, scilicet an catholicus possit
advocare haereticum ministrum quem infirmus petit.

notula: «Lehmkuhl (Th. Mor., I, 810-811) putat, ex gra­
vi omnino causa licere ut soror possit pro ministro acaIholico in similibus circumstantiis mensam parare in
qua vult ritum suum conficere, in ipsu ritu utensilia,
panem et vinum porrigere. Quae tamen non omnia vi­
dentur esse admittenda. Sane soror potest mensam pa­
rare, quia haec est actio indifferens, sed durante ipso
ritu haeretico active ministrare licite non potest, quia
haec est cooperatio proxima in ipso ritu haeretico, quae
non videtur esse licita. Si enim non licet in templis hae­
reticorum, cum ibi falsus cultus exercetur, organa pul­
sare, a fortiori videtur esse illicitum tam proxime coope­
rari ad coenam protestanticam. Insuper iuxta praescrip­
tum S. Officii pluries repetitum sorores debent se pas­
sive habere in tali casu. Numquid tam proxime coopera­
ri est passive se habere?»

Solutio

508

Huic duplici quaesito S. Congr. S. Officii respondit
(15 mart. 1848): «luxta exposita non licere; et ad men­
tem: Mens est quod passive se habeant» *
*.
Ad quod responsum Prümmer: «In istis enim casibus
melius est ut soror religiosa adiuvet infirmum ad eli­
ciendum actum contritionis, quam ut advocet ministrum
acatholicum, qui nullam potestatem habet administran­
di sacramenta. Sin autem infirmus prorsus exigat ut
minister acatholicus advocetur et ex recusatione a so­
rore facta oriantur magna incommoda, cunc soror re­
ligiosa potest per se vel per aliam personam nuntiare
ministro acatholico hoc desiderium infirmi. Ra
*io
est,
quia talis nuntius non est nisi actio de se indifferens,
quam licet ponere ex rationabili causa» 2. Et adiecit in
• Collectanea, n. 2030, in nota. Idem S. Officium declaravit (5 febr.
1872) : «II passive se habeant vuol dire che non è lecito chiamare direttamcnto il ministro acattolico; il che è bene che venga diehiarato nelle
evenienze; ma per la chiamata possono servlrsi di qualche soggetto
apportenente alia rispettiva loro setta» (Collectanea, ibidem).
- Prümmer, 1. c,. n. 526. «Ego dicerem, nuntium istud a Moniallbus
et Sacerdotibus declinandum esse, et potius permittendum ut infirmus
ope alicuius laid ministrum advocet. Immo, cum (atentis circumstan­
tiis. et speciatim in locis ubi soli catholici degunt, maxime vero si de
apostata ageretur) contingere possit quod ne laico quidem huiusmodi
nuntium liceat, aut quod factum istud nimium scandalum producat
atque adeo nullo modo permittendum videatur, dicerem etiam quod Or­
dinarius consuli deberet» (Berardi, Pravis conjessariorum, I. 660, ed. 1887)

Alii casus.

C. II.—Rogatus ab amico ut in nuptiis quae ab hae- 509
reticis coram haeretico ministro celebrantur munus pa­
ranymphi velit agere, Hermelandus a confessario petit
num id munus agere sibi liceat
Sol.—«Si officium paranymphi sit sponsos ministro
offerre ut eos matrimonio coniungat, certo est illicitum,
cum sit active et immediate cooperare in sacris; si vero
eius munus ad hoc tantum limitetur ut sponsam spon­
so, vel e contra, tradat postquam coniuncti sunt, nihil
illicitum apparet; sicut et permitti posse videtur quod
matrimonio assistant illae puellae, ut in America sep­
tentrionali. quae principalem assistentiam sponsae agunt,
cum solum officium civile praestare censeantur». Sic
Fanfani2.
i Prümmer. I c.
* Fanfani, Th. Mor., II, 41. Videsis supra, n. 98.

C. III.—In navibus Angliae navarchus tenetur ex
officio ut die dominica preces e Prayer Book desump­
tas recitet in communi. Gislenus, quod catholicus sit,
anceps haeret atque sententiam postulat sacerdotis. Quid
dicendum?
Sol.—Respondet Vermeersch: «Dummodo preces se­
ligat errore vacuas, navarchus catholicus partes istas
explere posse videtur. Officio cui astrictus est eius actio
explicatur, et demonstratio religiosa hodie potius op­
tanda est» \

511

C. IV.—In populis et civitatibus Regni Sinensis mos
erat imponendi quasdam contributiones, quae a populis
vicinis exigebantur, ut in pascha anni novi, in sacrificiis
et daemoniorum suorum idololatriis, et invitationibus
ac conviviis in eorundem templis praeparatis, simulque
in festivitatibus aiiisque indifferentibus pro populi lae­
titia demonstrationibus expenderentur. Ideo quaesitum
fuit a S. Congr. de Prop. Fide: Utrum Christianis ac Mi­
nistris eorum (a quibus etiam tamquam a populis vicinis
postulabant) licitum esset, pro tunc saltem, pro huiusmodi rebus contribuere; nam si Christiani ad hoc non
contribuerint, tumultus aliquis contra Christianos inter
gentiles fieret?
Sol.—Eadem S. Congr. respondit (12 sept. 1645): «Pos­
se Christianos chinenses pecunias contribuere, dummo­
do per huiusmodi contributiones non intendant ad actus
idololatricos et superstitiosos concurrere, supposita cau­
sa quae narratur in dubio; praesertim praemissa, si
commode fieri potest, protestatione quod imposita tri­
buta praestant in ordine tantum ad populi laetitiam et
ad actus indifferentes, vel saltem cultui Religionis
Christianae non repugnantes» 2.
» Vermeersch, l. c.. n. 147.
3 Collectanea, n. 114.

C. V.—Siamenses solebant emere passeres, pisces, 512
testudines, quas croqo liniebant, quas iunctis manibus
salutabant, et sic in flumen demittebant, credentes ha­
bere magnum meritum, quia sic libertatem et vitam
illis tribuebant, petebantque ab ipsis ut in futuro illos
adiuvarent. Ideo quaesitum fuit a S. Congr. de Prop.
Fide: Possuntne Christiani praedicta vendere, quin su­
perstitioni illorum conniveant?
Sol.—Praedicta S. Congr. respondit (18 mart 1817):
♦Nisi constiterit animalia, de quibus agitur, a Christia­
nis vendi gentilibus ut ab istis libertate donentur aut
asserventur ad effectum fovendi superstitionem, non
esse inquietandos *.
C. VI.—Emptor infidelis protestatur velle uti re ven- 513
dita ad superstitionem; et Christianus negat hanc ei
vendere rem. Infidelis audiens hoc, statim mutat verba,
et dicit: non ita sit, sed vende eam mihi ut comedam,
vel propter alios indifferentes usus. Quod si Christianus
recuset, est periculum ut gentilis clamet, rumoremque
faciat contra Christianum vel Christianos. An sic liceat
Christiano vendere infideli, quamvis bene intellegat sub­
dole illum loqui?
Sol.—S. Congr. de Prop. Fide respondit (26 nov. 1822):
«Licitum, ut in casu proponitur»
C. VII.—Christiani quandam chartae speciem fabri- 514
eant quam ordinarie vendunt paganis. Cum illa charta
ex seipsa sit indifferens ad quemcumque usum illam
pagani nova operatione praeparant ut ad superstitiosa
peragenda apta sit.
i Collectanea, n. 720.
s Ibidem, n. 775.

Sol.—«Siquidem charta, prout ab utrisque venditur,
per se et in communi hominum aestimatione sit indif­
ferens, et primario et directe non referatur ad supers­
titiosa, non esse inquietandos». Sic eadem S. Congrega­
tio, die 3 oct. 1845 l.

parentes mittentes filios ad
scholas pravas, v. Scholae;
i nponens restitutionem non
debitam, 411; absolvens sub
condic.one «si es capax»
23; v. Confessio.
Confesio, accusantis blasphe
miam seu peccatum in Spi­
ritum Sanctum vel ex ma­
litia, 160-2, vel ex habitu,
167; omissionem actuum
spei. 180, vel caritatis cuius
praeceptum urgebat indire­
cte, 251 ; inobservantiam
praecepti dilectionis Dei,
254; vel amorem coniugis
potiorem, 247-50, 253; ini­
micitiam, 291, 296; scanda­
lum, 388; timorem hura
num vel mundarum. 205;
apud schismaticos, 81s; v.
Dubia, Sperans.
Conscientiae obiectio, 350-4.
Contributionem solvens pro
paganorum festivitate, 511.
Conversionem differens ad fi­
nem vitae, 231-4.
Cooperatio ad malum, 542-64·
ad agros devastandos, 462:
ad furtum vel incendium.
461; v. Certamina, Medici­
nam; artificum et merca­
torum, 489-501; v. Imagines
obscoenae, Libri, Medici­
nam; cauponum, 476-88;
famulorum. 459n, 465-75;
fidelium ad ritus infide­
lium. 502-14.
Corpus, non amandum prae
anima. 272, nec prae proxi­
mo. 279.
Correptio fraterna, 330-45;
peccantis ex ignorantia,
342; condiscipuli cuius pec­
catum notum superiori, 339;
peccata proximorum explo­
rans quae corripiat, 340; v.
Subditus.
Corruptor in collegiis, denun­
tiandus. 334-8.
Culpabile in causa, proprie et
improprie, 52n.

Damnificans venditorem pra­
vorum periodicorum, 397401.
Defectio a fide, num sine
peccato, 50-4.
Defensio, 401; v. Aggressor.
Denuntiatio, 333; v. Corre­
ptio.
Desiderium: emendi vilius et
vendendi carius, 303; v. Vi­
ta, Mortis.
Desperatio, 211-26; ex causa
p.iysio’.ogica vel psycholo­
gica. 223; eius cui fuisset
revelata damnatio, 225;
damnatorum. 225n.
Deus, naturaliter cognitus,
21n; amatus propter nos,
185; v. Amor Del, Dilectio
Dei.
Diaria prava, v. Libri.
Dilectio Dei, 243-55; ob benefic.a suscepta, 252; v.
Amor Del, Odium Dei.
Dilectio inimicorum, 287-302;
signa communia et specia­
lia, 289s.
Dilectio nostri, 256-72; v. Vi­
tae.
Dilectio proximi, 273-86; non
quia Deus mandavit vel ob
qualitates eius naturales,
280; nun quisque naturali­
ter sentiat se prae proximo
diligendum, 277-9; uxoris
et filiorum, 248n.
Disputatio cum infidelibus,
63-73; in ephemeride. 73.
Divitiarum amor, 176n, 189.
Dolens fuisse creatum, homi­
nem. destinatum ad caele­
stem patriam, 265; v. Tri­
stitia.
Dubia, in materia fidi, 10-56.

Ebrii, quoad blasphemias,
146; eos ad blasphemias
provocare, 144-7; coopera­
tio ad ebrietatem. 465 477,
484; ebrietati indulgens ob
omissum actum fidei, 8.
Ecclesia, et soclallsmus, 315;

ecclesias evertere ob metum
mortis, 38.
Eleemosyna, 316-29; eam dif­
ferens post mortem ero­
gandam, 320-3; eam omit­
tens quia a nemine roga­
tur, 328.
Ephemerides, v. Disputatio.
Periodica.
Episcopi, quoad fidem expli­
citant 15n.
Eucharistiam, adorare dela­
tam a schismatico, 93; su­
scipere ab eodem, 80, 90-2.
Excessus in cibo et potu. 268.
Excommunicationis ob haereslm absolutio, 60 .
Extremam Unctionem petere
a schismatico, 80.
Facium, v. Luminarium.
Famulatus apud acatholicos,
105, 113; v. Cooperatio fa­
mulorum.
Feminae, fucatio, 437; orna­
tus, 384-6.
Fenelon, v. Semiquietistae
Fictio, pulchritudinis, 437; v.
Baptismus, Sollicitans.
Fidei actus internus, 1-12; v.
Dubia, Haereticus.
Fidei actus externus, 26-41;
simulatio, 27; dissimulatio,
28; occultatio, 36s, 39, 41;
dum quis audit fidem im­
pugnari, 31-5.
Fides, an amittatur despera­
tione, 214; late dicta, 3-6;
v. Defectio.
Fides explicita. 13-25; igno­
rantia eorum quae sunt mi­
noris momenti in symbolo
15n.
Filii, v. Baptismus, Scholae,
Theatrum.
Funeribus haereticorum assi­
stentia, 89, 99s.

Haereticus, quis, 48; an qui
relcit dogma Assumptionis,
62, vel id quod falso putat
definitum ab Ecclesia. 57.
vel apparitiones ad Lour-

des et revelationes S. Birgittae, 11; vel non genuflectens ante Tabernaculum,
12; poenae In haereticos.
49; exclusio a Societatibus
S. Vlncentii de Paul, 87; v.
Catholici, Communicatio,
Cooperatio, Excommunica­
tio, Infideles, Libri.
Hospitalibus inservientes,
quoad cooperationem ope­
rationibus vetitis, 456-60.

I.

lansenistae, 183s, 187-91.
lelunium, cooperatio ad eius
fractionem, 487; v. Mortifi­
cationibus.
Ignorans, 157n.
Imagines obscoenae, 408-16;
an imagines artis eximiae.
409, vel idealisticae, 413
Imagines sacras, removens a
diverticulo, 36; deponens,
mutilans, comburens ob
metum mortis, 38.
Impaenitentia, 164s.
Infideles, qui. 48; eorum sa­
lus, 5; ipsorum opera non
semper peccata, 47; com­
mercium cum eis, 105: num
debeant habere praelatio­
nem supra fideles. 105n: v.
Communicatio, Cooperatio
Disputatio. Famulatus, In­
fidelitas, Ordines, Patrinus.
Infidelitas, 43-62; corrumpit
habitum fidei. 46; v. Hae­
reticus, Infideles, Schisma­
tici.
Inimicus, diligendus, v. Dile­
ctio inimicorum; aversio
deponenda, 291; eum dum
a longe videt iter mutans,
293-5; v. Confessarius, Con­
fessio, Offensor.
Intemperantia. 2G8.
Intemperatus. 157n.
Invidiae periculum in certa­
minibus, 439.
Irregularitas, ob haeresim,
49; eius dispensatio a Re­
gularibus, 61.

luramentum «per vitam Dei
vel Sanctorum>, 151.
Iustitia, et pax, 312; et quae­
stio socialis, 304, 311.
Kantiana philosophia, 192
Laborem praebens loco elee­
mosynae, 329.
Lectio, v. Libri, Romanenses
Libri pravi, 440-51; impii, obscoeni, 440, suboscoeni, ero­
tici, 440n; scriptio, lectio,
retentio, 441s; venditio, ex­
positio, 499; delatio em­
ptorum ad emptores, 501.
Litteras amatorias heri defe­
rens concubinae, 472.
Locutiones blasphemae, 148s
Ludos aleatorios permittens,
479-83.
Lucta classium, 109.
Lumlnarium delatio ab acatholicls in nostris proces­
sionibus, 86.
Luxuria, et amissio fidei. 43n
vel spei, 175; et desperatio,
224; v. Cooperatio caupo­
num, famulorum.

Magistri in scholis commu­
nistarum. 127.
Magna promissio facta S.
Margaritae M. Alacoque,
181S.
Mater, num teneatur pericu­
losissimam subire operatio­
nem pro baptizanda pro­
le, 283.
Matrimonium, Ignorantium
prima fidei elementa. 19n;
mixtum, 103, 110; commu­
nistarum, 116s, 120-4; co­
ram solis testibus, 92n;
apud schismaticos, etc., 902; assistentia matrimoniis
haereticorum, etc., 89, 98,
509.
Medicinam, inveniens pro cu­
rando et praeveniendo mor­
bo venereo, 464; vendens
quae ut plurimum adhibe­
tur ad abortum, 463, vel

Impedltlvam generationis,
492-4.
Mercator, 489; v. Cooperatio
artificum, Libri, Vendens.
Merces adulteranti coopera­
tio, 468-70, 474.
Militiam recusantis, repara­
tio, 353; v. Oblector.
Misericordiam Dei vertens In
motivum peccandi, 234.
Missae, omissio num liceat
uxori ne maritus blasphe­
met, 403; auditio apud
schismaticos, 90-2; minis­
tratio ab acatholicis, 83.
Molinos, v. Quletlstae.
Morphium, v. Narcoticorum
Mortificationibus se reddens
inhabilem ad propria mu­
nera, 271.
Mortis, desiderium propriae,
222, mariti et filiorum. 286:
periculo se exponere, 260-4.

Narcoticorum usus, 269.
Nationis exterae incremen­
tum, 356.
Necessitas, quotuplex, 317:
quid in unaquaque dandum,
318, 324-6; an sub gravi.
319; v. Eleemosyna.
Nomen Dei vel Sanctorum
proferre ex ira ad creatu­
ras, 150.

Oblector, v. Conscientiae.
Occasionem peccandi num li­
ceat alteri non praecludere,
immo et apponere, 406.
Odium Del, 163; abominatio­
nis et inimicitiae, 246; num
sit peccatu n in Spiritum
Sanctum, 163; an in odio
poenarum divinitus infli­
ctarum, 255.
Odium proximi. Inimicitiae.
290; deponendum, 291; v.
Confessarius, Dilectio Ini­
micorum, Inimicus, Offen­
sor.
Offensor, eius offensa dimit­
tenda, 291; pristina amici­
tia num redintegranda, 291,

298; eius Iniuriae non va­
lens oblivisci, 299; an licite
deferatur ad iudicem pu­
niendus, 301; v. Dilectio
inimicorum, Inimicus.
Opii cultura et commercium,
495; v. Narcoticorum
Oratio, pro divino auxilio ad
malum pratrandum, 239:
cum schismaticis, 95; e li­
bris haereticorum, 510; de­
sperans de impetration,e
sanitatis recuperandae. 226
Ordines recipere a schismati­
co. 76.
Organi pulsatio, a catholico
in templis acatholicorum
Infidelium, 504; ab acatho­
licis in nostris, 85.

Paenitentiam, v. Confessio.
Conversionem.
Paranymphus in nuptiis hae­
reticorum. 509.
Parochus, perpetuo praedi­
cares caritatem, 305-9;
quoad remissionem iurluin
stolae ne paroeclanl indulgeant obtrectationibus. 402;
quoad funera haereticorum,
100.
Patrinus, in baptismis no­
stris, 76; et haeretico­
rum,, 97.
Patroni, quoad augmentum
salarii ne operari blasphe­
ment, 402.
Pax, opus iustitiae et carita­
tis, 312; an bello praefe­
renda, 355.
Peccans, ex timore mundano.
206; sub spe veniae post an­
num obtinendae, 240; quia
Deus est mlser'cors, 234,
aut tam facile remittit 10
quam 5 peccata, 234, aut
quia tam facile accusantur
peccata plura ac unicum,
242; veniallter, quia his
Deus facile ignoscit, 241
Peccator, an teneatur ad cor­
reptionem fraternam. 345:
v. Peccans.

Peccatum, ex malitia, 157-9;
timens ne primo peccet hoc
peccato, 168; v. Blasphemia
in Spiritum Sanctum, Con­
fessio.
Perfectio, num aptius Dei
amore quam timore obti­
neatur, 201-4; adveniens,
num tollat Imperfectionem
praeviam, 193.
Periodica prava, v. Libri. Ven­
ders; ips.s collaborans. 496,
dans nomen, 498; in eis ve­
nalia nuntians, 497; dam­
nificans.
Perturbatio, v. Tyrannici
Petere num liceat quod alter
non praestabit absque pec­
cato, 405.
Praesumptio, 227-42; cum In­
fidelitate et cun fide. 230;
an minuat Dei potentiam,
235.
Professio fidei, v. Fidei actus
externus; eam emittens
absque actu interno. 9.
Proprietas non amittitur abu­
su. 398s.
Provocans ad peccatum, v.
Ebrii, Petere, Sollicitatio.
Puella, an teneatur vitare
conspectum viri a quo no­
vit turpiter concupisci. 404.
Pueri, v. Baptismus; quoad
fidem explicitam, 24.
Pulchritudo, artificialis in fe­
mina, 437; humana num
exponenda, 414s; v. Certa­
mina.

Quaestio socialis, v. Caritas.
Quietistae, 183, 185, 193s.
Redimens pecunia ne de eius
fide inquisitio fiat. 42.
Religiosae, v. Hospitalibus.
Resistentia, v. Tyrannici.
Ritus, v. Communicatio, Coo­
peratio.
Romanenses libros legens.
451.
Rotary Club, 114.

Sacerdos, quoad fidem expli­
citam, 15n; quoad sacra­
menta administranda peste
laborantibus, 284.
Sanctorum, intercessio quoad
spem, 177; v. Blasphemia,
Nomen, Imagines sacrae
Sanitatis recuperandae; v.
Virgo, Vitae.
Scandalum, 377-92; eius, re­
paratio, 383, 392; publice
blasphemantis, 389; scan­
dali passivi permissio. 393407; v. Certamina, Confes­
sio, Imagines obscoenae, Li­
bri, Spectacula.
Schismatici, moribundi vel
mortui quomodo spiritualiter adiuvandi, 77-9; eorum
puellarum cantus in eccle­
siis nostris, 84; v. Commu­
nicatio, Cooperatio, Infi­
deles.
Scholae, acatholicae, 104 106;
nutrae, Ills, communistarum, 119n, 125-7.
Scrupulosi, num teneantur ad
correptionem fraternam,
343.
Seditio, v. Tyrannici.
Seminarii alumni non am­
plius se invicem alloquentes, 302.
Semiquietistae, 183, 186
Socialis quaestio, v. Caritas
Socialismus, v. Ecclesia; dis­
putatio de eorum dogmati­
bus, 72.
Sollicitans, etsi ficte, ad pec­
catum, 407.
Spatii vitalis denegatlo, 357.
Spectacula indecentia, 41730; assistens scenae cum
dubio positivo futuri lapsus,
430.
Sperans, gratiam et gloriam
patrocinio Sanctorum, 177.
vel ex propriis meritis, 178;
non per B. Virginem. 236,
vel quantam habet B. Vir­
go, 238; veniam sine con­
fessione, 237; v. TemnoraHa.

Spes, 169; eius honestas, 18394, et necessitas, 169-82· v.
Conversionem, Desneratic,
Peccans, Praesumptio, Spe­
rans.
Spirituale bonum, praeferen­
dum temporali, 398; an sa­
crificandum pro proximo,
282.
Statuae, v. Imagines
Status, beneficentia loco ca­
ritatis, 314; taxa pro pau­
peribus, num eximat ab
eleemosyna, 327; altioris
adspiratio, 325n.
Studentes, quoad falsas doc­
trinas exponendas in exa­
mine, 40; quoad lectionem
et retentionem librorum a
magistro impositas, 449.
Stuprum tad) cooperatio fa­
muli, 473.
Subditus, quoad correptionem
superiorum, 308,344.
Superstitio, v. Vendens
Syndicatus, catholici efformandi, 108; mixtos vel neu­
tros efformans, 108s; communistae adscriptus a quo
nequit recedere, 117-9.
Temporalia, sperans a Deo
179.
Testis, in nuptiis nostris, 92n,
vel haereticorum. 98, 509.

Theatrum (ad) filios secum
ducens, 427; v Spectacula
Timor Del, 195-210; num ma­
neat cum caritate perfecta,
194; num causet involun­
tarium sec. quid, 209; num
importet maius odium in­
ferri quam peccati, 210; v
Perfectio.
Tristitia, de assistentia cho­
ro, 266, de operibus bonis
non praeceptis, 267; v. Ace­
dia, Dolens.
Typographus, 489; quoad li­
bros pravos, 490.
Tyrannici regiminis pertur­
batio, 361-76.

Uxor, v. Missae, Scandalum.
Vanitatis periculum in cer­
taminibus, 438.
Vendens, res pro usu super­
stitioso, 512-4, folia prava,
491, vel communlstica, 499;
venialia nuntians in foliis
pravis, 497; v. Cooperatio
artificum.
Venialia non curans quia fa­
cile remittuntur, 241.
Virgo, attrectationem medici
prae morte abhorrens, 270;
v. Stuprum.
Vitae, conservatio, 258s; v.
Virgo; expositio. 260-4; per­
petuae desiderium, 173-6.

